
Prefata 


„Fii extrem de precaut atunci cand decizi sa 
schimbi un raspuns (la un test cu raspunsuri 
multiple). Experienta arata ca multi studenti 
care isi schimba raspunsurile le schimba, de 
fapt, cu altele greşite.“ Acest citat este preluat 
dintr-o carte extrem de influentă, care îi ajută 
pe studenţi să se pregătească pentru examenul 
de licenţă, care este deosebit de important 
pentru admiterea în programele de masterat. 
Pare un sfat bun, doar că... este greșit. 
Numeroase studii au constatat că acei candidaţi 
care rămân la primul răspuns dat instinctiv la 
testele cu răspunsuri multiple tind să obţină 
rezultate mai slabe decât dacă ar reveni asupra 
unor răspunsuri. 

Dr. Phil (Phil McGraw), popularul psiholog 
de televiziune, pare să fle capabil să rezolve, în 
doar 10-15 minute, problemele reclamate de 
invitaţii sai. Totuşi, nu există nici cea mai mica 
dovadă care să sugereze că astfel de schimbări 
rapide sunt cu putinţă. De fapt, dovezile 
științifice sugerează că metoda lui, dar și altele, 
bazate pe confruntare intensă și empatie 
scăzută, tind nu doar să fie ineficace, dar pot si 
să crească rezistenţa la schimbare. Mesajele 
principale ale lui Dr. Phil au la bază o filosofie 
de tipul „Just do it!“ — adică: „Fapte, nu vorbe!“ 
Să ne gândim la această replică a lui Dr. Phil: 


„Mulţi oameni chiar au avut copilării tragice. 
Dar știi ceva? Mai bine uită de povestea asta”. 
Dacă schimbarea ar fi atât de ușoară, numărul 
celor cu probleme psihice s-ar diminua 
dramatic. 

Ambele exemple de mai sus demonstrează 
cum unele dintre cele mai ferm susţinute 
credințe ale noastre sunt contrazise de 
descoperirile cercetărilor științifice. In aceasta 
carte, folosim cuvântul „mituri“ pentru a 
descrie acest gen de credinţe. Scopul nostru va 
fi acela de a prezenta dovezile științifice care 
contrazic aceste mituri. 

Deseori aceste credinţe conţin un sâmbure 
de adevăr, dar devin mituri atunci când sunt 
prezentate în mod exagerat și absolutizând 
anumite concluzii. De exemplu, multi cred că 
prădătorii sexuali aproape întotdeauna 
recidivează și că nu pot fi ajutați sa se schimbe. 
Studiile arată însă ca doar un numar relativ mic 
dintre ei recidivează, iar cei care beneficiază de 
tratament sunt mult mai putin înclinați să-și 
reia comportamentul decât cei care nu au parte 
de terapie. Mai este inca o cale lungă de 
parcurs până la eliminarea recidivei in rândul 
prădătorilor sexuali, deoarece, chiar dacă 
aceasta rată este mai scăzută decât cred mulți, 
ea este Încă ridicată. Acest mit al recidivei 
obligatorii are un miez de adevăr, dar, aşa cum 
am arătat, este contrazis de constatările 
cercetărilor. 

Printre miturile pe care le analizam in 
aceasta carte se numara: 


A vorbi cu persoanele cu tendinţe 
suicidare despre dorinţa lor de a muri 
crește probabilitatea de suicid. 


e Depresia este cauzată de un 
dezechilibru chimic din creier. 


e Există o epidemie de autism. 


a Divorțul le creează întotdeauna 
tulburări grave copiilor. 


e Oamenii pot avea personalitate 
multiplă. 


e Marijuana creează dependență. 


e Luna plina declanseaza 
comportamente bizare. 


e S-a demonstrat ca tratamentele 
naturiste sunt eficiente pentru tratarea 
anxietății și a depresiei. 


e Obezitatea este cauzată în primul rand 
de lipsa de voinţă. 


e Terapia  electroconvulsivă este o 
procedură periculoasă, care îi face în 
multe cazuri pe oameni să devină 
incoerenti și să se comporte ca niște 
zombi. 


Auzim mituri din nenumărate surse, inclusiv 
din media și din părerile cărora unor oameni 


fara pregatire in domeniul psihologiei. Dar 
există câteva motive care ne fac să inclinam să-i 
credem. Unul dintre autori (Scott Lilienfeld), 
alături de colaboratorii săi, a scris pe larg pe 
această temă (de exemplu, în cartea sa 50 de 
mari mituri ale psihologiei populare*). Discutia 
noastră de acum pornește de la acea lucrare. 

În primul rând, miturile fac ca lucrurile să 
pară simple, astfel încât să nu fim nevoiţi să ne 
preocupăm de complexitatea reală a acelor 
lucruri. Un bun exemplu în acest sens este 
mesajul lui Dr. Phil, psihologul de la TV, că tot 
ce avem de făcut pentru a ne schimba 
comportamentele problematice este să trecem 
la fapte (si să lăsăm deoparte vorbele), adică: 
„Just do it". Acest mesaj este simplu, clar și... 
greșit. Există multe motive pentru care 
comportamentele problematice sunt destul de 
greu de modificat (vezi capitolul 43 din această 
carte), la fel cum e nevoie de anumiţi factori 
pentru a avea loc o modificare efectivă. Dar este 
mai ușor să accepti teza simplistă a lui Dr. Phil. 

În al doilea rând, realitatea pe care o 
experimentăm este una subiectivă și este 
influenţată de percepţia $1 memoria selective. 
Cu alte cuvinte, avem tendinţa de a percepe și 
de a ne reaminti ceea ce se potriveşte cel mai 
bine cu ideile noastre preconcepute. De 
exemplu, dacă unii oameni îi percep pe cei cu 
probleme psihice ca fiind slabi și temători, ei 
vor fi înclinați să creadă că tot ce au de făcut 


acești oameni suferinzi este să-și adune curajul 
și să facă schimbările necesare — si asta ar fi de 
ajuns. 

Al treilea motiv este numit „distorsiunea 
(bias) de confirmare“: este vorba despre 
tendinţa de a acorda atenţie și de a ne reaminti 
în mod selectiv acele informaţii care ne 
confirmă credinţele sau ipotezele și de a neglija 
sau distorsiona informaţiile care nu au această 
calitate. Dacă noi credem că majoritatea 
oamenilor cu schizofrenie sunt violenti, vom fi 
mai înclinați sa luăm în considerare 
informaţiile care ne confirmă această 
prejudecată si să ignorăm sau să uităm acele 
informații care ne infirmă această 
preconceptie. 

În al patrulea rând, oamenii confundă 
corelatia cu legătura cauzala. Doar pentru ca 
două lucruri sunt corelate sau asociate, nu 
înseamnă că unul este cauza celuilalt. Un 
exemplu al acestei confuzii s-a înregistrat într- 
un spital public de boli mintale, unde 
cercetătorii au observat un miros distinct în 
secţia pacienţilor cu schizofrenie, miros care 
nu apărea in alte secţii. Cercetătorii şi-au 
formulat ipoteza, aparent rezonabilă, că 
transpiratia persoanelor cu schizofrenie ar 
putea să conțină anumiţi compuși chimici care 
contribuie la dezvoltarea acestei tulburări. În 
timpul studiului, un asistent de psihiatrie i-a 
întrebat ce studiază. Când i-au spus ce anume 
cercetau, acesta a râs și a zis ceva de genul: „O, 
da, chiar pute aici. Dusul e stricat de o 


săptămână“. Asocierea dintre mirosul corpului 
și schizofrenie era doar o corelaţie. Cauza 
ambelor era dusul stricat. În multe cazuri, o 
corelație dintre două variabile se poate datora 
unei a treia variabile mai degrabă decât unei 
conexiuni cauzale între cele două evenimente. 

Din păcate, miturile despre sănătatea 
mentală sunt larg răspândite. Susținerea 
opiniilor bazate pe fapte, si nu pe fictiuni poate 
reduce stigmatizarea şi poate conduce la 
atitudini și comportamente mai adecvate fata 
de persoanele cu boli mentale. Scopul nostru, 
în această carte, este să oferim tocmai aceste 
informații corective. 

Studenţii și masteranzii vor putea utiliza 
această carte pentru a demonta miturile despre 
sănătatea mentală. Această carte poate fi 
folosită ca un auxiliar valoros pentru cursurile 
de psihopatologie si psihologie clinica. De 
asemenea, este foarte potrivit pentru cursurile 
programelor masterale de psihologie clinică, 
asistență socială, consiliere si psihiatrie. Si 
oamenii obișnuiți, și jurnaliștii vor găsi 
informații valoroase în această carte, pentru a 
înțelege mai bine boala mentală. 

Cele mai multe dintre capitolele cărţii au fost 
publicate anterior într-o rubrică bilunară 
intitulată „Facts and Fictions in Mental 
Health", în revista Scientific American Mind și 
au fost adaptate pentru aceasta carte. Au fost 
adaugate trei noi capitole (despre mituri legate 


de suicid, tulburarea bipolara si creativitate, 
precum si despre conceptiile populare privind 
psihoterapia). 

Vrem sa mulțumim revistei Scientific 
American Mind pentru generozitatea cu care ne- 
a acordat permisiunea de a publica În această 
carte capitolele respective. De asemenea, vrem 
sa ne exprimăm profunda apreciere fata de cei 
doi editori, Mariette DiChristina şi Ingrid 
Wicklegren, pentru comentariile si sugestiile 
lor nepretuite pe marginea primelor schițe ale 
capitolelor. Comentariile si sugestiile lor au 
dus la îmbunătățirea semnificativă a stilului 
vivace si lizibil pe care ne-am străduit sa il 
obținem. 

De asemenea, apreciem ajutorul primit de la 
celelalte persoane de la Scientific American 
Mind, care au făcut o muncă excepțională 
pentru găsirea ilustratiilor pentru fiecare 
capitol şi care ne-au ajutat în multe alte 
moduri. 


Lecturi recomandate 


Lilienfeld, 5.0., Lynn, S.J., Ruscio, J. & 
Beyerstein, B.L. (2010), 50 de mari mituri ale 
psihologiei populare. Înlăturarea conceptiilor 


gresite despre comportamentul uman, Bucuresti: 
Trei, 2010. 


McGraw, P. (f.d.), Extras din: http://www.brainy- 
quote.com/quotes/authors/p/phil_mcgraw_2.html#XHu9. 


* Scott O. Lilienfeld et al., 50 de mari mituri ale psihologiei 
populare. Înlăturarea concepțiilor greșite despre 
comportamentul uman, Bucuresti: Trei, 2010. (N.red.) 


Multumiri 


Aceasta carte nu ar fi fost posibila fara ajutorul 
primit din partea celor care ne-au sustinut intr- 
un mod extraordinar. Suntem in mod special 
recunoscatori lui Mariette DiChristina si Ingrid 
Wickelgren de la Scientific American si Scientific 
American Mind, pentru asistența lor 
competentă în editarea articolelor originale, lui 
Karen Shield de la Wiley-Blackwell, pentru 
ajutorul acordat în obţinerea drepturilor de 
publicare, și lui Andrew Peart și Liz Wingett de 
la Wiley-Blackwell, pentru că au făcut posibilă 
apariţia acestei cărţi și pentru ajutorul lor în 
compunerea manuscrisului. În sfârșit, le 
mulțumim zecilor de colegi, care ne-au oferit 
sugestii utile pe marginea celor scrise de noi, și 
zecilor de cititori care au făcut comentarii 
constructive. 


Partea | 


Tulburarile anxioase 


Introducere 


Cu totii cunoastem cel putin o persoana 
afectată de o tulburare anxioasă. In multe 
cazuri este chiar persoana care ne priveşte din 
oglindă. Aproximativ trei din zece persoane 
din Statele Unite vor suferi de o asemenea 
tulburare la un moment dat pe parcursul vieţii. 
Din cauză că aceste probleme provoacă foarte 
mult stres pentru atât de mulţi oameni, este 
imperativ să înţelegem corect natura acestor 
afecțiuni și tratamentul lor. 

Tulburările anxioase sunt caracterizate prin 
aşteptarea că ar putea apărea evenimente 
tulburătoare sau periculoase in anumite 
situații, chiar şi atunci când sunt șanse mici 
sau nule să se întâmple acest lucru. Aceste 
expectații sunt adesea asociate cu o excitație 
fiziologică pronunţată și cu tendinţe puternice 
de evitare a situaţiilor de care ne este frică. 
Anxietatea face parte, de asemenea, din tabloul 
simptomatic al mai multor tulburări anxioase, 
inclusiv tulburarea de stres posttraumatic 
(TSPT), tulburarea obsesiv-compulsivă (TOC) 
și tulburarea de tezaurizare compulsivă. 

A cincea ediție a Manualului de diagnostic și 
clasificare statistică a tulburărilor mintale, al 
Asociaţiei Americane de Psihiatrie (DSM-5), 
publicată în 2013, enumeră mai multe tulburări 


anxioase, printre care  fobiile specifice, 
anxietatea socială, tulburarea de panică, 
agorafobia și tulburarea anxioasă generalizată. 

Persoanele cu fobii specifice trăiesc de obicei 
o teamă legată de o anumită situaţie (de 
exemplu, să conducă mașina pe autostradă), de 
un anumit obiect (de exemplu, de ace) sau de 
anumite ființe vii (de exemplu, de șerpi). 
Adesea fobiile primesc denumiri derivate din 
limba greacă. Una dintre favoritele noastre este 
hexakosioihexekontahexafobia, care se referă 
la frica de numărul 666, asociat în Biblie cu 
Satana. Doar încearcă sa pronunti numele 
acestei fobii! Tulburarea de anxietate socială 
este o frică intensă și adesea paralizantă de 
situații care presupun să fim observați de alţii, 
ca atunci când purtăm o conversaţie sau ţinem 
un discurs public. Un diagnostic de tulburare 
de panică presupune atacuri de panică 
recurente și frica de a avea alte atacuri similare 
în viitor. Denumirea acestei tulburări își 
datorează și ea originea tot Greciei antice, în 
acest caz, zeului mitic grec Pan, a cărui 
distracţie principală era să-i sperie pe călătorii 
care treceau prin pădure, mai ales noaptea. 

Se pare că Pan își făcea foarte bine treaba. 
Atacurile de panică sunt experiențe 
înspăimântătoare, care presupun apariția 
bruscă a unei frici intense, însoţite de 
simptome somatice, printre care: rata 
accelerată a bătăilor inimii, durere în piept, 
respirații dificile si tremor, precum și 
simptome mentale, precum frica de a nu pierde 


controlul, de a nu înnebuni sau muri. 
Persoanele diagnosticate cu agorafobie devin 
anxioase si evită situaţiile din care li se pare că 
nu exista scapare, care le produc rusine sau in 
care ajutorul nu ar fi disponibil în cazul in care 
ar avea simptome de panică. Astfel de exemple 
sunt locurile aglomerate, cinematografele sau 
faptul de a rămâne singur și departe de casă. 
Tulburarea de anxietate generalizată se 
caracterizează printr-o îngrijorare excesivă si 
pervazivă, de obicei în anumite arii ale vieţii, 
precum munca, școala, relaţiile de iubire și 
siguranţa proprie și a celor apropiaţi. 

Unele tulburări anxioase apar în alte secțiuni 
ale DSM. Printre ele se numără tulburarea de 
stres posttraumatic, tulburarea obsesiv- 
compulsivă şi tulburarea de  tezaurizare 
compulsivă (colectionarismul). Pentru a primi 
un diagnostic de tulburare de stres 
posttraumatic, o persoana trebuie sa fie expusa 
la o trauma, cum ar fi moartea culva sau 
amenintarea cu moartea, ranirea grava sau 
abuzul sexual. Expunerea la trauma poate fi 
directă, ca în cazul victimelor torturii, sau 
indirectă, așa cum se întâmplă în situaţiile în 
care persoana este martora unui accident fatal 
de maşină. Simptomele frecvente includ 
amintiri, flashbackuri sau vise tulburătoare si 
intruzive legate de traumă, dar și suferinţă la 
expunerea la stimuli asociaţi cu trauma (de 
exemplu, prezentarea în media a unor 
evenimente similare), tulburări de somn, 
incapacitatea de a trăi emoţii pozitive, 


iritabilitate si furie. Recent, cercetătorii au 
descoperit ca aceasta tulburare este chiar mai 
prevalentă decât se credea anterior, cu rate de 
incidenta de cel putin 7%. 

Un diagnostic de tulburare obsesiv- 
compulsivă (TOC) necesita fie prezenţa 
obsesiilor — care sunt gânduri persistente si 
intruzive, dorințe intense ori imagini 
reamintite care cauzează anxietate —, fle 
prezența compulsiilor, adică a încercărilor 
dezadaptative de reducere a anxietatii. In cele 
mai multe cazuri sunt prezente atât obsesiile, 
cât și compulsiile. Un exemplu comun de 
tulburare obsesiv-compulsiva este spălatul 
mâinilor excesiv și frecvent, pentru a reduce 
anxietatea cauzată de obsesiile legate de 
murdărie și contaminare. În unele cazuri, 
persoanele afectate de această tulburare își 
spală mâinile atât de mult, încât isi 
îndepărtează câteva rânduri de piele. Un 
portret deosebit de fidel al unei persoane cu 
tulburare obsesiv-compulsivă este personajul 
lui Jack Nicholson din filmul As Good as It Gets 
(Mai bine nu se poate) din 1997. Persoanele cu 
tulburare de tezaurizare compulsivă suferă de 
o teamă excesivă la gândul despărțirii de 
posesiunile lor, indiferent de valoarea sau 
utilitatea acestora. Ei le păstrează în încercarea 
de a-și reduce anxietatea. Unii adună atât de 
multe lucruri, încât ajung să nu se mai poată 
mișca prin locuinţele lor. Un film din 2004, The 
Aviator (Aviatorul), l-a portretizat pe Howard 


Hughes, unul dintre cei mai bogati oameni din 
lume, care dezvoltase o tulburare severa de 
tezaurizare. 

Exista mai multe tratamente folosite pentru 
tratarea anxietatii. Totuşi, cel care s-a dovedit a 
fi cel mai de succes utilizează o serie de tehnici 
preluate din terapiile cognitiv- 
comportamentale și, într-o anumită măsură, 
din psihoterapia de orientare psihanalitica. 

Dar mai sunt folosite și alte tehnici. Acestea 
includ medicatia antianxietate, remedii pe bază 
de plante, o formă de meditaţie denumită 
mindfulness $i un tratament recent dezvoltat, 
cunoscut cu denumirea de „desensibilizare și 
reprocesare prin mișcarea ochilor“ (EMDR)—. 
In esenta, terapeutul le cere clientilor sa se 
gandeasca la amintiri ale unor evenimente care 
le-au produs anxietate, in timp ce urmaresc, cu 
ochii, mișcările înainte si înapoi ale degetului 
terapeutului. Există numeroase întrebări 
privind natura şi tratamentul tulburărilor 
anxioase. În această secțiune, vom examina 
câteva dintre ele, respectiv: 


e Atacurile de panică apar din senin? 


e Cei mai mulți oameni care trec prin 
traume dezvoltă apoi obligatoriu 
tulburări de stres posttraumatic? 


e Traumele care implică ameninţări ale 
integritatii fizice provoaca obligatoriu 
o tulburare de stres posttraumatic? 


In DSM-5, tezaurizarea apare ca 


simptom al tulburării obsesiv- 
compulsive? 


e Există efecte adverse ale utilizării 
medicamentelor anxiolitice? 


e Cât de eficiente sunt remediile pe bază 
de plante, meditaţia mindfulness și 
EMDR-ul în tratarea tulburărilor legate 
de anxietate? 


™ Acronim pentru denumirea în limba engleză: Eye 
Movement Desensitization and Reprocessing. (N.t.) 


De ce ne panicam? 


„Conduceam spre casă, venind de la serviciu“, 
povestește David. „Atmosfera era foarte 
stresanta la muncă in ultima vreme. Eram 
tensionat, dar abia aşteptam să ajung acasă, să 
mă relaxez. Si atunci, dintr-odata — bum! 
Inima a inceput sa mi-o ia la goana si simteam 
ca nu mai pot sa respir. Transpiram si 
tremuram. Gandurile mi se invarteau, mi-era 
frica sa nu innebunesc sau sa nu fac infarct. Am 
tras pe dreapta si am sunat-o pe sotia mea sa 
mă ducă la urgenţă. 

Frica lui David s-a dovedit a nu fi justificată. 
Medicul de la camera de gardă i-a spus lui 
David — un personaj compozit, bazat pe mai 
multi pacienţi care au făcut terapie cu Hal 
Arkowitz — că suferise un atac de panică. 

Ultima ediţie a Manualului de diagnostic și 
clasificare statistică a tulburărilor mintale (DSM- 
5) definește atacul de panică drept „apariţia 


abruptă a unei frici sau a unui disconfort 
semnificativ, care atinge un maxim in decurs 
de câteva minute“, În plus, trebuie să fie 
prezente patru simptome dintr-un tablou de 
treisprezece. Câteva dintre aceste simptome 
sunt: tremor sau convulsii, senzaţia de 
respiraţie dificilă sau senzaţie sufocantă de 
durere sau disconfort abdominale, sentimente 
de  irealitate sau detaşare de sine 
(depersonalizare) și frica de a muri, de a pierde 
controlul sau de a „înnebuni . Cele mai multe 
atacuri apar fără vreo provocare evidentă, ceea 
ce le face si mai terifiante. Între 8% si 10% din 
populaţie are ocazional experienţa unui atac de 
panică, însă doar 5% dezvoltă tulburarea de 
panică. Aceste episoade, contrar concepţiei 
eronate răspândite, nu sunt doar niște accese 
de anxietate, aşa cum avem majoritatea dintre 
noi din când în când. În mod tipic, pacienţii 
care au un atac de panică îl descriu ca pe cel 
mal înspăimântător eveniment prin care au 
trecut vreodată. 

Cercetările au oferit explicaţii importante cu 
privire la cauzele primului atac de panică din 
viaţa unei persoane — de aici putem obţine 
indicii care pot ajuta la evitarea, din start, a 
unui astfel de atac. Atunci când stresul se 
acumulează până la un nivel critic, chiar și o 
cantitate mică de stres suplimentar poate să 
declanșeze panica. În consecinţă, persoana 
poate avea impresia că evenimentul a apărut ca 
din senin. 


Unii oameni au o predispozitie genetică de a 
se panica, așa cum au arătat într-un articol de 
sinteză psihologa Regina A. Shih, pe atunci la 
Johns Hopkins University, şi colegii săi. 
Tulburarea se transmite în familie și, dacă un 
geamăn identic are tulburare de panică, șansele 
ca și celălalt să sufere de același lucru sunt de 
două până la trei ori mai mari decât pentru 
gemenii neidentici, care sunt mai putin 
asemănători la nivel genetic. Deşi aceste 
descoperiri nu elimină factorii de mediu, ele 
sugerează cu fermitate existența unei 
componente genetice. 

Tulburarea de panica impune constrângeri 
severe, scăzând calitatea vieții pacienţilor. 
Aceştia pot fi cuprinsi de o îngrijorare 
persistentă legată de posibilitatea unor noi 
atacuri. Agorafobia este frica de situații 
specifice din care persoana simte că i-ar fi greu 
Sa mai iasă sau unde ajutorul ar putea sa nu fie 
disponibil atunci când apar simptome de tipul 
panicii sau alte manifestări anxioase. Situațiile 
temute includ transportul public, locurile 
închise si faptul de a rămâne singur în afara 
casei. În cazurile cele mai grave, suferinzii pot 
chiar sa nu mai poată ieși deloc din casă. 


De la anxietatea normală la frica 
paralizantă 


Care sunt rădăcinile acestor atacuri de panică 
atât de debilitante? Psihologul David H. 


Barlow, de la Universitatea Boston, care a 
coordonat cercetari de pionierat in domeniul 
înţelegerii şi tratării tulburării de panică şi a 
afecțiunilor asociate, consideră că atacurile de 
panică apar atunci când este declanșată reacţia 
normală de tipul „luptă-sau-fugi' (bătăi 
puternice al inimii și respirație accelerată) în 
fata unor ameninţări iminente, percepute ca 
atare din cauza unor „alarme false“, în situaţii 
în care pericolul real este, de fapt, absent. 
(Dimpotrivă, aceeași reacţie în fata unui 
pericol real este o „alarmare îndreptăţită“.) 

Atunci când ne alarmăm din motive false sau 
Indreptatite, tindem sa asociem reacţiile 
biologice si psihice pe care le declanșează 
alarmarea noastră cu indicii prezente la 
momentul respectiv. Aceste asocieri devin niște 
„alarmări învăţate“, care pot provoca ulterior 
noi atacuri de panică. 

O alarmare învățată poate fi declanșată atât 
de situații externe, cât si de indicii corporale 
interne ale excitatiei fiziologice (cum ar fi rata 
crescută a bătăilor inimii). De exemplu, unele 
persoane au atacuri de panică atunci când fac 
sport, deoarece excitatia fiziologică le produce 
senzații corporale similare cu cele din atacul de 
panică. 

De ce unii oameni experimentează doar 
atacuri izolate, iar alţii dezvoltă o tulburare 
propriu-zisă de panică? Barlow a realizat o 
sinteză a propriilor cercetări și ale altora, 
dezvoltând o teorie integrată a tulburărilor 


anxioase. El afirma ca, pentru a dezvolta 
tulburarea de panica, sunt necesare anumite 
predispoziţii: 


e o vulnerabilitate biologică generalizată la 
anxietate, care duce la reacţii exagerate 
fata de evenimentele vieţii de zi cu zi; 


e o vulnerabilitate psihologică generalizată 
la a dezvolta anxietate, cauzată de 
ideea învățată în copilăria timpurie 
(din cauza, de pildă, a supraprotectiel 
din partea părinţilor), potrivit căreia 
lumea este un loc periculos, iar că 
stresul este copleșitor și nu poate fi 
controlat: 


e o vulnerabilitate psihologică specifica 
învățată în copilărie, pornind de la 
ideea că unele situaţii sau obiecte sunt 
periculoase, chiar dacă, în realitate, nu 
sunt. 


Tulburarea de panică se dezvoltă atunci când 
o persoană care prezintă aceste vulnerabilitati 
are parte de un stres prelungit și de un atac de 
panică. Primul atac activează vulnerabilitatile 
psihologice, creând o hipersensibilitate la 
indiciile externe și interne asociate cu atacul. 
În consecinţă, chiar şi unele medicamente, care 
contin stimulanti slabi, pot provoca apoi un 
atac. 

Totuşi, sunt și vești bune. Două descoperiri, 
în particular, oferă speranţă celor cu tulburare 


de panica. Prima veste este aceea ca toate 
atacurile de panică sunt declanșate de 
evenimente cunoscute, chiar daca suferindul 
este inconstient de ele. Faptul ca persoana 
cunoaste acele evenimente poate sa reduca 
anxietatea asociată cu sentimentul de 
impredictibilitate. A doua veste bună, 
liniștitoare, este că persoana poate să înveţe că 
atacul de panică este rezultatul unei declanșări 
nejustificate a reacției de tipul „luptă-sau-fugi, 
reacție stârnită în absenţa unui pericol real. 
Principalele concluzii ale studiilor realizate 
nu doar că ne ajută să înţelegem tulburarea de 
panică, dar au condus și la tratamente 
eficiente. Îndeosebi Barlow și asociaţii săi au 
dezvoltat un tratament pentru controlul 
panicii, descris în cartea lor din 2006, Mastery 
of Your Anxiety and Panic |Controlul anxietatii 
și al panicii tale]. Acest tratament constă în 
educația cu privire la tulburarea de panică și 
într-o expunere graduală, de mică intensitate, 
la indiciile interne şi externe care declanșează 
atacurile de panică, alături de corectarea 
interpretărilor catastrofale ale  indiciilor 
corporale, astfel încât acestea să nu mai 
declanșeze atacuri. Acest tratament a devenit, 
pe termen lung, mai des folosit decât terapiile 
farmacologice pentru tulburarea de panică. 


Lecturi recomandate 


Barlow, D.H. (2002), Anxiety and its disorders 
(ed. a 2-a), New York: Guilford Press. 


Barlow, D.H., & Craske, M.G. (2006), 
Mastery of your anxiety and panic: Workbook 
(treatments that work) (ed. a 4-a), Oxford: 
Oxford University Press. 


Craske, M.G., & Barlow, D.H. (2014), ,,Panic 
disorder and agoraphobia“, in D.H. Barlow 
(coord.), Clinical handbook of psychological 
disorders (ed. a 5-a) (pp. 1-61), New York: 
Guilford Press. 


~~ American Psychiatric Association, DSM-5. Manual de 
diagnostic și clasificare statistică a tulburărilor mintale, 
ed. a 5-a, București: Editura Medicală Callisto, 2016, p. 
214. (N.t.) 


Tulburarea de stres posttraumatic 
presupune in mod obligatoriu o 
trauma? 


Stresul face parte in mod inevitabil din viata 
noastra. Totusi, de obicei, gasim modalitati de 
a face fata frecusurilor cotidiene de tipul 
nemulțumirilor  nesfârșite ale unui șef 
răuvoitor sau notificărilor de la Serviciul de 
Taxe şi Impozite. În cazuri rare însă, unele 
evenimente îngrozitoare ne pot coplesi 
capacitatea de a face fata, paralizându-ne 
psihic. În astfel de cazuri, există riscul să 
dezvoltăm o tulburare de stres posttraumatic 
(TSPT). 

Tulburarea de stres posttraumatic este o 
tulburare de anxietate marcată de flashbackuri 
(retrăiri vii, involuntare și intruzive ale 
momentelor traumatice — n.red.), cosmaruri și 
alte simptome care ne afectează funcționarea 


zilnică. Tulburarea este larg răspândită. Cel 
putin în Statele Unite se considera că afectează 
circa 8% dintre indivizi la un moment dat pe 
parcursul vieții. 

Desi TSPT este una dintre cele mai bine 
cunoscute tulburări psihice, este si una dintre 
cele mai controversate. Durerea psihică 
intensă, agonia chiar, experimentată de cei 
care suferă de această tulburare, este în mod 
incontestabil una reală. Totuși, condiţiile în 
care apare TSPT — în particular, locul central 
ocupat de traumă ca declanșator — sunt tot mai 
des puse sub semnul întrebării. Specialiștii în 
sănătatea mentală considerau în mod 
tradițional tulburarea de stres posttraumatic ca 
fiind o reacție tipică, omniprezentă chiar, la 
traumă. De asemenea, vedeau această tulburare 
ca pe o formă distinctă de alte tipuri de 
anxietate generate de vicisitudinile vieţii. 
Totuși, date recente pun la îndoială ambele 
ipoteze. 


Line 


Figura 2.1 Sursa: Spirala anxietatii, de 
Linoillustration.com 


„Șocul de obuze“ 


Tulburarea de stres posttraumatic nu a fost 
formal inclusă in biblia de diagnostic 
psihiatric, Manualul de diagnostic și clasificare 
statistică a tulburărilor mintale (DSM), până în 
1980. Totuşi, descrieri ale unor sindroame care 
seamănă cu tulburarea de stres posttraumatic 
datează încă din antichitatea sumeriană și 
greacă — inclusiv în Iiada lui Homer apare o 
menţiune. După Războiul Civil American, 
veteranii au suferit de „inima soldatului“ (care 
mai apoi s-a numit „nevroză cardiacă“ 
n.red.); în Primul Război Mondial, li s-a spus că 
suferă de „șocul de obuze“, iar în Al Doilea 
Război Mondial, termenul folosit a fost 
„epuizarea de război“. În anii 1970, unii soldați 
americani care s-au întors din Războiul din 
Asia de Sud-Est au primit diagnostice 
informale botezate „sindromul post-Vietnam“, 
care avea, și el, o asemănare izbitoare cu 
descrierea din DSM a tulburării de stres 
posttraumatic. 

Conform DSM-5, tulburarea de stres 
posttraumatic apare în urma unei „traume“ — 
definită ca un eveniment extrem de 
înspăimântător, în care o persoană trăieşte sau 
este martoră la evenimente de tipul următor: 
moartea culva, o ranire gravă sau o violență 
sexuală. (Experiențele mai putin violente, 


precum problemele grave la nivel relational sau 
cele financiare, nu sunt considerate traume.) 
Cei mai frecventi factori declansatori ai 
tulburării de stres posttraumatic includ, astfel, 
luptele din timpul războiului, violul, crima, 
accidentele de mașină, incendiile și dezastrele 
naturale, cum ar fi tornadele, inundaţiile și 
cutremurele. 

TSPT este acum descrisă oficial prin patru 
seturi de simptome. Acestea includ retrăirea 
evenimentului prin reamintiri și vise intruzive; 
reprimarea sentimentelor neplăcute prin 
evitarea amintirilor legate de traumă; gânduri 
ȘI dispoziţii negative, inclusiv 
autoinvinovatirea pentru evenimentul 
traumatic si distantarea emotionala fata de alti 
oameni; și hiperexcitabilitatea, care îi face pe 
cel afectați să se sperie uşor, să doarmă prost și 
să fie în stare de alertă fata de orice potenţiale 
ameninţări. Aceste probleme trebuie să dureze 
cel puţin o lună sau mai mult pentru ca 
persoana să primească diagnosticul de TSPT. 


Imuni la trauma? 


Dupa atacurile teroriste de la 11 septembrie 
2001, multi experţi în sănătatea mentală au 
prezis cu convingere o epidemie de tulburări 
de stres posttraumatic, în special în zonele cel 
mai grav afectate: New York City și 
Washington, DC. Starea reală a lucrurilor a fost 
însă mult mai nuanţată. Desigur, multi 
americani au experimentat cel puţin unele 


simptome posttraumatice ulterior atacurilor, 
dar cei mai multi dintre cei afectati s-au 
recuperat rapid. Intr-un studiu din 2002, 
psihologa Roxane Cohen Silver, de la 
Universitatea din California, Irvine, si colegii 
săi au arătat că aproximativ 12% dintre 
americani au suferit de stres posttraumatic 
semnificativ timp de nouă, până la douăzeci și 
trei de zile după atacuri. La şase luni mai 
târziu, numărul scăzuse la circa 6%, sugerând 
că deseori timpul vindecă rănile psihice. 

Lucrarea epidemiologului Sandro Galea, de 
la Academia de Medicina din New York, si a 
colegilor sai, publicata tot in 2002, a dezvaluit 
ca dupa 5-8 saptamani de la 11 septembrie, 
7,5% dintre newyorkezi indeplineau criteriile 
de diagnostic pentru tulburare de stres 
posttraumatic; dintre cei care locuiau la sud de 
Canal Street — adica, aproape de World Trade 
Center —, ratele erau de 20%. Concordante cu 
alte date, aceste constatări sugerează ca 
proximitatea fizica este adesea un predictor 
puternic al reactiei la stres. Totusi, ele indica si 
faptul ca doar o mica parte dintre oameni 
dezvolta O patologie posttraumatică 
semnificativă dupa expunerea la factori 
stresanti devastator. Într-adevăr, tabloul 
general de după atacurile de la 11 septembrie 
este unul al rezilientei psihice, si nu al căderii 
psihice. 

La un nivel mai larg, cercetările sintetizate de 
psihologul George A. Bonanno de la 
Universitatea Columbia și de colegii săi, în 


2011, sugerează ca doar circa 5-10% dintre 
oameni dezvolta in mod tipic tulburari de stres 
posttraumatic dupa ce trec prin evenimente de 
viata traumatice. Si, cu toate ca ratele cresc 
atunci cand factorii de stres sunt severi sau 
prelungiti, cu greu trec vreodată de 30%. 
Excepţii rare pot apărea în cazul traumelor 
repetate. Într-un alt studiu din 2011, psihologul 
Stevan Hobfoll, de la Rush Medical College, și 
colegii săi au raportat că, dintr-un număr de 
703 de palestinieni care trăiesc în zone unde 
violența politică este la ordinea zilei, mai mult 
de 70% prezentau simptome moderate de 
tulburare de stres posttraumatic și circa 20% 
aveau simptome grave de TSPT. 

Constatarea ca TSPT nu este o sechela 
inevitabilă in urma traumei i-a încurajat pe 
cercetători să urmărească factorii care prezic o 
relativă imunitate la această tulburare. Mai 
multe studii arată că nivelul ridicat de venituri 
și de educaţie, legăturile sociale strânse și 
genul masculin tind să confere o rezilienta 
crescută, deși acești factori de predictie sunt 
departe de a fi perfecţi. Oamenii care de obicei 
trăiesc foarte puțină anxietate, vinovăție, furie, 
alienare și alte emoţii neplăcute — adică, cei 
care au o „emotivitate negativă“ scăzută — sunt 
și mai putin înclinați să sufere de tulburare de 
stres posttraumatic ca urmare a unei traume. 
Astfel, în moduri pe care cercetătorii încă nu le 
înțeleg, anumite caracteristici individuale se 
combină cu trauma pentru a produce această 
boală. 


Declansatori afectivi 


Nu doar ca trauma este insuficienta pentru a 
declansa TSPT, dar nici nu este necesara. Cu 
toate ca, prin definiţie, clinicienii nu pot 
diagnostica tulburarea de stres posttraumatic 
in absenta unei traume, studii recente 
sugereaza ca tiparul simptomatic al TSPT poate 
apărea si ca urmare a expunerii la factori de 
stres care nu implică periclitarea integrităţii 
corporale. În 2008, psihologul Gerald M. 
Rosen, de la Universitatea Washington, și unul 
dintre autorii acestui volum (Scott Lilienfeld) 
au trecut în revistă datele care demonstrau că 
unele simptome semnificative ale TSPT pot 
apărea în urma unor perturbări emoţionale 
cauzate de divorț, de dificultăţi semnificative la 
locul de muncă sau de pierderea unui prieten 
apropiat. Într-un studiu din anul 2005, realizat 
pe 454 de studenţi, psihologa Sari Gold, de la 
Universitatea Temple, și colegii ei au pus în 
evidență faptul că studenții care 
experimentaseră factori de stres 
nontraumatici, precum boala gravă a unei 
persoane iubite, divorțul părinților, probleme 
relationale sau incarcerarea unei persoane 
apropiate, raportau rate ale simptomelor de 
TSPT chiar mai mari decât studentii care 
trecusera prin traume propriu-zise. Luate 
laolalta, aceste constatari pun sub semnul 


întrebării credinţa foarte veche că aceste 
simptome ar avea legătură doar cu o 
ameninţare la adresa integrităţii fizice. 

În lumina acestor informații și a altor date, 
unii autori au sugerat că diagnosticul de 
tulburare de stres posttraumatic trebuie extins 
pentru a include reacţiile de anxietate la 
evenimente care sunt stresante, dar nu sunt 
terifiante. Totuși, o asemenea modificare ar 
putea duce la ceea ce psihologul de la 
Universitatea Harvard, Richard J. McNally, 
numește „derivă a criteriilor de diagnostic — 
extinderea granițelor diagnosticului dincolo de 
criteriile recunoscute. 

Pe lângă această controversă şi altele 
asemenea, rezultate recente deschid calea către 
posibilitatea ca tulburarea de stres 
posttraumatic să fie o afecţiune mai puţin 
distinctă decât s-a crezut initial si ca 
simptomele ei să poată apărea ca reacţie la o 
gamă largă de factori intenși de stres, care fac 
parte integrantă din condiția umană. 


Lecturi recomandate 


Bonanno, G.A., Westphal, M. & Mancini, 
A.D. (2011), „Resilience to loss and potential 


trauma“, Annual Review of Clinical Psychology, 11, 
p. 511-535. 


Rosen, G.M. & Lilienfeld, S.O. (2008), „Post- 
traumatic stress disorder: An empirical 
evaluation of core assumptions“, Clinical 
Psychology Review, 28(5), pp. 837-868. 


Lucruri ingramadite unele peste 
altele 


Problema tezaurizarii compulsive 


Lucruri depozitate si aglomerate, mormane de 
lucruri peste tot. Multora dintre noi ne place sa 
cumparam și să păstrăm lucruri, chiar si atunci 
când acele obiectele nu ne mai sunt utile. 
Aproximativ 70% dintre copii au colecţii de 
obiecte favorite, precum monede, păpuși sau 
cartonașe cu jucători de fotbal. Multi adulţi fac 
și ei la fel. Adesea oamenii își consideră 
posesiile ca pe niște extensii ale lor si se 
atașează de ele cu tărie. 

Totuși, în rare cazuri, obiceiul de a aduna și 
păstra lucruri ajunge la extreme nesănătoase, 
culminând cu tulburarea de  tezaurizare 
compulsivă, o boală care este încă putin 
înțeleasă. Multi oameni obișnuiți cred că cei 
care suferă de tulburarea de tezaurizare în 


forma clinica sunt doar prea lenesi sa arunce 
gunoaiele sau ca le place sa trăiască asa, 
printre ele. Niciuna dintre aceste presupuneri 
nu pare sa fle adevarata. Mai mult, majoritatea 
specialistilor considera de ceva vreme ca 
tezaurizarea exagerată este o variantă a 
tulburării obsesiv-compulsive (TOC), chiar 
daca cele mai recente cercetari sugereaza ca n- 
ar fi asa. Dimpotriva, boala pare sa fie o 
versiune exagerata a unei tendinte, care la baza 
este adaptativa, de a acumula lucruri care au 
importanta pentru persoana respectiva. 


O patologie distincta 


Romanul din 1842 al lui Nikolai Gogol, Suflete 
moarte, prezintă un personaj numit Pliușkin, 
un proprietar care păstra aproape tot ce găsea. 
Sigmund Freud considera tezaurizarea ca pe 
un simptom al unui tip de personalitate, pe 
care el l-a numit „caracter anal” si care se pare 
că apărea în urma aplicării unul antrenament 
foarte sever legat de învăţarea mersului la 
toaletă. (Puţini psihologi din ziua de astăzi 
împărtăşesc această viziune.) La începutul și 
spre jumătatea anilor 1990 totuşi tezaurizarea 
compulsivă a început să fie tot mai des 
recunoscută ca o problemă clinică gravă. 
Criteriile de cercetare sistematică a tezaurizării 
patologice, introduse în 1993 de psihologul 
Randy O. Frost de la Smith College, au crescut 
conștientizarea cu privire la această maladie, la 
fel cum au făcut numeroase documentare 


televizate si programe de tip reality show din 
SUA, precum Hoarders (Strangatorii), Clean 
House (Casă curată) și Hoarding: Buried Alive 
(Îngropat sub mormane de lucruri). 

Până recent, cei mai multi specialiști în 
sănătate mentală considerau tezaurizarea 
patologică drept un subtip al tulburării 
obsesiv-compulsive (TOC). Tezaurizarea era 
considerată o compulsie — o acţiune repetată, 
ritualizată, menită să amelioreze anxietatea, la 
fel ca verificarea repetată a gazului, pentru a ne 
asigura că n-am uitat aragazul deschis. Totuşi, 
conform unui studiu din 2010 realizat de 
psihologul David Mataix-Cols de la King's 
College din Londra, 80% sau mai multe dintre 
persoanele care manifestă comportamente de 
tezaurizare extremă nu îndeplinesc criteriile 
pentru TOC. De exemplu, multi nu au parte de 
obsesii — gânduri, imagini sau impulsuri 
recurente ori intruzive —, care sunt larg 
răspândite în tulburarea obsesiv-compulsivă. 
Mai mult, cei cu comportamente de tezaurizare 
excesivă tind să fie mai săraci, mai bătrâni și 
mai înclinați la tulburări de dispoziţie și de 
anxietate decât cei cu TOC; de asemenea, spre 
deosebire de cei cu TOC, „strângătorii” sunt 
mai putin conștienți de faptul că suferă de o 
tulburare. 

Recunoscând aceste diferenţe, DSM-5, ediţia 
a V-a Manualului de diagnostic al Asociației 
Americane de Psihiatrie, publicată în 2013, a 
inclus pentru prima data  tezaurizarea 
patologică drept o tulburare distinctă. 


Conform acestei lucrari, ,tulburarea de 
tezaurizare compulsivă“ este caracterizată prin 
dificultăți extreme si de durată ale celui 
suferind de a se despărți de bunurile personale 
(de a le debarasa), chiar dacă acestea nu au o 
valoare reală. Persoanele afectate au impulsuri 
puternice de a-și păstra obiectele acumulate 
sau se supără foarte tare dacă acestea le sunt 
aruncate. Casa lor și locul lor de muncă sunt 
pline de atât de multe lucruri adunate, încât 
spaţiul este inutilizabil, iar problemele cauzate 
de acest fapt le afectează grav funcţionarea 
cotidiană sau le produc suferinţă. Înainte de a 
diagnostica o tulburare de tezaurizare 
compulsivă, clinicienii trebuie să elimine 
afecțiunile medicale care pot duce la 
tezaurizare. De exemplu, intr-un studiu din 
1998, psihiatrul Jen-Ping Hwang, de la 
Administraţia pentru Veterani din Taipei, și 
colegii săi au constatat că 23% dintre pacienții 
cu demență prezintă comportamente de 
tezaurizare cu relevanţă clinică. 

Tulburarea de tezaurizare compulsivă pare a 
fi prezentă în rândul populaţiei în proporţie de 
2 până la 5%, ceea ce o face mai prevalentă 
decât schizofrenia. Afectează bărbați si femei 
în număr aproximativ egal. Cel mai adesea 
oamenii adună cărţi, reviste, ziare si haine; în 
unele cazuri, adună zeci de cămăși, pantaloni 
și rochii care nu au fost niciodată scoase din 
ambalaj. 

Mai rar, indivizii stochează animale. Într-un 
caz din 2010, autorităţile au găsit mai mult de 


150 de pisici care traiau intr-o casa din Powell, 
Wyoming. „Colecţionarii“ de animale tind sa fie 
mai tulburati psihologic decat alti tezaurizatori 
și trăiesc în condiţii mai mizere, conform unui 
articol din 2011, publicat de Frost și colegii săi. 


O problemă ce poate deveni fatala 


Tezaurizarea poate fi o chestiune gravă, chiar 
ucigătoare. Dezordinea poate să ajungă la 
proporţii atât de mari, încât spaţiile de locuit 
devin practic de nelocuit, iar pacienţii pot fi 
nevoiţi să construiască tunele înguste sau 
„trecători“ pentru a ajunge dintr-o parte în alta 
a casei. Într-un studiu din 2008, psihologul 
David Tolin de la Institutul pentru Calitatea 
Vieţii din Hartford, Connecticut, si colegii săi 
au relatat că 2% dintre cei afectaţi de 
tulburarea de tezaurizare compulsivă ajung să 
fie evacuaţi din cauza mizeriei. Într-o cercetare 
din 2009, studentul în psihologie Gregory 
Lucini și colegii săi de la Centrul de Proiecte al 
Institutului Politehnic Worcester din 
Melbourne, Australia, au arătat, într-o 
cercetare pentru licență, ca  tezaurizarea 
excesivă contribuie la 24% dintre decesele în 
urma incendiilor care ar putea fi prevenite. În 
alte cazuri, persoanele afectate au fost ucise 
prin sufocarea cauzată de lucrurile 
colectionate; in 2013, o femeie de 68 de ani din 
New Jersey a fost găsită moartă sub grămezi de 
gunoi putred, haine, genţi și alte lucruri care îi 
aparţineau. 


Nimeni nu știe sigur de ce acești suferinzi 
strâng mormane de lucruri. Un indiciu al bolii 
însă este faptul că adesea aceste persoane 
raportează un atașament emoțional puternic 
fata de obiecte; unii le investesc cu calități 
umane, precum sentimente, recunoscând că 
acest lucru este irațional. În alte cazuri, 
persoanele tulburate insistă să păstreze obiecte 
vechi, precum haine, „în caz că vor mai avea 
nevoie de ele“. Tezaurizarea se moşteneşte în 
familie; într-un studiu din 1993, realizat de 
Frost si studenta în psihologie Rachel C. Gross, 
acum profesoară la American University, 85% 
dintre cei afectaţi patologic de tulburarea de 
tezaurizare compulsivă își descriu una sau mai 
multe rude de gradul întâi (părinţi, copii, fraţi 
sau surori) ca pe nişte „furnici strângătoare“; 
acest procent îl depășește in mod semnificativ 
pe cel înregistrat la persoanele care nu 
tezaurizează în exces. Într-un studiu din 2009, 
realizat pe mai mult de 5 000 de perechi de 
gemeni, psihologa Alessandra C. Iervolino, de 
la King’s College Londra, si colaboratorii ei au 
constatat ca acest tipar familial este influentat 
genetic; el au estimat ca transmiterea ereditara 
a tezaurizării compulsive se ridică la 50%. 

Tezaurizarea excesiva poate avea origini 
evolutioniste. Comportamentul este prezent la 
mai multe specii, inclusiv la albine, corbi, 
rozătoare și maimuțe, asa cum au arătat intr- 
un studiu de sinteză din 2013 psihologa 
Jennifer G. Andrews-McClymont, care este 
acum la Morehouse College, si colegii sai. 


Această observaţie deschide calea către 
posibilitatea ca această afecţiune să reflecte un 
impuls selectat natural de a stoca resurse 
pentru perioadele de penurie. 


Ajutor pentru persoanele cu tulburare de 
tezaurizare compulsivă 


Tulburarea de tezaurizare compulsivă este greu 
de tratat, dar unele tipuri de terapie cognitiv- 
comportamentală îi pot reduce severitatea, 
conform unui metastudiu din 2007, realizat de 
Tolin şi colegii sai. Tratamentul se 
concentrează pe modificarea credințelor 
iraționale cu privire la valoarea obiectelor si pe 
exersarea, sub îndrumare, a organizării si 
debarasării de lucruri. Această intervenție nu 
este un panaceu, dat fiind ca multi pacienți cu 
tulburare de tezaurizare compulsiva nu isi fac 
„temele“ primite de la terapeut, adică nu se 
ocupă de reorganizarea posesiunilor şi de 
aruncarea lucrurilor inutile. 

Opțiunile limitate de tratament pentru 
persoanele care suferă de tulburarea de 
tezaurizare compulsivă reflectă partial 
înțelegerea relativ slabă a acestei afecţiuni 
grave. Prin recunoașterea formală a tulburării 
de tezaurizare compulsive în DSM-5 însă 
cercetarea cauzelor acumulării patologice va 
tinde să se intensifice şi, odată cu ea, și 
promisiunea unor terapii mai eficiente. 


Lecturi recomandate 


Frost, R.O. & Steketee, G. (2010), Stuff: 
Compulsive hoarding and the meaning of Things, 
Boston: Houghton Mifflin Harcourt. 


Mataix-Cols, D., Frost, R.O., Pertusa, A., 
Clark, L.A., Saxena, S., Leckman, J.F.... 
Wilhelm, S. (2010), „Hoarding disorder: A new 
diagnosis for DSM-V“?, Depression and Anxiety, 
27(6), 556-572. 


Tratamentul anxietatii prin 
desensibilizare si reprocesare prin 
mișcări oculare (EMDR) 


O privire mai atentă 


Există peste 500 de variante de psihoterapie, 
altele noi apărând aproape lunar. Deşi un 
număr mic dintre aceste tratamente neofite 
sunt testate în studii stiintifice, rămâne la 
aprecierea fiecăruia dacă celelalte chiar 
funcţionează. În ultimii douăzeci de ani, unul 
dintre acești nou-veniti în cartierul terapiei s-a 
evidenţiat prin atenţia remarcabilă pe care a 
primit-o din partea mass-media, a 
practicienilor si clienţilor din domeniul 
sănătății mentale. 

Acest tratament poartă o denumire lungă — 
„desensibilizare și procesare prin mișcările 
oculare“ — și a făcut o mare impresie pe scena 


psihoterapiei. Deloc surprinzător, cei mai 
multi terapeuti se referă la această abordare 
prin formula simplă „EMDR“ si aşa vom face și 
nol. 

La fel ca alte psihoterapii, EMDR este o 
invenţie ce apare ca urmare a unei întâmplări 
fericite. Într-o zi, în 1987, Francine Shapiro, 
psiholog în California, cu un cabinet privat, a 
ieşit la plimbare prin pădure. Era preocupată 
de o mulțime de gânduri tulburătoare. Dar a 
descoperit că anxietatea ei se uşura atunci când 
își mişca ochii într-o parte şi în alta, observând 
împrejurimile. Intrigata, Shapiro a încercat 
variante ale acestei proceduri cu clienţii ei și a 
descoperit că și ei se simțeau mai bine. Asa s-a 
născut EMDR. 

După un studiu initial publicat în 1989, 
EMDR a devenit punctul de interes al unor zeci 
de cercetări și zeci de prezentări la conferinţe 
de specialitate. Shapiro a dezvoltat inițial 
EMDR, pentru a-și ajuta clienții să depășească 
anxietatea asociată cu tulburarea de stres 
posttraumatic (TSPT), dar si alte tulburări de 
anxietate, precum fobiile. Cu toate acestea, 
terapeutii au extins de atunci acest tratament la 
o mulțime de alte afecţiuni, inclusiv depresie, 
disfuncţii sexuale, schizofrenie, tulburări de 
alimentaţie şi chiar stresul psihic produs de 
cancer. 

Terapeutii EMDR le cer clienţilor lor să isi 
reamintească stimulii care le provoacă 
anxietate — de exemplu, amintirea dureroasa a 
unui accident înspăimântător. În timp ce fac 


acest lucru, clienţii urmăresc cu ochii mișcările 
laterale ale degetului terapeutului, cam la fel ca 
un personaj dintr-un vechi film hollywoodian 
care urmărește legănatul ceasului de buzunar 
al unui hipnotizator. Susţinătorii EMDR 
invocă o gamă ameţitoare de explicaţii ale 
aparentei eficacitati a mişcărilor laterale ale 
ochilor, printre care se disting: distragerea, 
relaxarea, sincronizarea celor două emisfere 
cerebrale și simularea mișcărilor ochilor din 
timpul somnului REM (în care ochii se mișcă 
rapid). Împreună cu terapeutii lor, clienţii 
EMDR au învăţat, de asemenea, să înlocuiască 
gândurile negative (de ex.: „N-o să primesc 
niciodată acest loc de muncă“) cu gânduri mai 
degrabă pozitive („Pot să obţin acest loc de 
muncă dacă mă străduiesc destul de mult“). 
Puţine tratamente psihologice au fost atât de 
larg lăudate precum EMDR. Unii susținători ai 
EMDR au denumit metoda o „cură 
miraculoasă“ si o „schimbare de paradigmă, 
iar emisiunea 20/20 de la postul tv ABC a 
proclamat-o drept o „descoperire incitantă“ în 
tratamentul anxietăţii. Peste optzeci de mii de 
clinicieni au urmat formarea profesională în 
EMDR, iar Asociaţia Internaţională pentru 
EMDR (EMDRIA), un grup de specialişti în 
sănătatea mentală dedicat promovării acestei 
tehnici, se laudă cu peste patru mii de membri. 
Organizaţia estimează că această procedură a 
fost administrată unui număr de peste două 
milioane de clienţi. Mai mult, în unele orașe 


americane, psihoterapeuții își menţionează cu 
mândrie certificarile in EMDR în anunţurile lor 
de promovare. Dar oare functioneaza? 


Dovezile 


Raspunsul nu este chiar simplu. La fel ca in 
cazul tuturor psihoterapiilor, putem aborda 
chestiunea „funcționării“ EMDR in câteva 
moduri diferite. Aici ne vom ocupa de trei 
variante importante ale acestei probleme: 

EMDR funcționează mai bine decât în cazul în 
care nu ai face nimic? Da. Numeroase studii 
controlate arată că EMDR produce mai multe 
îmbunătăţiri decât absenţa oricărui tratament, 
cel puţin în ceea ce privește ameliorarea 
simptomelor comune de tulburare de stres 
posttraumatic (TSPT), precum cele declanșate 
de violuri. Dovezile privind eficacitatea EMDR 
și în cazul altor tulburări anxioase sunt 
promițătoare, dar preliminare. Efectele EMDR 
în cazul anxietatii sunt mai pregnante în cazul 
evaluărilor prin autoraportare; însă impactul 
metodei asupra valorilor fiziologice legate de 
anxietate (precum ritmul bătăilor inimii) este 
mai putin clar. 

EMDR funcționează mai bine decât ascultarea 
suportivă? Probabil. Desi dovezile științifice pe 
acest front sunt mai putin extinse, cele mai 
multe studii arată că EMDR produce o mai 
bună ameliorare decât condiţiile de control, în 
care terapeutii doar ascultă cu atenţie 
problemele clientului, dar nu încearcă să 


intervina direct. (De precizat ca studiile arata 
ca inclusiv ascultarea activa, in sine, poate 
produce efecte pozitive.) Astfel, efectele 
terapeutice ale EMDR probabil că nu pot fi 
atribuite în întregime consecințelor benefice 
ale interacțiunii cu un terapeut blând și 
empatic. Pare să se întâmple ceva în plus. 

EMDR funcționează mai bine decăt terapule 
standard comportamentale si cognitiv- 
comportamentale? Nu. Cele mai multe terapii 
comportamentale și cognitiv-comportamentale 
pentru anxietate se bazează pe un principiu 
central al schimbării: expunerea. Adică aceste 
tratamente funcționează prin expunerea 
clienților în mod repetat la stimulii care le 
produc anxietate, fie că acest lucru are loc în 
imaginaţie („expunere imaginară“) sau în viata 
reală („expunere in vivo’). Atunci când 
expunerea la fiecare tip de stimul este suficient 
de îndelungată, anxietatea clienţilor se 
disipează în cadrul și de-a lungul sedintelor, 
producând o ameliorare. 

Atunci când oamenii de știință au comparat 
EMDR cu expunerea imaginară, au constatat 
diferenţe puţine sau nule. Nu au putut stabili 
nici dacă EMDR funcţionează mai rapid decât 
expunerea imaginară. Cei mai multi cercetători 
au considerat că aceste descoperiri ar însemna 
că rezultatele EMDR derivă, de fapt, din 
expunere, pentru ca acest tratament 
presupune, la fel ca in EMDR, ca pacienții sa 
vizualizeze in mod repetat imaginile 
traumatice. 


In sfarsit, cercetatorii au descoperit prea 
putine dovezi care sa arate ca miscarea ochilor 
din EMDR ar contribui cu ceva in plus la 
eficacitatea expunerii imaginare. Atunci cand 
investigatorii au comparat EMDR cu „condiţia 
ochilor ficși” — în care clienții isi tin ochii 
fixati drept înainte —, în mod tipic nu au 
constatat nicio diferenţă între efectele celor 
două condiţii experimentale. Deci, panoplia 
ipotezelor invocate pentru eficiența mişcărilor 
ochilor din EMDR pare să fie una de tipul 
„explicaţiilor în căutarea unui fenomen“. 

Astfel, trăgând linie: EMDR ameliorează 
simptomele anxietatii traumatice mai bine 
decât atunci când nu se intervine în niciun fel 
și probabil mai bine decât conversațiile cu un 
ascultător suportiv. Totuși, nu există dovezi 
(sau sunt prea puține) că EMDR ar fi o metodă 
superioară tratamentelor bazate pe acele 
„expuneri“ pe care terapeutii 
comportamentalisti ŞI cognitiv- 
comportamentalisti le administrează de 
decenii bune. Parafrazându-l pe scriitorul si 
criticul britanic Samuel Johnson, psihologul 
Richard McNally de la Universitatea Harvard a 
sintetizat frumos adevărul despre EMDR: 
„Ceea ce are eficacitate în EMDR nu este nou, 
lar ceea ce este nou nu este eficace“. 


Lecturi recomandate 

movement desensitization and reprocessing 
(EMDR): A meta-analysis“, Journal of 
Consulting and Clinical Psychology, 69, 305-316. 

desensitization and reprocessing: A chronology 


of its development and scientific standing“, 

Shapiro, F. (1995), Eye movement 

e ke OK 


Acronim pentru Eye Movement Desensitization and 


Reprocessing. (N.t.) 


Inconvenientele medicatiei 
anxiolitice 


Mama azi are nevoie de ceva s-o linisteasca/ 
Şi chiar de nu-i tocmai bolnava/O pastiluta 
galbenă caută-n grabă/Aleargă acum la al 


ei dulap, pentr-un mic fortifiant. ***** 


Așa cum ne reamintesc aceste versuri din 
1966 din hitul formaţiei Rolling Stones, 
„Mother's Little Helper“ (Micutul fortifiant al 
mamei), Valiumul si alte sedative din clasa 
benzodiazepinelor fac parte de multă vreme 
din cultura populară. Dar cat de bine 
funcţionează aceste medicamente și care sunt 
pericolele asociate? 

La un anumit moment în viata, 25% dintre 
americani vor dezvolta o tulburare anxioasă, o 
tulburare de panică, o fobie, o tulburare 
obsesiv-compulsivă sau o tulburare de stres 


posttraumatic. Multi alti oameni vor 
experimenta probleme semnificative legate de 
anxietate si stres, care nu sunt suficient de 
severe pentru a sustine un diagnostic formal. 
De aceea nu este surprinzator faptul ca 
psihiatrii si psihologii caută tratamente 
eficiente pentru anxietate. Psihologii trebuie să 
caute în primul rând psihoterapii adecvate, iar 
psihiatrii, in primul rând o terapie 
farmacologică potrivită. 

Principalul tip de psihoterapie care s-a 
dovedit de ajutor în tratamentul problemelor 
de anxietate este terapia cognitiv- 
comportamentală (TCC). 


Denumire comercială Denumire generică 


Xanax Alprazolam 


Klonopin Clonazepam 


Valium Diazepam 


Ativan Lorazepam 


Tabelul 5.1 Benzodiazepine prescrise frecvent pentru 
anxietate 


Această terapie presupune expunerea graduală 
la situaţiile temute și implementarea unor 
metode cognitive de reducere a gândirii 
catastrofizante, care este atât de frecventă în 
anxietate. În mod tipic, această terapie obţine 
efecte pozitive în aproximativ șaisprezece 
ședințe. Însă, atunci când problema de 


anxietate este grava sau cand sunt prezente si 
alte probleme psihologice semnificative, 
terapia poate dura considerabil mai mult. 

Două tipuri principale de medicamente sunt 
folosite pentru a trata anxietatea: inhibitorii 
selectivi ai recaptării serotoninei (SSR) și 
benzodiazepinele.  SSRl-urile, care includ 
medicamentele Prozac, Zoloft si Lexapro, 
constituie cea mai răspândită terapie 
medicamentoasă pentru depresie și s-au 


dovedit de ajutor și pentru anxietate. În mod 
tipic, necesită între două și patru săptămâni 
înainte de a începe să-și facă efectul și trebuie 
luate zilnic. Dimpotrivă, benzodiazepinele 
funcţionează îndată ce pacientul înghite 
pilula — în cele mai multe cazuri acestea 
produc sentimente de relaxare în circa zece 
până la treizeci de minute. Benzodiazepinele 
pot fi luate fie în mod regulat, fie doar la 
nevoie. Dat fiind modul lor de acţiune, nu este 
surprinzător faptul că se numără printre cele 
mal prescrise medicamente pentru anxietate 
(vezi Tabelul 5.1). 

În ciuda acestor aspecte atrăgătoare, de 
utilizarea benzodiazepinelor sunt legate 
numeroase îngrijorări și controverse. Mai 
mult, numeroase persoane nu cunosc o seamă 
dintre posibilele efecte adverse legate de aceste 
medicamente. 


Efecte secundare și sevraj 


În general, toate benzodiazepinele au cam 
același efecte calmante, dar ele diferă în ceea ce 
privește intensitatea acestor efecte (lucru care 
depinde și de dozaj) și durata în care substanța 
rămâne în sistem. Cei mai multi dintre cei care 
iau benzodiazepine au parte de puţine efecte 
secundare dacă le iau pentru perioade scurte 
sau doar la nevoie. Totuși, din cauză că 
tulburările de anxietate sunt de obicei cronice, 
tratamentul cu benzodiazepine este adesea de 
lungă durată, crescând riscul apariției efectelor 
secundare nedorite. 

Efectele secundare care pot apărea odată cu 
utilizarea regulată și extinsă includ, în primul 
rând, dependenţa fizică și psihică, simptome 
de sevraj (mai ales atunci când medicatia este 
oprită brusc), stare de alertă redusă, 
somnolenta, oboseală fizică, tulburări ale 
coordonării fizice si pierderi de memorie. 
Atunci când benzodiazepinele sunt ingerate cu 
alcool, probabilitatea apariţiei acestor efecte 
secundare și intensitatea lor cresc foarte mult, 
deoarece și medicamentele, și alcoolul sunt 
depresori ai sistemului nervos central. În 
cazuri rare, rezultatele pot fi fatale. 

Unul dintre cele mai comune simptome de 
sevraj este revenirea anxietatii la același nivel 
sau chiar mai rău decât înainte. Studiile arată 
că între 50% și 70% dintre persoanele cu 
tulburare de panică recad atunci când opresc 


administrarea de benzodiazepine. Alte posibile 
simptome de sevraj sunt: dureri si crampe 
abdominale, depresie, ameteli, letargie (inertie 
fizică și mentală), simptome asemănătoare 
gripei, palpitatii, insomnie şi iritabilitate. 
Oamenii care experimentează sevrajul revin 
adesea la medicatia inițială, pentru a evita 
aceste simptome, ceea ce poate duce la un cerc 
vicios al dependenţei. 


Opțiuni noi 


Benzodiazepinele si medicamentele mai noi 
care înlesnesc somnul — de exemplu, Ambien 
și Lunesta — sunt, şi ele, prescrise în mod 
obișnuit pentru persoanele care suferă de 
insomnie, simptom deseori asociat cu 
tulburările anxioase. Cu toate că ambele clase 
de medicamente pot cauza dependenţă, această 
problemă este mai puţin gravă în cazul 
somniferelor mai noi. Un studiu recent 
referitor la un nou tratament medicamentos 
pentru somn, bazat pe un medicament 
nonbenzodiazepinic, denumit Rozerem, a 
constatat posibilitatea ca acesta să nu prezinte 
potenţial adictiv și nici dezechilibre motorii 
sau cognitive, cu toate că dependenţa psihică 
rămâne o posibilitate. 

Studiile arată că o alternativă fiabilă la 
medicamentele pentru anxietate sau pentru 
insomnii de orice fel este terapia cognitiv- 
comportamentala, care s-a dovedit de mare 
ajutor pentru pacienti. Terapia 


cognitiv-comportamentala (TCC) și 
benzodiazepinele sunt aproximativ la fel de 
eficiente pentru anxietate atunci când subiecții 
sunt comparati înainte si după tratament. 
După oprirea tratamentului însă, cei care s-au 
bazat pe benzodiazepine Înregistrează 
procente de recadere mai mari. În general, dacă 
pacienții continua sa ia medicamentul, ei vor 
recadea la o rata mai mica, dar atunci apare 
riscul efectelor secundare, asociate cu 
administrarea regulată şi pe termen lung. 
Dimpotrivă, aceste probleme nu există în cazul 
TCC. Mai mult, terapia medicamentoasă este 
considerabil mai costisitoare decât TCC, 
deoarece medicamentele trebuie să fie 
administrate continuu pentru ca efectele sa 
persiste. Dimpotrivă, efectele TCC durează 
destul de mult după încheierea terapiei. 

O combinație între terapia cognitiv- 
comportamentală si medicatia anxiolitică este 
mai bună decât folosirea fiecăreia dintre ele 
separat? Studiile au constatat ca tratamentele 
combinate (atunci când substanța este fie o 
benzodiazepină, fie un SSRI) nu au rezultate 
mai bune decât tratamentele aplicate separat si 
că subiecții cărora li s-a administrat medicatie 
prezintă rate de recădere semnificatiy mai 
ridicate atunci când este oprită administrarea 
medicamentelor. 

Deci care este vestea proastă ȘI care e cea 
buna? Mai întâi, vestea proastă. 
Benzodiazepinele funcţionează numai atâta 
timp cât continui să le iei. Ele pot cauza 


dependenţă psihologică și fiziologică, pot duce 
la simptome de sevraj grave și pot avea multe 
alte consecinţe indezirabile. 

Acum vestea bună. Folosite doar la nevoie 
sau pe termen scurt, benzodiazepinele pot 
ușura problemele de anxietate, cu efecte 
secundare minime. Folosite în mod regulat, ele 
sunt eficiente în reducerea problemelor de 
anxietate, dar produc efecte secundare. 
Scăderea graduală a dozelor, în locul opririi 
bruște a administrării, poate minimiza 
problemele de sevraj. 

Oricine caută tratament pentru o problemă 
de anxietate ar face bine să ia mai întâi în 
considerare terapia cognitiv-comportamentală. 
Acest tratament este mai eficient și mai ieftin 
decât terapia medicamentoasă și nu cauzează 
dependenţă, sevraj sau alte efecte secundare. O 
a doua opţiune de explorat înainte de a lua 
benzodiazepine sunt medicamentele bazate pe 
SSRI, care au mai puţine probleme legate de 
dependenţă și sevraj. Ca o a treia opţiune, 
benzodiazepinele pot fi de ajutor atunci când 
sunt folosite sub monitorizarea strictă a unui 
psihiatru competent sau a altui medic 
specialist. 

FO a 


In engleză, versurile hitului „Mother's Little Helper“ 
sunt: Mother needs something today to calm her 
down/And though she’s not really ill/There’s a little yellow 
pill/She goes running for the shelter of a mother’s little 
helper. (N.t.) 

Acronimul de la Selective Serotonine Reuptake 
Inhibitors (N.t.) 


Mindfulnessul poate fi un leac bun 
pentru anxietate si depresie? 


Într-o şedinţă tipică de meditaţie de tip 
mindfulness, participanţii stau așezați pe 
podea, cu ochii închiși, cu spatele drept și cu 
picioarele încrucişate, având corpul poziționat 
în așa fel încât să le faciliteze experienţele 
introspective. Timp de zece până la 
cincisprezece minute, ei isi observă gândurile, 
ca și cum ar privi din afară înăuntru. Acordă o 
atenţie specială respirației $i atunci când 
mintea lor rataceste către alte gânduri, își 
îndreaptă din nou atenţia asupra respirației. In 
timpul exerciţiului, mintea li se „golește“ de 
gânduri si devin mai calmi și mai impacati. 

De multă vreme meditaţia este folosită 
pentru evoluţia spirituală. Mai recent, în 
psihoterapie, cercetătorii și practicienii şi-au 
arătat interesul fata de un tip de meditaţie 


budista, conceputa să faciliteze 
conştientizarea, starea de a fi prezent in acest 
moment, fără a judeca ce se întâmplă. 
Mindfulnessul s-a dovedit a fi promițător în 
tratarea unei game de tulburări, de la durere la 
psoriazis (vezi „Being in the Now“, de Amishi 
P. Jha, Scientific American Mind, martie /aprilie 
2013). Dar atunci când vine vorba despre 
tratarea tulburărilor mentale diagnosticate, 
dovezile că mindfulnessul ar fi de ajutor sunt 
neconcludente, cele mai multe date indicând 
abilitatea acestei tehnici de a reduce depresia 
clinică si de a evita recăderile. În acest capitol, 
vom discuta despre aceste descoperiri și despre 
unele controverse cu privire la aplicaţiile de tip 
mindfulness. 


Deschidere și acceptare 


Oamenii au practicat meditaţia încă din 
negurile istoriei. Aceasta a evoluat în multe 
forme și este întâlnită practic în fiecare religie 
importantă. În 2004, psihologul Scott Bishop, 
aflat pe atunci la Universitatea din Toronto, și 
colegii săi au definit mindfulnessul ca fiind 
menţinerea atenţiei asupra experienţelor din 
prezent și adoptarea unei atitudini fata de ele 
caracterizată prin curiozitate, deschidere si 
accepiare. 

Cercetătorii în domeniul psihoterapiei au 
dezvoltat ȘI evaluat variante ale 
mindfulnessului în scopuri terapeutice. De 
exemplu, exercițiile de „reducere a stresului 


prin mindfulness” reduc, asa cum sugereaza $1 
denumirea lor, stresul psihic. Terapia cognitiva 
bazata pe mindfulness, pe de alta parte, 
integreaza mindfulnessul cu metode concepute 
pentru modificarea gandurilor disfunctionale, 
gânduri ce conduc adesea la emoţii și 
comportamente problematice. 

Ca remediu pentru depresie și anxietate, 
meditaţia de tip mindiulness îi poate ajuta pe 
pacienţi să renunţe la gândurile negative în loc 
să se concentreze obsesiv pe ele. 
Antrenamentul pentru trăirea deplină a 
prezentului, în locul permanentei retrăiri a 
trecutului sau al contemplării viitorului, ajută 
la menţinerea minţii în afara unei bucle 
depresive sau anxioase. 

Într-adevăr, există dovezi ale eficacității 
acestui exercițiu de meditaţie în ceea ce 
privește ameliorarea simptomelor de depresie 
și posibil de anxietate. Într-o metanaliză din 
2010 (o revizuire cantitativă), psihologul 
Stefan Hofmann, de la Universitatea Boston, si 
colegii săi au examinat studii care au testat 
două forme de meditaţie mindfulness: ca 
remediu pentru tulburări de anxietate, 
respectiv depresie. Ei au constatat că sedintele 
de meditație duc la îmbunătățiri semnificative 
în ambele afecțiuni imediat după terapie, 
precum si la aproximativ trei luni după 
intervenție. Dat fiind numărul relativ mic de 
studii bine concepute de la acea vreme, autorii 
au fost precauti, in mod justificat, in 
concluziile lor. 


Totuși, o metaanaliza din 2013 susţine 
parţial evaluarea favorabilă din 2010. În acest 
studiu de sinteză, psihologul Bassam Khoury, 
pe atunci la Universitatea din Montreal, și 
colegii săi au constatat că ambele tipuri de 
terapii de tip mindfulness sunt eficace pentru 
tulburările de depresie și anxietate, deşi nu mai 
mult decât terapia cognitivă folosită fără 
mindfulness. 

În alte studii, mindfulnessul a obţinut 
scoruri mai slabe în ceea ce privește efectul 
terapeutic pentru tulburările de anxietate. Într- 
o metaanaliză publicată în 2015, psihologa 
Clara Strauss, de la Universitatea din Sussex 
(Anglia), și asociaţii ei au constatat că 
tratamentele bazate pe mindfulness sunt 
eficace pentru depresie, dar nu și pentru 
tulburările de anxietate. Rezultatele pentru 
anxietate sunt diferite de la o cercetare la alta 
(și din motive variate), dar e posibil ca aceasta 
să fle din cauza diferenţelor dintre populaţiile 
de pacienţi studiate. De exemplu, unele studii 
includ indivizi afectați de tulburări de 
anxietate care au și alte probleme importante 
de sănătate somatică, precum cancerul, în timp 
ce altele nu includ astfel de subiecți. Cât de 
bine funcţionează mindfulnessul depinde într- 
o anumită măsură si de sursa anxietăţii 
pacientului. 


Prevenirea recăderii 


Cel mai clar beneficiu mental al 
mindfulnessului ar putea fi micşorarea ratelor 
de recădere la o subclasă de indivizi cu 
depresie. Prevenirea recăderii este o provocare 
crucială pentru terapeuti, întrucât ratele de 
recadere in depresia clinică sunt extrem de 
inalte. Pana la 60% dintre cei care au avut un 
episod depresiv vor avea unul sau mai multe 
episoade aditionale; cei care deja au avut o 
recadere vor avea, in proportie de 60-90%, si 
alte episoade similare; iar dintre cel care au 
trecut prin trei sau mai multe episoade 
depresive, 95% dintre ei vor avea recăderi. 

Mindfulnessul pare să fie o metodă deosebit 
de potenta ca măsură de preventie pentru 
pacienţii care au recăzut în depresie de trei sau 
de mai multe ori. Într-un studiu avangardist 
asupra efectelor terapiei cognitive centrate pe 
mindfulness în cazul depresiei recurente, 
publicat în anul 2000, psihologul John 
Teasdale, pe atunci la Consiliul de Cercetare 
Medicală din Cambridge (Anglia), și colegii săi 
au comparat persoane care primeau tratamente 
obișnuite, precum şedinţe cu medici de familie, 
cu psihiatri ori terapeuti, cu cei care aveau 
acces la terapia cognitivă centrată pe 
mindfulness. Subiectii au fost urmăriţi timp de 
mai mult de un an. La cei care au experimentat 
trel sau mai multe episoade de depresie, 
terapia cu mindfulness a redus in mod 


semnificativ ratele de recadere In comparatie 
cu tratamentele uzuale. Dar nu apare nicio 
diferență între grupurile formate din 
persoanele care au avut două sau mai puține 
episoade depresive. Aceste rezultate 
surprinzătoare au fost confirmate in alte câteva 
studii. 

Deşi nimeni nu cunoaşte cu precizie de ce 
beneficiile mindfulnessului ar fi mai mari decât 
pentru esantionul de pacienți cu trei sau mai 
multe recăderi, am putea extrage câteva indicii 
dintr-un studiu pe aceeași tematică realizat in 
2004 de Teasdale si psihologa S. Helen Ma, 
care lucra pe atunci tot la Consiliul de 
Cercetare Medicală din Cambridge. Cercetătorii 
au constatat că, pentru indivizii care au avut 
două sau mai puține episoade depresive, 
evenimentele de viață adverse, precum un 
deces in familie sau o despărțire, au fost 
stimuli frecvenți pentru recădere, dar că acest 
tip de evenimente externe a fost mai puțin 
frecvent asociat cu recăderi la subiecții care au 
avut căderi depresive de trei ori sau mai mult. 
Cercetătorii au formulat ipoteza ca, in 
momentul în care o persoană are trei sau mai 
multe episoade depresive, evenimentul negativ 
semnificativ nu mai este necesar pentru 
recădere. În schimb, în mintea acestor 
persoane se formează o asociere puternică 
între dispozițiile negative frecvente și 
gândurile depresive. Atunci când o persoană 
care s-a recuperat din depresie experimentează 
o dispoziție uşor negativă, acea dispoziție 


poate activa gânduri precum „lar mă ial", 
declanșând un episod depresiv în toată regula. 
În aceste cazuri, mindfulnessul poate ajuta la 
ruperea ciclului, prin încurajarea indivizilor să 
se lase mai putin afectaţi de gândurile 
nefericite fugitive, astfel încât să nu mai ajungă 
la un nou episod de tulburare afectivă. 

Prin astfel de mecanisme, terapia cognitivă 
centrată pe mindfulness, respectiv metoda 
reducerii stresului prin mindfulness se califică 
drept remedii pentru depresie și, posibil, 
pentru anxietate. Mai mult, terapia cognitivă 
bazată pe mindfulness oferă avantaje clare în 
prevenirea recăderii la pacienţi care au avut 
mai mult de două episoade de depresie. 
(Capacitatea acesteia de a preveni recăderea 
pentru tulburările de anxietate nu este 
dovedită.) Nimeni nu înţelege clar cum sau în 
ce măsură tratamentele bazate pe mindfulness 
contribuie la vindecare în cazul acestor 
tulburări. Cu toate acestea, astfel de tehnici 
constituie o nouă și interesantă direcţie in 
psihoterapie. 

Pot plantele sa usureze anxietatea 
Si depresia? 


Terapiile bazate pe plante medicinale sunt 
uimitor de populare in rândul publicului 
american. În 2008 statisticianul Patricia M. 
Barnes, de la Centrul Naţional pentru Statistică 
în Sănătate, și colegii săi au raportat că 
aproape 20% dintre copiii și adulţii din Statele 
Unite au folosit o plantă medicinală în ultimul 
an. În 1998, o echipă condusă de medicul David 
M. Eisenberg, de la Harvard Medical School, a 
arătat că utilizarea plantelor medicinale pentru 
probleme somatice și mentale a crescut cu 
380% între 1990 si 1997. 

Entuziasmul nostru pentru medicina 
naturista este fara îndoială alimentat de costul 
mare al medicamentelor prescrise cu rețetă, de 
faptul că acestea nu funcționează pentru toată 
lumea si de interesul în creștere pentru 


remediile naturiste. Mai mult, multi oameni 
presupun in mod eronat că substanțele 
naturale sunt în mod inerent mai sigure decât 
medicamentele de sinteză. 

Utilizarea plantelor ca tratament datează cel 
puţin din anul 3000 î.Hr. Astăzi această 
practică face parte dintr-o mișcare mai largă, 
cunoscută sub denumirea de „medicină 
complementară și alternativă“. Multi oameni 
apelează la astfel de tratamente — care includ 
şi terapii precum acupunctura, aromaterapia și 
masajul — pentru problemele lor psihice. Într- 
un studiu din 2001, sociologul Ronald C. 
Kessler, de la Harvard Medical School, și 
asociații săi au constatat că mai mult de 
jumătate dintre oamenii cu atacuri de panică 
sau cu depresie severă apelaseră în anul 
precedent la o formă de terapie alternativă, 
inclusiv fitoterapie, de obicei fără vreo 
supraveghere medicală de specialitate. 

Cu toate acestea, nu există studii privind 
valoarea terapeutică sau efectele secundare 
pentru cele mai multe dintre plantele 
medicinale. Studiile realizate cu privire la două 
tratamente pe bază de plante — kava, pentru 
anxietate, si sunatoarea, pentru depresie — 
arată că unele substanţe derivate din plante îi 
pot ajuta pe cei cu probleme psihice, dar 
dovezile adunate până acum sunt 
neconcludente. 


Fii calm, relaxeaza-te 


Locuitorii insulelor din Pacific folosesc de mult 
timp un extract din radacina de kava (Piper 
methysticum), planta specifica acestor insule, 
pentru scopuri sociale, ceremoniale și 
medicinale, inclusiv pentru relaxare şi 
reducerea anxietatil. Introdus în Statele Unite 
în anii 1980, extractul de kava este cel mai des 
servit ca băutură, pe care americanii o pot 
degusta acum în oricare dintre numeroasele 
baruri kava. Barul Purple Lotus Kava din West 
Palm Beach, Florida, de exemplu, oferă „o 
alternativă populară la viaţa de noapte clasică 
plictisitoare, un loc unde să te opresti și să te 
relaxezi cu adevărat“. 

Pentru tratamentul anxietatii, în general 
oamenii cumpără extract de kava din farmacii 
și din magazinele de produse naturiste. Unele 
rezultate experimentale sugerează că această 
rădăcină are proprietăţi anxiolitice. Într-un 
articol de sinteză publicat în 2010, medicul 
Max H. Pittler, de la filiala germană a 
organizaţiei caritabile și de cercetare medicală 
Cochrane (de la Universitatea din Freiburg), și 
medicul Edzard Ernst, de la Peninsula Medical 
School din Exeter (Anglia), au analizat 
douăsprezece studii valid concepute care 
comparau kava cu un placebo, pentru 
tratamentul anxietatii. Au constatat că, în 
ameliorarea anxietatii generalizate, kava este 
mai eficientă decât substanţa nonactivă, dar 


diferenta dintre cele doua, la nivel de eficienta, 
era mica. Din nefericire, destul puţine studii s- 
au calificat pentru a fi incluse în acea revizuire, 
lar investigațiile analizate au prezentat 
diferente în ceea ce priveşte dozele si 
radacinile de kava utilizate, durata 
tratamentului ȘI severitatea anxietatil 
pacientilor. 

In plus, desi aceasta planta este relativ 
sigura, nu ar trebui sa fle folosita fara indicatia 
medicului. Efectele ei secundare pot include 
deranjamente stomacale, neliniște, dureri de 
cap si oboseală. Rapoartele medicale arată ca 
rădăcina de kava cauzează afecțiuni hepatice, 
ceea ce a condus în 2002 la avertismente venite 
din partea Administraţiei pentru Alimente și 
Medicamente din SUA, precum și la 
interzicerea kava în câteva tari. Cercetări 
ulterioare au liniștit aceste îngrijorări și 
interdicțiile au fost ridicate. Chiar și aşa, nu 
putem elimina posibilitatea ca rădăcina de kava 
să cauzeze afecțiuni ale ficatului, deoarece, 
pentru câteva cazuri de probleme hepatice, nu 
există explicaţii alternative, care să indice alti 
factori cauzali. 

Mai îngrijorătoare sunt interacţiunile dintre 
kava si alte medicamente. Kava poate 
intensifica starea de somnolenta daca este luata 
cu sedative, somnifere, antipsihotice sau 
alcool, crescând riscul de accidente in timpul 
unor activități precum conducerea 
autovehiculelor și controlul unor echipamente 
masive. De asemenea, poate crește efectele 


sedative ale anticonvulsivelor și poate inrautati 
efectele secundare asociate cu medicatia 
antipsihotică. 

Oamenii de ştiinţă au studiat și alte remedii 
bazate pe plante și dedicate calmării anxietatii. 
Câteva studii arată, de exemplu, că elixirul de 
lămâie şi valeriana au efect calmant. Totuși, 
dovezile care susțin eficacitatea lor sunt și mai 
puține decât cele pentru kava. lar pericolele 
potenţiale asociate cu ele sunt la fel de neclare. 


Plante antidisperare 


Sunătoarea (Hypericum perforatum), o plantă 
folosită de-a lungul istoriei pentru alungarea 
spiritelor rele, este planta medicinală cea mai 
răspândită contra depresiei. Într-un studiu de 
sinteză din 2009, medicul Klaus Linde, de la 
Universitatea Tehnică din Miinchen, și colegii 
săi au evaluat douăzeci și nouă de studii valide 
despre sunătoare, administrată ca pilulă pentru 
depresia majoră. În esenţă, studiile au sugerat 
că planta este mai eficace decât administrarea 
de placebo şi că este la fel de eficace ca 
antidepresivele, precum Prozacul, dar că are 
mai puţine efecte secundare. 

Însă nu toate studiile pe care le-a analizat 
echipa lui Linde au evidenţiat un avantaj al 
sunătoarei fata de placebo. În plus, două 
cercetări la scară largă realizate în Statele 
Unite au oferit o susţinere limitată a ideii că 
sunătoarea ar putea ameliora depresia. Unul 
dintre acestea, un studiu din 2011 condus de 


psihiatrul Mark H. Rapaport, pe atunci la 
Spitalul Cedars-Sinai din Los Angeles, a indicat 
ca planta nu este mai eficienta decat placeboul 
pentru depresia slaba sau moderata. Astfel, 
aceasta planta medicinala amelioreaza unele 
cazuri de depresie, dar dovezile sunt departe 
de a fi imbatabile. 

Sunătoarea nu este lipsită de unele riscuri. 
Poate cauza deranjamente stomacale, urticarie, 
oboseală, neliniște, dureri de cap și confuzie. 
Mai gravă este posibilitatea, deşi este una rară, 
ca aceasta să interfereze cu păstrarea sarcinii, 
să agraveze dementa sau să declanșeze psihoza 
la persoanele vulnerabile. Și, la fel ca 
antidepresivele tradiționale, sunătoarea poate 
declanșa un episod maniacal la persoanele cu 
tulburare bipolară. Planta poate interactiona, 
de asemenea, în mod periculos cu alte 
substanţe. Dacă este luată cu anumite 
antidepresive, poate cauza creşteri ale 
neurotransmitatorului serotonină, amenințând 
chiar viata pacienţilor. De asemenea, poate 
reduce eficacitatea pilulelor anticonceptionale, 
a medicatiel cardiace și a tratamentelor pentru 
HIV, printre altele. 

Și medicamentele aprobate pentru anxietate 
și depresie pot veni cu riscuri asociate, dar pe 
acestea se presupune că Administraţia pentru 
Alimente si Medicamente le monitorizează și le 
face publice. Dimpotrivă, nicio agenție 
guvernamentală nu reglementează 
tratamentele bazate pe plante. Mai mult, faptul 
că medicii nu prescriu plante medicinale — 


adesea nici măcar nu știu că pacienţii le 
folosesc — creşte riscul interacțiunii lor cu 
medicamentele. Mai mult, se cunosc relativ 
puţine lucruri despre puritatea sau efectele pe 
termen lung ale remediilor naturiste sau cu 
privire la dozele optime pentru o anumită 
afecţiune. 

În ciuda acestor îngrijorări, reclamele la 
remediile naturiste prezintă adesea promisiuni 
exagerate si nerealiste. Un anunţ online pentru 
o pastilă anxiolitică, denumită Seredyn, care 
conține un amestec de plante în general 
netestate, susţine că „peste 93% dintre 
utilizatorii de Seredyn cu anxietate ocazională 
și 85% dintre cei cu anxietate cronică 
raportează rezultate pozitive si ca 80-83% 
dintre utilizatorii cu atacuri de panică și de 
anxietate spun că Seredynul ajută la prevenirea 
și oprirea atacurilor. Astfel de testimoniale 
sunt în esenţă lipsite de sens, dacă nu sunt 
susținute de date verificabile. 

Totuși, tratamentele naturiste mai sigure și 
mai eficiente pentru anxietate si depresie ar 
putea exista pe viitor. Poate că într-o zi 
oamenii de știință vor descoperi in natură o 
mare farmacie care să ne ofere noi remedii 
pentru un spectru larg de tulburări mentale. 

Partea 
a [l-a 


Tulburările de dispoziţie 


Introducere 


DSM-5 organizează tulburările asociate cu 
depresia în două categorii: tulburările 
depresive şi tulburarea bipolară (denumită 
anterior tulburare maniaco-depresivă). 
Prevalenta lor pe durata întregii vieți este de 
aproximativ 20% pentru cele dintâi şi, 
respectiv, de aproximativ 1% pentru ultimele. 

Există câteva tipuri de tulburări depresive, 
printre care si depresia majoră si depresia 
persistentă (distimia). Simptomele depresiei 
majore includ tristeţea severă şi pierderea 
interesului sau plācerii legate de activitățile 
cotidiene, sentimente de lipsa de valoare, 
gânduri suicidare şi tentative de suicid, 
fatigabilitate si probleme de atenție si 
concentrare. Acest tip de depresie este adesea 
autolimitat si intercalat cu perioade de 
dispoziție relativ normală, dar are o rată înaltă 
de recurenta. Afectiunea asociată, anume 
tulburarea depresivă persistentă, este în mod 
tipic mai blândă, dar tinde să se cronicizeze; 
poate persista chiar pe durata întregii vieți. 
Mulți oameni faimoşi au suferit probabil de 
una sau de ambele dintre aceste condiții, 
inclusiv actorul Brad Pitt, cantareata Lady 
Gaga, prim-ministrul britanic Winston 


Churchill (care se referea la depresie ca la 
„câinele său negru“) si preşedintele Statelor 
Unite Abraham Lincoln. 

Oamenii cu tulburare bipolară parcurg în 
mod tipic cicluri în care alternează perioadele 
de depresie cu cele de manie sau cu o formă 
mai putin gravă, cunoscută ca hipomanie. 
Simptomele pot include sentimentul de 
grandiozitate, euforia, hiperactivitatea, nevoia 
scăzută de somn și comportamente impulsive, 
cum ar fi episoadele de cheltuieli exagerate. 
Mulţi oameni faimoși probabil că au suferit de 
tulburare bipolară, inclusiv comediantul Robin 
Williams, actorul Jean-Claude Van Damme, 
pictorul Vincent van Gogh și compozitorul 
Ludwig van Beethoven. 

În ciuda severitatii tulburărilor depresive și 
bipolare, aceste persoane faimoase şi altele ca 
ele au reușit să funcţioneze bine cu astfel de 
tulburări de dispoziţie. Cu toate acestea, viata 
multor oameni care suferă de aceste tulburări 
este semnificativ afectată. 

Câteva dintre întrebările despre tulburările 
depresivă si bipolară pe care le examinam critic 
în această secțiune sunt: 


e Este depresia cauzată de un 
dezechilibru chimic? 


e Dacă îi vorbim pacientului despre 
sinucidere, va creşte tendinţa sa câtre 
suicid? 


Cresc ratele de suicid in timpul 
vacantelor de iarnă? 


Este depresia aproape întotdeauna 
cauza primară a sinuciderilor? 


Este adevărat că o persoană care a avut 
deja o tentativă de suicid va fi mai 
puțin tentată să se sinucidă? 


Este terapia electroconvulsivă, adesea 
denumită „terapia cu șocuri, o 
procedură brutală, care mai mult 
dăunează decât face bine? 


Oamenii cu boli mentale grave, precum 
tulburarea bipolara, sunt oare mai 
creativi decât alții? 


Pierderea unei persoane iubite duce în 
mod inevitabil la suferință gravă și la 
depresie? 


Tulburarile bipolare si creativitatea 


Adevar psihologic sau legenda urbana? 


Credinta ca nebunia si creativitatea sunt intim 
legate are o istorie indelungata. Aristotel 
sustinea ca geniul nu apare niciodata fara o 
tenta de nebunie, iar poetul britanic din 
secolul al XVII-lea John Dryden scria ca „marea 
înțelepciune si nebunia sunt sigur aliaţi 
apropiaţi, despartiti de niște linii foarte fine”. 
Chiar și astăzi este larg răspândită percepţia ca 
boala mentală severă și creativitatea sunt 
strâns asociate. Viziunea geniului artistic 
chinuit își găsește expresia într-o mulțime de 
cărți și filme cu priză la public, asa cum este 
filmul din 2000 Pollock, o descriere biografică a 
talentatului și tulburatului pictor abstract 
american Jackson Pollock (în glumă poreclit 
„Jack the Dripper“ = pentru stilul său unic 
de a arunca vopseaua pe pânză). 


Asa cum vom descoperi în continuare, 
cercetarile arata ca exista cel putin un sambure 
de adevar in acest stereotip popular. In acelasi 
timp, legătura dintre boala mentală și 
creativitate pare să fie, în mare, specifică 
pentru tulburarea bipolară (cândva denumită 
tulburare maniaco-depresiva) și bolilor 
îndeaproape asociate cu aceasta. Chiar și așa, 
această legătură, boală-creativitate, este mai 
complexă decât au presupus anterior oamenii 
de știință. 


Deasupra tuturor 


Desi cercetări anterioare au sugerat că 
persoanele cu schizofrenie au înclinații către 
creativitate, cele mai multe dintre aceste studii 
nu au rezistat testului timpului. Mai recent, 
interesul s-a deplasat asupra indivizilor cu 
tulburare bipolara, care sunt înclinați către 
episoade maniacale (manie), ce alternează cu 
puseuri de depresie severă. În timpul maniei, 
oamenii experimentează creșteri dramatice de 
energie, stări intense de dispoziţie pozitivă și 
de încredere în sine, care merg până la 
grandoare. În mod tipic, acești indivizi dorm 
foarte putin, își asumă riscuri necaracteristice, 
sunt uşor de distras și raportează gânduri 
necontrolate. În aceste momente, devin adesea 
mai vorbareti și mai activi decât de obicei, 
făcând in mod frecvent planuri marete si 
nerealiste, care rămân fără nicio urmare. Dat 
fiind că episoadele de manie sunt de obicei 


marcate de explozii enorme de energie, fericire 
și gândire rapidă, nu este surprinzător faptul 
că unii cercetători au presupus că acestea sunt 
legate de o probabilitate crescută a 
performanţelor creative. 


Genii chinuite 


Intr-adevar, un articol din 1987, publicat de 
psihiatra Nancy Andreasen de la Universitatea 
din Iowa, a aratat ca 80% dintr-un esantion de 
30 de autori recrutati de la Atelierul Scriitorilor 
din Iowa (in comparatie cu doar 30% dintr-un 
grup de control, un grup de persoane care nu 
erau scriitori) au suferit de tulburări de 
dispoziţie la un moment dat în viaţa lor; ratele 
tulburării bipolare erau deosebit de crescute. În 
mod similar, într-o evaluare din 1989 a 47 de 
autori britanici care  câștigaseră premii 
prestigioase, psihologa Kay Redfield Jamison, 
de la Universitatea Johns Hopkins, a raportat 
că 38% dintre subiecți aveau o istorie 
îndelungată de tratament pentru tulburări de 
dispoziție, cele mai frecvente fiind tulburarea 
bipolară și condiţiile asociate acesteia. 

Așa cum au observat Jamison și alţii, 
legăturile cu tulburarea bipolară se extind 
dincolo de domeniul literaturii, la artă și 
muzică. Dintre marii compozitori, de exemplu, 
figuri precum Georg Friedrich Hăndel, Hector 
Berlioz, Piotr Ilici Ceaikovski și Gustav Mahler, 
au fost retrospectiv diagnosticate de unii 
experți ca fiind suferinde bipolare, desi astfel 


de evaluări trebuie luate cu precauție, dat fiind 
că sunt bazate pe dovezi istorice indirecte. Un 
exemplu frapant este cel al compozitorului 
german din secolul al XIX-lea Robert 
Schumann, care a ţinut jurnale detaliate și a 
scris numeroase scrisori care îi înfățișau 
schimbările de dispoziție. Pe baza acestor 
scrieri, multi istorici psihologi si psihiatri au 
conchis că Schumann îndeplinea criteriile 
pentru tulburarea bipolara. Asa cum a 
demonstrat Jamison, se pare că productivitatea 
lui Schumann creștea atunci când experimenta 
episoade maniacale sau hipomaniacale (o 
manie usoara); de exemplu, in 1850, a scris in 
maniera maniacala douazeci si patru de 
compoziții remarcabile. Dimpotrivă, se pare ca 
atunci cand era depresiv clinic, productivitatea 
lui Schumann era la pamant; de exemplu, in 
1840, in timpul unei depresii profunde, nu a 
scris nicio piesa muzicală. 

Totuși, așa cum observa psihologa Judith 
Schlesinger de la Institutul pentru Cercetarea 
Invatarii din San Bernardino, California, intr- 
un articol din 2009, studiile lui Andreasen si 
Jamison prezentau probleme metodologice 
grave. Diagnosticele de tulburare bipolara puse 
în ambele investigații au fost decise chiar de 
Andreasen si Jamison, care se poate să fi fost 
subiectivi in evaluarile lor; mai mult, studiul 
lui Jamison nu avea un grup de control, de 
persoane care nu creează. Însă cercetările 
ulterioare au abordat pe larg aceste critici. De 
exemplu, analizând un sondaj pe o populaţie 


larga, realizat in 2010, economistul Carol 
Tremblay, de la Universitatea de Stat Oregon, 
și colegii săi au constatat ca tulburarea 
bipolară este prezentă în mod disproporționat 
printre profesiile artistice şi meșteșugărești, 
inclusiv la profesorii de literatură, pictură, 
muzică şi scenografie. 


O legătură complexă 


Cu toate că asocierea dintre tulburarea bipolară 
și creativitate este una suficient de solidă, altele 
sunt variabilele care determină această relaţie. 
Așa cum observau psihologii Greg Murray, de 
la Universitatea de Tehnologie Swinborne 
(Australia), şi Sheri Johnson, de la 
Universitatea Berkeley din California, într-un 
studiu de sinteză din 2010, cele mai multe 
cercetări sugerează că legătura cu creativitatea 
este mai puternică în episoadele hipomaniacale 
decât in cele maniacale. Episoadele 
hipomaniacale se întâlnesc adesea in 
tulburarea ciclotimica, ce se caracterizează 
prin schimbări pronunţate de dispoziție, dar 
mai puţin extreme decât cele din manie sau din 
depresia clinică. Această cercetare a pus în 
evidenţă ipoteza neașteptată conform căreia, 
cu toate că o „doză“ moderată de manie este de 
ajutor pentru creativitate, o doză extremă o 
poate înăbuși, probabil din cauză că afectează 
judecata și concentrarea. Așa cum au indicat 
Murray și Johnson, un alt neajuns este faptul 
că asocierea dintre tulburarea bipolară și 


creativitate pare sa fie limitata la creativitatea 
artistică, literară și muzicală mai degrabă decât 
la cea științifică. Poate pentru că realizările 
științifice extraordinare necesită o disciplină 
mentală strictă și concentrarea persistentă pe o 
singură problemă, ceea ce este în mare măsură 
incompatibil cu tendinţele maniacale. 

O altă întrebare este dacă mania corelează cu 
o calitate crescută a producţiei artistice și 
muzicale sau doar cu o cantitate superioară de 
material artistic. Poate că oamenii aflați în plin 
episod maniacal pur și simplu generează mai 
mult „conţinut“, atât bun, cât și prost. O 
analiză din 1994 a compozițiilor lui 
Schumann, realizată de psihologul Robert 
Weisberg de la Universitatea Temple, aruncă o 
lumină asupra acestui aspect. Weisberg a 
măsurat calitatea lucrărilor lui Schumann, 
calculând de câte ori a fost înregistrată fiecare 
dintre ele de către diverși muzicieni. Weisberg 
a descoperit ca episoadele maniacale și 
hipomaniacale ale lui Schumann erau asociate 
cu o cantitate compozitionala crescută, dar nu 
și cu o calitate bună. Totuşi, așa cum a observat 
psihologul Bruno Repp de la Universitatea Yale 
în comentariul său din 1995 pe marginea 
analizei lui Weisberg, popularitatea nu reflectă 
în mod necesar calitatea. Mai mult, deoarece 
Weisberg a examinat un singur compozitor, 
juriul încă mai deliberează cu privire la dilema 
calitate-cantitate. 


Mecanisme maniacale 


Oamenii de știință nu știu de ce tendinţele 
bipolare sunt asociate cu o creativitate 
crescută. Totuși, cercetătorii au descoperit 
unele indicii intrigante. Chiar și indivizii 
sănătoși cu înclinaţie către episoade maniacale 
tind să prezinte niveluri crescute ale unei 
trăsături de personalitate denumite 
„deschiderea către experienţă“, care cuprinde 
curiozitatea intelectuală și voința de a încerca 
lucruri noi. Între episoade, indivizii cu 
tulburare bipolara au de obicei niveluri 
crescute de impulsivitate si emoţii pozitive, 
care pot să-i propulseze către asumarea de 
riscuri creative în timpul exploziilor crescute 
de energie din hipomanie și manie. Mai mult, 
în timpul episoadelor maniacale, indivizii sunt 
capabili sa perceapă conexiuni între 
evenimente aparent fără legătură, aceasta fiind 
o marcă a gândirii creative. Alţi savanţi susţin 
că depresia trăită de indivizii bipolari joacă si 
ea un rol. 

Într-un studiu din 1988, psihiatrii Hagop 
Akiskal și Karen Akiskal, care lucrau pe atunci 
la Facultatea de Medicină de la Universitatea 
din Tennessee, au presupus că suferința 
psihică resimţită de indivizii depresivi le 
furnizează insighturi emoţionale profunde, 
care se pot transforma în produse artistice în 


timpul episoadelor hipomaniacale ȘI 
maniacale. Cu toate acestea, lipsesc cercetările 
sistematice care să susţină această ipoteză. 

În anii ce vin, cercetătorii vor ajunge aproape 
cu siguranță la o mai bună înţelegere a 
legăturii fascinante dintre tulburarea bipolară 
și creativitate. Atunci când vor reuşi acest 
lucru, descoperirile lor vor arunca probabil o 
lumină nouă, nu doar asupra manifestărilor 
tulburării bipolare, dar şi asupra originilor 
enigmatice ale geniului creativ. 

iE aie k ae ok a 


Joc de cuvinte intre Jack the Dripper (Jack 
Picurătorul) si porecla ucigașului legendar Jack the 
Ripper (Jack Spintecătorul), cu trimitere la mișcările cu 
care pictorul aruncă vopseaua pe pânză, asemănătoare 
celor pe care le-ar face un ucigaș care își spintecă 
victima. (N.t.) 


Doliu fara lacrimi? 


Practic, toti trecem la un moment dat in viata 
prin experienta pierderii unei persoane iubite. 
De aceea este surprinzator faptul ca studiul 
serios al doliului nu este mai vechi de treizeci 
de ani. Dar in acest răstimp am făcut 
descoperiri semnificative, care au adâncit 
înțelegerea acestui fenomen și ne-au pus la 
îndoială preconceptiile la care aderam multi 
dintre nol. 

In acest capitol, vom pune in discutie doua 
idei preconcepute eronate, dar frecvente, 
despre doliu. Prima este aceea că persoana 
aflată în doliu experimentează în mod 
inevitabil simptome intense de suferință și 
depresie. Cea de-a doua este ideea că, dacă cei 
care au experimentat moartea unel persoane 
iubite nu isi „perlaborează“ (procesează) 
sentimentele despre pierdere, cu siguranţă vor 
experimenta reacții întârziate de doliu, în care 


emoţii puternice vor putea fi declanșate de 
evenimente care nu sunt legate de pierdere, 
chiar la mult timp dupa tristul eveniment. 

Asa cum vom arăta, niciuna dintre aceste 
credinţe nu rezistă prea bine scrutinului 
științific. 


Revenirea din doliu 


Cei mai mulți oameni cred că moartea cuiva 
apropiat este aproape întotdeauna urmată de 
suferință și depresie, conform psihologelor 
Camille B. Wortman, de la Universitatea Stony 
Brook, şi Kathrin Boerner, de la Facultatea de 
Medicină Mount Sinai. Simptomele de 
suferință includ dorul de cel decedat, 
sentimentul ca viata și-a pierdut sensul, 
anxietatea legată de viitor şi experienţa șocului 
legat de pierderea suferită. lar depresia ar 
presupune sentimente de tristeţe și autocritică, 
gânduri suicidare, lipsă de energie și tulburări 
de apetit si de somn. 

Pentru a examina acest mit, câteva grupuri 
de cercetători au urmărit timp de cinci ani mai 
multe persoane îndoliate, cele mai multe fiind 
vaduvi și văduve. Rezultatele au arătat că între 
26% şi 65% dintre subiecţi nu au simptome 
semnificative în primii ani după pierdere; doar 
între 9% si 41% au avut astfel de simptome. 
(Marja rezultă partial din  metodologiile 
diferite de măsurare a simptomelor.) lar 
depresia unora se poate să fi fost cronică mai 
degrabă decât o reacţie la moarte. 


Psihologul George A. Bonanno, de la 
Universitatea Columbia, si colegii săi au 
examinat aceasta posibilitate, precum si altele, 
într-un studiu prospectiv publicat în 2002. Ei 
au urmărit vreme de mai multi ani aproximativ 
1 500 de indivizi în vârstă, care erau căsătoriţi. 
În această perioadă, 205 dintre subiecți și-au 
pierdut partenerul, eveniment după care 
cercetătorii au continuat să-i urmărească timp 
de 18 luni. În mod surprinzător, circa jumătate 
dintre soţii indoliati nu au trecut printr-o 
depresie semnificativă nici înainte, nici după 
pierderea suferită. Și nici nu au prezentat 
semne de suferinţă gravă, deși unii s-au simţit 
triști pentru un timp scurt. În proporţie de 8% 
dintre participanți, aceștia erau deprimati 
dinainte de a-și pierde partenerul — și au rămas 
deprimati. Pentru circa 10% dintre ei — 
indivizi care au raportat că sunt foarte 
nefericiti în căsnicie —, moartea partenerului 
de viata le-a adus, de fapt, ușurarea depresiei 
preexistente. 

Moartea soţului sau a soţiei a precipitat 
depresia la 27% dintre subiecţi. Dintre aceștia, 
un procent important (circa 11% din total) a 
început să se simtă mai bine după 6 luni, acești 
subiecţi devenind asimptomatici după 18 luni. 
Restul din acest subgrup nu a prezentat 
ameliorări, dar chiar și așa, mai mult de 70% 
dintre participanţii la studiu nu au dezvoltat 
nici depresie, nici nu au devenit mai deprimati 
ca rezultat al morţii partenerului. (Numărul 
mic de subiecți rămași s-a încadrat în alte 


tipare, diferite.) Aceste rezultate spun o 
poveste clară, cel puţin în ceea ce îi priveşte pe 
partenerii de vârstă înaintată: cei mai multi 
oameni sunt rezilienti si nu devin grav 
deprimati sau tulburati atunci cand le moare 
cineva apropiat. 


Travaliul doliului 


În cartea sa din 1980, The Courage to Grieve 
| Curajul de a face doliu], asistenta socială Judy 
Tatelbaum scria că după moartea unei 
persoane iubite „trebuie sa experientiem 
profund toate sentimentele trezite de pierderea 
suferită“, căci, dacă nu le resimtim, vor apărea 
„probleme și simptome de doliu eșuat“. Ideea 
că oamenii trebuie să-și perlaboreze doliul a 
fost propusă de Sigmund Freud şi este încă 
atotprezentă. De obicei, include exprimarea 
sentimentelor legate de pierdere, trecerea în 
revistă a amintirilor legate de cel decedat şi 
găsirea unui sens pentru acea pierdere. 
Conform acestei viziuni, cel care nu își 
explorează emoțiile vor suferi anumite 
consecințe mai târziu. 

Cu toate acestea, travaliul doliului poate fi 
inutil pentru majoritatea oamenilor, respectiv 
pentru cei care nu sunt semnificativ perturbati 
după o pierdere. Să mai spunem că, atunci 
când cercetătorii au testat tehnicile obişnuite 
de procesare a doliului (tehnici de scriere sau 
de vorbire despre moarte), unii au evidenţiat 
mici beneficii ale acestor proceduri, iar cei mai 


multi n-au găsit niciun beneficiu. In plus, 
lucrurile sunt încă neclare cu privire la 
consilierea în cazurile de doliu, în care 
specialiștii sau apropiații încearcă să faciliteze 
procesul de perlaborare (procesare). 
Rezultatele a două review-uri cantitative ale 
eficacitatii acestei terapii nu au constatat 
beneficii semnificative ale procesării doliului, 
lar o a treia metaanaliza a observat doar un 
efect pozitiv modest. Un avertisment: 
beneficiile pot fi ceva mai mari decât indică 
aceste studii, întrucât cei mai multi dintre 
subiecţi erau recrutaţi de cercetători, iar acești 
indivizi pot avea mai puţină nevoie de 
consiliere decât cei care caută, ei singuri, 
ajutorul unui specialist în sănătate mentală. 

În sfârșit, două echipe de cercetători au 
urmărit persoane îndoliate, inclusiv văduvi, 
copii adulţi și părinţi, până la cinci ani dupa 
pierderea suferită şi au găsit puţine dovezi (sau 
chiar nicio dovadă) ale unei reacţii de doliu 
întârziat. Acolo unde sunt descoperite astfel de 
reacții, ele apar doar la un foarte mic procent 
de persoane îndoliate. Astfel, riscul general al 
retrăirii unui potop de emoţii negative pare să 
fle minim. 

Dat fiind că cei mai multi oameni care au 
avut parte de moartea unei persoane iubite 
arată puţine semne de tulburare sau depresie, 
mulți indivizi pot să nu aibă nevoie de niciun 
sfat sau ajutor particular. Acei câţiva care 
experimentează disperare intensă și de durată 
pot beneficia de intervenții terapeutice, deşi 


consilierea clasică pentru doliu poate sa nu fie 
cea mai bună alegere. În schimb, oamenii pot 
urma niște psihoterapii bazate pe dovezi 
empirice, încercând să-și vindece depresia 
(vezi capitolul 12 din acest volum). 

Acestea fiind zise, concluziile noastre au la 
bază, în mare, studii asupra unor văduve și 
văduvi albi americani. Nu putem spune sigur că 
aceste concluzii se pot extinde la oameni de 
toate vârstele, etniile și genurile. In plus, 
reacţiile la pierdere pot depinde de relaţia 
persoanei cu cel decedat — fie acesta părinte, 
frate, soră sau copil —, precum si de felul in 
care a survenit moartea, dacă a fost bruscă, 
violentă sau lentă. Încă mai trebuie explorate 
cu atenție consecințele acestor diferite 
perspective si circumstante. 

Una peste alta, putem spune cu convingere 
că, așa cum oamenii își trăiesc viata In moduri 
extrem de diferite, la fel de diferit fac faţă și 
morţii celor apropiaţi. În ciuda a ceea ce spun 
unii guru ai psihologiei pop, doliul nu este o 
experienţă tipică, nu e trăit de toată lumea la 


fel. 

Wortman, C.B. & Boerner, K. (2007), 
„Beyond the myths of coping with loss: 
Prevailing assumptions versus scientific 
evidence", în H.S. Friedman & R. Cohen Silver 
(coord.), Foundations of health psychology (pp. 
285-324), New York: Oxford University Press. 


Depresia are la baza doar o 
perturbare chimica la nivelul 
creierului? 


O reclamă sponsorizată de Pfizer, compania de 
medicamente care produce  antidepresivul 
Zoloft, spune: „Deşi cauza [depresiei] este 
necunoscută, depresia poate fi legată de un 
dezechilibru al compușilor chimici naturali 
transferați între celulele nervoase din creier. 
Administrarea Zoloftului intervine, corectând 
acest dezechilibru“. Folosind reclame precum 
aceasta, companiile farmaceutice au promovat 
intens ideea că depresia este rezultatul unor 
dezechilibre chimice din creier. 

Ideea generală este că un deficit al unui 
anumit neurotransmitator (mesager chimic) la 
nivelul sinapselor sau în acele mici spaţii 
dintre neuroni interferează cu transmiterea 
impulsurilor nervoase, cauzând sau 


contribuind la depresie. Dintre aceşti 
neurotransmitatori, unul a atras cel mai mult 
atenția, respectiv serotonina, dar multi alții, 
inclusiv norepinefrina si dopamina, au primit 
si ele roluri secundare în această poveste. 

Mare parte din public pare sa accepte in mod 
necritic ipoteza dezechilibrului chimic. De 
exemplu, intr-un sondaj din 2007 realizat pe 
262 de studenti, psihologul Christopher M. 
France, de la Universitatea de Stat Cleveland, si 
colegii sai au descoperit ca 84,7% dintre 
participanţi au considerat ca este „destul de 
probabil“ ca dezechilibrele chimice din creier 
să cauzeze depresie. În realitate totuși depresia 
nu poate fi redusă la un exces sau la un deficit 
dintr-un anumit compus chimic, nici măcar 
dintr-o gama de compuși. „Dezechilibrul 
chimic este un tip de gândire moștenit din 
secolul trecut. Lucrurile sunt mult mai 
complicate de atât“, a spus specialistul în 
neurostiinte Joseph Coyle, de la Facultatea de 


Medicină Harvard, citat într-un articol de blog 
al lui Alix Spiegel, de la National Public Radio. 


ej 


Figura 10.1 Sursa: Getty Images 
Intr-adevar, este foarte probabil ca depresia sa- 


și albă originea in alte influenţe decât 
anomaliile neurotransmitatorilor. Printre 
problemele corelate cu boala se numără unele 
neregularități în structura si funcționarea 
creierului, perturbări ale circuitelor neurale și 
diferite contribuții psihologice, precum cele ale 
factorilor de stres din viaţa persoanei. Desigur, 
toate aceste influențe operează în cele din 
urmă la nivelul fiziologiei, dar înțelegerea 
acestor legături cauzale necesită explicații din 
alte puncte de vedere. 


Un dezechilibru chimic? 


Poate că cel mai frecvent citată dovadă în 
susținerea ipotezei dezechilibrului chimic este 
eficacitatea antidepresivelor, multe dintre ele 
crescând cantităţile de serotonina și de alti 
neurotransmitatori la nivelul sinapselor. 
Zoloft, Prozac și alti inhibitori selectivi ai 
recaptarii serotoninei (SSRI) duc la astfel de 
cresteri si pot adesea sa usureze depresia, cel 
putin atunci cand aceasta este severă. In 
consecință, multi cred că deficitul de 
serotonina si de alti mneurotransmitatori 
cauzeaza aceasta tulburare. Insa doar pentru ca 
un medicament reduce simptomele unei boli 
nu inseamna ca acele simptome au fost cauzate 
de problema chimică pe care o corectează acea 


substanta. Aspirina amelioreaza durerile de 
cap, dar durerile de cap nu sunt cauzate de 
deficitul de aspirina. 

Dovezile împotriva acestei ipoteze provin din 
eficacitatea unui nou antidepresiv, dezvoltat 
recent, Stablon (tianeptina), care descrește 
nivelurile de serotonina din sinapse. Într- 
adevăr, în diferite experimente, activarea sau 
blocajul unor anumiţi receptori de serotonină a 
îmbunătăţit sau a înrăutățit simptomele de 
depresie în maniere imprevizibile. O altă 
provocare la adresa ipotezei dezechilibrului 
chimic este faptul că mulți depresivi nu sunt 
ajutaţi de aceste SSRI. Într-un articol de sinteză 
din 2009, psihiatrul Michael Gitlin, de la 
Universitatea din California, Los Angeles, a 
raportat că o treime dintre cei trataţi cu 
antidepresive nu prezintă ameliorări, iar un 
procent semnificativ dintre cei la care sunt 
observate modificări prezintă unele ameliorări, 
dar persoanele rămân  deprimate. Daca 
antidepresivele corectează acel dezechilibru 
chimic ce stă la baza depresiei, atunci toţi sau 
cel mai multi oameni depresivi ar trebui să se 
simtă mai bine după ce le iau. Faptul că nu se 
întâmplă așa sugerează că suntem abia la 
începutul înţelegerii acestei tulburări la nivel 
molecular. Ca rezultat, trebuie să luăm în 
considerare alte piste explicative nonchimice. 


Cum arată creierul celor deprimati 


Un posibil indiciu se află în structurile 
creierului. Studiile de imagistică au revelat că 
anumite arii cerebrale diferă ca mărime la 
indivizii deprimati, fata de cei sănătoși psihic. 
De exemplu, amigdala, care răspunde la 
evenimente cu semnificație emoţională, tinde 
să fie mai mică la oamenii deprimati decât la 
cel care nu prezintă tulburarea. Alte centre de 
reglare emoţională care par să fie mai reduse în 
volum sunt hipocampul (o regiune din 
interiorul creierului implicată în memoria 
afectivă), cortexul cingular anterior (care ajută 
la controlul impulsurilor și empatiei) și 
anumite secțiuni din cortexul prefrontal (care 
joacă un rol important în reglarea afectivă). 
Totuși, efectele asupra depresiei avute de 
contractarea acestor structuri cerebrale nu sunt 
încă lămurite. 

Studiile de neuroimagistică au dezvăluit 
faptul că amigdala, hipotalamusul și cortexul 
cingular anterior sunt adesea mai puţin active 
la oamenii depresivi. De asemenea, unele parti 
din cortexul prefrontal prezintă o activitate 
diminuată, în timp ce alte regiuni prezintă 
tiparul opus. Girusul cingular subcalosal, o 
regiune de lângă girusul cingular anterior, 
prezintă adesea niveluri de activitate anormale 
la indivizii depresivi. Aceste diferenţe pot 


contribui la depresie, însă, daca asa stau 
lucrurile, oamenii de știință nu știu sigur cum 
se întâmplă ele. 

În 2012, neurochirurgul Andres M. Lozano, 
de la Universitatea din Toronto, și asociaţii săi 
au studiat efectele stimulării profunde a 
creierului la nivelul  girusului cingular 
subcalosal în cazul pacienţilor depresivi care 
nu au beneficiat de tratamente standard. 
Intervenţia a dus la reducerea semnificativă a 
simptomelor de depresie, sugerând 
posibilitatea ca o disfunctie a creierului în 
această arie să fie implicată în boală. 

Descoperirile indică, de asemenea, un rol 
crucial al factorilor psihologici, precum 
stresul, în special atunci când acesta apare ca 
urmare a pierderii unei persoane apropiate sau 
a nerealizării unui scop important în viaţă. 
Atunci când cineva este supus unui stres foarte 
mare, glandele suprarenale eliberează în fluxul 
sangvin un hormon denumit cortizol. Pe 
termen scurt, cortizolul îi ajută pe oameni să 
facă fata pericolelor, mobilizând stocurile de 
energie pentru reacţia „luptă-sau-fugi . Dar 
nivelurile de cortizol cronic crescute pot dăuna 
unor sisteme organice. De exemplu, cel puţin 
la animale, excesul de cortizol reduce volumul 
hipocampului, ceea ce poate contribui la 
depresie. În ciuda acestor date, încă nu știm 
dacă stresul modifică creierul uman, în așa fel 
în cât să ducă la depresie. 


Sa vedem elefantul în intregimea lui 


În acest capitol am descris asocierile dintre 
diferite modificări din creier si depresie. Nu am 
vorbit despre „cauze“, deoarece niciun studiu 
nu a stabilit o relaţie cauză-efect între vreo 
disfunctie cerebrală sau psihosociala și aceasta 
tulburare. In plus, e destul de sigur ca depresia 
nu rezulta doar dintr-o singura modificare ce 
apare în creier sau de la un singur factor de 
mediu. Concentrarea pe o singura piesa din 
puzzle-ul depresiei — pe chimia creierului, pe 
retelele neurale sau pe stres — este o abordare 
ingusta. 

Abordarea aceasta de tipul ,,vederii prin 
tunel“ aduce aminte de acea poveste clasică în 
care un grup de orbi pipăie un elefant ca să afle 
cum arată animalul. Fiecare atinge o parte 
diferită, trompa sau fildeşii. Orbii își compară 
apoi observaţiile si constată că sunt în total 
dezacord cu privire la cum arată animalul. 
Pentru a înţelege cauzele depresiei, trebuie să 
vedem elefantul în întregimea lui, adică trebuie 
să integrăm ceea ce ştim la niveluri multiple, 
de la molecule la minte si la lumea in care 
trăim. 

Park, J.S. & Ho-Young, A. (2013), Direct-to- 
consumer (DTC) antidepressant advertising 
and consumer misperceptions about the 
chemical imbalance theory of depression: The 

Patru mituri despre suicid 


La data de ll august 2014, renumitul 
comediant si actor Robin Williams s-a sinucis. 
Moartea sa a șocat întreaga lume, în special 
pentru ca multi oameni nu au putut Intelege de 
ce si-ar lua viata cineva atat de amuzant si de 
talentat. Evenimentul tragic a adus din nou in 
atentia noastra fenomenul suicidului. In 2012 
(cel mai recent an pentru care sunt date 
disponibile), au fost raportate 40 600 de 
decese prin sinucidere in Statele Unite, ceea ce 
face ca suicidul sa fle a zecea cauza importanta 
de deces pentru americani. Specialistii sunt de 
acord ca numarul real ar putea fi de doua, pana 
la trel orl mal mare, pentru ca multe decese 
prin suicid sunt raportate ca fiind datorate 
altor cauze, cum ar fi accidentele de circulație 
cu o singură victimă. 


In multe cazuri, suicidul poate fi prevenit, 
dar numai daca avem informatii precise, care 
să ne permită să recunoaștem corect riscul de 
suicid si să reactionam corespunzător. În acest 
capitol, examinăm patru mituri larg răspândite 
despre suicid si prezentăm datele științifice cu 
privire la ele. De asemenea, discutăm despre 
cercetările legate de preventia suicidului. 


Mitul 1: Dacă discutăm despre sinucidere, pot 
crește tendințele suicidare. În 2014, studentul la 
Medicină Tomasso Dazzi de la King's College, 
Londra, și asociaţii săi au revizuit cercetările pe 
această temă. Niciunul dintre studii nu a 
indicat vreo asociere între discuţiile despre 
sinucidere și ideatia suicidară. Dimpotrivă, 
unele rezultate au sugerat că a vorbi despre 
suicid poate reduce tendințele suicidare, 
probabil din cauză că dezvăluirea acestor 
tendinţe fata de alții poate crește probabilitatea 
de a primi ajutorul necesar. 


Mitul 2: Ratele de suicid sunt maxime în timpul 
vacanței de iarnă. Cele mai multe relatări din 
media cu privire la sărbătorile de Revelion și 
Crăciun prezintă oameni fericiți și mulțumiți, 
celebrând cu bucurie sărbătorile de iarnă 
alături de familiile lor iubitoare. Cu toate 
acestea, multi oameni sunt singuri și tristi in 
timpul sărbătorilor de iarnă, ceea ce conduce la 
credinţa că in acest sezon apar rate de suicid 
mai mari. Cercetările pun însă la îndoială 
această credinţă. 


În 2012, psihiatrul Christos Christodoulou, 
de la Facultatea de Medicină a Universităţii din 
Atena, $1 asociaţii sai au revizuit 113 studii din 
diferite ţări cu privire la relația dintre suicid și 
anotimpurile anului. Desi rezultatele au fost 
mixte, cele mai multe studii au constatat că 
cele mai mari rate de suicid apar primăvara, iar 
pe locul al doilea sunt cele din timpul verii. 
Suicidul poate avea loc oricând, deci trebuie să 
fim vigilenti pe tot parcursul anului. 


Mitul 3: Depresia este aproape întotdeauna cauza 
suicidului. Această credinţă larg răspândită i-ar 
putea face pe oameni să subevalueze sau să 
minimizeze riscul de suicid dacă persoana în 
cauză nu este depresivă. În 2004, psihiatrul 
Jose Bertoloto, de la Organizaţia Mondială a 
Sănătăţii, și asociaţii sai au trecut în revistă o 
serie de studii privind relația dintre 
diagnosticul psihiatric si suicid. Ei au constatat 
că 98% dintre sinucideri sunt asociate cu un 
tip de tulburare mentală diagnosticabilă. 
Tulburările de dispoziție (depresia şi 
tulburarea bipolară) reprezintă 30,2%, urmate 
de tulburările legate de consumul de substanțe 
(17,6%), schizofrenia (14,1%) si tulburările de 
personalitate (13,0%). Cele mai multe cazuri 
din cele două treimi rămase au alte diagnostice 
decât depresia. Pentru a detecta riscul de 
suicid, trebuie să fim atenti nu doar la oamenii 
depresivi, ci si la cei cu alte tulburări, precum 
si la cei care nu prezintă niciun fel de tulburări 
diagnosticabile. 


Mitul 4: Este improbabil ca o persoană care a avut 
o tentativă de suicid să încerce din nou. Psihiatrul 
Erkki Isometsa, de la Institutul National de 
Sănătate Publică din Finlanda, și asociatul său 
Jouko Lönnqvist au realizat unul dintre cele 
mai cuprinzătoare studii pe această temă. Ei au 
obţinut accesul la dosarele tuturor celor 1 397 
de cazuri de suicid care au avut loc în Finlanda 
într-o perioadă de zece ani. Și au descoperit că 
istoricul de tentative de suicid precedente era 
un predictor semnificativ al sinuciderii reușite 
la femei și într-o mai mică măsură la bărbaţi. În 
mod clar, orice încercare de suicid trebuie să 
fie luată în serios, deoarece este legată de un 
risc crescut pentru o viitoare tentativă reușită. 


Cat de bine pot fi detectate tendintele 
suicidare? 


Deocamdata nu exista evaluari suficient de 
sensibile pentru a identifica in mod acurat 
persoanele inclinate către suicid. Totuși, 
studiile și opiniile specialiștilor ne ajută să 
identificăm factorii de risc pentru suicid. În 
Caseta 11.1, prezentăm câţiva dintre cel mai 
clar identificaţi indicatori. Din nefericire, 
cercetătorii nu au alcătuit încă un algoritm 
bazat pe acești factori, pentru a prezice 
tentativele de suicid. Itemii din tabel trebuie 
luaţi ca indicatori orientativi, predicția 
suicidului rămânând în cel mai bun caz o 
știință aflată încă la începuturi. De exemplu, 


Hal Arkowitz a lucrat cu o mama depresiva care 
avea un sugar mic si care trecea printr-un 
divort si un proces de custodie dificile. 
Aproape ca existau toți factorii de risc 
enumerati mai jos și totuşi terapeutul a 
considerat ca riscul de suicid este scazut. De 
ce? Pentru ca pacienta afirma in mod credibil 
ca nu s-ar omori niciodata atata timp are 
copilul cu ea. Daca insa sotul ei ar fi obtinut 
custodia, ar fi trecut intr-o clipa de la un risc 
relativ scazut la un risc extrem de mare de 
suicid. Ca urmare, cititorii trebuie sa utilizeze 
cu grijă Caseta 11.1. Dacă vă îngrijoraţi ca un 
prieten sau un membru al familiei s-ar putea 
sinucide, încercaţi să il programati la o 
evaluare cu un specialist în sănătate mentală. 
Dacă persoana refuză tratamentul, puteţi cere 
sfatul unui specialist — este cea mai bună 
manieră de a gestiona situaţia. 


Caseta 11.1 Cateva semne de avertizare pentru suicid 


O tulburare psihiatrica gravă in trecut sau în 


prezent 


Istoricul medical include una sau mai multe 


tentatiye de suicid 


Prezența unor factori de stres recenți, precum 


despărțirea si pierderea locului de munca 


Disperare (lipsa de speranta) 

Agitatie extrema 

Ganduri despre suicid 

Amenintari cu suicidul 

Planificarea sau pregatirea pentru suicid 


Detinerea mijloacelor pentru a comite 


sinuciderea 


Puţine motive pentru a mai trai (sau niciun 


motiv) 
Abuzul de alcool sau substanţe 


Insatisfactia fata de tratament sau respingerea 


acestuia 


Un istoric de suicid în familia de proveniență 


Poate fi prevenit suicidul? 


A fost evaluat un număr mare de terapii 
farmacologice şi psihoterapii dedicate 
persoanelor cu risc de suicid. Într-o revizuire 
din 2014 a intervențiilor de prevenire a 
comportamentelor suicidare, Erin F. Ward- 
Ciesielski, masteranda în psihologie la 
Universitatea Washington, si Marsha Linehan 
au constatat ca exista putine dovezi solide 
pentru eficacitatea acestor tratamente. Totuși, 
studiile din această arie au multe deficiențe și o 
concluzie fermă mai are de așteptat până la 
realizarea unor studii cu un design mai bun. 

În același studiu de sinteză, autoarele au 
constatat rezultate mai promițătoare în cazul 
anumitor tipuri de psihoterapie. În mare, 
rezultatele pentru diferite abordări au fost 
mixte, dar tind sa încline in favoarea 
psihoterapiei, spre deosebire de îngrijirile 
obișnuite și de alte condiţii de control. Două 
tipuri de terapie se pot lăuda cu dovezi mai 
solide pentru eficacitatea lor: terapia cognitivă 
și terapia comportamental-dialectică. 

Prima formă de tratament îi încurajează pe 
clienți să-și confrunte preconceptiile și să se 
straduiasca să aibă o gândire mai raţională; cea 
de-a doua constă din ședințe de terapie 
săptămânale și consultaţii telefonice, precum și 
din exersarea abilităților in mindfulness, a 
reglării emoţiilor, a tolerantei la stres si a 
eficacitatii interpersonale. În 2005, psihologul 


Gregory K. Brown, de la Universitatea 
Pennsylvania, si asociatii sai au comparat, pe 
de o parte, un tratament cu zece sedinte de 
teraple cognitiva axat pe reducerea ideilor 
suicidare si pe preventia suicidului cu, pe de 
alta parte, ingrijirea comuna acordata adultilor 
care au avut de curând o tentativă de suicid. Ei 
și-au urmărit subiecţii timp de 18 luni și au 
constatat că aproximativ 76% dintre cei din 
grupul cu terapie cognitivă nu a avut noi 
tentative de suicid în această perioadă, în 
comparaţie cu 58% dintre cei din grupul cu 
tratament uzual. În plus, patru studii valide 
(care includ și grupuri de control) au ajuns la 
rezultate ce recomandă terapia 
comportamental-dialectică pentru reducerea 
comportamentelor suicidare și a tentativelor de 
suicid. 

Aceste studii oferă puţină speranţă pentru 
persoanele suicidare care caută tratament. Dar 
cel care nu îl caută? Aici pot avea un rol 
prietenii ȘI membrii familiei, prin 
recunoașterea semnelor de pericol și 
încurajarea acestor persoane să caute ajutorul 
unui specialist. Pentru a face acest lucru, 
oamenii trebuie să fie înarmaţi cu informaţii 
mai corecte despre suicid decât să se bazeze 
doar pe mituri. 


Lecturi recomandate 


Miller, A.L., Rathus, J.H. & Linehan, M.M. 
(2006), Dialectical behavior therapy with suicidal 
adolescents, New York: Guilford Press. 


Nock, M.K. (coord.) (2014), The Oxford 
handbook of suicide and self-injury, Oxford: 
Oxford University Press. 


Care este cel mai bun tratament 
pentru depresie? 


Medicamente, psihoterapie sau ambele? 


Imaginati-va un tratament pentru depresie care 
are urmatoarele calitati: 


Este la fel de eficient ca medicamentele 
antidepresive, dar sunt absente efectele 
secundare. 


Rezultatele terapeutice dureaza mat 
mult decat cele ale medicamentelor 


antidepresive, dupa încheierea 
tratamentului. 
Beneficiile tratamentului se 


generalizează la multe domenii ale 
vieții. 


e Cauzeaza modificări în creier cu privire 
la procesele asociate cu depresia. 


e Tipic, trebuie să fie administrat doar o 
dată pe săptămână. 


* În general, costă la fel sau mai putin 
decât medicamentele. 


Sună prea bine ca să fie adevărat? De fapt, un 
astfel de tratament există de decenii, desi multi 
oameni nu ştiu de el. Se numeşte: psihoterapie. 

De ce atât de multi oameni nu cunosc aceste 
fapte? Un motiv sunt bugetele de publicitate 
uriașe ale companiilor farmaceutice, cu 
ajutorul cărora sunt crescute vânzările de 
medicamente antidepresive (reclamele vizează 
atât publicul larg, cât şi pe medicii care le 
prescriu). Pe de alta parte, psihoterapeutii au 
bugete prea mici sau zero pentru marketing. In 
acest capitol, vom încerca sa echilibrăm 
lucrurile, oferind O comparație a 
antidepresivelor cu psihoterapia. 


Antidepresivele: pro și contra 


Cu toate că există mai multe clase diferite de 
antidepresive, ne vom concentra pe cele 
prescrise cel mai frecvent astăzi, adică pe SSRI 
sau  inhibitorii  selectivi ai  recaptării 
serotoninei (vezi Caseta 12.1). 


In general, persoanele care iau antidepresive 
nu prezinta ameliorari in primele doua pana la 
patru săptămâni. Pentru fiecare individ in 
parte, unele antidepresive funcționează mai 
bine decât altele; apoi niciun antidepresiv nu s- 
a demonstrat a fi mai eficient decât altul la 
nivel de populații de pacienți. Multi dintre cei 
care sunt trataţi pentru depresie încearcă două 
sau trei SSRl-uri (sau alte antidepresive), 
înainte de a-l găsi pe cel care funcţionează și 
care are efecte secundare tolerabile. Studiile 
arată că între 50% și 70% dintre cei care iau 
SSRl-uri răspund la tratament prin reducerea 
simptomelor cu 50% sau mai mult. La unii 
clienți depresia se ameliorează, dar rămâne 
încă prezentă, în timp ce alții devin 
asimptomatici. Simptomele reziduale, după 
tratament, sunt problematice, deoarece 
semnalizează un factor de risc semnificativ 
pentru recăderea în depresie. 

După ce apar efectele terapeutice, clienţilor 
și se spune de obicei să continue să ia 
medicamentul cel putin 6 până la 12 luni, 
pentru a preveni recăderea. Dacă pacienţii au 
avut câteva episoade anterioare sau dacă 
depresia lor este severă, li s-ar putea spune să 
rămână sub tratament mai mult timp, pentru a 
evita revenirea depresiei. Acest mod de folosire 
a antidepresivelor pentru întreținere reduce 
rata de recădere în comparație cu un placebo. 
În afară de Prozac, terapia cu antidepresive nu 
s-a demonstrat a fi eficientă la copii şi la 
adolescenți si poate să nu fle sigură pentru un 


mic procent dintre persoanele cu vârste mai 
mici de douăzeci și patru de ani, așa cum vom 
discuta în capitolul 13 (din acest volum). În 
plus, antidepresivele pot cauza daune 
fetusului, astfel că femeilor însărcinate li se 
recomandă ferm să nu le ia. 

În cele mai multe studii clinice, toţi pacienţii 
primesc același antidepresiv. În lumea reală 
însă medicii adesea încearcă medicamente 
diferite dacă o reţetă nu funcţionează. Un 
studiu realizat de A. John Rush, de la Centrul 
Medical de la Universitatea Texasului de Sud- 
Vest, și colegii săi au descris mai acurat cum 
sunt folosite SSRI-urile în practica clinica. 
Cercetătorii le-au prezentat pacienților 
depresivi un set în patru paşi, cu opțiuni care 
pot fi folosite daca este necesar. 

Caseta 12.1 Antidepresivele si efectele lor secundare 


Inhibitorii selectivi ai recaptarii serotoninei 
(SSRI) pot ușura depresia, dar pot avea si 


dezavantaje. 


Denumire comercială Denumirea compusului chimic 
Paxil paroxetină 


Prozac fluoxetina 


Lexapro escitalopram 


Celexa citalopram 


Zoloft sertralina 


Efecte secundare frecvente ale SSRI 


e Pe termen scurt (cu o durată de până 
la câteva săptămâni): greață, diaree, 
? 


nervozitate și insomnie. 


+ Pe termen lung (cu o durată de câteva 
luni sau mai mult): dorință sexuală 
scăzută sau disfunctie sexuală (la 50- 
75% dintre pacienţi) si stare de 


sedare. 


Psihoterapii bazate pe cercetari 


Oamenii de stiinta au evaluat doar câteva tipuri 
de psihoterapie. Cele mai multe dovezi exista in 
sprijinul terapiei cognitiv-comportamentale si 
ale psihoterapiei interpersonale, care s-au 
dovedit a fi eficace în tratarea depresiei. Doar 
câteva studii au examinat performanţa altor 
trei terapii enumerate mai jos, iar rezultatele 


sunt încurajatoare. 


Denumirea Metoda 


Terapie cognitiv- Antreneaza și încurajează nol 

comportamentala comportamente pentru a-i 
ajuta pe oameni să-și 
schimbe gândirea 


predominant negativă 


Psihoterapie Se concentrează pe 
interpersonală dificultățile sociale și pe 
conflictele asociate cu 


depresia 


Terapie psihodi- Pune accent pe înțelegerea și 


namică de scurtă corectarea tiparelor 


durată interpersonale problematice 


Terapie centrată pe Pune accent pe potențialul 
client terapeutic al relației 


terapeut-client 


Terapie centrată pe Este construită pe baza 

emoții terapiei centrate pe client, 
prin mutarea accentului pe 
constientizarea gândurilor si 
a sentimentelor si pe 
gestionarea reacțiilor 


emoţionale persistente și 


problematice 


Toţi subiecții au început cu același antidepresiv 
(Celexa). La fiecare dintre cei trei pași 
consecutivi, cei care fie nu au răspuns la 
tratament, fie nu au putut tolera efectele 
secundare au primit mai multe opţiuni, printre 


care schimbarea medicatiei, adăugarea de 
medicamente sau trecerea la o terapie cognitiv- 
comportamentală (TCC). Acest studiu dedicat 
abordării în patru pași a depresiei a prezentat o 
rată a remisiei de 07%, cu mult superioară 
celei constatate în cele mai multe studii care 
evidenţiază rate de remisie (excluzând ratele 
de ameliorare) apropiate de 33%. 

Unele studii realizate pe subiecți adulți au 
arătat că mai eficientă decât tratamentele 
aplicate separat este combinația dintre 
psihoterapie și medicamente. Mai mult, câteva 
studii pe adulți au descoperit că tratamentul 
bazat pe medicatie poate fi mai eficace decât 
psihoterapia în cazul depresiilor grave, deşi 
dovezile în acest sens sunt mixte. 


Psihoterapia sub lupa 


In ciuda volumului mare de studii cu privire la 
psihoterapia folosită pentru tratarea depresiei, 
oamenii de știință au evaluat puţine tipuri de 
psihoterapie. Terapia cognitiv- 
comportamentală (TCC) a fost cel mai des 
studiată până acum. Acest tip de terapie îi 
învaţă și îi încurajează pe oameni să adopte noi 
comportamente și îi ajută să-și schimbe 
gândirea excesiv de negativă. Psihoterapia 
interpersonală are al doilea cel mai mare set de 
dovezi care susțin această abordare. Cercetările 
cu privire la alte terapii, precum psihoterapia 
psihodinamică de scurtă durată, terapia 


centrată pe client și terapia centrată pe emoţii, 
abia au fost demarate, dar rezultatele celor 
câteva studii realizate până acum au fost 
pozitive (vezi Caseta 12.1). În acest capitol, 
discuţia noastră despre psihoterapie va 
continua cu privire la acele abordări care au 
fost validate de cercetări. 

Descoperirile privind eficacitatea TCC sunt 
remarcabil de asemănătoare cu cele obţinute de 
multe studii referitoare la  SSRl-uri. 
Aproximativ două treimi dintre pacienţii care 
parcurg 12 până la 16 ședințe de TCC prezintă 
ameliorări sau remisii. (Terapia costă la fel de 
mult sau chiar mai puţin decât tratamentul 
medicamentos, deoarece, în general, oamenii 
sunt tratați mult mai mult timp cu 
antidepresive, în raport cu durata unei 
psihoterapii.) Până acum, cele mai multe 
comparații Între diferitele tipuri de 
psihoterapie au arătat că sunt cam la fel de 
eficiente. Pana la data scrierii acestei cărți, Insa 
niciun studiu privind psihoterapia nu a adoptat 
metoda multistadială folosită de Rush si colegii 
sai în studiul tratamentelor cu antidepresive; 
în practică, psihoterapeuții schimbă deseori 
strategia atunci când cea pe care o folosesc nu 
funcționează. Din cauză că studiile privind 
psihoterapia folosesc doar o singură abordare 
în scopul controlului experimental, ele 
subestimează eficacitatea psihoterapiei in 
tratarea depresiei, desigur, această ipoteză va 
trebui testată în cercetări ulterioare. 


Numeroase studii au demonstrat ca, dupa 
terminarea tratamentului, pacienţii trataţi doar 
cu medicamente adesea au recăderi la o rată de 
două ori mai mare decât cei tratați doar cu 
terapie cognitiv-comportamentala. Mai mult, 
ratele de renunțare la tratamentele cu 
antidepresive sunt de două sau de trei ori mai 
mari decat cele inregistrate pentru TCC, un 
studiu pe scara larga, constatand o rata de 
renuntare de 72% pentru antidepresive, dupa 
90 de zile de utilizare. Pacientii vindecati care 
au primit antidepresive si au continuat cu ele 
pentru intretinere au prezentat rate de 
recadere echivalente, in mare, cu cele ale 
persoanelor care au finalizat o terapie cognitiv- 
comportamentala, fara alt tratament ulterior. 
Aceste descoperiri sugerează că terapia 
cognitiv-comportamentală poate viza unele 
dintre procesele cauzale subiacente mai bine 
decât tratamentul medicamentos sau ca le 
poate oferi pacienţilor abilități de coping, care 
îi ajută să gestioneze mai bine evenimentele de 
viaţă. Dimpotrivă, tratamentele cu 
antidepresive au mai curând un caracter 
paliativ, înlăturând simptomele atâta timp cât 
medicamentele sunt administrate. Chiar și asa, 
aproximativ jumătate dintre cei care răspund la 
terapia cognitiv-comportamentală 
înregistrează recăderi în următorii doi ani, 
ceea ce sugerează că noi, psihologii, încă mai 
avem de lucru. Cercetătorii TCC caută moduri 
de reducere suplimentară a recaderilor 
posttratament. De exemplu, studii recente au 


constatat ca un tratament de opt sedinte de 
terapie de grup — in care se foloseste terapia 
cognitiva bazata pe mindfulness si la care 
participa, timp de un an, pacienţi care tocmai 
au fost vindecati de depresie — reduce 
recăderile pentru cei care au avut trei sau mai 
multe episoade de depresie (vezi și capitolul 6 
din acest volum). 

La copiii si adolescenţii depresivi, doar unul 
dintre antidepresive (Prozacul) s-a dovedit de 
ajutor, în timp ce câteva tipuri diferite de 
psihoterapii s-au dovedit benefice. În ambele 
cazuri însă efectele tratamentului au fost doar 
moderate. Rezultatele studiilor privind 
combinația între tratamentul medicamentos si 
psihoterapie în cazul acestor populații de 
pacienți arată fie că nu există niciun avantaj, fie 
există doar unul mic în favoarea combinației, 
în comparație cu aplicarea separată a celor 
două tipuri de tratament. 

Cu toate că rezultatele sunt cumva mixte, 
cele mai multe dovezi sugerează că 
tratamentele combinate (psihoterapie + 
medicatie) sunt mai eficiente la adulți, dar nu 
neapărat si la copii si adolescenți. Un studiu 
valid si cuprinzător pe adulți depresivi cronici 
a comparat un tratament medicamentos bazat 
pe antidepresive non-SSRI cu o formă adaptată 
de TCC, care pune accent pe modificarea 
tiparelor de relationare interpersonala si a 
gândirii negative; de asemenea, acestea au fost 
comparate și cu un tratament bazat pe o 
combinaţie a celor două abordări. În timp ce 


ratele de răspuns pentru fiecare dintre 
tratamente luate separat au fost comparabile 
cu cele obţinute de obicei în studiile privind 
tratamentul depresiei, rata de răspuns pentru 
tratamentul combinat a fost de un 
impresionant 85%! 


In sinteză 


Medicamentele antidepresive și anumite 
forme de psihoterapie sunt rezonabil de 
eficiente pentru tratamentul depresiei la adulți, 
dar există spațiu considerabil pentru 
ameliorarea ratelor de răspuns initial si a 
ratelor de recădere. Ratele de răspuns 
(ameliorare sau remisie) pentru ambele 
tratamente sunt în medie în jur de două treimi. 
Aceasta înseamnă că ele îi ajută pe cei multi, 
dar unii pacienţi rămân cu anumite simptome 
depresive, în timp ce pe alţii aceste tratamente 
nu fi ajută deloc. Combinația între psihoterapie 
și terapia medicamentoasa poate duce la 
rezultate mai bune la adulţi, dar aduce prea 
puţine beneficii sau niciunul la copii și 
adolescenţi. Cu toate că psihoterapia reduce 
rata de recăderi la jumătate, fata de rata de 
recădere înregistrată in cazul terapiei 
medicamentoase pe o perioadă de urmărire de 
doi ani, ratele de recădere pentru ambele tipuri 
de tratament rămân îngrijorător de înalte. 

Psihoterapia, terapia medicamentoasa si 
combinaţia dintre cele două sunt, toate, de 
ajutor în tratarea depresiei la adulţi, dar 


efectele sunt mai scăzute la copiii şi 
adolescenții depres1vl. Terapia 
medicamentoasă poate fi mai bună pentru unii 
pacienți, psihoterapia poate fi mai eficace 
pentru alţii, iar combinația dintre ele, la rândul 
el, poate fi mai adecvată pentru o a treia 
categorie de pacienţi. Nu știm care sunt 
persoanele care vor răspunde cel mai bine la un 
tratament sau altul. De asemenea, multe alte 
întrebări importante nu și-au găsit încă un 
răspuns. De exemplu: Tratamentele 
psihoterapeutice de durată mai lungă (precum 
cele folosite de obicei în practica clinică) ar 
putea conduce la rezultate inițiale mai bune 
decât cele obţinute prin terapiile de scurtă 
durată, care au fost cercetate până acum? 
Caseta 12.2 Psihoterapia şi creierul 


Strategiile de marketing ale companiilor de 
medicamente sugerează ca depresia este 
cauzată de un „dezechilibru chimic“ din creier. 
De exemplu, o reclamă a producătorului de 
Zoloft (un inhibitor al recaptării serotoninei — 
SSRI) spune că, „deși cauza este necunoscută, 
depresia poate avea legătură cu un dezechilibru 
al compușilor chimici naturali dintre celulele 
nervoase din creier. Administrarea de Zoloft 


corectează acest dezechilibru“. 


Dezechilibrul la care se referă reclamele la 
SSRl-uri este un deficit al 
neurotransmitatorului serotonina la nivelul 


receptorilor din creier. Astfel de mesaje 


publicitare dezinformeaza insa si nu reflecta 
descoperirile stiintifice. Nu exista nicio dovada 
stiintifica limpede ca deficitul de serotonina 
cauzeaza depresia sau ca ar exista un 
„echilibru“ optim al nivelurilor de 
neurotransmitatori din creier. Mai mult, 
medicamentele care afecteaza in primul rand 
mesagerii chimici, altii decat serotonina, sunt 
la fel de eficiente ca si SSRI. 


Fara indoiala, antidepresivele sunt de ajutor in 
ameliorarea depresiei. Dar apare o forma de 
raţionament circular, conform căruia, dacă 
aceste SSRI sunt de ajutor în ameliorarea 
depresiei și dacă ele chiar ameliorează 
„dezechilibrul chimic“, atunci depresia trebuie 
să fle cauzată de acest dezechilibru. Inferarea 
cauzalitatii din succesul unui tratament este în 
mod frecvent o încercare sortită eșecului: 
aspirina este eficientă pentru durerile de cap, 
dar nimeni nu poate susţine cu seriozitate că 
durerile de cap sunt cauzate de deficitul de 
aspirină. 


În plus, tratamentele biologice nu sunt unice în 
ceea ce privește capacitatea de a cauza 
modificări la nivelul creierului. Folosind 
tehnici de imagistică, multe studii au indicat 
modificări cerebrale semnificative la pacienţii 
trataţi doar cu psihoterapie. Un studiu realizat 
pe pacienţi depresivi a demonstrat că terapia 


cognitiv-comportamentală a condus la scăderea 


activităţii în regiunile frontale ale creierului, 
dintre care unele pot fi legate de ruminatie, o 
trăsătură comună a depresiei. Unele studii au 
evidenţiat modificări cerebrale identice cu cele 
cauzate de medicamentele antidepresive, în 
timp ce altele au descoperit modificări 
cerebrale diferite. Aceste descoperiri susțin 
ideea ca psihoterapia produce modificări 
măsurabile în creier, cu toate că aceste 
modificări pot fi uneori diferite de cele produse 


de medicatie. 


La fel, putem intreba: O strategie secventiala, 
pe mai multi pasi, precum cea folosita de Rush 
și asociaţii sai în cazul terapiei cu 
medicamente, ar putea să îmbunătăţească 
rezultatele psihoterapiei? Ce putem face pentru 
a reduce sau a elimina recăderile? Unele 
tratamente antidepresie sunt oare mai bune 
pentru anumite tipuri de oameni decât pentru 
alte tipuri? 

Deci, să tragem concluziile. Am aflat că 
psihoterapia si terapia cu medicamente sunt, 
ambele, destul de eficiente pentru depresie. 
Știm că psihoterapia previne recăderea mai 
bine decât terapia cu medicamente atunci când 
tratamentul este întrerupt, că are puţine efecte 
secundare negative sau niciunul, și că este un 
tratament sigur și cu eficiență moderată la 
copiii și adolescenţii depresivi. De asemenea, 
poate schimba biologia asociată cu depresia 
(vezi Caseta 12.2). Terapia 


cognitiv-comportamentala şi terapia 
interpersonală (cele două terapii despre care 
dovezile empirice ne spun că sunt cele mai 
bune pentru depresie) şi posibil şi alte 
psihoterapii pentru care există mai puține 
dovezi empirice pot fi luate în considerare în 
mod serios pentru o persoană depresivă care 
caută tratament. Dacă răspunsul la o anumită 
psihoterapie nu este adecvat, pot fi încercate 
alte abordări psihoterapeutice sau poate fi 
adaugat un regim medicamentos. Cu toate că o 
combinație între psihoterapie si medicatie 
poate fi întrucâtva mai eficientă decât oricare 
dintre cele doua abordări aplicate separat, 
efectele secundare ale medicamentelor pot fi 
problematice. 

Sperăm că informaţiile pe care le-am furnizat 
vor contracara unele dintre impresiile eronate 
alimentate de strategiile de marketing ale unor 
companii farmaceutice și că îl vor încuraja pe 
cititori să se gândească la psihoterapie ca la un 
tratament viabil pentru depresie, care are 
câteva avantaje fata de terapia farmacologică. 

Antidepresivele pot cauza suicidul? 


Multor cititori s-ar putea sa li se pară ciudată 
întrebarea din titlul acestui capitol. Cum pot 
medicamentele, care s-au dovedit a fi de ajutor 
în reducerea depresiei, să fie tocmai cauza 
suicidului? Până la urmă suicidul este o 
complicatie tragică ce apare în unele cazuri de 
depresie. Totuși, cercetările și observaţiile 
clinice adunate timp de peste patruzeci de ani 
au stârnit îngrijorări cu privire la faptul că 
aceste medicamente pot să producă idei 
suicidare, tentative de sinucidere și posibil 
chiar suicidul la un mic eşantion de pacienţi 
depresivi. Care sunt deci riscurile? 

În 2006, psihiatrul Tarek A. Hammad si 
asociaţii sai de la Administraţia Statelor Unite 
pentru Alimente și Medicamente au publicat o 
metaanaliză (o revizuire cantitativă) a mai 
multor studii, privind un mare număr de copii 
și adolescenţi care luau antidepresive pentru 


depresie, tulburari de anxietate si tulburare de 
deficit de atentie si hiperactivitate (ADHD). 
Rezultatele obtinute au demonstrat ca subiectii 
tratati cu medicamente antidepresive 
prezentau un risc de doua ori mai mare (4% 
fata de 2%) pentru tendinţa către suicid 
(ganduri si tentative de suicid), in comparatie 
cu cei care primeau tratament placebo. O 
metaanaliza din 2007, realizata de psihologul 
Jeffrey Bridge de la Universitatea de Stat din 
Ohio, si colegii sai din câteva instituții a inclus 
studii suplimentare și a confirmat aceste 
rezultate, cu toate că procentele de suicid au 
fost ușor mai scăzute. Aceste constatări indică 
medicamentele drept cauză a suicidalitatii mai 
degrabă decât depresia. 


Regulamentele Administraţiei pentru 
Alimente și Medicamente (FDA) 


Rezultatele inițiale ale  metaanalizei lui 
Hammad s-au aflat la dispoziţia FDA cu mult 
înainte de publicarea acestui articol. În urma 
acestor descoperiri, în anul 2004, FDA a 
publicat un „avertisment în chenar negru“ cu 
privire la toate  antidepresivele. Acest 
avertisment s-a aplicat întregii clase de 
substanțe antidepresive si avertiza că aceste 
medicamente pot crește riscul tendinței de 
suicid la copiii şi adolescenţii cu tulburare 
depresivă majoră și cu alte tulburări 
psihiatrice. Acesta este cel mai ridicat nivel de 


alerta al FDA (si este numit asa din cauza 
chenarului negru care înconjoară de obicei 
textul avertismentului). 

În 2007, FDA a extins acest avertisment 
vizând si persoanele cu vârsta de până la 24 de 
ani, observând că datele nu arată un risc 
crescut la adulții cu vârste peste 24 de ani. 
Riscul de suicid apare de obicei în primele zile 
sau săptămâni de la începerea administrării 
medicamentelor. Conform unui Aviz de 
Sănătate Publică din 2004, oficialii FDA pentru 
sănătatea publică se arată preocupaţi că 
pacienţii care prezintă anumite simptome 
devreme în tratamentul medicamentos sau în 
timpul unei schimbări a dozelor pot prezenta 
un risc crescut de Inrautatire a depresiei sau o 
creștere a tendinței la suicid. Acest risc 
suplimentar este mai probabil dacă simptomele 
sunt grave și abrupte de la început și dacă ele 
nu fac parte din simptomele depresive pentru 
care pacientul a căutat iniţial un tratament. 
Aceste simptome includ anxietate, agitație, 
atacuri de panică, insomnie, iritabilitate, 
ostilitate, impulsivitate, neliniște accentuată, 
hipomanie și manie. 

Din fericire, doar un mic procent dintre 
oamenii care prezintă aceste simptome 
prezintă risc de suicid. Cu toate acestea, dacă 
aceste simptome încep să apară, ele trebuie să 
fie raportate și aduse la cunoștința medicului. 


Sfaturi despre antidepresive 


Numeroase studii realizate pe pacienţi de toate 
vârstele au constatat că antidepresivele sunt de 
ajutor în circa două treimi dintre cazurile de 
depresie. Pentru copii si adolescenţi, datele 
arată că Prozacul (fluoxetina) este destul de 
eficient, dar alte antidepresive nu sunt mai 
eficiente decât un placebo. Pentru adulți, 
diverse antidepresive s-au dovedit de ajutor. O 
problemă majoră ce apare la această medicatie 
este rata mare de recădere (aproximativ 40%) 
înregistrată ulterior opririi tratamentului. 

Mulţi cercetători au constatat că o 
combinaţie între un antidepresiv și 
psihoterapie (in special terapie cognitiv- 
comportamentala) duce la o mai pregnanta 
reducere a simptomelor si la rate scazute de 
sinucideri si tentative de suicid (mai mici decat 
în cazul aplicării aparte a celor două tipuri de 
tratament). 


Caseta 13.1 Cateva fapte 


Motive de ingrijorare 


1. Suicidul este o complicatie tragică ce 
apare in unele cazuri de depresie. 
Antidepresivele s-au dovedit a fi de 


ajutor in ameliorarea depresiei. 


„Sinuciderea este a treia cauză 
principală de deces la adolescenţi 
(între 10 și 14 ani). Consumul crescut 
de antidepresive a fost asociat cu o 


scădere a ratei sinuciderilor reușite. 


„Unele studii însă au arătat ca 


folosirea antidepresivelor la copii si 


adolescenti poate cauza o crestere 
ingrijoratoare a suicidalitatii 


(ganduri si tentative de sinucidere). 


La nivel practic, riscul de suicidalitate poate 
să fie abordat într-un mod adecvat prin 
monitorizarea atentă a pacienților, în special la 
începutul tratamentului. Din nefericire, cei mai 
mulți medici de familie și psihiatri nu fac acest 
lucru; de obicei, ei stabilesc o consultatie de 
urmărire (de evaluare ulterioară) la câteva 
săptămâni sau mai mult după ce a fost prescris 
medicamentul. Acest mod de a lucra poate fi 
rezultatul lipsei de conștientizare a medicilor 
cu privire la riscul de suicid sau al limitării 
numărului de consultaţii impuse de unele 
companii de asigurare. Unii chiar le spun 


pacientilor ca aceste efecte secundare sunt 
posibile si că vor dispărea într-o săptămână sau 
două. Aceste avertizări pot să îi descurajeze pe 
pacienţi să îi mai caute pe medici dacă apar 
aceste simptome. Tratamentul cu antidepresive 
asociat cu psihoterapia este, se înţelege, mai 
sigur, întrucât psihoterapeutul poate 
monitoriza efectele secundare si îi poate 
informa pe pacient și pe medicul curant dacă 
apar probleme. 

Cu toate că nu există cercetări științifice care 
să demonstreze că, în cazul copiilor și 
adolescenților, suicidul reușit este o consecinţă 
a folosirii antidepresivelor, mai multe rapoarte 
de caz sugerează că aceasta ar putea fi o cauză 
de îngrijorare. Rapoartele de caz însă doar 
oferă sugestii și nu constituie dovezi științifice 
solide. În plus, cele mai multe studii care au 
identificat tentative de suicid la tineri au avut o 
durată relativ scurtă si esantioane mici, 
comparativ cu ce-ar fi fost necesar pentru a 
investiga în mod valid această problemă; 
riscurile pe termen lung nu au fost încă 
evaluate cu atenţie. Cele mai multe studii pe 
oameni cu vârste de peste douăzeci și patru de 
ani nu au raportat o suicidalitate crescută în 
cazul administrării de antidepresive. Cu toate 
acestea, trebuie să fim precauti în legătură cu 
acceptarea acestei concluzii, întrucât nu 
cunoaștem mecanismele care explică de ce 
antidepresivele pot declanșa tendinţe suicidare 
la tineri. 


In plus, aceste date pot deveni subiectul unor 
abordari distorsionate, asa cum vom discuta 
mai departe. Pentru un plus de siguranta, 
medicii trebuie doar să-l monitorizeze 
îndeaproape pe adulţii care iau antidepresive. 
Dacă persoanele care iau antidepresive doresc 
să se oprească, este important să-l consulte pe 
medic înainte de a o face şi să reducă gradual 
medicamentul, deci să nu se oprească brusc. 
Întreruperea abruptă a administrării 
antidepresivelor poate declanșa o gamă de 
simptome perturbatoare, inclusiv ameteala, 
greață, durere de cap, oboseală, anxietate, 
iritabilitate și tristeţe, ca să numim doar 
câteva. 


Conflict de interese? 


Controversa privind  antidepresivele şi 
suicidalitatea are atât o dimensiune științifică, 
precum și una economică. În 2004 vânzările de 
antidepresive din clasele cele mai frecvent 
prescrise (inclusiv din categoria inhibitorilor 
selectivi ai recaptării serotoninei — SSRI) au 
atins 10,9 miliarde de dolari numai în Statele 
Unite. În mod clar, companiile farmaceutice au 
un profit mare de pe urma acestor 
medicamente. 

David Healy, psihiatru și fost secretar de stat 
al Asociaţiei Britanice de Psihofarmacologie, 
susține că deseori unii producători de 
medicamente au publicat rezultate modificate 
ale studiilor cu privire la aceste medicamente și 


au ascuns ori au mascat riscurile timp de peste 
40 de ani. Alții au contestat cu fermitate aceste 
acuze. 

Producătorii din industria farmaceutică sunt 
cel care au finanțat cele mai multe studii clinice 
până acum, creând un potenţial conflict de 
interese pentru domeniul cercetării si ducând 
la o probabilitate crescută de producere a 
„efectului așteptării experimentatorului . Acest 
efect apare atunci când cercetătorii se aşteaptă 
să obţină rezultatele anticipate — în acest caz, 
dovada că antidepresivele sunt sigure și 
eficiente — si, în mod  neintenționat, 
influenţează designul studiului, în așa fel încât 
să ajungă la exact la rezultatele respective. Cu 
toate că metoda „dublu-orb“ (in care nici 
pacientul, nici cercetătorii nu știu daca 
pacientul primeşte substanţa activă sau o pilulă 
fără efect) poate oferi o oarecare protecţie 
împotriva acestei distorsiuni, adesea apar 
controverse cu privire la cât de bine sunt 
implementate aceste proceduri în studiile cu 
privire la efectele medicamentelor. 

De asemenea, este relevant si faptul ca un 
studiu major finanțat de Institutul Naţional de 
Sănătate Mentală din SUA a constatat (în cazul 
pacienţilor care luau antidepresive) rate mai 
mari de tentative de suicid decât cele obţinute 
în studiile finanțate de companiile 
farmaceutice. Mai mult, multe companii 
farmaceutice angajează scriitori profesionisti, 
ce rămân anonimi, să scrie studiile clinice 
pentru publicare; din acest motiv, există 


potentialul de a distorsiona dovezile, in sensul 
descrierii unor efecte favorabile ale 
medicamentelor. În sfârsit, au fost raportate 
cazuri (de exemplu, scandalul privind 
medicamentul Vioxx) în care companiile 
farmaceutice au ascuns dovezile negative. Cu 
toate ca acest tip de nedezvaluire nu a fost clar 
demonstrat pentru antidepresive, aceasta 
rămâne o posibilitate neliniștitoare. 

Ca răspuns la aceste îngrijorări, Comitetul 
Internațional al Editorilor de Reviste Medicale 
a cerut recent ca autorii care depun lucrări spre 
publicare să fie obligaţi să dezvăluie orice 
suport financiar primit și orice relaţii 
personale care ar putea să le afecteze munca, să 
arate dacă există conflicte potențiale, să 
identifice persoanele care au acordat asistenţă 
la redactarea articolului și să dezvăluie sursele 
de finanțare primite. Poate ca cel mai 
important lucru este că acest Comitet cere ca 
autorii să declare toate studiile clinice pe care 
le-au realizat cu sprijinul unor organizaţii 
nonprofit, indiferent dacă acele studii au fost 
sau nu publicate. În acest mod, toate studiile 
vor fi disponibile gratis publicului, nu doar cele 
care au obţinut rezultate pozitive. În plus, 
Administraţia pentru Alimente și Medicamente 
din SUA cere ca, în cererea pentru obținerea 
aprobării comercializării respectivului 
medicament, compania producătoare sa 
menţioneze rezultatele tuturor studiilor 
realizate, inclusiv datele privind eficacitatea și 
siguranța substanței în cauză. 


Deci, antidepresivele duc oare la suicid? 
Datele disponibile sugerează că probabil nu, 
dar distorsiunile potențiale ale cercetărilor 
cresc tentatia de lua în serios și varianta în care 
ar exista o cauzalitate între antidepresive şi 
sinucidere. Cu toate acestea, unele 
antidepresive par să cauzeze cel putin o infima 
creştere a ideilor suicidare si a tentativelor in 
cazul copiilor, adolescenților și adulţilor tineri. 

Suicidul este a treia cea mai importantă 
cauză de deces la adolescenţi (între 10 și 14 
ani) în Statele Unite. Mulţi cercetători au 
constatat ca un consum crescut de 
antidepresive este asociat cu rate scăzute ale 
suicidului reușit. Pe de altă parte, dacă 
avertismentele „în chenar negru“ îi determină 
pe medici sa reducă administrarea de 
antidepresive, acest lucru ar putea să crească 
rata sinuciderilor. Rezultatele unui studiu 
recent realizat în Olanda sugerează că asa par 
să stea lucrurile: rata de sinucidere la copii a 
crescut cu peste 40% din 2003, când ratele de 
administrare de antidepresive au început să 
scadă. 

O alternativă mai buna fata de administrarea 
de antidepresive la mai puţini copii și 
adolescenți ar îl continuarea administrării lor, 
dar cu o monitorizare strictă si atentă din 
partea medicului. Altfel, ne putem confrunta cu 
o ironie tragică: eforturile de a-i proteja pe 
copii de gândurile si tentativele suicidare prin 
reducerea administrării de antidepresive pot 


duce la daune mai mari, adica la cresterea 
ratelor de suicid din cauza tratarii inadecvate a 
depresiei. 

Multe întrebări sunt încă fără răspuns. 
Viitoarele studii, neinfluentate de companiile 
de medicamente, vor evidenția oare riscuri 
diferite privind suicidul și tentativele suicidare 
la tineri? Vom constata, la fel ca zi, lipsa unei 
influenţe a antidepresivelor asupra 
suicidalitatii și suicidului la adulţi? Ce vor 
dezvălui studiile realizate pe termen lung 
despre efectele antidepresivelor asupra 
suicidului si suicidalitatii? Sperăm ca eforturile 
recente de reducere a surselor de distorsiune în 
cercetare să ne ofere răspunsuri mai acurate la 
aceste întrebări importante. 

Din fericire, există o alternativă la 
antidepresive. Multe studii, chiar dacă nu 
toate, au arătat că psihoterapiile de scurtă 
durată (între 12 până la 16 ședințe), cu sau fara 
medicatie, sunt cel putin la fel de eficiente ca si 
terapia cu medicamente în cazurile de depresie 
și anxietate; în plus, acestea mențin 
recuperarea pacientului mai bine pe termen 
lung si prezintă riscuri minime sau nule de 
suicid. Totuși, pentru ca psihoterapeutii nu au 
bugete de publicitate la fel de generoase 
precum cele ale companiilor farmaceutice, 
mulți consumatori de servicii de sănătate 
mentală nu cunosc mai nimic despre aceste 
descoperiri importante. 

Dat fiind nivelul actual de cunoștințe, 
sustinem administrarea antidepresivelor, in 


particular a fluoxetinei, care este unul dintre 
tratamentele pentru depresie si anxietate la 
copii, adolescenți si tineri, atâta timp cât 
tratamentul este strict monitorizat. Fluoxetina 
și multe alte antidepresive s-au dovedit 
eficiente si la populaţia adultă, așa că susţinem 
utilizarea lor si la persoanele peste douăzeci si 
patru de ani. Datele arată însă că o combinaţie 
de psihoterapie, îndeosebi terapie cognitiv- 
comportamentală, și medicamente 
antidepresive este tratamentul cel mai eficient, 
cu efect de durată și sigur. 


Lecturi recomandate 


Gupta, S., Gersing, K.R., Erkani, A. & Tal, B. 
(2015), Antidepressant regulatory warnings, 
prescription patterns, suicidality and other 
aggressive behaviors in major depressive 
disorder and anxiety disorders. Psychiatric 
Quarterly, 86, 1-14. 


Hammad, T.A., Laughren, T. & Racoosin, J. 
(2006), Suicidality in pediatric patients treated 
with antidepressant drugs, Archives of General 
Psychiatry, 63(3), 332-339. 


Healy, D. (2004), Let them eat Prozac: The 
unhealthy relationship between the 
pharmaceutical industry and depression, New 
York: New York University Press. 


i OE oe k e ok aE Oe 


Acronimul titulaturii in limba engleza a acestei 
instituții din Statele Unite: Food and Drug 
Administration (N.t.) 


Adevarul despre terapia cu 
electroșocuri 


Un pacient gălăgios de pe secţia de psihiatrie 
este adus într-o cameră și legat de o targă. Este 
pedepsit pentru sfidarea autorităţii sadicei 
asistente-sefe. După ce e întins pe targa, 
rămânând complet treaz, psihiatrul și alti 
membri ai personalului îi pun electrozi pe 
ambele parti ale capului și declanșează un 
curent rapid de electricitate. Câţiva infirmieri îl 
tin pe pacient în timp ce el se zbate de durere, 
se luptă incontrolabil si cade în amorteala. 
Această scenă din filmul de Oscar din 1975, 
Zbor deasupra unui cuib de cuci, cu Jack 
Nicholson în rolul pacientului rebel, a modelat 
probabil percepțiile publicului general cu 
privire la terapia electroconvulsiva (TEC), 
având o influenţă mult mai mare decât orice 
descriere științifică. Drept rezultat, multi 


oameni obisnuiti privesc terapia cu 
electroșocuri ca pe o procedură periculoasă, 
barbară chiar. Totuși, cele mai multe date 
sugerează ca, atunci când este corect 
administrată, terapia cu electroșocuri este un 
tratament de ultimă instanţă relativ sigur și 
adesea benefic în cazuri de depresie severă, 
precum și în alte boli mentale. 


Concepții distorsionate de filme 


Zbor deasupra unui cuib de cuci nu este singura 
sursă din cultura populară în care terapia cu 
electroșocuri are parte de o portretizare 
negativă. Într-un sondaj din 2001 realizat cu 
privire la 24 de filme care prezintă această 
tehnică, psihiatrii Andrew McDonald, de la 
Universitatea Sydney, și Garry Walter, de la 
Northern Sydney Central Coast Health din New 
South Wales, au raportat că descrierile terapiei 
cu electroșocuri sunt de obicei peiorative şi 
inexacte. În cele mai multe cazuri, terapia cu 
electroșocuri apare ca si cum ar fi administrată 
fără consimțământul pacienţilor și adesea ca 
pedeapsă pentru nesupunere. Tratamentul este 
în mod tipic aplicat unor pacienţi complet 
conștienți și înspăimântați. Ulterior aplicării 
șocurilor, pacienţii în general cad într-o stare 
de incoerenta, ca niște zombi. În 6 dintre 
filmele analizate, pacienţii devin în mod 
pregnant mai bolnavi sau mor. 

Probabil ca rezultat al acestor portretizări, 
publicul general are atitudini negative fata de 


terapia cu electrosocuri. Într-un sondaj din 
2012, realizat pe 165 de studenţi la Psihologie, 
care se presupune că sunt mai informaţi decât 
majoritatea populației cu privire la terapiile 
bolilor mentale, psihologele Annette Taylor și 
Patricia Kowalski, de la Universitatea San 
Diego, au descoperit ca 74% au fost de acord ca 
terapia cu electrosocuri este fizic periculoasa. 
lar un sondaj din 2006, realizat pe un eșantion 
de 1 737 de cetăţeni elveţieni și condus de 
psihologul Christoph Lauber, pe atunci la 
Spitalul Universitar Psihiatric din Ziirich, a 
dezvăluit că 57% dintre respondenţi percepeau 
terapia cu electroșocuri ca fiind dăunătoare; 
doar 1,2% dintre participanţi au susținut 
utilizarea el. 


Riscuri minime 


Terapia cu electrosocuri, colocvial denumită 
„terapia de șoc“, a fost introdusă în 1938 de 
neurologii italieni Ugo Cerletti și Lucio Bini, ca 
tratament pentru psihoză. (Se pare că ideea i-a 
venit lui Cerletti după ce a observat că vacile 
supuse unor electroşocuri înainte de a fi 
sacrificate intrau într-o stare de sedare.) 
Tratamentul este simplu: pe capul pacientului 
sunt atașați niște electrozi între care circulă un 
curent electric, provocând schimbări în chimia 
$1 activitatea creierului. 

Înainte de jumătatea anilor 1950, această 
intervenţie era adesea periculoasă, ceea ce 
justifică întrucâtva percepţia publică negativă. 


Pe atunci pacienţii nu erau adormiti în timpul 
terapiei cu _ electrosocuri. Șocul producea 
convulsii, care aveau deseori ca rezultat 
fracturi ale oaselor, din cauza zbaterilor 
corpului. În fond, atunci când era corect 
administrată, terapia cu electrosocuri inducea 
o criză convulsivă; astfel, multi cercetători 
susțin că o astfel de criză este necesară pentru 
ca procedura să funcţioneze. 

În prezent, în Statele Unite si în alte tari 
occidentale, pacienţilor li se administrează 
terapie cu electrosocuri în conjunctie cu un 
relaxant muscular si cu un anestezic general, 
ambele fiind administrate pentru a reduce 
activitatea musculară în timpul crizei si a 
scădea disconfortul general. Ca urmare, chiar 
dacă pacienţii încă mai trec printr-o criză 
convulsivă, ei sunt inconstienti în timpul 
procedurii si nu experimentează dureri sau 
convulsii observabile. Pentru siguranţă, în 
timpul aplicării terapiei cu electrosocuri, sunt 
monitorizate undele cerebrale ale pacientului, 
precum și celelalte semne vitale. 

Aceste progrese au făcut ca terapia cu 
electrosocuri să fie mult mai sigură si mai 
putin înspăimântătoare decât era cândva. Într- 
un sondaj realizat în 1986 pe 166 de pacienţi 
care au fost tratați cu electrosocuri, psihiatrii 
C.P.L. Freeman si R.E. Kendell, de la 
Universitatea din Edinburgh, au constatat ca 
68% dintre pacienti au raportat ca experienta 
nu a fost mai suparatoare decat o vizita la 


dentist. Pentru ceilalți, terapia cu electroșocuri 
a fost mai neplăcută decât stomatologul, dar nu 
a fost dureroasă. 

Totuși, acest tratament nu este lipsit de 
riscuri. În unele tari, medicii administrează 
terapia cu electroșocuri în moduri destul de 
asemănătoare cu cele din era anterioară anilor 
1950. Într-un studiu de sinteză din 2010, 
psihiatrul  Worrawat  Chanpattana, de la 
Spitalul Samitivej Srinakarin din Bangkok, și 
colegii săi au constatat că 56% dintre pacienţii 
din 14 ţări asiatice au primit terapie cu 
electrosocuri fără relaxant muscular sau fara 
anestezic. Jar terapia cu electrosocuri 
administrată la întâmplare are dezavantaje. De 
obicei, în astfel de cazuri, pacienţii ies din 
criza  convulsivă având o dezorientare 
temporală. Mai grav, cei mai mulți dintre 
pacienţi experimentează ulterior o amnezie 
retrogradă: nu își mai amintesc multe dintre 
evenimentele care s-au întâmplat cu câteva 
săptămâni sau luni înainte de tratament. 

Pierderea de memorie este mai putin 
pronunţată atunci când electrozii sunt plasați 
pe o singură parte a capului decât pe ambele 
parti. lar tehnologiile dezvoltate în ultimii ani, 
inclusiv aparatele cu pulsaţii, care permit 
calibrarea fină a dozelor de electricitate, 
minimizează gradul amneziei. Totuși, această 
procedură poate fi oricând însoțită de unele 
probleme de memorie. În puls, unele studii 
oferă indicii că terapia cu electrosocuri poate 
duce, în cazuri rare, la deficite cognitive de 


durata, dincolo de problemele de amnezie 
retrogradă; totuşi, datele care susțin 
posibilitatea acestui efect sunt departe de a fi 
definitive. 


Mecanisme misterioase 


Date fiind efectele adverse asupra memoriei, 
terapia cu electrosocuri trebuie să fie luată in 
considerare doar după ce alte tratamente au 
eșuat. Totuși, o mare parte dintre studiile 
făcute sugerează că terapia cu electrosocuri 
poate fi eficientă în ameliorarea simptomelor 
câtorva boli mentale, incluzând aici depresia 
severă şi faza maniacala din tulburarea 
bipolară. De asemenea, pare să amelioreze 
catatonia (o afecțiune marcată de anomalii 
izbitoare ale motilitatii, precum rămânerea in 
poziția fetală sau repetarea aceluiaşi gest la 
nesfârșit), manifestare care poate insoti 
schizofrenia si tulburarea bipolara. 

Acceptarea acestei intervenţii ar putea fl mai 
puternică dacă cercetătorii ar determina de ce 
funcționează. Conform unui studiu de sinteză 
din 2011, psihiatrul Tom Bolwig, de la Spitalul 
Universitar din Copenhaga, a observat că 
terapia cu  electroşocuri mărește secreția 
anumitor hormoni, care în depresie este 
întreruptă. Alţii sugerează că electricitatea 
stimulează creşterea neurala și ajută la 
reconstrucția ariilor cerebrale care ne 
protejează împotriva depresiei. O a treia 


ipoteza ar fl ca, prin aceste crize, se reseteaza 
la nivel bazal activitatea creierului, ceea ce 
adesea aduce ameliorari, conchide Bolwig. 

De asemenea, terapia cu electroşocuri poate 
ameliora boala prin modificarea sensibilităţii 
receptorilor de neurotransmiţători, precum 
serotonina (vezi capitolul 10 din acest volum). 
Niciuna dintre aceste ipoteze însă nu a fost 
încă validată de cercetări convingătoare. Pe 
măsură ce aflăm mai multe despre această 
intervenţie, în mare măsură încă neinteleasa, îi 
vom putea rafina metodele de administrare și îi 
vom reduce efectele negative. Chiar în forma sa 
curentă, însă tratamentul este foarte departe de 
pedeapsa barbară portretizată în media. Ca 
urmare, în multe cazuri, această intervenție 
merită să fie luată în considerare atunci când 
suferința psihică nu a putut fi usurata de 
celelalte metode. 

Tulburări ale copiilor 
adolescentilor 


Introducere 


In 2013, DSM-5 a introdus o noua clasa de 
diagnostic denumita tulburări de 
neurodezvoltare, care încep de obicei în 
copilărie, adesea înainte ca micuţii să intre la 
școala primară. Aceste probleme continuă pe 
parcursul adolescenţei și adesea la maturitate. 
În această categorie sunt incluse tulburarea de 
deficit de atenţie și hiperactivitate, tulburarea 
de spectru autist, tulburările motorii, inclusiv 
sindromul Tourette, și probleme de dezvoltare 
intelectuală, învăţare și comunicare. Probleme 
specifice copiilor apar în multe alte locuri din 
DSM. Copiii si adolescenţii pot fi diagnosticati 
cu tulburări anxioase, de dispoziţie si de 
comportament alimentar, precum și cu 
tulburări de comportament disruptiv, de 
control al impulsului și de conduită. În această 
secțiune, vom examina miturile privind unele 
dintre aceste dificultăți psihice. 

Cei mai mulţi oameni, în special părinţii, au 
auzit de termenul „tulburare cu deficit de 
atenție/hiperactivitate“ (ADHD——_). Copiii 
sau adolescenţii care primesc acest diagnostic 
sunt în mod persistent neatenti și/sau în mod 
constant hiperactivi sau o combinaţie a celor 
două. Simptomele tipului predominant neatent 
includ distractibilitatea, dezorganizarea, 
uitarea, în timp ce simptomele pentru tipul 


hiperactiv includ activitatea exagerată, 
impulsivitatea, agitația si incapacitatea de a 
aştepta. La indivizii cu ADHD, simptomele 
pentru cele două categorii interferează cu 
performanța şcolară, precum si cu relațiile cu 
alti copii de aceeași vârstă, dar si cu adulții. 

Principalele trăsături ale tulburării din 
spectrul autismului, anterior denumită autism, 
sunt problemele grave de comunicare și 
interacțiune socială, alături de tiparele 
repetitive de comportament, interese si 
activități. Spectrul se întinde de la forme 
uşoare, care anterior erau subsumate sub 
diagnosticul de sindrom Asperger, până la 
autismul sever. Un film din 1988, care i-a facut 
pe multi oameni sa conştientizeze existența 
acestei tulburari, a fost Rain Man, in care 
Dustin Hoffman a jucat rolul unui barbat cu 
autism sever, inspirat dupa o persoana reala, 
Kim Peek (poreclit ,Kimcomputer” datorită 
memoriei sale remarcabile pentru date 
statistice, cum ar fi numărul de lovituri reușite 
ale vedetelor din liga de baseball). Cu toate că 
unul dintre consultantii care au ajutat la 
dezvoltarea acestui rol a fost un psiholog 
eminent, Bernard Rimland, portretizarea din 
film a creat probleme în legătură cu modul în 
care publicul a perceput această tulburare. 

Mai târziu, Rimland avea să spună ca el a 
creat rolul unui personaj cu autism sever, deci 
al unei persoane care acum ar fi diagnosticată 
la polul accentuat al spectrului autismului. În 
acest fel, în mod neintentionat, a creat un 


stereotip al persoanelor cu autism, care sunt 
infatisate ca prezentand dificultati 
interpersonale si purtandu-se ca niste ciudati. 
Dar autismul poate sa aiba si forme usoare si 
multi oameni de la capatul inferior al 
spectrului sunt inalt functionali. Dan Akroyd, 
un briliant actor, scriitor și comediant, a fost 
diagnosticat atât cu tulburare din spectrul 
autismului, cât și cu tulburare Tourette. Unul 
dintre simptomele autismului este preocuparea 
pentru fantome. Acest lucru a inspirat filmul 
Ghostbusters (Vânătorii de fantome), la care a 
fost coscenarist și în care a jucat unul dintre 
personajele principale (dar nu una dintre 
fantome). Tulburarea Tourette este clasificată 
ca o tulburare motorie și presupune ticuri 
corporale și vocale. Un tic este o mișcare 
motorie sau o vocalizare bruscă, rapidă, 
recurentă. 

O întrebare extrem de controversată este 
dacă și copiii pot suferi de tulburare bipolară 
(vezi descrierea acestui diagnostic in 
Introducerea de la Partea a Il-a). O altă arie 
controversată privește eficacitatea metodelor 
de predare la clasele de adolescenţi a unor 
lecţii cu privire la consumul de droguri și a 
metodei „spune nu drogurilor“. 

În această secțiune, vom arunca o privire mai 
atentă asupra acestei probleme, dar și asupra 
altor teme legate de tulburările psihice care 
apar la copii și adolescenţi. 


Tulburarea de deficit de 


atentie/hiperactivitate este oare 
diagnosticata sau tratata in mod 
excesiv? 


e A crescut prevalența autismului in mod 
dramatic? 


e Majoritatea copiilor cu sindrom 
Tourette înjură? 


e Problemele de comportament ale 
persoanelor cu sindrom Tourette sunt 
voluntare sau sunt cauzate de 
problemele lor psihice? 


e Persoanele cu sindrom Tourette vor fi 
incapacitate in mod permanent din 
cauza tulburarii lor? 


e La copii, tulburarea bipolara este rară 
sau inexistentă? 


e Divorțul le cauzeaza aproape 
intotdeauna probleme grave sau de 
durată copiilor? 


e Abordarile de tipul „disciplinei de fier“ 
îi ajută pe infractorii juvenili? 


ok ok ois ok e ok aie ok 


In limba romana este consacrat acronimul 
denumirii englezești: Attention Deficit/Hiperactivity 
Disorder. (N.t.) 


Exista prea multi copii diagnosticati 
cu ADHD? 


O carte pentru copiii germani din 1845 de 
Heinrich Hoffman il prezenta pe Petrică Ciuf- 
Zbarlit, un băiat care era atât de neastamparat, 
incat, cand lua masa, se hatana pe scaun incolo 
și-ncoace, ca ieșit din minţi. Odată, agatandu- 
se de fata de masă, a tras jos toate farfuriile. 
Dar abia în 1902 un pediatru britanic, George 
Frederic Still, a descris ceea ce numim acum 
tulburare de deficit de atentie/hiperactivitate 
(ADHD). De la Still până astăzi, tulburarea a 
trecut printr-o mulțime de denumiri, inclusiv 
impulsivitate organică, sindrom hiperkinetic, 
tulburare de deficit de atenție — cea mai 
recentă formă fiind: tulburare de deficit de 
atenţie /hiperactivitate. 

În ciuda acestei îndelungate istorii, 
diagnosticul si tratamentul ADHD la copiii de 


astăzi cu greu ar putea fi mai controversate 
decât sunt. În programul său de televiziune din 
2004, Phil McGraw („Dr. Phil“) era de opinie 
că ADHD „este supradiagnosticată“, iar un 
sondaj din 2005, realizat de psihologii Jill 
Norvilitis, de la Universitatea SUNY din 
Buffalo, si Ping Fang, de la Capital Normal 
University din Beijing, a dezvaluit ca in Statele 
Unite 82% dintre profesori si 68% dintre 
studenti sunt de acord ca ,ADHD este 
supradiagnosticată în zilele noastre“. Conform 
multor critici, această supradiagnosticare 
aduce la lumină fenomenul tratării cu 
medicamente a comportamentului normal și 
recomandarea pripită a pilulelor în locul 
dezvoltării de abilităţi — precum a-i învăţa pe 
copii modalităţi mai bune de a face fata 
stresului. 

Dar, cu toate că datele indică, cel puţin 
partial, o supradiagnosticare, mai ales la băieţi, 
dimensiunea acestei probleme este neclară. De 
fapt, dovezile, cu unele excepţii notabile, par 
să susțină mai degrabă tratarea insuficientă (și 
nu tratarea excesivă) a tulburărilor de 
atentie/hiperactivitate. 


Medicatie pentru normalitate 


Manualul de diagnostic al Asociaţiei Americane 
de Psihiatrie, DSM-5, descrie două seturi de 
indicatori pentru ADHD: lipsa de atenţie 
(copilul este distras cu ușurință), respectiv 
hiperactivitatea (se foieste mult, de exemplu) 


sau impulsivitatea (copilul răspunde prea 
rapid, în mod impulsiv). Copilul trebuie să 
prezinte cel puţin șase dintre cele nouă 
simptome enumerate de DSM-5, timp de cel 
putin o jumătate de an, din ambele categorii — 
neatentie si hiperactivitate/impulsivitate. In 
plus, cel putin unele dintre probleme trebuie sa 
fie prezente inainte de varsta de doisprezece 
ani şi sa producă dezechilibre în cel putin două 
arii diferite, de exemplu, la școală si acasă. 
Studiile sugerează că circa 5% dintre copiii de 
vârstă școlară au ADHD; tulburarea este 
diagnosticată cam de trei ori mai mult la băieţi 
decât la fete. 

Mulţi specialiști acuză că ADHD ar fi masiv 
supradiagnosticată, reflectând o ,,medicalizare” 
a unor dificultăţi ale copilăriei care în mare 
parte sunt normale, cum ar fi foiala, plictiseala 
și nerabdarea. Cu toate acestea, nu prea are 
sens să vorbim despre supradiagnosticarea 
ADHD dacă nu stim care sunt criteriile precise 
prin care puteam evalua prezenţa ADHD. lar 
datele sugerează că nu există o delimitare clară 
între normalitate și boală. Într-un studiu 
publicat în 2011, psihologii David Marcus, 
acum la Universitatea Statului Washington, și 
Tammy Barry, de la Universitatea South 
Mississippi, au evaluat simptomele ADHD la 
un grup mare de copii de clasa a III-a. Analizele 
lor au demonstrat ca diferenta intre aceasta 
tulburare si normalitate este doar una de grad, 
nu de natura. 


Totuși, multe dintre condițiile medicale bine- 
cunoscute, precum hipertensiunea și diabetul 
de tip 2, sunt tot niște extreme de pe un 
continuum care include întreaga populaţie. Ca 
urmare, întrebarea mai relevantă este dacă 
medicii îi diagnostichează frecvent cu ADHD 
pe copiii care nu îndeplinesc criteriile medicale 
specificate de DSM-5. 

Unele dintre studii indică faptul că uneori se 
pun astfel de diagnostice eronate, desi 
magnitudinea fenomenului nu este clară. În 
1993, Albert Cotugno, psiholog practician din 
Massachusetts, a raportat că doar 22% dintr- 
un număr de 92 de copii cărora li s-a 
recomandat să meargă la o clinică specializată 
în ADHD îndeplineau în realitate criteriile 
pentru această tulburare, în urma unei evaluări 
care a arătat ca multi copii trimişi pentru 
tratament nu aveau această tulburare, așa cum 
este ea formal definită. Cu toate acestea, 
rezultatele nu sunt concluzive, deoarece nu se 
cunoaște câți dintre tineri au primit un 
diagnostic oficial, iar grupul evaluat a provenit 
doar de la o singură clinica. 

Într-un mod mai clar, dar mai puţin 
dramatic, putem găsi dovezi ale 
supradiagnosticării într-un studiu din 2012 în 
care cercetatoarea în psihologie Katrin 
Bruchmiuller, de la Universitatea Basel, și 
colegii săi au constatat că, atunci când le erau 
prezentate cazuri de copii care nu îndeplineau 
criteriile pentru diagnosticul ADHD din DSM- 
V, circa 17% dintre cei 1 000 de specialişti în 


sănătate mentală chestionati îi diagnosticau in 
mod gresit pe copii ca avand ADHD. Aceste 
erori erau frecvente in special la baieti, poate 
din cauză ca ei adesea se potrivesc 
stereotipurilor clinicienilor cu privire la copiii 
cu tulburare de deficit de 
atentie/hiperactivitate. (Pe de alta parte, unii 
cercetători susțin ca ADHD este prea putin 
diagnosticata la fete, care adesea au simptome 
mai subtile, precum caderea in reverie si 
inclinatia spre fantazare.) 


Negustori de pastile? 


Rapoarte publicate cu privire la utilizarea 
substanţelor stimulante pentru tratarea ADHD 
datează încă din anul 1938. Dar în 1944, 
chimistul Leandro Panizzon, care lucra pentru 
CIBA,  predecesoarea firmei Novartis, a 
sintetizat un medicament stimulant pe care l-a 
denumit în onoarea soţiei sale, Marguerite, al 
cărei nume de alint era Rita. Ritalinul 
(metilfenidatul) și alte stimulante — precum 
Adderall, Concerta si Vyvanse —sunt acum 
tratamente standard; de asemenea, utilizat pe 
larg, pentru ADHD, este si Strattera, un 
nonstimulant. Circa 80% dintre copiii 
diagnosticati cu ADHD prezinta ameliorari ale 
atenției și controlului impulsului atunci când 
își iau medicamentele, dar nu si după ce 
efectele acestora se risipesc. Totuși, 
stimulantele au uneori efecte secundare, 
precum insomnie, pierdere uşoară în greutate 


și o ușoară oprire a creșterii în înălțime. Sunt, 
de asemenea, eficace, in multe cazuri, 
tratamentele comportamentale de 
recompensare a copiilor când stau liniștiți, își 
menţin atenţia sau se angajează în activităţi 
adecvate. 

Multe surse media raportează că 
stimulantele sunt prescrise pe scară largă 
pentru copii care nu suferă de ADHD. Așa cum 
au observat farmacologul olandez Willemijn 
Meijer, de la Institutul PHARMO din Utrecht, 
și colegii săi într-un studiu de sinteză din 
2009, în Statele Unite, eliberarea de reţete 
pentru stimulante pentru copii a crescut, ca 
număr, de la 2,8% la 4,4% între anii 2000 și 
2005. Totuși, cele mai multe date sugerează că 
ADHD rămâne adesea netratată, cel puţin dacă 
pornim de la prezumția că toți copiii cu acest 
diagnostic ar trebui ca să primească 
stimulante. Psihiatrul Peter Jensen, pe atunci 
la Universitatea Columbia, observa într-un 
articol din anul 2000 că datele de la jumătatea 
anilor 1990 demonstrau că, deși circa trei 
milioane de copii din Statele Unite îndeplineau 
criteriile pentru ADHD, doar două milioane 
primeau o reţetă de stimulante de la medic. 

Totuși, probabil că percepția că 
medicamentele stimulante sunt excesiv 
prescrise și administrate în exces are și un 
miez de adevăr. Datele colectate în anul 1999 
de către psihologa Gretchen LeFever, pe atunci 
de la Facultatea de Medicină Eastern Virginia, 
indicau zone geografice de supraprescriptie. În 


sudul Virginiei, 8-10% dintre copiii de clasele 
a Il-a pana la a V-a primeau tratament cu 
stimulante, în condiţiile în care, pentru acea 
regiune, procentul de copii cu ADHD era de 
aşteptat sa fie de 5. Mai mult, un număr tot mai 
mare de persoane care au putine probleme de 
atentie sau deloc — cum ar fi studentii care 
incearca sa stea treji si alerti ca sa invete — 
folosește stimulante, asa cum arată studiile 
aflate in desfasurare. Cu toate ca daunele pe 
termen lung ale acestor stimulante in rândul 
elevilor sunt neclare, ele prezintă risc de 
adictie. 


O privire în viitor 


Ediţia noua a Manualului de diagnostic, DSM-5, 
care a aparut in 2013, a extins diagnosticul de 
tulburare de deficit de atenţie/hiperactivitate 
fata de editia anterioara (DSM-IV), specificand 
O proportie mai mica de simptome, din total, 
care trebuie îndeplinite pentru punerea 
diagnosticului și ridicând vârsta de debut de la 
7 la 12 ani. Într-un comentariu din 2012, 
psihologa Laura Batstra, de la Universitatea 
Groningen, Olanda, și psihiatrul Allen Frances, 
de la Universitatea Duke, au exprimat 
îngrijorări cu privire la faptul că aceste 
modificări vor duce la creșteri eronate ale 
diagnosticelor de tulburări de deficit de 
atentie/hiperactivitate. Indiferent daca 
previziunile lor se adeveresc sau nu, problema 


diagnosticării ADHD sigur va stârni o noua 
furtună de controverse cu privire la clasificarea 
și tratamentul acestei tulburări. 


Lecturi recomandate 


Bruchmiiller, K., Margraf, J. & Schneider, S. 
(2012), Is ADHD diagnosed in accord with 
diagnostic criteria? Overdiagnosis and 
influence of client gender on diagnosis, Journal 
of Consulting and Clinical Psychology, 80(1), 128- 
138. 


Autismul 


O epidemie? 


Dacă cifra „1 din 68“ vă sună familiar, poate 
este din cauză că aţi auzit recent o reclamă la 
televizor sau ati citit un anunţ în vreo revistă. 
Conform unor estimări larg răspândite, 1 din 
68 este acum proporţia copiilor care suferă de 
autism. Această proporţie este uimitor de 
înaltă în comparaţie cu cifra de 1 din 2 500 
acceptată cu decenii în urmă de specialiștii în 
autism. Pe parcursul a zece ani, din 1993 până 
în 2003, statisticile publicate de 
Departamentul pentru Educaţie al Statelor 
Unite au dezvăluit o creștere cu 657% a ratei 
cazurilor de autism la nivel naţional, oficial 
denumit în prezent tulburare din spectrul 
autismului. 

Deloc surprinzător, aceste creșteri 
năucitoare i-au facut pe multi cercetători si 


educatori să vorbească despre o „epidemie“ de 
autism. Reprezentantul statului Indiana, Dan 
Burton, declara în 2001 că „avem de-a face cu o 
epidemie“. Dar ce se întâmplă în realitate? 

Înainte de a explora răspunsul la această 
întrebare, este necesar să precizăm contextul. 
Autismul este o tulburare gravă, care apare 
prima dată în copilăria mică. Indivizii cu 
autism sunt afectaţi de probleme de limbaj, 
conexiune socială și imaginaţie. Cu toţii suferă 
de deficite grave de comunicare, iar unii sunt 
muti. Nu stabilesc relații apropiate cu alti 
oameni, preferând să rămână în propria lor 
lume mentală. Se angajează în activităţi înalt 
stereotipizate și repetitive, prezentând o 
marcată aversiune faţă de schimbare. Cam două 
treimi dintre indivizii autiști sunt marcați de 
deficit intelectual, anterior cunoscut sub 
denumirea de retard mental. Din motive care 
rămân necunoscute, cei mai mulți sunt de sex 
masculin. 

Cauzele autismului rămân enigmatice, deși 
studiile realizate pe gemeni sugerează că 
factorii genetici joacă un rol proeminent. 
Totuși, doar influenţele genetice nu pot explica 
această creştere rapidă, astronomică a 
prevalenței tulburării într-o perioadă de doar 
câtiva ani. 

În consecinţă, pentru a găsi posibilele 
explicații, cercetătorii și-au îndreptat atenția 
către factorii de mediu. Printre agenţii cauzali 
propusi se numără antibioticele, virușii, 
alergiile, oportunităţile crescute pentru ca 


părinți cu trăsături autiste ușoare sa se 
intalneasca si sa formeze cupluri si, intr-un 
studiu recent realizat de cercetatorii de la 
Universitatea Cornell, ratele crescute ale 
privitului la televizor la copiii foarte mici. 
Câteva dintre aceste explicaţii au fost 
investigate sistematic, dar toate rămân încă la 
nivel de speculație. 


Vaccinurile sunt de vina? 


Totuși, există un factor din mediu care a primit 
partea leului în ceea ce privește atenția 
cercetătorilor: vaccinurile. La început timid, 
vaccinurile păreau să fie un candidat plauzibil 
ca sursă a epidemiei. Simptomele debilitante 
ale autismului devin tipic vizibile după vârsta 
de doi ani, nu la mult timp după ce copiii sunt 
vaccinati contra mai multor boli. Într-adevăr, 
mulți părinţi susțin că la scurt timp după 
vaccinare copiii lor au dezvoltat autism fie 
după o serie de vaccinuri contra rujeolei, 
oreionului, și rubeolei, aşa-numitul vaccin 
ROR, fie după administrarea unor vaccinuri 
care conţin thimerosal, un conservant ce 
conţine mercur. 

Mare parte a scandalului din jurul legăturii 
dintre vaccin și autism a fost alimentată de o 
cercetare larg popularizată realizată pe 12 copii 
și publicată în 1998 de gastroenterologul 
britanic Andrew Wakefield și colegii săi. 
Studiul a arătat că simptomele de autism au 
apărut la scurt timp după ce copiii au primit 


vaccinul ROR. (Zece dintre cei treisprezece 
coautori ai studiului au publicat ulterior 
retractari ale concluziilor articolului.) Interesul 
public cu privire la legătura vaccin-autism a 
fost accentuat în continuare de cartea intitulată 
provocator Evidence of Harm |Dovada daunei], 
apărută la editura St. Martin’s Press, 2005. 
Scrisă de jurnalistul de investigaţie David 
Kirby, cartea a fost prezentată pe larg în 
emisiunea postului NBC Meet the Press. 

Totuși, cercetări recente au infirmat mult- 
hulita legătură dintre vaccinuri și autism. 
Rezultatele câtorva studii americane, europene 
și Japoneze demonstrează că, deși rata 
vaccinării cu ROR a rămas constantă sau a 
scăzut, rata diagnosticului de autism a crescut. 
În plus, chiar și după ce guvernul danez a oprit 
administrarea vaccinurilor conținând 
thimerosal, ratele autismului au continuat să 
crească. Aceste studii si altele, sintetizate de 
Institutul de Medicină din SUA, sugerează că 
există puţine dovezi care să susţină că 
vaccinurile cauzează autism. Este posibil ca 
vaccinurile să declanșeze autismul la un 
subgrup foarte mic de copii, dar, și dacă este 
asa, acest subgrup nu a fost încă identificat. 


Schimbarea criteriilor de diagnostic 


Ca şi cum lucrurile n-ar fi deja destul de 
confuze, există motive serioase pentru a pune 
sub semnul întrebării existenţa ca atare a unei 
epidemii de autism. Vaccinurile vinovate de 


autism ar putea fi ceea ce oamenii de știință 
numesc „o explicaţie care isi inventează 
obiectul de studiu“. Asa cum  observau 
psihologii de la Universitatea Wisconsin- 
Madison, Morton Ann Gernsbacher si H. Hill 
Goldsmith, împreună cu cercetatoarea 
Michelle Dawson, de la Universitatea 
Montreal, intr-un studiu de sinteza din 2005, 
există o explicaţie alternativă deseori trecută cu 
vederea a acestei epidemii: schimbarea 
procedurii de diagnosticare. Pe parcursul 
timpului, criteriile pentru diagnosticul de 
autism au devenit tot mai laxe, ducând la 
etichetarea unor indivizi doar usor afectați, ca 
fiind autisti. 

Într-adevăr, versiunea din 1980 a Manualului 
de diagnostic al Asociației Americane de Psihiatre 
(DSM-III) cerința era ca indivizii sa 
îndeplinească șase din șase criterii pentru a 
pune un diagnostic de autism. Dimpotrivă, 
versiunea din 1994 (DSM-IV), care este în uz în 
prezent, reclamă ca indivizii să îndeplinească 8 
din 16 criterii. Mai mult, dacă DSM-III conţinea 
doar două diagnostice relevante pentru autism, 
DSM-IV conţine cinci astfel de diagnostice, 
inclusiv sindromul Asperger, pe care cei mai 
mulți cercetători îl privesc ca pe o variantă 
inalt-functionala a autismului. DSM-5, publicat 
în 2013, a combinat aceste diagnostice, inclusiv 
sindromul Asperger, într-o categorie mai largă 
a așa-numitei tulburări din spectrul autismului 
și a făcut mai laxe condiţiile de diagnosticare. 
Totuși, impactul pe termen lung al acestor 


schimbari la nivel de diagnosticare asupra 
prevalentei autismului rămâne încă să fie 
determinat. 

Modificarile legislative pot, de asemenea, sa 
joace un rol semnificativ. Asa cum observau 
Gernsbacher si colegii săi, o versiune 
modificată a Legii privind educaţia persoanelor 
cu dizabilități, aprobată de Congres în 1991, le 
cerea  inspectoratelor şcolare să publice 
statistici precise ale copiilor cu dizabilităţi. 

Această lege a dus la creşteri bruște ale 
cifrelor raportate pentru copiii cu autism. 
Oricum, aceste cifre nu sunt bazate pe 
diagnostice de autism atent stabilite, nici pe 
esantioane reprezentative pentru populația 
largă. In consecinţă, cercetătorii care se 
bazează pe „estimări din surse administrative“, 
care provin din datele guvernamentale 
colectate de la școli, vor ajunge la concluzii 
eronate cu privire la prevalența autismului. Ei 
ar trebui, dimpotrivă, sa se bazeze pe „estimări 
realizate pe populaţie“, care sunt dezvoltate 
prin sondaje fiabile statistic și reprezentative 
pentru cazurile de autism înregistrate în 
rândul populaţiei generale. 

O contribuție suplimentară la creşterile 
raportate o poate avea „efectul Rain Man", 
anume creşterea familiarizării publicului cu 
autismul ca urmare a filmului din 1988, 
premiat cu Oscar și avându-i în rolurile 
principale pe Dustin Hofiman și Tom Cruise. 


Cifrele analizate 


Doua studii sustin afirmatiile conform carora 
epidemia de autism ar fi mai degraba iluzorie 
decât reală. Mai întâi, în 2005, psihiatrii Suniti 
Chakrabarti (Centrul pentru Dezvoltarea 
Copilului din Stafford, Anglia) și Eric 
Fombonne (Universitatea McGill) au condus o 
cercetare care a folosit valori riguroase, bazate 
pe populația reală, pentru a urmări prevalența 
diagnosticului de autism din 1992 până în 
1998, pe un eșantion de peste 10 000 de copii 
care trăiau In aceeași zonă a Angliei. Ei nu au 
găsit niciun fel de date care să susțină o 
schimbare a prevalentel, ceea ce sugerează că, 
atunci când cercetătorii păstrează aceleași 
criterii de diagnostic pentru autism, ratele de 
diagnostic nu se schimbă în timp. 

Apoi un articol publicat în anul 2006 de 
psihologul Paul Shattuck, de la Universitatea 
Wisconsin-Madison, a identificat o „substituire 
de diagnostic”: în paralel cu creşterea ratelor 
de diagnosticare a autismului, din 1994 până în 
2003, au scăzut ratele de diagnosticare a 
retardului mental si a  dizabilităţilor de 
învăţare. Această descoperire crește 
posibilitatea ca „bazinul“ general de copii cu 
trăsături de tipul autismului să fi rămas 
constant, dar diagnosticele specifice referitoare 
la aceeași categorie de populaţie să-și fi 
inversat locurile. 


Este inca prea devreme să excludem 
posibilitatea creşterii prevalentei autismului, 
dar este puţin probabil ca această boală să 
crească asa de mult cum sugerează o serie de 
specialiști. Asa cum zicea cândva regretatul 
sociolog Marcello Truzzi, de la Universitatea 
Eastern Michigan, afirmaţiile extraordinare 
necesită dovezi extraordinare. A susține că 
există o epidemie de autism este într-adevăr o 
afirmatie extraordinară. Totuși, dovezile aduse 
în susținerea acestei asertiuni lasă mult de 
dorit. 

Ce stim despre tulburarea Tourette? 


Pe 22 mai 2001, renumita realizatoare de 
dezbateri radiofonice Laura Schlessinger, 
cunoscută sub numele de Dr. Laura, a primit 
un apel de la o femeie tulburată de decizia 
surorii ei de a nu-l invita pe nepotul lor la o 
nuntă ce urma să aibă loc în familie. Când 
apelanta a menţionat că băiatul suferea de 
tulburarea Tourette (uneori denumită si 
sindromul Tourette), Dr. Laura a mustrat-o 
chiar și pentru gândul că ar fi potrivit sa invite 
acolo un copil care ar fi „strigat obscenitati in 
mijlocul ceremoniei“. Așa cum vom explica 
îndată, comentariile făcute de Dr. Laura 
reprezintă doar unul dintre miturile comune cu 
privire la Tourette. 

Tulburarea Tourette este denumirea eponima 
a condiţiei descrise formal pentru prima dată 
în 1885 de către neurologul francez Georges 
Gilles de la Tourette, care a numit-o și maladie 


des tics („boala ticurilor“). Conform ediţiei 
curente a Manualului de diagnostic al Asociatiei 
Americane de Psihiatrie, tulburarea Tourette este 
marcată de un istoric de ticuri motorii 
(mișcări) și de ticuri vocale (sunete). 

Ticurile motorii includ clipitul, grimasele 
faciale, scoaterea limbii, întoarcerea capului și 
ridicarea din umeri, în timp ce ticurile vocale 
cuprind grohăitul, tusea, tipetele cu cuvinte 
inadecvate și chiar lătratul. Unele ticuri sunt 
„complexe“, adică sunt coordonate chiar serii 
întregi de acţiuni. De exemplu, un pacient cu 
Tourette poate să apuce încontinuu obiecte și 
să le miroasă sau să repete ceva ce tocmal a 
spus altcineva (ecolalie). Adesea un tic este 
precedat de un „impuls premonitor“, adică de o 
dorinţă puternică de a emite ticul, pe care unii 
au asemănat-o cu senzaţia pe care o avem 
înaintea unui stranut. Pacienţii Tourette 
raportează de obicei ameliorări pe termen 
scurt ca urmare a efectuării ticului. 

În general, tulburarea Tourette apare în jurul 
vârstei de şase sau șapte ani, ticurile motorii 
apărând de obicei înaintea ticurilor vocale. În 
rare cazuri, tulburarea dispare la maturitate. 
Datele sugerează că poate fi prezentă la 1 până 
la 3 din 1 000 de copii, fiind afectaţi circa de 3 
pana la 4 ori mai multi băieţi decât fete. 


Mit si realitate 


Asa cum demonstreaza incidentul cu Dr. 
Laura, tulburarea Tourette este subiectul unor 
preconceptii populare; vom examina patru 
dintre cele mai raspandite. 

Preconceptia 1: Toţi pacienții cu Tourette 
injurd. Într-un sondaj realizat în rândul 
studenţilor de la Universitatea San Diego, 
psihologele Annette Taylor și Patricia Kowalski 
au constatat ca 65% susţin această viziune. În 
realitate, coprolalia, folosirea înjurăturilor, și 
copropraxia, folosirea gesturilor obscene, apar 
doar la o minoritate — probabil în jur de 10% 
până la 15% dintre pacienţii cu tulburare 
Tourette. Dar pentru că aceste simptome sunt 
atât de frapante, ele rămân puternic imprimate 
în memoria observatorilor. De asemenea, 
primesc și cea mai mare parte din atenţia mass- 
media, așa cum s-a întâmplat într-un episod 
din 2002 al comediei Curb Your 
Enthusiasm********, care prezintă un bucătar- 
șef cu tulburare Tourette, ce  înjură 
incontrolabil în faţa clienţilor. 

Preconceptia 2: Simptomele tulburări 
Tourette sunt voluntare. Întrucât cei care suferă 
de tulburarea Tourette pot adesea să-și reprime 
ticurile pentru perioade scurte, unii au tras 
concluzia eronată că pacienţii le efectuează în 
mod voluntar. De fapt, ei nu au aproape niciun 
control asupra impulsurilor precedente și nu 
pot să-şi inhibe ticurile prea mult timp, exact 


asa cum alte persoane nu prea pot sa reziste 
mult timp până să se scarpine în urma unei 
mâncărimi. Cu toate că unii cred că reprimarea 
ticurilor duce la un „recul“ al acestora, dovezile 
rezultate din studiile de cercetare nu susțin 
această opinie. 

Preconceptia 3: Tulburarea Tourette este 
cauzata de un conflict psihic subliminal. Asa cum 
observa istoricul medicinei Howard Kushner, 
care activează acum la Universitatea din 
California, San Diego, ideea ca tulburarea 
Tourette ar fi rezultatul unor factori psihologici 
de profunzime a fost influenta in psihiatria 
americană în marea parte a secolului XX. Pe la 
jumătatea anilor 1980, când era în formare ca 
specialist, unul dintre autorii cărţii, Scott 
Lilienfeld, a auzit un psiholog spunând că 
ticurile pacienților cu tulburare Tourette 
reprezintă descărcări simbolice ale energiilor 
sexuale refulate. Astăzi știm că tulburarea este 
în esenţă de natură genetică. Un studiu din 
1985 realizat de R. Arlen Price, pe atunci la 
Universitatea Yale, și colegii săi a constatat, în 
cazul gemenilor identici (care împart practic 
aceleași gene), că, atunci când unul suferă de 
tulburarea Tourette, aceasta se manifestă, cu o 
probabilitate de 53%, si în cazul celuilalt 
geamăn; în schimb, în cazul gemenilor 
neidentici (care împart cam Jumătate dintre 
gene), doar în 8% dintre cazuri tulburarea 
Tourette apărea la ambii gemeni. Cu toate 
acestea, stresul poate crește frecvenţa ticurilor, 
astfel că este probabil ca genele să nu ne 


spuna, de fapt, intreaga poveste. Studiile de 
imagistica cerebrala realizate pe pacienti cu 
tulburare Tourette dezvaluie anomalii in ariile 
de control al motilitatii, cum sunt ganglionii 
bazali, un grup de structuri adânc îngropate in 
interiorul emisferelor cerebrale. 


Caseta 17.1 Tulburarea Tourette de-a lungul istoriei 


Unii autori sustin ca, printre figurile istorice, 
se numără câteva care este posibil să fi avut 
tulburarea Tourette: împăratul roman Claudius 
(din faimosul roman Eu, Claudius, împărat) şi 
scriitorul Samuel Johnson. Alții au speculat ca 
și compozitorul Wolfgang Amadeus Mozart a 
avut Tourette, deși dovezile aici sunt 
discutabile, constând în mare în sugestia că 
Mozart ar fi avut înclinația de a profera 
blasfemii si tendința către hiperactivitate, 
simptome ce apar de obicei în tulburarea 


Tourette. 


Psihiatrul Arthur K. Shapiro și psihologa 
Elaine Shapiro, de la Universitatea Cornell, 
susțin ca fata suferindă pe care s-a bazat 
personajul cărții din 1971 și al filmului de 
succes din 1973, Exorcistul, avea tulburarea 
Tourette. Potrivit lor, convulsiile, grohăiturile 
și limbajul profanator au fost greşit 
interpretate de către observatori, ca fiind 


semnele posedării demonice. 


Preconceptia 4: Cei care suferă de Tourette 
sunt incapacitati de simptomele lor. Multi 


indivizi cu tulburare Tourette functioneaza cu 
succes în societate. Mort Doran, un chirurg 
canadian care are această boală, reușește să-și 
reprime ticurile in sala de operaţii; de 
asemenea, este si pilot amator. Regretatul 
neurolog Oliver Sacks a scris despre un baterist 
de jazz care raporta ca tulburarea Tourette de 
care suferea îi întărea performanţele muzicale, 
prin impregnarea cu energie. Într-adevăr, unii 
au susținut că tulburarea Tourette ar putea fi 
mai mult o binecuvântare decât un blestem, 
poate în parte pentru că această afecţiune îi 
forțează pe oameni să înveţe abilități de 
control al impulsurilor, pe care puţini dintre 
noi le ating. Această idee este interesantă, dar 
este nesustinuta științific. Chris Jackson, 
jucator de baschet in NBA, care si-a schimbat 
numele in Mahmoud Abdul-Rauf, a zis ca 
sindromul Tourette l-a ajutat sa se concentreze 
cu precizia unei raze laser în timpul 
aruncărilor. De două ori a fost campion al Ligii 
la numărul de aruncări libere; în timpul unei 
singure partide de joc, în 1993, a marcat 
optzeci si una de aruncări libere consecutive. 


Speranţe pentru suferinzii de Tourette 


Nu este cunoscuta o cură anume pentru 
tulburarea Tourette, dar există câteva opţiuni 
de tratament. S-a constatat în studii că unele 
medicamente, precum Haldol (denumire 
generică: haloperidol) şi Orap (denumire 
generică: pimozidă), care blochează acțiunea 


neurotransmitatorului dopamina, sunt eficace 
în reducerea frecvenţei si intensității ticurilor. 
Alte medicamente promițătoare sunt clonidina, 
care este şi un medicament pentru presiunea 
sangvină, respectiv toxina botulinica, mai bine 
cunoscută cu numele de Botox. Clonidina 
inhibă mesagerul chimic norepinefrină, despre 
care unii cercetători susțin ca este implicat in 
tulburarea Tourette. Deși mecanismele de 
acţiune ale Botoxului în tulburarea Tourette nu 
sunt cunoscute, se pare că acesta acționează 
prin blocarea proceselor corporale implicate în 
ticurile faciale sau de mișcare. 

Unele dovezi preliminare sugerează că 
anumite terapii comportamentale, în special 
cele de schimbare a obisnuintelor, pot fi de 
ajutor pentru tulburarea Tourette; nu se 
cunoaște dacă o combinație între aceste tehnici 
și medicamente produce un beneficiu 
suplimentar. Schimbarea obisnuintelor îi 
învaţă pe pacienţi să devină conștienți de 
impulsurile premonitorii care preced ticurile și 
să învețe să practice acțiuni musculare 
incompatibile cu ticurile lor. De exemplu, 
pacienţii care, în mod repetat, dau din brat cu 
violență către alte persoane pot învăţa să-și 
îndrepte brațul încet către capul lor, 
atingându-și uşor părul. Nici aceasta 
intervenţie și nici alte metode nu sunt panacee, 
dar îi pot ajuta pe unii pacienți cu tulburare 
Tourette să-și controleze mai bine simptomele 
deranjante. 

EE ae af ae af aie a 


Domoleste-ti entuziasmul (N.t.). 


Copiii pot avea tulburare bipolara? 


Imaginati-va un băiat de opt ani, pe care il vom 
numi Eric. Este iritabil și vorbeşte intruna. 
Incapabil să stea nemișcat și să se concentreze, 
are rezultate slabe la școală. Cu toate acestea, el 
susține ca este unul dintre cei mai destepti 
copii din lume si dă vina pentru rezultatele 
școlare slabe pe profesorii „oribili'. Sunt 
perioade în care dispoziţia lui se modifică 
abrupt, trecând de la euforie la depresie și apoi 
oscilând înapoi. Simptomele lui Eric îl califică 
pentru diagnosticul de tulburare bipolară, 
caracterizată prin episoade de manie în toată 
regula sau de forme mai slabe, numite 
hipomanie. Aceste stări de dispoziție 
alternează de obicei cu perioade de depresie 
(vezi Caseta 18.1). 

Până în jurul anului 1980, specialiştii în 
sănătate mentală considerau că la copii nu 
poate apărea tulburarea bipolara. Cu toate că 


putini mai sustin Inca aceasta viziune, opinia 
general raspandita in comunitatea psihiatrica 
s-a schimbat dramatic în ultimii treizeci de ani, 
perioadă in care diagnosticarea acestei 
tulburări la copii a explodat. Într-un studiu 
publicat în 2007, medicul psihiatru Carmen 
Moreno, care activa pe atunci la Spitalul 
General al Universităţii Gregorio Maranon din 
Madrid, și colegii ei au descoperit o creștere de 
40 de ori, în perioada cuprinsă între 1994 și 
2003, a numărului de consultaţii psihiatrice în 
care un pacient cu vârsta mai mică de 
nouăsprezece ani a primit diagnosticul de 
tulburare bipolară. Deja în 2003, cercetătorii 
au raportat că numărul consultatiilor care au 
avut ca rezultat un diagnostic de tulburare 
bipolară la copii şi adolescenţi a crescut de la 
25 din 100 000 de pacienţi, la 1 003 din 100 
000, o rată aproape la fel de înaltă ca și cea 
înregistrată la adulți. 

Aceste date au generat îngrijorarea larg 
răspândită ca această afecţiune ar putea fi 
supradiagnosticată, ceea ce ar contribui 
probabil la administrarea unor tratamente 
medicale ineficiente si chiar dăunătoare. În 
acest capitol, discutăm controversele legate de 
diagnosticarea în exces a tulburării bipolare la 
copii și despre tentativele recente de remediere 
a acestei situaţii. 


Caseta 18.1 Diagnosticarea tulburării bipolare 


Indiferent dacă ești copil sau adult, te poți 
califica pentru diagnosticul de tulburare 
bipolara daca manifesti simptome de manie, o 
stare caracterizată prin dispoziție euforică, 
expansivă sau iritabila, de obicei alternând cu 
episoade de depresie majoră. În plus față de 
această schimbare de dispoziție, un episod 
maniacal include trei sau mai multe dintre 
următoarele șapte caracteristici. (Cel putin 
patru dintre aceste simptome trebuie să fie 
prezente, dacă dispoziția maniacala este in 


principal una iritabila.) 


e Stima de sine exagerată sau 


grandiozitate 
+ Nevoie scăzută de somn 
e Tendința de a vorbi mult 
e Fuga de idei 
e Distractibilitate 


e Agitatie sau creșterea activităților 
direcționate câtre un obiectiv, precum 


planificarea începerii unei noi afaceri 


e Implicarea în activități plăcute, cu 
potential ridicat de a conduce la 


consecințe neplăcute. 


Povestea celor două manii 


În 1980 Asociaţia Americană de Psihiatrie a 
venit cu a treia ediție, radical revizuită, a 
bibliei sale de diagnosticare, Manualul de 
diagnostic și clasificare statistică a tulburărilor 
mintale (DSM-III). Această ediţie a folosit 
pentru prima dată termenul de „tulburare 
bipolară“ ca substitut pentru un termen 
anterior, „tulburarea  maniaco-depresivă“. 
Diagnosticul necesita un episod maniacal 
diagnosticat, care să dureze cel puţin o 
săptămână, alternând de obicei cu perioade de 
depresie majoră, care se întind cel putin pe 
două săptămâni. Simptomele trebuiau să fie 
suficient de severe pentru a interfera cu 
funcţionarea socială sau ocupationala; la copii, 
acest criteriu se referea la periclitarea 
performanţelor școlare. 

În viziunea multor specialiști, unii copii 
chiar îndeplineau și încă mai îndeplinesc 
aceste criterii. In 1994 însă, odată cu 
publicarea DSM-IV, a apărut o nouă categorie a 
tulburării bipolare. În această ediţie, boala este 
subdivizată între tulburarea bipolara I, în 
esenţă echivalentă cu versiunea din DSM-III a 
acestei maladii, și tulburarea bipolară II, care 
are criterii de diagnostic mai puţin stricte. Un 
pacient poate fi diagnosticat cu tulburare 
bipolara II dacă prezintă hipomanie, forma mai 
putin severă a maniei, in care episoadele 
maniacale pot fi mai scurte — patru zile în loc 


de o săptămână — si care nu afectează 
funcționarea persoanei. Descrierea acestei 
forme mai uşoare a tulburării a permis ca un 
număr mai mare de copii (dar și de adulți) să 
se califice pentru diagnosticul de tulburare 
bipolară. 

Nu este o coincidenţă faptul că sporirea 
dramatică a numărului de cazuri de tulburare 
bipolară la copii a început după ce pe birourile 
psihiatrilor a ajuns DSM-IV. Multi critici şi-au 
exprimat îngrijorarea cu privire la faptul că 
extinderea criteriilor din acest Manual a dus la 
încadrarea eronată a multor copii ca având 
tulburare bipolara II, deși aceştia aveau 
trăsături prea uşoare pentru a se califica pentru 
oricare tip de tulburare bipolară sau sufereau 
de tulburări cu totul diferite. 


Diagnostic greșit, tratament greșit 


Într-adevăr, tulburarea  bipolară II se 
suprapune în mod substanţial cu alte afecţiuni 
comune ale copilăriei. De exemplu, tulburarea 
de deficit de atentie/hiperactivitate (ADHD) și 
tulburarea bipolară sunt amândouă 
caracterizate prin distractibilitate,  foială, 
neliniște, episoade de activitate intensă și 
vorbărie excesivă. De asemenea, tulburarea 
bipolară prezintă asemănări cu tulburarea de 
conduită și cu tulburarea de comportament 
opozitionist și sfidator, care sunt asociate cu 


repetate comportamente disruptive. Asemenea 
suprapuneri pot conduce la stabilirea unor 
diagnostice eronate. 

Consecințele diagnosticării eronate nu sunt 
lipsite de importanță. Medicamentele 
stimulante, precum Ritalinul si Adderallul, 
folosite de obicei în tratamentul ADHD, nu 
sunt doar ineficiente în cazul tulburării 
bipolare, ci şi pot să agraveze simptomele sau 
chiar să declanșeze episoade maniacale. In 
paralel, aceste medicamente pot produce efecte 
secundare, precum pierdere în greutate, 
insomnie și stare de nervozitate. Pe de altă 
parte, un copil cu ADHD care este greșit 
diagnosticat cu tulburare bipolară va primi de 
obicei unul sau mai multe medicamente, 
inclusiv litiu, anticonvulsive (precum Depakote 
sau Lamictal) sau antipsihotice atipice (Abilify, 
Zyprexa). Toate aceste medicamente sunt 
ineficiente în cazul tulburării de 
deficit /hiperactivitate si pot produce efecte 
secundare, cum ar fi creșterea în greutate și 
mișcări involuntare. Atunci când dozele 
administrate sunt prea mari, pot apărea unele 
probleme rare, dar mai grave precum convulsii 
(în cazul litiului). 


Schimbari de dispoziție 


Pentru a reduce problemele legate de 
suprapunere și de diagnosticarea excesivă, 
autorii DSM-5 au adăugat o categorie denumită 
tulburare cu perturbare afectivă de tip disruptiv 


(vezi „Redefining Mental Illness”, de Ferris 
Jabr, Scientific American Mind, mai/iunie 
2012). Simptomele acestei condiții includ 
frecvent accese colerice și stări de irascibilitate, 
furie sau tristeţe exagerată. 

Această nouă categorie de tulburare oferă 
posibilitatea diagnosticării multor copii care 
sunt excluși de la un diagnostic bipolar, dar 
care prezintă unele dintre simptomele specifice 
acestuia. Medicii speră ca, printr-un diagnostic 
mai precis, copiii încadraţi în cele două 
categorii ale tulburării bipolare, precum și în 
această nouă categorie să primească un 
tratament mai potrivit și, deci, mai bun. 

În ciuda proliferării numărului de categorii 
diagnostice, unii copii (cei cu simptome 
precum cele ale lui Eric, de exemplu — vezi 
începutul acestui capitol) pot fi diagnosticati 
corect cu tulburare bipolară, folosind criterii 
stricte. Și, indiferent cum ar fi diagnosticati, 
copiii care manifestă schimbări de dispoziţie 
patologice experimentează © suferință 
semnificativă şi au mare nevoie de o îngrijire 
adecvată. 

Cum îi reeducam pe infractorii 
minori — ne purtam cu mănuși? 


Mike S. (nu este numele lui real) avea 
treisprezece ani atunci când Scott Lilienfeld l-a 
întâlnit într-o secţie de psihiatrie unde lucra ca 
psiholog clinician rezident. Mike vorbea bine, 
era fermecător şi radia căldură afectivă. Totuși, 
această impresie iniţială masca un adevăr 
tulburător. Timp de câţiva ani, Mike avusese 
probleme grave la scoala pentru ca mintea, 
copia si îi ataca pe colegi. O ataca verbal pe 
mama lui, care locuia doar cu el. Mike tortura 
si chiar omora pisici si se lauda ca nu simte 
nicio vinovatie in legatura cu aceste actiuni. 
Pana la urma, in jurul anului 1985, fusese adus 
la spital, după ce fusese prins încercând sa 
escrocheze niște muncitori de la calea ferată ca 
să li dea dinamită, pe care intenţiona să o 
folosească pentru a arunca în aer scoala. 


Conform manualului standard de psihiatrie, 
Manualul de diagnostic și clasificare statistică a 
tulburărilor mintale (aflat acum la a V-a ediţie), 
diagnosticul lui Mike era unul de tulburare de 
conduită, condiţie marcată de tipare de 
comportament antisocial si cu potenţial 
infracțional, ce apare în copilărie sau 


adolescenţă. 
Psihologii se luptă de multă vreme să 
găsească tratamentul adecvat pentru 


adolescenţii cu tulburare de conduită sau 
delincventa juvenilă, așa cum este uneori 
numită această afecţiune atunci când ajunge în 
atenția instanţelor de judecată. Dat fiind 
numărul anual de dosare de judecată de pe 
rolul instanțelor din SUA pentru minori (circa 
1,2 milioane), aceste eforturi au o mare 
importanță socială. Un set de abordări sunt 
cele de tipul „disciplinei de fier“, care îi expun 
pe delincventi la o disciplinare strictă și 
încearcă să îi conditioneze, prin Infricosare, să 
nu mai comită infracţiuni pe viitor. Aceste 
eforturi sunt populare, în parte, pentru că 
satisfac apetitul firesc al publicului pentru lege 
și ordine. Totuși, studiile științifice arată că 
aceste intervenţii sunt ineficiente și chiar pot 
să aibă efecte contrare. Unele metode mai bune 
de a genera transformări în cazul 
adolescenților care suferă de astfel de tulburări 
îi învaţă cum să adopte comportamente 
pozitive în loc să aplice pedepse pentru cele 
negative. 


KEk kk kk 


Ai ajuns în armatā acum 


O tehnică de disciplinare este tabăra 
„militărească“, o soluție pentru adolescenţii cu 
tulburări de comportament introdusă in anii 
1980 in SUA. Modelate după taberele de 
instruire militara, aceste programe sunt in 
mod tipic supravegheate de un instructor si 
durează între 3 si 6 luni. Ele pun accent pe 
reguli stricte si pedepse imediate (cum ar fi un 
numar mare de flotari) pentru nesupunere, in 
paralel cu un regim de munca fizică si exerciţii 
epuizante. Conform Institutului Naţional de 
Justiţie, în 11 state funcționau astfel de 
programe în anul 2009. Într-adevăr, Mike S. a 
fost trimis într-un astfel de program de tabără 
după externarea din spitalul psihiatric. 

Chiar și așa, cercetările au pus în evidenţă, in 
cele mai fericite cazuri, rezultate mixte ale 
acestor tabere. Într-un studiu de sinteză din 
2010, care a revizuit 69 de studii controlate, 
criminologii Benjamin Meade şi Benjamin 
Steiner, ambii lucrând la vremea respectivă la 
Universitatea Carolina de Sud, au dezvăluit că 
aceste programe produc în general puţine 
ameliorări sau niciuna în ceea ce privește 
recidiva infractionala. Din motive care rămân 
neclare, unele tabere au redus ratele de 
delincventa, dar altele au dus la rate mai mari. 
Taberele ,militaresti” care includ tratamente 
psihologice, precum consilierea pentru abuzul 
de substanţe sau psihoterapia, par ceva mai 


eficiente decât cele care nu oferă asemenea 
terapii, deși numărul studiilor a fost unul prea 
mic pentru a putea trage o concluzie fermă. 

O altă metodă este metoda „Scared Straight“ 
(„Sperie-i ca să nu mai facă“), care a devenit 
populară în urma difuzării unui documentar 
premiat cu Oscar (Scared Straight!) și filmat 
într-o închisoare de stat din New Jersey în 
1978. De obicei, aceste programe îi aduc pe 
delincventi si alti adolescenţi cu risc crescut în 
închisori, pentru a interactiona cu deţinuţii 
adulți, care le vorbesc deschis despre realitățile 
dure ale vieții din spatele gratiilor. 
Conștientizarea șocantă a adolescenților cu 
privire la viaţa în închisoare se presupune că îi 
descurajează în a-și urma cariera infractionala. 
Totuși, cercetările cu privire la aceste 
intervenții nu sunt încurajatoare. Într-o 
metaanaliză din 2003 (o revizuire cantitativă) 
cu privire la 9 studii controlate realizate pe 
programe de tip Scared Straight, cercetătorul 
în justiţie penală Anthony Petrosino, care 
acum activează la agenţia de cercetare WestEd, 
și colegii săi au arătat că aceste tratamente au 
efectul opus, crescând mult șansele de 
comitere a unor fapte ilegale, cu 60 până la 
70%. 

Nu este cu nimic mai promițător nici 
verdictul pentru alte intervenţii dure, cum sunt 
legile privind transferul la curtea penală pentru 
adulți a adolescenților care comit infracţiuni 
grave. Într-o sinteză din 2010, psihologul 
Richard Redding, de la Universitatea 


Chapman, a constatat rate de recidivă mai mari 
la adolescenţii infractori transferați la curtea 
de adulți decât la cei netransferati. 


Pericolele metodelor punitive 


Psihologii nu ştiu sigur de ce tratamentele dure 
sunt ineficace și potenţial dăunătoare, dar 
literatura de specialitate prezintă câteva 
indicii. Mai întâi cercetătorii au constatat de 
mult timp că strategiile bazate pe pedeapsă 
tind să fie mai putin eficiente decât strategiile 
bazate pe recompensă în ceea ce privește 
schimbările comportamentale durabile, 
întrucât măsurile punitive îi învaţă pe oameni 
ce să nu facă mai degrabă decât ce să facă. În al 
doilea rând, studiile indică faptul că metodele 
terapeutice bazate pe confruntare intensă sunt 
rareori eficiente pe termen lung. De exemplu, 
într-un studiu controlat din 1993, psihologul 
William Miller, de la Universitatea New 
Mexico, si colegii sai au constatat că acel 
consilieri care foloseau stiluri bazate pe 
confruntare cu alcoolicii problematici (de 
exemplu, consilierii începeau să îi certe până 
când aceştia isi reduceau la minimum 
problema cu alcoolul) aveau rate de succes 
sensibil mai mici decât consilierii care foloseau 
stiluri suportive, bazate pe empatie. În mod 
similar, o revizuire din 2010 — realizată de 
cercetătorul în drept penal Paul Klenowski, de 
la Universitatea Clarion, și colaboratorii săi —, 
a constatat că programele antidelincventa care 


implica tactici bazate pe confruntare, cum ar fi 
a-1 certa pe copii pentru comportamentele lor 
inadecvate, sunt mai putin eficace decât 
programele care nu folosesc astfel de metode. 

Mai mult, deseori adolescentii cu tulburare 
de conduită intra in tratament furiosi și 
alienati, plini de resentimente fata de 
autoritate. Programele dure pot alimenta 
aceste emotil, maximizand înclinația 
adolescenților de a se revolta împotriva 
părinţilor şi profesorilor. În sfârșit, din 
neatentie, unele programe le pot oferi chiar ele 
adolescenților modele de rol pentru 
comportamentul rău. De exemplu, unii dintre 
adolescenţii cu risc crescut expuși la deţinuţii 
din programele Scared Straight îi pot percepe 
pe aceștia ca pe niște personaje fascinante care 
merită să fie emulate. 

Aceste rezultate arată că a le impune pur și 
simplu o disciplină dură infractorilor tineri sau 
a-l speria este puţin probabil să îi ajute să își 
reprime comportamentele problematice. 
Dimpotrivă, adolescenţii trebuie să înveţe 
instrumente durabile care să-i ajute să evite 
agresivitatea pe viitor, iar aici includem 
abilităţile sociale mai bune, modalităţile de 
comunicare cu părinții si cu alti tineri și 
tehnicile de gestionare a furiei. 

Există câteva intervenţii eficace care fac acest 
lucru, inclusiv terapia cognitiv- 
comportamentală, metodă care Încearcă 
modificarea tiparelor de gândire si a 
comportamentelor dezadaptative, precum și 


terapia multisistemica, in care părinţii, scoala 
și comunitatea dezvoltă împreună programe 
pentru întărirea comportamentelor pozitive. 

O altă metodă bine văzută, care tinteste 
ameliorarea comportamentului riscant la copiii 
mai mici de opt ani, este terapia centrată pe 
interacţiunea  părinte-copil. Părinții sunt 
învăţaţi de către terapeuti, în timp real, cum să 
reacționeze la comportamentul copilului, în 
aşa fel încât să întărească legătura părinte- 
copil și să ofere stimulente pentru cooperare 
(Vezi „Behave!“ de Ingrid Wickelgren, Scientific 
American Mind, martie /aprilie 2014). 

Datele negative obţinute cu privire la 
programele dure de reeducare ne reamintesc că 
ar trebui să fim atenţi la propriile noastre 
impresii subiective cu privire la strategiile care 
ni se par corecte sau despre care credem că ar 
trebui să funcționeze. Cu toate că i-am pierdut 
urma lui Mike S., știm acum ca un efort 
concertat de a-l învăţa comportamente mai 
adaptative ar fi fost mai probabil să-l aducă pe 
un drum productiv decât ar fi făcut-o orice 
încercare de a-l conditiona prin frică. 

În engleză, You're in the Army Now, aluzie la un 
faimos hit din 1986 al formației Status Quo. (N.t.) 


Divortul este daunator pentru 
copii? 


Mulţi dintre cei 1,5 milioane de copii din 
Statele Unite, ai căror părinţi divorțează în 
fiecare an, simt că lumea li se prăbușește. 
Părinții care divorţează se arată de obicei 
preocupaţi de starea de bine a copiilor lor pe 
perioada acestui proces dificil. Unii părinți 
sunt atât de îngrijoraţi, încât rămân prinși în 
căsnicii nefericite, crezând că astfel își vor 
proteja urmașii de trauma divorţului. 

Totuşi, părinţii care decid să se separe au 
motive de speranţă. Cercetătorii au constatat că 
doar un procent relativ mic dintre copii au 
parte de probleme grave după divorţ sau mai 
târziu, ca adulți. În acest capitol, discutăm 
despre aceste descoperiri, precum și despre 
factorii care îi pot proteja pe copii de 
eventualele efecte dăunătoare ale divorțului. 


Revenirea rapida 


Divorțul îi afectează pe cei mai multi copii pe 
termen scurt, dar cercetările sugerează că ei își 
revin rapid după șocul iniţial. Într-un studiu 
din 2002, psihologa E. Mavis Hetherington, de 
la Universitatea Virginia, și studenta ei 
masterandă la acea vreme, Anne Mitchell 
Elmore, au descoperit faptul că multi copii 
suportă, pe termen scurt, efecte negative ale 
divorțului, în special anxietate, furie, șoc și 
neîncredere. De obicei, aceste reacţii se 
diminuează sau dispar până la finalul celui de- 
al doilea an după divorţ. Doar o mică parte 
dintre copii suferă mai mult timp. 

Cei mai multi copii care trec prin divorţ se 
descurcă, deci, bine pe termen lung. Într-o 
revizuire cantitativă a literaturii de specialitate 
din 2001, sociologul Paul R. Amato, care pe 
atunci lucra la Universitatea de Stat 
Pennsylvania, a examinat efectele posibile 
asupra copiilor la câțiva ani după divorțul 
părinţilor. Studiile i-au comparat pe copiii cu 
părinţi căsătoriţi cu acei copii care trecuseră, la 
diverse vârste, prin divorțul părinților. 
Cercetătorii i-au urmărit pe acești copii până în 
copilăria târzie, pubertate sau anii 
adolescenţei, evaluându-le realizările școlare, 
problemele emoţionale şi comportamentale, 
gradul de delincventa, concepţia despre sine și 
relaţiile sociale. În medie, pe toate aceste 
dimensiuni, studiile au constatat doar 


diferente foarte mici între copiii părinţilor 
divortati si cei din familii nedezmembrate, date 
care sugerează ca vasta majoritate a copiilor 
suportă bine divorțul. 

Cercetătorii au constatat în mod clar că 
nivelurile crescute de conflict între părinţi, în 
timpul și după divorţ, sunt asociate cu o 
adaptare mai precară a copiilor. Efectele 
conflictului dinainte de separare însă pot fi 
contracarate în unele cazuri. Într-un studiu din 
1985, Hetherington si asociații ei au raportat 
că unii copii expuși la niveluri crescute de 
discordie  maritală înainte de divorţ se 
adaptează mai bine decât copiii care au 
experiențe de acest tip, dar de nivel scăzut. 
Aparent, atunci când conflictul marital este 
unul mut, copiii sunt adesea nepregatiti cand li 
se spune despre divorțul care urmează. Ei sunt 
surprinși, poate chiar Ingroziti, de aceasta 
veste. In plus, copiii din familiile in care au loc 
certuri mari pot percepe divorțul ca pe o 
eliberare binevenită de certurile părinţilor lor. 

Luate laolaltă, constatările sugerează că doar 
un mic procent dintre copii are parte de 
probleme în legătură cu divorţul. Chiar și așa, 
cauzele acestor dificultăți de durată rămân 
incerte. Unele probleme pot apărea din 
conflictele dintre părinți asociate cu divorţul. 
Stresul situației poate să ducă, de asemenea, la 
metode inadecvate de parenting. Divorțul 
contribuie în mod frecvent la depresie, 
anxietate sau abuz de substanţe la unul dintre 
părinți sau la amândoi și poate genera 


dificultăți de păstrare a echilibrului între 
muncă şi creșterea copiilor. Aceste probleme 
pot afecta capacitatea unui părinte de a le oferi 
copiilor stabilitate și iubire atunci când aceștia 
au cea mai mare nevoie de ele. 


Probleme la vârsta adulta 


Experienţa divorțului poate crea și unele 
probleme care nu apar decât mai târziu, în anii 
adolescenţei sau la maturitate. În anul 2000, 
într-o carte intitulată The Unexpected Legacy of 
Divorce: A 25 Year Landmark Study | Neașteptata 
moștenire a divorțului: un studiu de referință 
pe 25 de ani], Judith Wallerstein, care lucra pe 
atunci la Universitatea California, Berkeley, si 
colegii săi au prezentat studii de caz care 
sugerau că cei mai multi dintre adulții care în 
copilărie au trecut prin experienţa divorțului 
părinților au parte de probleme grave, precum 
depresia și dificultăţile relationale. 

Totuși, cercetările stiintifice nu susțin ideea 
că aceste probleme ar fi prevalente la 
maturitate; dimpotrivă, demonstrează că cel 
mai multi copii ai căror părinţi divorțează 
devin adulți bine adaptati. De exemplu, într-o 
carte din 2002, For Better or For Worse: Divorce 
Reconsidered |La bine si la rău: divorţul 
reevaluat], Hetherington si jurnalistul John 
Kelly, coautor al cartii, descriu un studiu cu o 
durată de 25 de ani în care Hetherington a 
urmărit copii ai unor părinți divortati și copii 
cu părinți care au rămas împreună. Ea a 


constatat ca 25% dintre adulţii ai căror părinţi 
divortasera experimentau tulburări sociale, 
emoţionale sau psihice grave, în comparaţie cu 
10% dintre cei al căror părinți rămăseseră 
impreună. Aceste constatări sugerează că doar 
15% dintre copiii adulţi trecuţi prin divorţ 
experimentează probleme psihice, în 
comparaţie cu cei din familii stabile. Nimeni 
nu știe dacă această diferenţă este cauzată de 
divorțul în sine sau de alte variabile, precum 
parentajul precar, care adesea însoţeşte 
disoluția unei casnicii. 

Într-un articol de sinteză din 2003, 
psihologii Joan B. Kelly, din Corte Madera, 
California, și Robert E. Emery, de la 
Universitatea Virginia, au conchis că relaţiile 
adulților ai căror părinţi au eșuat în căsnicie 
tind într-adevăr sa fie oarecum mai 
problematice decât cele ale copiilor din căsnicii 
stabile. De exemplu, oamenii ai căror părinţi s- 
au despărţit când ei erau mici experimentează 
dificultăți mai mari în formarea și păstrarea 
relațiilor intime în tinereţe, o insatisfactie mai 
mare în căsnicie, o rată mai mare de divorţ, 
relații mai precare cu tatăl, care nu are custodia 
copiilor, în comparaţie cu adulţii proveniţi din 
căsnicii  nedestrămate. Pe toate celelalte 
dimensiuni, diferenţele dintre cele două 
grupuri sunt mici. 


Revenirea la o viata normala 


Dincolo de faptul că, în general, copiii cu 
părinţi divortati sunt bine, eventualele lor 
problemele pot fi reduse de anumiţi factori. 
Copiii se adaptează mai bine dacă părinţii pot 
limita conflictul asociat cu procesul de divorţ 
sau dacă pot minimaliza expunerea copilului la 
conflict. Mai mult, copiii care trăiesc în 
custodia a cel putin unui părinte cu o buna 
funcţionare se descurcă mai bine decât cei al 
căror părinte principal nu este bine. În această 
din urmă situație, părintele prost adaptat 
trebuie să primească ajutor psihologic sau să ia 
în calcul limitarea timpului pe care îl petrece cu 
copilul. Părinţii pot, de asemenea, să-și susțină 
copiii în timpul acestei perioade dificile, 
vorbind cu ei clar despre divort si despre 
implicaţiile acestuia si raspunzandu-le la 
întrebări cu deschidere. 

Și alte aspecte mai generale ale unui 
parenting bun pot fi un tampon pentru a evita 
dificultăţile copiilor în urma divorțului. 
Părinţii trebuie să ofere susţinere caldă și 
emoţională, si trebuie sa monitorizeze 
îndeaproape activităţile copiilor. De asemenea, 
e bine să instituie o disciplină care sa nu fie 
nici extrem de permisivă, nici extrem de 
stricta. Alti factori care contribuie la adaptarea 
copiilor includ stabilitatea economică 


postdivort si sustinerea sociala din partea 
colegilor si prietenilor, dar si a unor adulți, 
precum profesorii. 

În plus, anumite caracteristici ale copilului îi 
pot influența  rezilienta. Copiii cu un 
temperament mai liniștit tind să se descurce 
mai bine. De asemenea, stilurile de adaptare 
pot crea diferenţe. De exemplu, copiii care sunt 
buni la rezolvarea de probleme și care caută 
sprijin social sunt mai rezilienti decât cei 
evitanti si usor de distras. 

Vestea buna este ca, desi divortul este dificil 
și adesea extrem de dureros pentru copii, 
daunele pe termen lung nu sunt inevitabile. Cei 
mal mulți copii își revin și trec peste această 
situație dificilă cu puţine cicatrici sau cu 
niciuna. 

Introducere 


Consumul de alcool si de droguri reprezinta o 
parte semnificativă a culturii noastre. Există 
până și cântece dedicate diferitelor substanţe, 
și legale, și ilegale, cum ar fi „Jack Daniels, If 
You Please“ de David Allan Coe, „Illegal 
Smile 

Eric Clapton. În engleză, e chiar o faimoasă 
zicere: „| 'd rather have a bottle in front of me 


than a frontal lobotomy” — „Prefer să am în 


de John Prine, și „Cocaine“ de 


fata o sticlă de matoleală decât o lobotomie 
frontală“. 

În 2005, sociologul Ronald C. Kessler, de la 
Universitatea Harvard, și asociaţii sal au 
publicat rezultatele unui studiu epidemiologic 
la scară largă despre prevalența tulburărilor 
mentale în Statele Unite. Folosind criteriile 
DSM-IV pentru ceea ce se numea la acea vreme 
„tulburări în legătură cu o substanţă, 
cercetătorii au constatat că aproximativ 8,5% 
din populaţia Statelor Unite se confruntă la un 
moment dat în viata cu o problemă 
diagnosticabilă privind dependenţa de droguri 
sau de alcool, ceea ce face ca aceasta să fie cea 
mai prevalentă dintre toate tulburările 
mentale. Deşi abuzul de substanțe poate să 
producă plăcere pe termen scurt, consumul 
cronicizat si compulsiv cauzează interferente 


serioase cu activităţi de viata importante, 
precum munca, relatiile si sanatatea mentala si 
fizica. 

Inainte de publicarea DSM-5, categoria cea 
mai indeaproape asociata cu adictiile era cea a 
tulburarilor legate de o substanta. DSM-5 a 
largit aceasta categorie, incluzand aici nu doar 
dependenta de substante, dar si dependentele 
comportamentale. Categoria a fost redenumita 
„tulburări legate de consumul de substanţe si 
dependențe“. În prezent, singura dependență 
comportamentală inclusă este jocul patologic 
de noroc, dar este posibil să fie adăugate, în 
cele din urmă, mai multe tulburări fără 
legătură cu abuzul de substanţe, cum ar fi 
dependenţa de sex. 

Numeroase tratamente au fost încercate 
pentru persoanele cu tulburări legate de 
substanţe, multe dintre ele înregistrând 
succese considerabile. Două dintre cel mai larg 
studiate și de ajutor abordări sunt terapiile 
cognitiv-comportamentale (TCC) și interviul 
motivational (IM). TCC constă dintr-o varietate 
de tehnici asociate, care au ca obiectiv 
schimbarea gândurilor disfunctionale si a 
comportamentelor-problema ce rezulta din 
acestea. IM are ca obiectiv principal cresterea 
motivatiel pentru schimbare și este adesea 
folosit în conjunctie cu terapia cognitiv- 
comportamentală si cu alte metode de 
tratament. 

În ciuda progresului înregistrat in 
înțelegerea si tratarea afecțiunilor adictive, 


rămân inca importante percepții eronate de 
clarificat. In această secțiune, ridicam 
următoarele întrebări despre unele credinţe 
din această arie. 


e Este adevărat că un mare procent 
dintre persoanele care Încearcă 
marijuana devin dependente? 


e Este marijuana o „poartă de intrare“ 
care duce la abuzul de substanțe mai 
periculoase? 


+ Este adevărat că un procent relativ mic 
dintre persoanele care încearcă să-și 
rezolve singure problema cu băutura 
au succes? 


e Expunerea excesivă la pornografie pe 
internet nu cauzează probleme? 


e Programul Alcoolicii Anonimi este cel 
mai eficient tratament pentru 
alcoolism? 


e Cât de eficiente sunt metodele folosite 
pentru a-i învăţa pe copii și adolescenți 
despre pericolele consumului de 
droguri? Cât ajută să le vorbim despre 
avantajele unui mod de viaţă lipsit de 
abuzul de substanțe și despre 
abordarea „e de ajuns să spui nu“ când 
vine vorba despre consumul de 
droguri? 


is OE ze k e k ale dh 


— Un Jack Daniels, vă rog. (N.t.) 


TTT Zâmbet ilegal, referire la drogurile recreationale. 
(N.t.) 


Adevărul despre „iarbă“ 


În filmul cult din 1936 Reefer Madness (Nebunia 
de canabis), niște elevi de liceu bine adaptati 
care încearcă marijuana se cufundă brusc într-o 
viata de dependenta, promiscuitate, 
agresivitate, esec scolar, omucidere si boala 
mintala. Filmul conchide cu avertizarea rau- 
prevestitoare: „Înspăimântătoarea marijuana 
poate ajunge aproape de fiul sau fiica ta... de ai 
tăi... sau de TINE!“ Titlurile ziarelor din acele 
zile reflectau sentimente similare. Pe 10 
februarie 1938, un titlu din Beloit (Wisc.) Daily 
News titra, „Autorităţile avertizează împotriva 
răspândirii abuzului de marijuana — nebunie, 
degenerare si violenţă, ca urmare a consumului 
de iarbă“. 

Această poziţie cu privire la „iarbă“ pare una 
extremă. Totuși, asa cum oamenii au renunţat 
de atunci la ideea că, în mod inevitabil, 


consumul de marijuana culmineaza cu 
distrugerea mintii, la fel au inceput si sa puna 
la indoiala conceptia ca ea ar fi benigna. Unele 
date sugerează că marijuana poate, in unele 
cazuri, să creeze dependenţă și că poate genera 
și alte probleme de sănătate, îndeosebi atunci 
când este consumată în cantităţi foarte mari. 
Acestea fiind zise, să reținem că cei mai multi 
oameni nu suferă niciun efect malign de la o 
singură utilizare a drogului sau de la consumul 
ocazional. 


Câţi devin dependenți? 


Marijuana, cunoscută și sub numele de 
canabis, este substanţa ilegală cel mai larg 
consumată din lume, conform unui raport al 
Naţiunilor Unite din 2002. Consumul 
recreational este larg răspândit în Statele Unite 
și consumul medical este în creştere. Într-un 
studiu din 2007, psihologa Louisa Degenhardt, 
de la Universitatea de Stat Michigan, și colegii 
săi au constatat că 43% dintre adulţii din 
Statele Unite cu vârsta de peste 18 ani au 
încercat marijuana cel puţin o dată. Mulţi 
adolescenţi sunt atrași și ei de drog. În general, 
în studiul „Monitorizarea viitorului“, aflat în 
desfășurare, certatorii de la Universitatea 
Michigan au constatat ca 14% dintre copiii de 
clasa a VIII-a au consumat marijuana cel putin 
o dată în ultimul an, numărul crescând la 35% 
la cei de clasa a XII-a. Consumul de marijuana 
va crește fără îndoială în viitorul apropiat, 


intrucat multe state federale deja o legalizeaza 
pentru uz medical, iar unele si pentru consum 
recreational. $i alte state ale SUA au in analiza 
legalizarea el. 

Dată fiind popularitatea în creștere a acestui 
drog, multi oameni sunt de ceva timp 
preocupaţi în legătură cu potentialele pericole 
asociate, mai ales cu cel legat de potenţialul 
adictiv. O precizare: oamenii tind să folosească 
termenii  „adicţie' şi „dependență“ ca 
sinonime, deși experţii în droguri preferă acum 
termenul „dependenţă. În versiunea actuală a 
„bibliei“ sănătății mentale, Manualul de 
diagnostic și clasificare statistică a tulburărilor 
mintale, un diagnostic de dependenţă de 
canabis (un tip de dependenţă de substanțe) 
necesită ca persoana să îndeplinească două din 
unsprezece criterii (vezi Caseta 21.1). 

Mai mulţi cercetători s-au ocupat de acest 
subiect şi au constatat că doar un procent 
relativ mic dintre cei care încearcă marijuana 
devin dependenţi. De exemplu, într-un sondaj 
la scară largă publicat în 1994, epidemiologul 
James Anthony, care lucra pe atunci la 
Institutul National pentru Abuzul de 
Substanțe, si colegii săi au întrebat mai mult de 
8 000 de oameni cu vârste între 15 și 64 de ani 
despre consumul de marijuana si alte droguri. 
Cercetătorii au constatat că dintre cei care au 
încercat marijuana măcar odată, circa 9% se 
încadrează în diagnosticul de dependenţă de 
canabis. Cifra corespunzătoare pentru alcool a 
fost de 15%, pentru cocaină - 17%, heroină — 


23 şi nicotină - 32%. Deci, cu toate că 
marijuana poate crea dependenţă la unii, 91% 
dintre cei care o încearcă nu devin captivii 
acestui drog. De asemenea, marijuana este mal 
puţin adictivă decât multe alte substanţe legale 
și ilegale. 


Caseta 21.1 Tulburarea consumului de canabis 


Această dependenţă e definită drept un tipar de 
consum problematic de canabis, apărut în 
decursul unei perioade de 12 luni, ce duce la 
disfuncţii semnificative sau suferință ce se 
manifestă prin două sau mai multe dintre 


următoarele caracteristici: 


e O dorință puternică sau o poftă 


intensă de a consuma marijuana. 


e Consumul de marijuana duce la eșecul 
îndeplinirii principalelor obligaţii de 
la locul de muncă, de la școală sau de 


acasă. 


e Consumul de marijuana este 
continuat in ciuda problemelor 


sociale legate de consum. 


e Consum frecvent de marijuana în 


situații cu risc de vătămare fizică. 


e Nevoia de a consuma mai mult drog, 
in timp, pentru a obtine aceleasi 
efecte — fenomen cunoscut ca 


toleranta. 


e Anxietate, probleme de somn sau 
experimentarea altor simptome 
neplăcute la încercarea de a opri 
consumul de marijuana. Această 


reacție este denumită sevraj. 


e Consum de drog în cantități mai mari 
sau pentru perioade mai lungi decât 


se intenționează. 


e Încercările de a reduce sau controla 


consumul de marijuana esueaza. 


e Mult timp cheltuit în încercările de a 
obține drogul, de a-l consuma sau de 


a-și reveni după efectele lui. 


e Renuntarea la activități importante, 
precum munca, evenimentele sociale 
sau recreationale, pentru a consuma 


marijuana. 


e Consumul drogului continua, în ciuda 
faptului că obiceiul face ca problema 


fizică sau psihologică să se agraveze. 


Pericole posibile 


O problema intens dezbătută este daca 
marijuana reprezinta o ,,poarta de acces” catre 
abuzul de alte substanțe mai periculoase. 
Multe studii au constatat că cei mai multi 
oameni care consumau alte droguri ilicite 
folosiseră, într-adevăr, mai întâi marijuana. Cu 
toate că astfel de rezultate susțin ipoteza 
„porţii de acces“, ele nu arată în ce măsură 
consumul de marijuana cauzează realmente 
folosirea altor droguri. Cei care sunt atrași de 
marijuana pot pur şi simplu să fie predispusi la 
abuzul de substanţe în general, indiferent de 
expunerea lor la „iarbă“. În plus, deseori, 
indivizii fumează tutun sau beau alcool înainte 
de a se apuca de marijuana. Să ne întrebăm și 
în legătură cu nicotina și alcoolul dacă nu sunt, 
și ele, nişte „porţi de acces“? 

Cercetătorii au demonstrat, de asemenea, că 
un consum masiv de marijuana poate duce la 
toleranță crescută si la simptome de sevraj 
atunci când se încearcă oprirea obiceiului. În 
plus, consumul masiv contribuie la apariţia 
unor probleme respiratorii si cardiovasculare, 
precum și la afectarea memoriei de scurtă 
durată. Marijuana poate declanşa, de 
asemenea, anumite tulburări, precum 
schizofrenia, în cazul persoanelor vulnerabile 
(vezi „A Mind in Danger”, de Victoria Costello, 
Scientific American Mind, februarie 2012, p. 
30), deși cercetătorii încă mai pun la îndoială 


dovezile privind acest aspect. In sfarsit, din 
cauză că marijuana este Inca ilegală in multe 
state din SUA si sub legea federală, oamenii 
care posedă sau vând marijuana se pot 
confrunta cu consecinţe legale. 

Pe de altă parte, marijuana are avantaje 
semnificative pentru indivizii care suferă de 
anumite boli. La pacienţii cu glaucom, poate 
reduce presiunea oculară periculos de mare ce 
poate duce la pierderea vederii. În plus, „iarba“ 
poate oferi relaxare în durerea cronică, reduce 
greata si senzaţia de vomă produse de 
chimioterapia pentru cancer și poate limita 
pierderea severă în greutate produsă de SIDA și 
de alte boli. 

Atunci cand o persoană chiar devine 
dependentă, câteva tipuri de psihoterapie o pot 
ajuta să scape de acest obicei. Unul dintre 
tipurile cele mai eficiente este o formă de 
terapie cognitiv-comportamentală (TCC) 
adaptată la cognitiile celui dependent. Folosind 
TCC, terapeutii îi învață pe pacienţi abilităţi 
practice de adaptare (coping) care duc la 
schimbarea comportamentului. De asemenea, 
el încearcă sa modifice gândurile care 
contribuie la adictia unei persoane. Două 
tratamente mai rapide sunt Interviul 
Motivational și, strâns legată de acesta, terapia 
de întărire a motivatiei. Scopul acestor metode 
este întărirea dorinţei persoanei de a opri sau 
reduce consumul de „iarbă“. 

Din păcate, ratele de recadere rămân înalte 
pentru toate psihoterapiile contra 


dependentelor. Într-un studiu publicat in 
2003, psihologul Brent A. Moore, acum la 
Universitatea Yale, și colegii săi au constatat că 
41% dintre dependentii de marijuana trataţi cu 
succes au suferit o recădere în următoarele 6 
luni. Oamenii de ştiinţă caută modalităţi de a 
asigura o abstinenta constantă, pe termen 
lung. 

Publicul trebuie să conștientizeze care sunt 
adevărurile în legătură cu marijuana, astfel 
încât să poată ignora miturile legate de efectele 
drogului. Doar știind în ce situații marijuana 
reprezintă o ameninţare reală și în ce situaţii 
riscul este minim, oamenii vor putea să 
evalueze corespunzător pericolele și 
beneficiile. Atât politicile de sănătate, cât și 
cele sociale depind de acest lucru. 

Alcoolicii Anonimi oare chiar 
funcţionează? 


Alcoolicii Anonimi (AA) numără două milioane 
de membri care participă la circa 115 000 de 
grupuri în toată lumea, circa jumătate dintre 
ele aflându-se în Statele Unite. Cât de bine 
funcţionează? Antropologul William Madsen, 
care lucra la acea vreme de la Universitatea din 
California, Santa Barbara, a susținut într-o 
carte din 1974 că are o rată de succes „aproape 
miraculoasă“, dar alti autori sunt mult mai 
sceptici. După revizuirea literaturii de 
specialitate, am constatat că o abordare de 
tipul Alcoolicilor Anonimi îi poate ajuta pe unii 
oameni să depășească alcoolismul, în special 
dacă primesc și o forma de asistență de 
specialitate, dar dovezile sunt departe de a fi 
convingătoare, în parte şi din cauza naturii 
programului. 


Alcoolicii Anonimi a debutat la o întâlnire 
din 1935 din Akron, Ohio, între un afacerist pe 
nume Bill Wilson și un medic, Bob Smith. „Bill 
W.“ şi „Dr. Bob“, cum sunt ei cunoscuţi acum, 
erau alcoolici. Wilson reușise să rămână 
abstinent în mare măsură prin afilierea sa la o 
mișcare creştină. Smith a încetat să bea după ce 
l-a întâlnit pe Wilson, al cărui succes l-a 
inspirat. Decisi să îi ajute și pe alti bautori 
inraiti, cei doi bărbaţi au publicat la putin timp 
ceea ce avea să fie cunoscută ca Marea Carte, 
care prezintă în detaliu filosofia, principiile și 
metodele lor, inclusiv de-acum  faimoșii 
doisprezece pași (vezi Caseta 22.1). Cartea s-a 
chemat Alcoholics Anonymous si a devenit si 
denumirea organizaţiei care a crescut ulterior. 

În cadrul programului Alcoolicilor Anonimi, 
membrii se întâlnesc în grupuri pentru a se 
ajuta unii pe alţii să atingă și să-și menţină 
abstinenta de la consumul de alcool. 
Întâlnirile, care sunt gratuite și deschise 
pentru oricine se implică serios cu privire la 
oprirea consumului, pot include lecturi din 
Marea Carte, impartasirea povestilor 
personale, celebrarea sobrietatii membrilor, 
precum si discutarea celor doisprezece pasi sia 
unor teme legate de problema băutului în 
exces. 

Caseta 22.1 Doisprezece paşi până la sobrietate? 


La Alcoolicii Anonimi, membrii încearcă să se 
abțină de la consumul de alcool, parcurgând cei 


doisprezece pași enumerati mai jos. Alternative 


seculare sunt automanagementul și 
antrenamentul pentru recuperare 
(www.smartrecovery.org/ ), precum ȘI alte 


organizații seculare pentru sobrietate (de ex., 
in SUA: www.cfiwest.org/sos/index.htm). 


1.Am admis ca eram neputinciosi in 


fata alcoolului. 


2.Am ajuns la credinta ca o Putere 
Superioară nouă înșine ne-ar putea 
reda sănătatea mentală. 


3. Am hotărât să ne lăsăm voinţa si viata 
în grija unui Dumnezeu, așa cum și-L 


închipuia fiecare dintre noi. 


4. Am făcut fără teamă un inventar 
moral amănunțit al propriei 


persoane. 


5. Le-am marturisit lui Dumnezeu, noua 
insine și unei alte fiinţe umane natura 


exactă a greselilor noastre. 


6. Am consimtit fara rezerve ca 
Dumnezeu sa ne scape de toate aceste 
defecte de caracter. 


7.Cu umilinţă, l-am cerut să ne 


îndepărteze defectele. 


8.Am întocmit o lista cu toate 
persoanele cărora le-am făcut 
necazuri și am consimţit sa reparam 
aceste rele. 


9. Ne-am reparat greșelile direct fata de 
acele persoane, acolo unde a fost cu 


putinţă. 


10. Ne-am continuat inventarul personal 
și ne-am recunoscut greșelile de 
îndată ce ne-am dat seama de ele. 


1l. Am căutat, prin rugăciune și 
meditație, să ne întărim contactul 
conștient cu Dumnezeu, cerându-i 
doar să ne arate voia Lui în ceea ce ne 
priveşte și să ne dea puterea s-o 


implinim. 


12. Dupa ce am trait o trezire spirituala 
ca rezultat al acestor pasi, am incercat 
sa transmitem acest mesaj si altor 
alcoolici. 


Sursa: Adaptat dupa pagina de internet AA Romania: 
https://alcooliciianonimi.ro/index.php/despre-aa/cei-12- 
pasi-aa. 


Participanţii sunt incurajati sa „exerseze“ 
programul de doisprezece pași, pentru a 
integra deplin fiecare pas în viata lor, înainte 
de a trece la următorul. 


Alcoolicii Anonimi tinteste mai mult decat 
problema consumului de alcool: membrii 
asociatiei trebuie sa-si corecteze toate defectele 
de caracter și să adopte un nou mod de viata. Ei 
trebuie sa îndeplinească aceste obiective 
dificile fără ajutorul unui specialist in sănătate 
mentală. Niciun terapeut, psiholog sau medic 
nu poate participa la întâlnirile Alcoolicilor 
Anonimi, dacă nu au și ei probleme cu 
consumul abuziv de alcool. 


„A“ de la abstinenta 


Cele mai multe studii de evaluare a eficacităţii 
programului  Alcoolicii Anonimi nu sunt 
concludente; în mare parte, ele corelează 
durata participării cu succesul renunţării la 
consumul de alcool, dar nu arată dacă 
programul este cel care cauzează acest rezultat. 
Unele probleme izvorăsc din natura 
programului — de exemplu, faptul că ceea ce se 
întâmplă în cadrul întâlnirilor Alcoolicilor 
Anonimi poate varia considerabil. Mai mult, 
circa 40% dintre membrii AA renunţă în 
primul an (desi unii se reintorc), crescând 
posibilitatea ca oamenii care rămân să fle cei 
care sunt și cei mai motivaţi să reuşească. 

Cu toate acestea, rezultatele unei cercetări 
valid concepute, denumită Project meci și 
publicată în 1997, sugerează că programul 
Alcoolicii Anonimi poate facilita tranziţia la 
sobrietate pentru multi alcoolici. In acest 
studiu, un grup de cercetători proeminenţi ai 


alcoolismului i-au alocat la întâmplare unui 
număr de peste 900 de alcoolici problematici 
unul dintre cele trei tratamente urmărite pe 
parcursul a 12 săptămâni. Primul tratament era 
bazat pe programul Alcoolicii Anonimi, 
denumit terapia de facilitare în doisprezece 
pași, care include întâlniri cu un specialist care 
îl ajută pe pacienţi să parcurgă primii pași 
dintre cei doisprezece și care Îi încurajează să 
participe la întâlnirile AA. Celelalte tratamente 
au fost terapia cognitiv-comportamentală, care 
formează abilități mai bune de adaptare 
(coping) în situaţii care în mod obișnuit 
declanșează recăderea, și terapia de întărire 
motivationala, concepută să crească dorinţa de 
a opri consumul de alcool. 

Metoda bazată pe AA pare să funcţioneze și 
chiar mai bine decât celelalte două terapii. În 
toate cele trei grupuri, participanţii au fost 
abstinenti în 20% din zile, în medie, înainte ca 
tratamentul să înceapă, iar proporţia de zile 
fără alcool a crescut la circa 80% la un an după 
terminarea tratamentului. Mai mult, 19% 
dintre acești subiecţi au renunțat complet la 
consum pe întreaga perioadă de 12 luni de 
urmărire. Deoarece studiul nu a avut un grup 
de indivizi care să nu primească deloc 
tratament (un grup de control), nu putem 
afirma că aceste metode sunt superioare celei 
de a-i lăsa pe oameni să înceteze ei singuri să 
mal bea. 

Alte cercetări sugerează că programul AA 
chiar este mai bun decât să nu primeşti niciun 


ajutor. In 2006, psihologul Rudolf H. Moos, de 
la Departamentul Afacerilor pentru Veterani si 
Universitatea Stanford, impreuna cu Bernice S. 
Moos au publicat rezultatele unui studiu de 16 
ani pe mai multi alcoolici problematici care au 
Incercat sa renunte singuri sau care au cautat 
ajutor, fie la Alcoolicii Anonimi, fie la terapeuti 
specializati, fie in ambele parti. Dintre cei care 
au participat cel putin 27 de săptămâni la 
intalniri ale AA in primul an, 67% erau 
abstinenti la evaluarea ulterioara de dupa 16 
ani, in comparatie cu 34% dintre cei care nu au 
participat la programul AA. Dintre subiectii 
care au primit terapie in aceeași perioadă, 56% 
erau abstinenti, fata de cei 39% care nu au 
vazut un terapeut — o indicatie ca asistenta 
unui specialist este, și ea, benefică. 

Totusi, aceste descoperiri s-ar putea sa nu se 
aplice tuturor alcoolicilor problematici sau 
tuturor programelor AA. Întrucât acest studiu a 
fost unul „naturalist“ — adică o cercetare 
realizată pe oameni care și-au ales ei singuri 
calea (și nu ca parte a unui studiu) —, 
cercetătorii nu au putut controla formatul 
precis al întâlnirilor sau al tratamentelor. Mai 
mult, ratele de abstinenta raportate s-ar putea 
aplica doar celor cu probleme mai puţin severe 
legate de alcool, deoarece oamenii de știință au 
ales persoane care căutau ajutor pentru prima 
dată, excluzându-le pe cele care o mai făcuseră 
în trecut. Diferite studii au constatat că o 


combinatie intre tratamentul specializat si 
programul AA duce la rezultate mai bune decat 
fiecare metoda luata separat. 


O combinatie constructiva 


Luate ca intreg, datele sugereaza ca, pentru 
multi dependenti de alcool, AA este un 
program care poate fi de ajutor, in special in 
conjunctie cu psihoterapia. Nu stim însă daca 
programul Alcoolicii Anonimi poate fi uneori si 
daunator. Atunci cand un grup este foarte axat 
pe confruntare, de exemplu, alcoolicii pot 
deveni rezistenți la schimbare (vezi capitolul 
40, din acest volum). Cu toate acestea, în 
lumina dovezilor care susțin programul, a 
disponibilității întâlnirilor si a lipsei 
costurilor, programul AA merită să fie luat în 
considerare de către mulți alcoolici 
problematici. 

Vindecarea dependenţei doar prin 
forțele proprii 


Să renunt la fumat a fost cel mat ușor lucru 
pe care l-am facut vreodată. Şi știu asta 
pentru că am făcut-o de o mie de ori. 


MARK TWAIN 


Samuel Clemens (Twain era pseudonimul sau 
literar) isi lua peste picior incapacitatea de a 
renunta la obiceiul sau legat de nicotina. Dar, 
daca ar fi avut la dispozitie informatiile aduse 
de cercetările recente, poate ca a 1 001 oară 
chiar ar fi reusit sa se lase de fumat. 

In 1982, Stanley Schachter, un eminent 
psiholog social care pe atunci lucra la 
Universitatea Columbia, a dezlantuit o furtuna 
de controverse in domeniul dependentelor prin 
publicarea un articol in care arata ca cei mai 
multi foști fumători și oameni supraponderali 


pe care i-a intervievat se schimbasera cu succes 
fara tratament. De asemenea, el cita un studiu 
care raporta rate chiar si mai mari de 
recuperare fara tratament in rândul 
consumatorilor de heroina. 

O descoperire deosebit de controversată a 
fost aceea că ratele de succes ale celor care se 
autoajutau erau în realitate mai mari decât cele 
ale pacienţilor care se supuneau unui 
tratament specializat. Schachter a propus două 
posibile explicații. Prima: cei care apelează la 
tratament ar putea fi mai grav dependenți decât 
cel care se pot schimba doar prin forțele 
proprii  (autoajutorare). A doua: studiile 
examinează în mod tipic o singură încercare de 
schimbare, în timp ce interviurile lui acopereau 
eforturile făcute pe durata întregii vieţi. Poate 
că e nevoie de multe încercări înainte ca 
persoana să reușească, sugera el. 

Descoperirile lui Schachter au fost primite cu 
un intens scepticism, chiar cu neîncredere 
manifestă, îndeosebi de cei care cred în 
modelul medical al dependenței. În această 
viziune, dependentele sunt boli cauzate de 
factori fiziologici si psihologici care se 
declanșează prin consumul de substanță 
(droguri sau alcool); odată boala declanșată, 
dependentul nu își poate controla consumul de 
substanţă, iar abstinenta completă este singura 
cale de a gestiona boala. Cei care propun acest 
model nu cred că există prea multi oameni care 
pot scăpa de aceste dependențe, cu atât mai 
putin în lipsa unui tratament. Alte critici au 


venit de la cercetătorii care au pus sub semnul 
întrebării valoarea științifică a muncii lui 
Schachter, deoarece este bazată pe un eşantion 
mic şi selectiv și pe  autoraportarea 
comportamentelor din trecut, ceea ce deseori 
oferă o imagine distorsionată a ceea ce s-a 
întâmplat cu adevărat. Cu toate acestea, 
constatările lui au devenit un catalizator, 
încurajându-i pe multi cercetători să studieze 
această schimbare prin forte proprii a 
comportamentelor de dependență. Sa 
examinam ce ne spun cercetarile despre cat de 
larg raspandita este schimbarea prin simpla 
autoajutorare în problema consumului de 
alcool sia dependentei de substante. 


Rate de succes 


In 2007, psihologul Reginald Smart, de la 
Centrul pentru Adictii şi Sănătate Mentala din 
Toronto, a revizuit descoperirile cu privire la 
prevalenta schimbării prin forte proprii la 
consumatorii problematici de alcool. Din 
sinteza facuta de el si din propria noastra 
lectura a literaturii de specialitate, am tras 
urmatoarele concluzii: 


e Cei mai multi dintre cei care isi rezolvă 
problema legată de consumul de alcool 
o fac fără niciun fel de tratament și 
chiar fără grupuri de autoajutorare. 


e Un procent semnificativ dintre cei care 
se schimbă cu forţe proprii rămân 
abstinenti pe perioade de peste 8 ani, 
arată unele evaluări ulterioare. 


e Multi consumatori problematici de 
alcool pot să păstreze un tipar de 
consum nonproblematic. 


e Cei care caută tratament au probleme 
mai grave legate de alcool și suferă și 
de alte probleme înrudite, in 
comparaţie cu cei care nu merg să se 
trateze. 


Deși există puţine studii cu privire la 
schimbarea prin forte proprii (autoschimbare) 
legată de dependenţa de droguri, rezultatele 
oglindesc, de obicei, studiile legate de 
consumul problematic de alcool. Ca să 
rezumăm: schimbarea prin forte proprii a 
comportamentelor de dependenţă de droguri 
este o alegere mult mai comună pentru 
rezolvarea problemei decât este căutarea unui 
tratament de specialitate; un procent 
substanțial dintre cei care se schimbă singuri 
au succes (dar de obicei după multe încercări); 
un procent semnificativ dintre cei care au fost 


anterior dependenti continua sa consume 
droguri ocazional, fara a reveni la vechiul nivel 
de dependenţă și își mențin aceste schimbări 
destul de bine în timp; cei care caută tratament 
au de obicei probleme mai severe decât cei care 
nu merg la doctor sau psiholog. 

Experiențele avute de veteranii din Războiul 
din Vietnam sunt deosebit de instructive. 
Sociologul Lee N. Robins, care la acea vreme 
lucra la Facultatea de Medicină a Universităţii 
Washington din St. Louis, și asociaţii săi au 
publicat o serie de studii de referinţă, începând 
din 1974, cu privire la consumul de droguri și 
recuperarea acestor veterani. Când s-au aflat în 
teatrele de operaţiuni, circa 20% dintre soldați 
au devenit dependenţi de narcotice. După 
lăsarea la vatră, în Statele Unite însă doar 12% 
dintre cei care au fost dependenţi în Vietnam 
au rămas dependenți pe parcursul a 3 ani de 
urmărire. Mai putin de 5% şi-au depășit adictia 
prin terapie. Alte constatări ale studiilor făcute 
de Robins sugerează ca abstinenta nu este 
necesară pentru recuperare. Desi aproape 
Jumătate dintre bărbaţii care erau dependenți 
în Vietnam au încercat din nou narcotice după 
întoarcerea acasă, doar 6% au devenit din nou 
dependenți. 

Rezultatele studiilor lui Robins sugerează 
forța pe care o are autoajutorarea în a scăpa de 
dependenţa de droguri, dar ele au fost și ținta 
multor critici. De exemplu, cei mai multi dintre 
bărbaţii care au devenit dependenţi în Vietnam 
nu avuseseră această problemă înainte de 


serviciul militar, ceea ce sugereaza ca ar putea 
fi nereprezentativi pentru populaţia generală a 
dependentilor de droguri. Mai mult, consumul 
de droguri al acestor persoane se poate sa fi 
fost determinat de stresul asociat cu serviciul 
militar în Vietnam, ceea ce a facut să le fie ușor 
să se oprească atunci când s-au întors acasă. 
Această ultima critica este infirmată de 
constatarea ca cei mai multi dintre bărbaţii 
care au continuat să consume narcotice după 
demobilizare nu au devenit dependenţi și de 
faptul că reîntoarcerea acasă a fost și ea foarte 
dificilă, din cauza sentimentului larg răspândit 
în Statele Unite împotriva războiului. 


Pașii următori 


Avem nevoie de studii de cercetare mai multe 
și mai bune cu privire la potenţialul schimbării 
prin forte proprii in ce privește dependenţa de 
alcool și de alte droguri. Studiile prezintă 
diferenţe în definirea unor termeni importanți, 
precum „dependenţă, „tratament“ și 
„recuperare“. Autoraportarea privind 
comportamentul trecut și perioadele relativ 
scurte de urmărire (de evaluare ulterioară) 
sunt, și ele, probleme de rezolvat. De 
asemenea, nu cunoaștem multe studii cu 
privire la schimbarea prin forţe proprii în cazul 
dependenței de medicamente prescrise de 
medic. In sfârșit, trebuie să aflam daca 
recuperarea din dependenţa de un anumit drog 
duce la substituirea cu o altă dependenţă. Cel 


putin un studiu a dezvaluit ca multi dintre 
foștii dependenţi de droguri au devenit 
alcoolici inraiti. Din cauza acestor lipsuri ale 
cercetărilor de până acum, procentele pe care 
le-am raportat ar trebui considerate doar ca 
niște estimări imprecise. 

Deși am găsit unele rezultate iniţiale 
incurajatoare in literatura de cercetare, 
impresia noastră este că mulţi specialiști în 
tratarea dependentelor nu văd schimbarea prin 
forte proprii ca fiind foarte eficace. Concluzia 
lor poate fi în mare corectă pentru acei 
alcoolici și dependenţi de droguri la care sunt 


el expuși în mod tipic — cel care caută 
tratament. 

Însă generalizarile făcute, pornind de la cei 
care cauta tratament, la populatia 


consumatorilor problematici de alcool si a 
dependentilor de droguri, luată ca întreg, pot fi 
incorecte din două motive. Mai întâi, cel care 
caută tratament au probleme mai grave decât 
ceilalți, in al doilea rând, ei îi pot 
suprareprezenta pe cei care au eșuat în mod 
repetat în încercările lor de autoschimbare. 
Putem afla multe de la oamenii care au reușit 
să-și schimbe singuri comportamentele 
adictive. Indiferent ce fac ei, ceva fac bine. Pe 
lângă munca legată de consumatorii 
problematici de alcool şi droguri, încep să 
apară studii asupra schimbării prin forțe 
proprii si în alte arii problematice, precum 
fumatul, obezitatea și jocurile de noroc. O 
cunoaștere mai bună a autoschimbării şi a 


modului in care funcționează aceasta 
autoajutorare poate fi folosită pentru a-i 
sprijini pe oamenii care nu sunt în tratament 
să găsească modalități de renunțare la 
dependențe si pentru a întări eficacitatea 
programelor de tratament. 

Cat de daunatoare este pornografia 
online? 


Este posibil sa faci sex cu un calculator? Ei 
bine, nu chiar, dar oamenii își pot folosi 
calculatoarele pentru a se angaja într-o 
varietate de activități sexuale online, inclusiv 
în găsirea de parteneri (atât virtuali, cât și 
reali) si în găsirea de resurse pentru obsesiile 
lor perverse. 

Pornografia online este accesibilă, ieftină și 
adesea anonimă, și vizionarea ei a devenit o 
distracţie populară pentru timpul liber. Un 
sondaj în rândul studenţilor de colegiu, 
realizat în 2008 de către psihologa Chiara 
Sabina de la Penn State Harrisburg şi colegii ei, 
a constatat că mai mult de 90% dintre bărbați 
și 60% dintre femei au vizionat pornografie pe 
internet înainte de vârsta de 18 ani. Într-un 
studiu separat, rata frecvenţei de consum a fost 


mai putin de jumătate la subiecţii cu vârste 
intre 40 si 49 de ani, ceea ce sugereaza ca 
consumul de pornografie pe internet poate sa 
scada odata cu varsta, cu toate ca statisticile 
pot reflecta diferente generationale ale folosirii 
calculatorului. Totodată, studiile indica si 
diferenţe de gen în ceea ce privește activitățile 
sexuale online: bărbaţii sunt mai înclinați să 
privească pornografie, în timp ce femeile sunt 
mai dispuse să participe la chat pe teme 
sexuale, ceea ce sugerează că ele preferă 
stimularea sexuală în contextul interacțiunii. 
Cel mai multi oameni care se uită la 
pornografie par sa fie amatori ocazionali, iar 
un procent mic de utilizatori se rasfata excesiv 
cu conţinutul sexual online. În 1998, Alvin 
Cooper, pe atunci la Centrul Marital și pentru 
Sexualitate din San Jose, California, și asociaţii 
săi au realizat un studiu online pe mai mult de 
9 000 de oameni care au folosit internetul în 
scopuri sexuale. Ceva mai puţin de jumătate 
dintre respondenţi — cei mai multi dintre ei 
bărbaţi care erau căsătoriți sau se aflau într-o 
relaţie serioasă — își dedicau o oră sau mai 
putin pe săptămână. Un procent de 45 a 
raportat că se angajau în activități sexuale 
online între 1 și 10 ore pe săptămână. Un 
procent de 8 folosea internetul pentru astfel de 
scopuri timp de 11 ore sau mai mult 
săptămânal, iar un procent mic, dar distinctiv 
de 0,5 a raportat mai mult de 70 de ore pe 
săptămână. Dovezi noi sugerează că acest 
consum masiv poate fi asociat cu unele efecte 


dăunătoare asupra psihicului și relațiilor 
indivizilor. Unii experți susțin că pornografia 
pe internet poate crea dependenţă, dar 
folosirea termenului în acest context este 
controversată. 


Preţul consumului de pornografie 


Cu toate că folosirea ocazională a paginilor de 
pornografie si a altor activități sexuale online 
nu pare asociată cu probleme grave — cel putin 
conform raportarilor utilizatorilor —, chiar si 
slaba ei utilizare poate avea un efect negativ 
asupra partenerului sau partenerei de cuplu. 
Mai mult, consumul intens de pornografie, 
inclusiv în varianta pe internet, poate contribui 
la tensiuni în relaţie și la atitudini și 
comportamente agresive sexual fata de femei. 

Numeroase studii au constatat asocieri între 
cantitatea expunerii la pornografie și 
atitudinile sexuale agresive, precum susținerea 
sexului  coercitiv si a comportamentelor 
sexuale agresive — de pildă, ţinerea cu forţa la 
pământ a femeii. Aceste asocieri sunt mal 
puternice la bărbaţii care privesc pornografie 
violentă sau la cei care deja au tendinţa de a fi 
agresivi sexual. 

Alte descoperiri au pus în legătură consumul 
frecvent de pornografie cu atitudini, precum 
blamarea victimelor agresiunii sexuale, 
justificarea acţiunilor prădătorilor sexuali și 
desconsiderarea violenței violului. Adesea, 
preferința pentru pornografie însoţeşte 


insensibilitatea fata de femei, insatisfactia 
legata de performanta sexuala si aspectul fizic 
al partenerei, si indoiala legata de valoarea 
căsniciei. Astfel de atitudini sunt clar in 
detrimentul relațiilor cu partenerele şi ne 
putem gândi că sunt legate si de infracțiunile la 
adresa femeilor. 

Dar ar trebui oare să tragem concluzia că 
aceste credinţe și acţiuni misogine sunt cauzate 
de consumul de pornografie, aşa cum presupun 
mulți comentatori sociali? Cele mai multe 
studii pur și simplu arată o asociere statistică 
între consumul de pornografie și astfel de 
trăsături. Ele nu dezvăluie dacă acestea iau 
naştere din consumul de pornografie. De 
exemplu, consumul intens de pornografie 
poate, într-adevăr, să cauzeze cruzime faţă de 
femei, dar cruzimea deja existentă faţă de 
femei poate, la fel de bine, să ducă la consumul 
de pornografie. Alternativ, un al treilea factor, 
cum ar fi problemele personale ale 
consumatorului, poate duce atât la consumul 
de pornografie, cât şi la cruzimea fata de femei. 

Cercetătorii le-au întrebat și pe partenerele 
bărbaţilor mari consumatori de pornografie 
cum se simt ele în legătură cu obiceiurile 
partenerilor. Psihologa Ana Bridges, de la 
Universitatea Arkansas, şi colegii ei au 
constatat că, deși cele mai multe femei au avut 
scoruri generale mici pe dimensiunea 
suferinței provocate de consumul de 
pornografie al partenerului, cele mai multe au 
subliniat si unele afirmații din chestionar care 


indicau prezenţa angoasei. De exemplu, 42% 
au fost de acord că obiceiul partenerului de a se 
uita la pornografie le face să se simtă nesigure, 
39%, că obiceiul partenerului are un efect 
negativ asupra relaţiei, iar 32%, că le afectează 
în mod negativ activitatea sexuală, lăsând să se 
înţeleagă că obiceiul poate avea dezavantaje. 


Dependenti de pornografie? 


Chiar daca pornografia se dovedeşte 
primejdioasă atât pentru consumatori, cat si, 
în unele cazuri, pentru partenerele lor, ea 
poate sau nu poate sa creeze dependenta. 
Oamenii de stiinta dezbat dacă „dependență“ 
este termenul potrivit pentru comportamentele 
excesive din cadrul jocurilor de noroc, 
cumpărăturilor, navigării pe internet, 
activităților sexuale şi consumului de 
pornografie pe internet. Cei care sunt in 
favoarea recunoașterii asa-numitelor ,,adictii 
comportamentale“ susțin că unele acțiuni 
nemoderate au caracteristici similare cu 
dependența de alcool si de droguri. Acestea 
includ gratificatiile excesive si uzul continuat, 
în ciuda efectului negativ asupra 
consumatorului. 

Scepticii contraargumentează însă arătând 
ca, desi oamenii se pot angaja in mod excesiv 
în unele activități si uneori suferă consecințe 
distructive pentru viața lor, ei rareori dezvoltă 
o toleranță sau simptome evidente de sevraj — 
două marci ale dependentelor. Unii critici, de 


asemenea, susțin că eticheta de „dependent“ 
adaugă o stigmă care nu este necesară pentru 
aceste probleme. Alţii susțin că aceasta 
descriere Îi face pe oameni să nu se mai simtă 
responsabili de aceste comportamente 
problematice în plan social, care rămân, cel 
puțin parțial, sub controlul lor. 

Cu toate că cercetătorii abia ce au început să 
exploreze posibilele dezavantaje ale 
consumului de pornografie în general si de 
pornografie pe internet în particular, 
rezultatele multor studii asupra expunerii la 
pornografie sugerează că vizionarea acestor 
materiale poate uneori sa fie dăunătoare. Ca 
rezultat, psihoterapeutii trebuie să fie atenți la 
aceste comportamente ale clienților lor, în 
special atunci când le afectează relaţiile 
romantice. O înțelegere mai bună a modului în 
care pornografia pe internet fi afectează pe 
bărbații si femeile atrase de ea poate duce in 
cele din urmă la tratamente semnificative 
pentru cei În cazul cărora obiceiul consumului 
de pornografie îi afectează atât pe ei, cât si pe 
apropiații lor. 

E de ajuns să spui „nu“? 


„E de ajuns să spui «nu»“. În 1982, Prima- 
Doamnă a Statelor Unite, Nancy Reagan, a 
rostit aceste cuvinte, ca răspuns la întrebarea 
unei eleve care dorea să știe ce ar trebui să 
spună dacă cineva îi oferă droguri. Sugestia 
Primei-Doamne a devenit curând sloganul 
mișcării pentru preventia consumului de 
droguri în rândul adolescenților din anii 1980 
și ulterior. De atunci, școlile din întreaga ţară 
au instituit programe menite să descurajeze 
consumul de alcool şi de droguri în rândul 
elevilor, cele mai multe, avându-i ca ţintă pe 
copiii de 10-11 ani și câteva fiind axate pe 
adolescenţi. 

Există un motiv serios de îngrijorare cu 
privire la abuzul de substanțe în rândul 
copiilor și adolescenților. Un sondaj la scală 
mare realizat în Statele Unite în 2012 de către 
psihologul Lloyd D. Johnston și colegii săi, de 


la Universitatea Michigan, a dezvaluit ca nu 
mai putin de 24% dintre elevii de clasa a XII-a 
s-au angajat în consum compulsiv de alcool 
(cinci sau mai multe băuturi cu o singură 
ocazie) în ultimele două săptămâni. Mai mult, 
42% consumaseră cel puţin un pic de alcool în 
ultima lună, la fel ca 11% dintre elevii de clasa 
a VIII-a si 28% dintre elevii de clasa a X-a. În 
plus, 1% dintre elevii de clasa a XII-a 
încercaseră metamfetamină și aproape 3% 
consumaseră cocaină în ultimul an. 

În încercarea de a reduce aceste cifre, 
programele de prevenire a abuzului de 
substanțe adesea îi educă pe școlari cu privire 
la pericolele consumului de droguri, îi învață 
pe elevi abilități sociale pentru a rezista 
presiunii grupului și îi ajută pe tineri să 
înțeleagă faptul că a spune „nu“ este un lucru 
acceptabil din punct de vedere social. La 
suprafaţă, toate aceste abordări par a fi de bun- 
simț, astfel că realizatorii de politici, educatorii 
și părinţii presupun că acestea funcționează. 
Totuși, se dovedește că metodele care presupun 
interacțiuni sociale funcționează mai bine 
decât cele care pun accent pe educaţie. 

Această descoperire poate explica motivul 
pentru care cel mai popular program de 
preventie s-a dovedit a fi ineficient — si poate 
chiar a crescut abuzul de substante in randul 
adolescentilor. 


Refuzul trebuie exersat 


Cel mai promovat program nord-american de 
preventie a abuzului de substanțe la 
adolescenţi se cheama Educaţia pentru 
Rezistenta la Abuzul de Droguri, cunoscut si 
prin acronimul D.A.R.E.———. Creat in 1983 
de Departamentul de Politie din Los Angeles, 
D.A.R.E. presupune ca politisti imbracati in 
uniforme sa mearga in scoli pentru a-i avertiza 
pe elevi cu privire la pericolele consumului de 
droguri si pentru a le aduce la cunostinta 
plusurile unui mod de viata lipsit de droguri. In 
cele mai multe cazuri, ofiţerii fac acest lucru o 
dată pe săptămână, timp de 45-00 de minute, 
pe parcursul mai multor luni. D.A.R.E. este un 
program extrem de popular; conform paginii 
de internet a programului, acesta a fost 
introdus în 75% dintre inspectoratele școlare 
din Statele Unite și în 52 de ţări. În multe 
comunități din Statele Unite, abtibildurile, 
tricourile și maşinile de poliţie inscripționate 
cu cuvântul D.A.R.E. au devenit accesorii 
obișnuite. 

În ciuda acestei propagande gălăgioase, 
datele indică faptul că programul face prea 
putin sau nimic pentru a combate consumul de 
substanţe la tineri. O metaanaliză (o revizuire 
matematică) din 2009, realizată pe 20 de studii 
controlate de către statisticienii Wei Pan, care 
lucra atunci la Universitatea din Cincinnati, și 
Haiyan Bai, de la Universitatea Central Florida, 


a arătat ca adolescenţii înscriși în acest 
program prezintă aceeaşi probabilitate de a 
consuma droguri ca și cei care nu au beneficiat 
de nicio intervenţie de acest tip. 

Câteva indicii cu privire la deficienţele 
D.A.R.E. vin de la psihologa Pim Cuijpers de la 
Institutul de Sănătate Mentală şi Dependente 
din Utrecht. Într-o sinteză a 30 de studii 
publicate în anul 2002, ea a încercat să 
identifice elementele comune pentru 
programele de succes. Cuijpers a arătat că cele 
mai eficiente programe presupun interacțiuni 
substanţiale între instructori și studenţi. Ele îi 
învaţă pe elevi abilități sociale de care au 
nevoie ca să refuze drogurile și le oferă 
oportunităţi de a practica aceste abilităţi 
alături de alţi elevi — de exemplu, îi implică pe 
elevi în jocuri de rol axate pe conversații legate 
de droguri, în timp ce instructorii îi învaţă ce 
să zică și ce să facă. De asemenea, programele 
care funcţionează lau în seamă 
comportamentele normative: aceste programe 
îi constientizeaza pe elevi cu privire la faptul 
că, în realitate, consumul de substanţe ilicite 
nu este atât de frecvent si încearcă astfel sa 
contracareze concepţia eronată că abstinenta 
de la droguri ar face din respectiva persoana un 
„ciudat“. 

Aceste concluzii au fost fundamentate în 
anul 2011 de epidemiologa Melissa Stigler, de 
la Şcoala de Sănătate Publică de la 
Universitatea Texas, si de colegii ei, într-o 
revizuire a studiilor privind programele de 


preventie a abuzului de substante. Studiul a 
observat, de asemenea, ca programele care se 
desfasoara in mai multe sedinte — ideal, pe 
parcursul mai multor ani — obtin rezultate 
deosebit de eficiente, probabil pentru ca le 
ofera elevilor lectii care sunt repetate pe par- 
cursul timpului, pe măsură ce copiii se 
maturizează şi se confruntă cu medii diferite. 
Programului D.A.R.E. îi lipsesc unele dintre 
aceste elemente-cheie. În mod tipic, acesta 
durează doar câteva luni în loc de câţiva ani. 
Mai mult, le oferă elevilor puţine oportunități 
de a exersa cum să refuze o ofertă de a 
consuma droguri. Într-adevăr, Cuijpers a 
observat că programele pur educaţionale, care 
presupun o angajare foarte mică sau nulă în 
interacțiuni sociale directe cu alti elevi, sunt de 
obicei ineficiente. Este puţin probabil ca sfatul 
adresat participanţilor de a „spune doar «nu» 
drogurilor să producă efecte de durată, din 
cauză ca multora le lipsesc abilitățile 
interpersonale necesare. Programele 
coordonate exclusiv de către adulți, cu puţină 
implicare din partea studenţilor în concepţia si 
implementarea lor — o altă trăsătură frecventă 
a D.A.R.E. —, par a fi relativ lipsite de succes, 
aşa cum am spus, probabil din cauză că elevii 
nu exersează cum să le spună „nu“ altor copil. 


Intentiile bune se răzbună 


Din păcate, ocazional, programele D.A.R.E. pot 
avea chiar efecte adverse din perspectiva 


consumului unor substanţe mai ușoare, 
precum alcoolul și tigarile. Într-o sinteză din 
2002, psihologul  Chudley Werch, acum 
președinte al Centrului Prevention PLUS 
Wellness din Jacksonville, Florida, și 
profesoara in domeniul sanatatii Deborah 
Owen, de la Universitatea din Florida de Nord, 
au raportat o usoara tendinta a adolescentilor 
care au participat la D.A.R.E. de a fi mai 
inclinati catre consumul de alcool si de tigari, 
în comparaţie cu adolescenţii care nu au fost 
expusi la acest program. Usoare efecte negative 
ale programelor de tip D.A.R.E. cu privire la 
consumul de alcool si fumat au fost raportate si 
intr-un studiu din 2009, realizat de profesoara 
de sanatate publica Zili Sloboda, de la 
Universitatea Akron, și de colegii ei. Motivele 
acestui potenţial efect de bumerang sunt 
neclare. Totuşi, punând accent pe pericolele 
abuzului de droguri puternice, D.A.R.E. ar 
putea, involuntar, să dea impresia că alcoolul și 
tutunul sunt inofensive în comparaţie cu alte 
droguri. 

Aceste descoperiri științifice contrastează 
puternic cu credinţa susținută de păturile largi 
ale profesorilor și părinţilor că D.A.R.E. chiar 
funcţionează. Un motiv al acestei discrepanțe, 
spun psihologul clinician Donald R. Lynam, 
care acum activează la Universitatea Purdue, și 
colegii săi într-un articol din 1999, este faptul 
că profesorii și părinţii ar putea supraestima 
prevalența consumului de substanţe ilicite în 
rândul copiilor. În consecinţă, ei pot 


presupune un declin al consumului, atunci 
cand elevii inscrisi in program se abtin de la 
alcool si de la alte droguri. Dar aceasta 
concluzie este eronată, căci și copili care nu au 
participat la programul de preventie a 
consumului de droguri prezinta niveluri de 
consum de droguri la fel de scazute, daca nu 
chiar mai scazute. In plus, asa cum observa 
Lynam și colegii sai, D.A.R.E. pare sa implice 
că cei mai multi dintre copiii expuși la figuri de 
autoritate care îi avertizează că este periculos 
să consume droguri chiar vor lua în seamă 
aceste avertismente. 

Vestea bună este că unii dintre promotorii 
programului D.A.R.E. au devenit mai atenţi la 
concluziile pesimiste ale acestor cercetări și 
încorporează elemente care pot fi mai eficiente, 
precum jocul de roluri între colegi. Cercetările 
privind aceste programe ajustate ne vor arăta 
curând dacă influenţează, în măsură cât de 
mică, problema considerabilă a abuzului de 
substanţe în rândul adolescenților vulnerabili. 


Lecturi recomandate 


Lynam, D.R., Milich, R., Zimmerman, R., 
Novak, S.P., Logan, T.K., Martin, C., Clayton, 
R. (1999), Project DARE: No effects at 10-year 
follow-up, Journal of Consulting and Clinical 
Psychology, 67(4), 590-593. 


Tripodi, S.J., Bender, K., Litschge, C. & 
Vaughn, M.G. (2010), Interventions for 


reducing adolescent alcohol abuse: A 


meta-analytic review, Archives of Pediatric and 
Adolescent Medicine, 164(1), 85-91. 

Introducere 


Problemele de externalizare au ca prime 
simptome comportamente impulsive si uneori 
agresive îndreptate către exterior. Această 
categorie largă de afecţiuni include tulburarea 
de personalitate antisocială, tulburarea de 
conduită, pedofilia și tulburarea explozivă 
intermitentă. Nu există o categorie formală a 
tulburărilor de externalizare în DSM-5, dar de 
obicei sintagma este folosită în psihopatologie, 
în special pentru tulburările copilului și 
adolescentului. 

Comportamentele analizate in aceasta 
secțiune pot cauza probleme fizice și legale 
grave atacatorilor și daune fizice și psihologice 
grave celor aflați „la primire“. Credintele 
eronate în aceste arii pot împiedica dezvoltarea 
unor tratamente eficiente şi a unor politici 
sociale și legale care să îi ajute pe indivizii 
afectați de aceste tulburări și pe victimele lor. 
În aceasta secţiune punem sub semnul 
întrebării câteva dintre credinţele legate de 
unele tulburări de externalizare. Aceste mituri 
se regăsesc în următoarele întrebări: 


e Majoritatea pradatorilor sexuali 
recidivează? 


e Cele mai multe dintre persoanele 
nervoase în trafic au probleme și în alte 
arii ale vieţii lor? 


e Bărbaţii sunt aproape întotdeauna mai 
agresivi decât femeile? 


Furia la volan 


Ce este si ce putem face? 


Să ne gândim la următoarele știri care nu sună 
deloc bine: 


e Un motociclist l-a ucis prin împușcare 
pe șoferul unei mașini „pentru că 
mergea prea încet“. 


e Un grup mare de oameni bloca ieșirea 
din parcarea unui club de noapte. Un 
șofer care și-a pierdut răbdarea tot 
așteptând să treacă acel pâlc a intrat cu 
mașina direct în mulțime, rănind grav 
șapte oameni. 


e Atunci cand un şofer i-a tăiat calea lui 
Jack Nicholson, actorul a așteptat până 
când ambele mașini s-au oprit la 
culoarea roșie a semaforului, a ieşit din 
mașină si a lovit cu o crosă de golf 
parbrizul și plafonul celeilalte mașini. 
Apoi actorul a revenit la maşina sa și a 
plecat mai departe. 


Desigur, tu nu ai face asemenea lucruri. Sau 
al face? De fapt, ai putea reacționa și tu așa, 
pentru că furia la volan este remarcabil de larg 
răspândită. Un sondaj arată că 34% dintre 
respondenţi au raportat că au comis acte 
generate de furie în trafic, în timp ce 41% au 
raportat că au fost victime ale unor astfel de 
acte. Aceste statistici ar putea fi chiar 
subestimari. Pe de o parte, mulţi respondenţi s- 
ar putea să nu vrea să recunoască faptul că sunt 
furioși în trafic, pentru că furia este sociabil 
indezirabilă. De asemenea, statistic, avem mai 
mulți oameni care raportează că au fost ţinte 
mai degrabă decât initiatori ai actelor de furie 
în trafic, ceea ce sugerează că unii initiatori s- 
ar putea să nu recunoască faptul că au 
reacționat cu mânie. 

Psihologa Elisabeth Wells-Parker, de la 
Universitatea de Stat Mississippi, şi asociaţii 
săi au sugerat ca termenul de „furie la volan“ 
presupune incidente specifice de mânie și 
agresivitate îndreptate cu intenție împotriva 
altor şoferi, vehicule sau obiecte. Atunci când 


acest comportament erupe, prezenta armelor 
de foc poate Inrautati situatia. Asa cum au 
aratat medicul Matthew Miller, de la Facultatea 
de Sanatate Publica Harvard, si colegii sai, 11% 
dintr-un esantion de 790 de soferi selectati la 
întâmplare au raportat ca au în mașină, 
întotdeauna sau uneori, un pistol (de obicei 
încărcat). 


Cine sunt acești oameni? 


Oricine poate fi susceptibil de reacţii furibunde 
în trafic. Furiosii de la volan sunt bărbaţi si 
femei, tineri și bătrâni, bogaţi și săraci, 
tulburati mental și sănătoși, oameni cu si fara 
probleme de furie generalizate și membri ai 
tuturor etniilor. Unii se înfurie aproape de 
fiecare dată când conduc, în timp ce alţii se 
mânie mai rar. Cu toate că răzbunarea agresivă, 
precum atacul sau crima, caracterizează 
capătul extrem al spectrului acestor 
comportamente, cei mai multi dintre șoferii 
nervoși prezintă reacţii mai puţin grave, 
precum insulte verbale, gesturi obscene, 
apăsarea claxonului, intrarea agresivă în faţa 
altor șoferi și angajarea în urmărirea altor 
mașini. 

Totuși, cercetările indică unele trăsături 
comune ale persoanelor susceptibile de acte de 
agresivitate atunci când se află la volan. 
Oamenii cu tendințe agresive în situaţii 
diverse, inclusiv în familie și la serviciu, au o 
probabilitate crescută de furie la volan. Şoferii 


tineri sunt mai înclinați la astfel de 
comportamente decât șoferii mai înaintați in 
vârstă. Bărbaţii manifestă o predilecție mai 
mare pentru furie, deşi recent femeile încep să 
îi ajungă din urmă. Mulţi dintre cei care se 
înfurie la volan sunt, de altfel, cetateni-model, 
cu succese în muncă și în relaţii, și respectaţi în 
comunităţile în care trăiesc. 

De ce unii oameni se înfurie și devin chiar 
violenti ca reacţie la comportamentul iritant al 
altor şoferi, dar nu și alţii? Psihologul Jerry 
Deflenbacher, de la Universitatea de Stat 
Colorado, a formulat ipoteza că unii oameni au 
o trăsătură sau o predispozitie către acest tip 
de comportament, care este stimulată de stilul 
de condus defectuos al altor șoferi. În multe 
dintre studiile lui, savantul a constatat că cei 
care prezintă niveluri mai scăzute ale trăsăturii 
sunt mult mai putin înclinați să reacționeze cu 
furie când sunt la volan, chiar si atunci cand 
sunt expuși la aceiaşi factori declanșator. 

Alţi cercetători au încercat să descopere 
natura acestei trăsături și au constatat, în 
studiile lor, că cei înclinați să se înfurie la 
volan prezintă una sau mai multe caracteristici, 
precum: agresivitate generală (care nu se 
limitează la șofat), niveluri crescute de stres, 
tendinţe antisociale sau control scăzut al 
impulsurilor, toleranţă scăzută la frustrare etc. 
Cercetătorii au demonstrat, de asemenea, că cel 
furioși la volan au o sensibilitate crescută la 
presupusele atacuri la adresa stimei lor de sine. 
De exemplu, în practica sa clinică, Hal 


Arkowitz, coautor al acestul volum, a constatat 
ca persoanele cu probleme legate de furia la 
volan percep comportamentele agasante ale 
altor șoferi ca pe un semn de lipsă de respect și 
ca pe o insultă personală mai degrabă decât să 
atribuie acele comportamente lipsei de atenţie 
sau nesabuintei celorlalți șoferi. Arkowitz a 
considerat că este util să-i ajute pe clienţii săi 
să învețe că „nu este vorba despre ei. De 
asemenea, s-a constatat că anumite probleme 
psihice corelează cu trăsătura de furie la volan, 
inclusiv tulburările de personalitate antisocială 
și borderline, precum și abuzul de alcool și 
substanțe. 

Se pare că persoanele furioase la volan 
reprezintă un grup foarte pestrit de oameni. Ei 
pot avea doar unul sau mai multe dintre 
atributele descrise mai sus sau pot avea alte 
trăsături pe care încă nu le-am descoperit. 
Indiferent care sunt factorii declanșatori însă, 
cel care se înfurie la volan par să reacționeze 
bine la terapii de diferite tipuri. 


Preventie și tratament 


Deși cea mai bună opţiune este preventia, 
cercetările au arătat că și tratamentul poate fi 
eficient. Deffenbacher a condus două 
experimente în care subiecţii primeau fie doar 
un antrenament pentru relaxare, fie 
antrenamentul pentru relaxare alături de alte 
terapii menite sa modifice gândurile 
disfunctionale ale subiecţilor cu privire la 


sofat. In general, subiectii s-au simtit mai bine 
cu un tratament sau altul decât fără niciun 
tratament. Aceste studii au fost bine proiectate, 
dar trebuie să avem grijă la extrapolarea 
rezultatelor la populaţia mai largă, deoarece 
toți subiecţii erau studenţi de facultate si, deci, 
nu reprezintă întreaga gamă de furioși la volan. 

Recent, psihologa Tara E. Galovski, de la 
Universitatea Missouri-St. Louis, și colegii sai 
au evaluat o terapie de grup pentru furia la 
volan, adresată adulţilor care fie s-au înscris 
singuri în program, fie au fost trimiși de un 
judecător. Tratamentul consta în patru ședințe 
de câte două ore săptămânal, care includeau 
educaţie cu privire la furia și mânia la volan, 
asumarea faptului de a fi nervos în trafic, 
tehnici de relaxare, abilităţi de adaptare 
(coping skills) şi antrenamentul unor moduri 
diferite de a gândi situaţiile care declanșează 
furia şoferilor. Cei care au primit acest 
tratament s-au simțit mult mai bine decât cei 
care nu l-au primit şi şi-au redus 
comportamentul agresiv în medie cu peste 
60%. 

Pe lângă combaterea acestei probleme prin 
tratamente administrate individual, liderii 
politici pot face unele schimbări care să reducă 
furia la volan la nivelul societăţii largi. 
Sociologul Mark Asbridge, de la Universitatea 
Dalhousie din Halifax, și asociaţii sai au facut 
unele recomandări interesante. Una dintre 
acestea constă în a aplica pedepse noi sau mai 
mari pentru furia la volan. Legea deja acoperă 


formele extreme, precum atacul si conducerea 
periculoasa a unui autovehicul. Asbridge si 
colegii săi sugerează ca ar putea fi valoroasă 
adoptarea pe scară mai largă a unei legi 
australiene care stipulează că șoferii nu au voie 
să conducă într-o manieră care să reprezinte 
pentru alții o „amenințare, un risc de 
accidentare a unor persoane sau de provocare a 
unor daune materiale. 

Alte propuneri sunt educaţia prin 
intermediul mass-media cu privire la furia la 
volan si cum poate fi ea evitată, modificări la 
nivel social, precum reducerea congestiei în 
trafic și promovarea transportului public, 
programe ale instanţelor de judecată pentru 
șoferii furioși condamnaţi și modificarea încă 
din proiectare a mașinilor, pentru a preveni 
folosirea excesivă a farurilor și a claxonului. 
Unele mașini au fost deja proiectate, astfel 
încât să fie prevenită apropierea excesivă de 
mașina din faţă. 

Încheiem cu o scurtă povestioara. Hal 
Arkowitz obișnuia să conducă la serviciu pe o 
șosea pe marginea căreia era plasat vizibil un 
panou publicitar care făcea reclamă la o firmă 
de pompe funebre. Prezenta imaginea unei 
capele funerare, alături de câteva cuvinte 
simple, dar de efect: „Conduceţi cu atenţie, noi 
putem aştepta“. Sperăm că o mai mare 
conștientizare a furiei la volan si a 
tratamentelor adecvate ne va ajuta să îi lăsăm 
pe cel din reclamă să ne aștepte multă vreme 
de-acum înainte. 


Lecturi recomandate 


Galovski, T. & Deffenbacher, J. (2014), Road 
rage, in L. Grossman & S. Walfish (coord.), 
Translating psychological research into practice 
(pp. 469-475), New York: Springer. 


Larson, J. & Rodriguez, C. (1999), Road rage 
to road-wise, New York: Tom Doherty 


Associates. 


Prădătorii sexuali sunt sortiti sa 
recidiveze 


Sau nu? 


Infractiunile sexuale ne produc sentimente de 
repulsie și de dezgust atât de puternice, încât 
probabil că nu surprinde pe nimeni faptul că 
lumea înţelege greșit natura acestor fapte. 
Publicul, ale cărui opinii sunt întărite de 
portretizările din media și din cultura 
populară, crede că aproape întotdeauna 
infractorii sexuali vor repeta actele criminale și 
că toate tratamentele pentru abuzatori sunt 
ineficiente. Adevărul nu este chiar așa de 
categoric și ne dă speranţă în anumite cazuri. 
Înainte de lua în discuţie aceste credinţe, 
avem nevoie de câteva noţiuni de bază. Cele 
mai comune două tipuri de infracţiuni sexuale 
sunt violul și agresiunea sexuală a minorilor, 
dar mai există si altele (vezi Caseta 27.1). În 


cele mai multe cazuri, victima, de obicei de gen 
feminin, îl cunoaște pe făptaș, în general de 
gen masculin. După unele estimări, o treime 
sau mai mult dintre infractorii sexuali au vârste 
mai mici de optsprezece ani, unii având chiar 
și cinci ani. Oricum, cei mai mulţi abuzatori 
încep infracțiunile sexuale în adolescenţă. Dar 
ce ne spun cercetările despre credinţele 
populare privitoare la acești abuzatori? 
Caseta 27.1 Categorii de infracţiuni sexuale 


Există mai multe categorii de infracţiuni 
sexuale; descrierile legale precise ale tipurilor 
de infracțiuni sexuale pot varia de la o ţară la 
alta. Nu toate comportamentele sexuale 
neobișnuite sunt ilegale. De exemplu, în SUA, 
nicio lege nu interzice travestirea, care de 
obicei se referă la un bărbat heterosexual care 


se îmbracă în haine de femeie. 


Descrierea generală 


iol 


Agresiune 


sexuala 


Incest 


Exhibitionism 


oyeurism 


Act sexual cu un minor sau cu 
un adult in care acesta nu si-a 
dat consimțământul 


Act de natură sexuală, săvârșit 
prin constrângere, între un 
adult și un minor care nu sunt 


rude 


Act de natură sexuală între un 


adult și un minor care sunt rude 


Expunerea organelor genitale în 
faţa unui străin care nu 
consimte 


Privirea altor persoane, fără 
știința lor, cand fie sunt 
dezbracate, fie intretin relaţii 
sexuale 


Frotteurism Atingere de natură sexuală a 
unei persoane fără ca aceasta sa 


fie conștientă de natura acestui 


gest 


Infractori recidivisti 


Mai întâi ideea că recidiva (actul infracțional 
repetat) este inevitabilă în cazul prădătorilor 
sexuali trebuie revizuită. Cercetatoarea 
infracțiunilor sexuale Jill Levenson, de la 
Universitatea Lynn din Florida, și colegii ei au 
constatat că o persoană obișnuită crede că 75% 
dintre infractorii sexuali vor repeta faptele 
comise. Această percepţie este concordantă cu 
portretizările din media, cum sunt cele din 
serialele de televiziune ca Law and Order: 
Special Victims Unit, în care infractorii sexuali 
sunt aproape întotdeauna portretizati ca niște 
recidiviști cronici. 

Dovezile sugerează altceva. Cercetătorii 
infracțiunilor sexuale R. Karl Hanson și Kelly 
E. Morton- Bourgon, de la Departamentul de 
Siguranţă Publică din Canada, au realizat o 
metaanaliză la scară largă (o revizuire 
cantitativă) a ratelor de recidivă în rândul 
infractorilor sexuali adulţi. Ei au găsit o rată de 
14% într-o perioadă medie de 5-6 ani. Ratele 
de recidivă au crescut pe măsură ce a fost 


extins intervalul studiat, atingand 24% dupa 
15 ani. Aceste cifre sunt clar in discordanta cu 
asteptarile infricosate ale publicului. 

De asemenea, contrar descrierilor din media, 
cei mai multi infractori nu se „specializează“ 
pe un anumit tip de infracţiune sexuală. Cei 
mai multi sunt „generalisti“, care se angajează 
intr-o diversitate de infractiuni sexuale, dar si 
in alte fapte ilegale, care nu sunt de natura 
sexuală. Hanson si Morton-Bourgon au 
constatat ca infractorii sexuali au o rată totală 
de recidivă (atât pentru infracțiuni sexuale, cât 
și de alte tipuri de infracţiuni) de aproximativ 
36% într-o perioadă de 5-6 ani. În plus, ratele 
de recidivă variază în funcţie de natura 
infracţiunii sexuale iniţiale. Rata de recidivă la 
15 ani este de 13% pentru infractorii care comit 
incest, de 24% pentru violatori și de 35% 
pentru agresori de băieți. 

Atunci când vrem să clarificăm faptul că 
ratele de recidivă sunt mai mici decât cele la 
care ne-am aştepta, trebuie să fim atenţi să nu 
simplificam in mod exagerat. Cercetările 
privind recidiva sunt pe cât de dificile, pe atât 
de importante. De exemplu, deşi ratele medii 
ne spun care este procentul de infractori care 
recidivează o dată sau de mai multe ori, trebuie 
să constientizam, de asemenea, că există un 
subgrup care recidivează cu rate 
înspăimântător de înalte. In plus, există motive 
să credem că cifrele publicate subestimează 
ratele adevărate. Cele mai multe studii îi omit 
inevitabil pe infractorii care nu au fost 


detectati și arestaţi sau ale căror victime nu au 
raportat infracțiunea. Mai mult, multi 
prădători sexuali încheie acorduri cu 
procuratura, obținând pedepse pentru 
infracțiuni care nu au natură sexuală. 

Totuşi, există si alte motive sa credem ca 
ratele de recidivă ar putea să nu fie chiar atât 
de diferite de cele constatate de cercetători. Cei 
care comit infracțiuni repetate prezintă un risc 
mai mare de a fi prinşi. Multe măsuri de 
siguranță probabil că ajută la menținerea sub 
control a ratei de recidivă. Infractorii sexuali 
eliberați pe probatiune sunt îndeaproape 
monitorizati, iar cel considerați cu risc mare de 
recidivă sunt înscriși în registrul agresorilor 
sexuali. Aceste registre sunt distribuite 
organelor de poliție. În sfarsit, pe infractorii 
sexuali cu risc mare, statele trebuie să-i 
identifice public conform legii. Departamentul 
de Justiție din SUA coordonează o pagină pe 
internet 
(www.fbi.gov/hq/cid/cac/registry.htm), care 
permite oricui sa caute identitatea si 
localizarea infractorilor cunoscuţi. 

Luând în considerare cercetările efectuate și 
limitele lor, credinţa generală privind ratele 
foarte ridicate de recidivă pare să fie incorectă, 
cu toate că acest verdict s-ar putea schimba în 
vlitor. 


Realitatile tratamentului 


Daca recidiva nu este atat de frecventa pe cat 
cred oamenii In general, sa vedem acum ce 
crede lumea despre esecul sau succesul unui 
tratament. Levenson si colegii sai au descoperit 
ca, in mod uimitor, 50% din public crede ca 
tratamentul infractorilor sexuali este ineficient 
și că nu il va împiedica să recada. Totuși, unele 
studii au arătat că tratamentul poate reduce în 
mod semnificativ recidiva, atât în cazul 
infracțiunilor sexuale, cât și al celor de altă 
natură. Hanson și colegii săi au realizat o 
metaanaliză cu privire la tratamente și au 
constatat ca 17% dintre subiecţii netratati au 
comis din nou infracţiuni, în timp ce doar 10% 
dintre cei trataţi au facut acest lucru. 
Combinarea ratelor de recidivă pentru 
infracțiunile sexuale si pentru agresiunile de 
altă natură a arătat că 51% dintre subiecţii 
netratati si 32% dintre cei tratați au comis din 
nou aceleasi fapte. 

Avantajul tratamentului față de lipsa lui nu 
pare să fie atât de mare; deoarece metaanalizele 
grupează laolaltă mai multe studii, ele pot 
masca faptul că unele dintre cercetările vizate 
au descoperit efecte destul de mari ale 
tratamentului, iar altele au constatat efecte mai 
mici sau deloc. Rezultatele acestei metaanalize 
sugerează, de asemenea, că facem probabil 


unele progrese. Studii mai recente arata 
beneficii semnificativ mai mari ale 
tratamentelor, fata de studiile mai vechi. 

Cele mai multe intervenţii folosesc mai multe 
tratamente. Majoritatea include două 
componente: terapia cognitiv- 
comportamentala, care are ca scop sa schimbe 
gandurile, comportamentele si tiparele de 
excitare deviante, şi consilierea pentru 
prevenirea recaderilor, care are ca scop să ii 
învețe pe infractorii sexuali cum să anticipeze 
și să gestioneze problemele (cum ar fi 
sentimentele de furie sau de insingurare) care 
pot duce la comiterea din nou a unei 
infractiuni. 

Cu toate ca dezvoltarea de tratamente pentru 
infractorii sexuali este încă in fază incipientă, 
studiile arată că terapia poate avea unele 
rezultate. Infractorii sexuali nu sunt toți sortiti 
să-și repete faptele oribile, iar noi — prin 
acțiuni ale publicului general, ale liderilor 
politici și legiuitorilor — putem încuraja 
această speranţă, susținând în continuare 
cercetările cu privire la aceste terapii. 

Bărbaţii reprezintă sexul mai 
agresiv? 


Ideea că bărbaţii au fitilul mai scurt decât 
femeile a devenit un tabu în psihologie. Cu 
peste treizeci de ani în urmă, psihologele de la 
Universitatea Stanford, Eleanor Maccoby și 
Carol Jacklin, au conchis într-o carte de 
referință că diferențele dintre sexe sunt 
minime cu privire la cele mai multe dintre 
trăsăturile psihologice, dar sunt considerabile 
atunci când vorbim despre agresivitate. Această 
opinie a rezistat testului timpului. 

Au avut dreptate Maccoby si Jacklin? 
Cercetări recente confirmă în mare afirmaţiile 
lor, dar arată că femeile pot fi la fel de agresive, 
chiar dacă într-un mod mai puţin periculos. 

Barbati nebuni 


În 1995, regretatul psiholog David Lykken, 
de la Universitatea Minnesota, a scris că, dacă 
am i-am putea criogeniza in mod magic pe toţi 
băieţii și bărbaţii cu vârste cuprinse între 
doisprezece şi douăzeci și opt de ani, am tăia 
cu două treimi ratele infracţiunilor comise cu 
violenţă. Datele susțin experimentul de gândire 
al lui Lykken. În Statele Unite, rata 
infracțiunilor cu violenţă la fete si femei cu 
vârsta de peste zece ani este de 1 din 56; cifra 
corespunzătoare pentru persoanele de sex 
masculin de aceleași vârste este de 1 din 9. 
Bărbaţii comit aproape 90% dintre crimele din 
Statele Unite; de asemenea, ei comit mai multe 
omucideri decât femeile în toate ţările 
examinate de cercetători, conform unul raport 
din 1999, realizat de psihologa Anne Campbell, 
de la Universitatea Durham din Anglia. 

Într-adevăr, cercetătorii au descoperit date 
consistente conform cărora, în afară de 
activitatea infractionala, bărbaţii manifesta 
niveluri mai frecvente și mai extreme de 
agresivitate fizică, existând totuși o excepţie: în 
certurile domestice, aşa cum vom vedea, datele 
sunt adesea  răsturnate. Într-o sinteză 
cantitativă (metaanaliza) din 2004, realizată 
pe 196 de studii, psihologul John Archer, de la 
Universitatea Central Lancashire din Anglia, a 
constatat că bărbații sunt mai agresivi fizic (în 
proporții diferite) decât femeile la orice vârstă, 


cu diferente maxime intre varstele de douazeci 
si treizeci de ani. Aceasta diferenta intre sexe a 
fost regasita In toate cele zece tari examinate 
de Archer, care au inclus Statele Unite, 
Finlanda, Spania, India, Japonia si Noua 
Zeelandă. Interesantă a fost constatarea 
cercetătorilor că bărbaţii sunt mai agresivi fizic 
și la nivelul gândurilor lor. În comparaţie cu 
femeile, bărbaţii au fantasme de omucidere mai 
frecvente și mai durabile în timp, se gândesc 
mai des la punerea în act a răzbunării fata de 
dușmanii lor şi relatează vise mai agresive fizic. 


Figura 28.1 Sursa: Getty Images 


Echilibrarea scorului 


Totuși, studiile arată că femeile sunt cel puţin 
la fel de înclinate ca bărbații să simtă furie și că 
ele se ceartă mult. În loc să-şi exprime emoţiile 
de furie cu ajutorul pumnilor, femeile tind să 
folosească ceea ce regretatul psiholog Nicki 


Crick, activ pe atunci la Universitatea Illinois, a 
numit in 1995, „agresivitate relationala”, o 
forma mai putin evidenta, caracterizata prin 
manipularea sociala in special a persoanelor de 
acelasi sex. Popularizata de carti precum Odd 
Girl Out: The Hidden Culture of Aggression in 
Girls |Fata ciudată se dezvăluie. Cultura 
ascunsă a agresivitatii la fete], de Rachel 
Simmons (Harcourt, 2002), agresivitatea 
relationala include răspândirea zvonurilor, 
barfa, epatarea, datul ochilor peste cap, 
aplicarea „tratamentului tăcerii“ asupra 
celorlalți, transmiterea de biletele sau SMS-uri 
cu rautati pe la spatele rivalelor, excluderea 
celorlalți de la reuniunile sociale, intepaturile 
devalorizante la adresa înfățișării rivalelor și 
alte atacuri ascunse derivate. Sexul așa-numit 
mai blând poate opta pentru astfel de tactici, 
întrucât fetele sunt învăţate să nu-și arate 
deschis ostilitatea și pentru că relativa lor lipsă 
de forță fizică face ca violenţa să pară o 
strategie mai putin promițătoare. 

Dar fetele nu au pretenţii de exclusivitate în 
ceea ce privește agresivitatea relationala. O 
metaanaliză din 2008, realizată de psihologul 
Noel Card, de la Universitatea Arizona, și 
colegii săi, sugerează că agresivitatea este la fel 
de des întâlnită atât la fete, cât și la băieţi, pe 
parcursul copilăriei și al adolescenţei. O altă 
cercetare sugerează că această absență a 
diferențelor dintre sexe persistă și la vârsta 
adultă. 


Mai surprinzator este faptul ca femeile sunt 
exact la fel de inclinate ca si barbatii sa-si 
exprime ostilitatea — in acest caz fizic — în 
contextul unei relații romantice. Stereotipul 
popular este cel al abuzatorului domestic în 
chip de bărbat, care are obiceiul să-și bata 
partenera. Totuși, o cercetare făcută de Archer 
și sociologul Murray Straus, de la Universitatea 
New Hampshire, pune sub semnul întrebării 
acest scenariu. Surprinzător, analizele lor 
demonstrează că bărbaţii și femeile prezintă 
rate relativ egale de violenţă în relaţiile de 
cuplu; unele studii sugerează că ratele 
agresivităţii fizice ale femeilor sunt chiar ceva 
mal mari. Această aparentă egalitate nu este 
doar rezultatul faptului că femeile răspund la 
agresivitate; ea se verifică și în cazurile în care 
altercatiile sunt pornite de către femei. Totuși, 
abuzul domestic în cadrul relaţiilor intime 
prezintă o amenințare mai mare pentru femei 
decât pentru bărbați. Femeile suferă aproape 
până la două treimi din răniri, în mare din 
cauză că bărbaţii sunt mai puternici în medie 
decât femeile. În plus, femeile și bărbaţii diferă 
în ceea ce priveşte gravitatea acţiunilor lor; 
femeile sunt mai înclinate să zgârie sau să-și 
plesnească partenerii, iar bărbaţii cel mai 
adesea le lovesc cu pumnul sau le sugrumă pe 
partenerele lor. 


Sa dam vina pe biologie? 


Pana nu demult, cei mai multi dintre psihologi 
credeau ca diferentele de grad in ceea ce 
privește manifestarea agresivitatii fizice la 
bărbaţi și la femei izvorăsc din întărirea socială 
a rolurilor de gen tradiţionale. Factorii sociali, 
fără îndoială, explică o parte dintre aceste 
diferenţe. Dar într-un studiu publicat în 2007, 
psihologul Raymond Baillargeon, de la 
Universitatea Montreal, si colegii săi dezvăluie 
că, încă de la vârsta de 17 luni, 5% dintre băieţi 
și doar 1% dintre fete se angajează în agresiuni 
fizice frecvente, precum lovitul cu piciorul și 
muscatul. Mai mult, această diferenţă nu crește 
între 17 si 29 de luni, asa cum ar fi de așteptat 
dacă vinovate ar fi influenţele sociale, precum 
socializarea de către părinți. Aceste constatări 
sugerează că există factori biologici, precum 
efectele testosteronului asupra funcţionării 
creierului, care contribuie la diferenţele dintre 
sexe în ceea ce privește comportamentul 
violent. Faptul că masculii sunt sexul mai 
beligerant practic la toate speciile de mamifere 
pe care le-au studiat biologii întărește această 


ipoteză. 
Chiar și singura excepție de la această 
tendință — hiena cu pete — poate confirma 


regula. Hiena femela, care este mai agresiva 
fizic decat varianta ei masculina, are niveluri 
mai mari de testosteron decât cele identificate 
la masculi. 

Mad Men, in engleza, este o aluzie la titlul unui 
serial TV american dedicat vieții competitive din lumea 
publicității. (N.t.) 


Partea 
a Vl-a 


Tulburările de personalitate 


Introducere 


DSM-5 defineste tulburarea de personalitate ca 
pe un „tipar stabil de trăiri interioare și 
comportamente care deviază marcant de la 
normele culturale ale mediului din care 
provine individul, care este rigid si generalizat, 
debutează în adolescență sau la începutul 
perioadei adulte, este persistent și conduce la 
disconfort sau disfunctie în domeniul social, 
profesional etc.“. Cercetătorii au constatat ca 
aproximativ 10% din populaţie suferă de una 
sau mai multe astfel de tulburări. 

În DSM-5, maniera în care sunt diagnosticate 
tulburările de personalitate prezintă doar mici 
modificări fata de DSM-IV-TR. Acest lucru a fost 
surprinzător pentru multă lume, deoarece 
acest grup de diagnostice era recunoscut ca 
având deficienţe serioase. Printre numeroasele 
probleme se numără gradul scăzut de precizie, 
suprapuneri considerabile între criterii şi 
utilizarea unui sistem categorial în locul unuia 
dimensional. 

Această din urmă deficiență a fost una dintre 
principalele critici aduse perspectivei DSM-5 
cu privire la tulburările de personalitate. Într-o 
viziune categorială, fie indeplinesti criteriile, 
fie nu. Există un consens în domeniu cu privire 
la faptul că tulburările de personalitate sunt 
mai acurat descrise de un sistem dimensional. 


Acest lucru înseamnă ca trăsăturile de 
personalitate care compun aceste tulburări 
sunt pe un continuum ce se întinde de la 
niveluri normale la niveluri patologice 
extreme. De exemplu, cu toții suntem 
suspicioși si neincrezatori fata de ceilalți 
uneori, ca să descoperim mai târziu ca aceste 
sentimente sunt nefondate. Acest lucru ni se 
poate întâmpla ocazional şi atunci 
sentimentele asociate cu aceste gânduri sunt 
relativ slabe. Oamenii cu tulburare de 
personalitate paranoida duc suspiciunea si 
neîncrederea la extrem. DSM-5 descrie 
tulburarea de personalitate paranoida ca un 
„tipar comportamental stabil şi pervaziv 
caracterizat prin suspiciune şi neîncredere 
generalizată față de ceilalți, motivele acestora 
fiind interpretate ca răuvoitoare“. 

Versiunea dimensională reflectă realitatea 
faptului ca toate caracteristicile de 
personalitate se înscriu pe un continuum. 
Deseori avem totuși nevoie sa stim daca unei 
persoane i se potrivește sau nu diagnosticul 
uneia dintre categoriile de tulburări de 
personalitate. Un sistem dimensional nu ne 
spune cum să determinăm punctele de limită 
dintre un nivel normal și unul patologic al unei 
trăsături. În practică, adesea, companiile de 
asigurări le cer terapeutilor un diagnostic, 
pentru a deconta tratamentul pacientului. Din 
acest motiv sistemul categorial este practic o 
necesitate. 


DSM-5 include o sectiune cu privire la 
modelul alternativ propus pentru diagnosticul 
tulburarii de personalitate. Acesta este un 
sistem propus pentru a fi luat in considerare de 
editia viitoare a DSM. Este un sistem hibrid 
care oferă informații diagnostice atât 
categoriale, cât si dimensionale. De asemenea, 
probabil că în viitor se vor schimba categoriile 
de tulburări de personalitate, în principal pe 
baza descoperirilor din cercetare, $i mai putin 
pe baza „speculațiilor din fotoliu“, care au 
condus la tipurile actuale de tulburări de 
personalitate. 

În această secţiune, vom examina ideile 
eronate cu privire la câteva dintre actualele 
diagnostice de personalitate: tulburările de 
personalitate narcisică si borderline, precum și 
o categorie care nu este în DSM, în ciuda 
faptului că multi consideră că ar trebui să fie: 
psihopatia. 

Deși psihopatia nu este inclusă în DSM ca 
tulburare de personalitate, ea are toate 
caracteristicile care definesc această clasă. În 
schimb, DSM descrie tulburarea de 
personalitate antisocială, care are unele 
suprapuneri cu psihopatia. Tulburările de 
personalitate antisociale se centrează pe un 
tipar pervaziv de comportamente care indică 
dezinteresul pentru ceilalti şi violarea 
drepturilor altora. Constructul psihopatiei 
include comportamentele deviante, dar si 
unele stiluri emoționale (de exemplu, lipsa de 
remuscare sau empatie) şi interpersonale 


(manipularea). In aceasta sectiune, vom pune, 
de asemenea, sub semnul întrebării validitatea 
câtorva dintre credinţele larg răspândite cu 
privire la psihopati. Întrebările asupra cărora 
ne oprim aici sunt: 


e Poate fi utilă o doză mică de narcisism? 
Oamenii cu tulburare de personalitate 
narcisică sunt adesea priviţi negativ ca 
niște agresori egoiști. În capitolul 29, 
ne punem întrebarea dacă narcisismul 
poate avea și aspecte pozitive. 


e Cei diagnosticati cu tulburări de 
personalitate borderline sunt lipsiţi de 
speranţă, destinati unei vieți de 
suferință emoţională și incapabili să 
atingă vreun succes in viata? Pot 
oamenii care suferă de această 
tulburare să fie trataţi cu succes? 


e Toţi psihopatii sunt violenti si 
psihotici? 


e Este psihopatia netratabila? 


O doza de narcisism poate fi utila 


Narcisismul a capatat de multa vreme un prost 
renume. Reputatia lui negativa dateaza cel 
putin de pe vremea mitologiei antice, pe cand 
frumosul vânător Narcis (care fără îndoială s-ar 
bucura să știe cât de mare îi este faima în ziua 
de astăzi) și-a descoperit propria reflexie într- 
un ochi de apă și s-a îndrăgostit de ea. În 1914, 
Sigmund Freud a asemănat narcisismul cu o 
perversiune sexuală, în care atracția romantică 
este îndreptată exclusiv către propriul sine. 
Perspectivele contemporane nu sunt deloc mai 
flatante. Introduceţi cuvintele ,,narcisistii sunt“ 
pe Google si cele mai populare patru cuvinte 
care completează fraza vor fi: „proști“, „răi“, 
„agresivi și „egoiști'. 

În 2008, psihologul Jean M. Twenge, de la 
Universitatea de Stat San Diego, și colegii săi 
au constatat că în ultimele patru decenii au 


crescut scorurile pentru narcisism în rândul 
studenților de facultate din Statele Unite. Cu 
toate că datele sunt controversate, acești 
oameni de ştiinţă susțin că trăim într-o cultura 
tot mai narcisistă. 

Partial, oprobriul aruncat asupra 
narcisistilor este, desigur, binemeritat. Totusi, 
cercetările descriu o imagine mai nuanțată. Cu 
toate că narcisistii pot fi dificili si uneori 
nesuferiti, ei pot fi si lideri si performeri 
eficienti. Mai mult, din cauza ca, in realitate, 
cu toții avem cel putin câteva trăsături 
narcisice, putem afla câte ceva și despre noi 
înșine dacă îi înțelegem pe el. 


Aviz narcisistilor! 


Psihologii conceptualizează narcisismul ca pe 
o centrare exagerată pe sine. Desigur, putem să 
fim cu toţii un pic centrati pe sine uneori, dar 
pentru narcisisti sinele este o preocupare 
primordială. În laborator, psihologii măsoară 
adesea  narcisismul folosind Inventarul 
Personalităţii Narcisice. Pentru a răspunde la 
acest chestionar, indivizii aleg câte o afirmaţie 
dintr-o pereche, precum „Prefer să mă amestec 
în multime/Imi place să fiu în centrul atenţiei“ 
sau „Nu sunt nici mai bun, nici mai rău decât 
multi oameni/Cred ca sunt o persoană 
specială“. Scorul obținut reflectă cât de 
narcisica este persoana respectivă. 

Unii dintre itemii testului reflectă un adevăr 
valabil încă de pe vremea grecilor: narcisistii 


sunt obsedati de infatisarea lor. In 2008 
psihologa de la Universitatea Washington, 
Simine Vazire, si colegii ei au constatat ca 
astfel de indivizi tind sa poarte haine scumpe si 
să petreacă mult timp dichisindu-se. Datele 
confirma, de asemenea, ca persoanelor 
narcisice le place să vorbească despre sine. 

În 1988, psihologii Robert Raskin, de la 
Universitatea California, Berkeley, și Robert 
Shaw, de la Universitatea Yale, au constatat, că 
în monologurile înregistrate, studenții 
narcisici erau semnificativ mai înclinați decât 
alti studenţi să folosească cuvântul „eu“ si mai 
putin înclinați să folosească cuvântul „noi“. 

În forme extreme, narcisismul poate deveni 
patologic. În cea mai recentă ediţie a bibliei 
psihiatriei, Manualul de diagnostic și clasificare 
statistică a tulburărilor mintale, tulburarea de 
personalitate narcisica (TPN) este marcată de 
un sentiment exagerat al importanţei de sine, 
de fantezii nerealiste de succes și de invidie 
intensă fata de realizările altora. Persoanele cu 
tulburare de personalitate narcisică sunt, de 
asemenea, convinse că merită un tratament 
special. De exemplu, ele se pot înfuria că 
trebuie să aștepte la rând la restaurant în 
spatele altor oameni „mai mărunți“. 

Dovezi tot mai numeroase sugerează că 
diagnosticul de TPN este, de fapt, un amestec 
de două soiuri diferite. Narcisismul grandios 
este forma flamboaiantă, fanfaronardă, care 
probabil îi caracterizează atât pe liderii 
maligni — precum Benito Mussolini și Saddam 


Hussein —, cat si pe mult-veneratele figuri 
istorice, precum Generalul George S. Patton. 
Varietatea „vulnerabilă“ a TPN, mai putin 
cunoscută, de preocupare exagerată de sine, îi 
caracterizează pe indivizii mai rezervaţi, mai 
fragili, care se pot asemăna cu personajele 
șterse și hipersensibile portretizate de Woody 
Allen în filmele sale. 

Nimeni nu ştie cu adevărat ce cauzează 
preocuparea intensă fata de sine pe care o 
manifestă narcisiștii. O ipoteză consideră că 
aceștia compensează stima de sine scăzută, 
devenind egocentrici. Dar această ipoteză 
îndrăzneață are o susţinere științifică slabă; o 
altă teorie sugerează că numai narcisiștilor 
vulnerabili le lipsește sentimentul valorii de 
sine. 


Oglinda are două fete 


De obicei, narcisicii fac ravagii în jurul lor în 
viaţa de zi cu zi. Într-un studiu publicat în 
2004, psihologul W. Keith Campbell, de la 
Universitatea Georgia, și colegii săi au arătat că 
narcisismul este legat de luarea de decizii 
supraîncrezătoare, dar grăbite, cum ar fi 
implicarea in jocuri de pariuri riscante; iar alte 
studii anterioare ale echipei lui Campbell au 
legat narcisismul de infidelitate. Narcisistii 
sunt, de asemenea, inclinati spre agresivitate, 
in special ca urmare a insultelor, asa cum a 
aratat un studiu din 1998. Brad J. Bushman, 
activ acum la Universitatea de Stat Ohio, si Roy 


F. Baumeister, în prezent la Universitatea de 
Stat din Florida, au raportat ca studenţii 
narcisici sunt mai înclinați decât alţii sa se 
răzbune, prin explozii puternice gălăgioase, 
împotriva altor „subiecți“ (o echipă de 
experimentatori) care le desfiinţează eseul pe 
care Îl  scriseseră. Feedbackul negativ, 
argumentează autorii, este o ameninţare la 
adresa orgoliului narcisiștilor. 

Această tulburare clinică poate genera chiar 
și daune mai mari. În 2002, psihologul Paul 
Nestor, de la Universitatea Massachusetts, 
Boston, a constatat că indivizii cu trăsături 
marcate de TPN prezintă risc de violenţă și de 
tulburare de personalitate antisocială, o 
condiție asociată cu infracțiunile si alte acte 
iresponsabile. De asemenea, din disperarea pe 
care o simt persoanele foarte narcisice, atunci 
cand altii încetează sa le mai observe, rezultă si 
comportamente autodistructive. Într-un studiu 
din anul 2009, o echipă condusă de psihologul 
Aaron L. Pincus, de la Universitatea de Stat 
Pennsylvania, a asociat trăsăturile de narcisism 
patologic cu tentativele de suicid. Narcisistii 
vulnerabili prezintă un risc particular de a-si 
face rău singuri. Date din 2011 sugerează că 
narcisismul vulnerabil, dar nu si cel grandios 
este legat de gândirea suicidară, 
autodistructivitate si suferință emoțională. 

Totuși, narcisismul poate fi o sabie cu două 
tăișuri. O cercetare din 2009 condusă de 
psihologa Amy B. Brunell, de la Universitatea 
de Stat Ohio din Newark, a constatat că 


indivizii narcisici se evidenţiază rapid ca lideri 
în discuţiile de grup, iar într-un grup de 
studenţi înscrişi în programe de licenţă la 
managementul afacerilor, narcisiștii aveau 
tendința de a ocupa poziţii de top. Aceste 
rezultate concordă cu un studiu anterior, în 
care psihologul Ronald J. Deluga, de la 
Universitatea Bryant, le-a cerut unor experti 
prezidentiali să clasifice șefii de stat ai SUA pe 
o scala a narcisismului. Presedintii considerati 
mai narcisici au fost clasificati de un grup 
independent de istorici ca fiind deosebit de 
eficienți, charismatici si creativi. Trasatura de 
narcisism prezentă la un lider poate uneori să 
îi îndepărteze pe potenţialii suporteri. 
Psihologul Timothy A. Judge, de la 
Universitatea Florida, si colaboratorii săi au 
constatat ca studenții  narcisici de la 
programele de management tind să se 
perceapă pe ei înșiși ca fiind lideri mai buni, 
dar alții îi judecă drept mai slabi. 

Avantajele narcisistilor se extind totuși 
dincolo de calităţile de lider. Într-un studiu 
publicat în 2011, psihologul Peter D. Harms, de 
la Universitatea Nebraska-Lincoln, şi colegii 
Sal au arătat că indivizii narcisici excelează la 
interviurile de angajare simulate, în parte 
pentru că au talent la autopromovare. Aceste 
descoperiri ar putea coincide cu rezultatele din 
2006 ale cercetătorilor de la Universitatea 
California de Sud, care au constatat că scorurile 
pentru narcisism ale celebrităților le depășesc 
pe cele ale populaţiei generale. 


Nu se cunoaște niciun remediu eficace 
pentru narcisism, în niciuna dintre cele două 
forme. Totuși, recunoașterea faptului că acești 
oameni extrem de centrati pe sine sunt 
probabil diferiți de noi mai degrabă ca grad, și 
nu ca natură ne poate ajuta să avem mai multă 
empatie pentru ei. Dacă un narcisist te tratează 
rău, iată o strategie de gestionare a situaţiei: 
găsește un mod de a fi asertiv cu el și de a-i 
linişti în același timp orgoliul sensibil. 

Cu toate ca autopromovarea exagerata a 
narcisistului grandios poate fi periculoasă, 
această centrare pe sine în doze moderate 
poate fi avantajoasă atunci când vorbim despre 
succesul profesional si calităţile de lider. În 
această privinţă, am putea avea ceva de învăţat 
de la cei care se pun pe ei înșiși în centrul 
universului. 


Lecturi recomandate 


Campbell, W.K., & Miller, J.D. (coord.) 
(2011), The handbook of narcissism and 
narcissistic personality disorder: Theoretical 
approaches, empirical findings, and treatments, 
Hoboken: John Wiley & Sons. 


Adevarul despre personalitatea 
borderline 


In iunie 2011 renumita Marsha M. Linehan, 
psiholog clinician la Universitatea din 
Washington, a facut o marturisire izbitoare. 
Recunoscuta pentru munca ei de pionierat cu 
privire la tulburarea de personalitate 
borderline (TPB), o condiție psihiatrică severă 
și netratabilă, Linehan, în vârstă de șaizeci și 
opt de ani, a anunţat că în adolescenţă fusese 
spitalizată pentru TPB. Suicidara și 
autodistructivă, adolescenta Linhan se tăia în 
mod repetat pe membre cu cuțite si cu alte 
obiecte ascuţite și se lovea violent cu capul de 
pereţii spitalului. Foaia de externare din 1963 o 
descria ca „unul dintre cei mai tulburaţi 
pacienţi din spital“. Totuși, în ciuda unei a 
doua spitalizări, starea lui Linehan s-a 


ameliorat în cele din urmă și ea și-a luat 
diploma de doctorat la Universitatea Loyola 
din Chicago, în 1971. 

Multi psihologi și psihiatri au fost șocați de 
dezvăluirea curajoasă a lui Linehan, comentată 
pe larg într-un articol din New York Times. În 
parte, surpriza lor izvora aproape sigur dintr- 
un adevăr inconfortabil: oamenii cu IPB sunt 
adesea considerați ca lipsiţi de speranţă, 
destinati unei vieţi pline de suferință. De 
asemenea, în mod frecvent sunt văzuţi ca flind 
atât de tulburati, încât nu ar putea obţine 
niciun succes în viaţa lor. Ca o consecinţă, 
indivizii cu realizări deosebite, precum Linhan, 
nu se potrivesc tiparului stereotipic al unui fost 
suferind de TPB. 

Dar, aşa cum sugerează cazul lui Linehan, o 
mare parte din pesimismul şi stigmatul intens 
din jurul acestei tulburări este nejustificată. 
Într-adevăr, puţine sunt tulburările psihologice 
mai greșit caracterizate sau mai putin înţelese 
decât aceasta. 


Granite neclare 


Psihologul newyorkez Adolf Stern a consacrat 
termenul „borderline AAT în 1938, 
considerând că această condiție se află la 
„granița“ dintre nevroza și psihoză. Termenul 
este unul impropriu, întrucât tulburarea de 
personalitate borderline are prea puţin 
legătură cu cele mai multe dintre tulburările 


psihotice. Este posibil ca aceasta denumire sa fi 
perpetuat o impresie eronata larg raspandita, 
conform careia tulburarea ar afecta persoanele 
aflate la marginea psihozei, persoane care in 
cel mai bun caz au un contact slab cu realitatea. 
Deloc surprinzător, concepţia populară despre 
tulburarea de personalitate borderline descrisă 
de filme, precum lung metrajul din 1987 Fatal 
Attraction (cu actriţa Glenn Close în rolul unei 
femei care suferă de această condiție), este că 
acești indivizi acţionează adesea în moduri 
bizare și violente. 

O eroare comisă de unii clinicieni este să 
presupună că pacienţii care nu răspund bine la 
tratament sau sunt rezistenți la sugestiile 
terapeutilor sunt adesea pacienţi „borderline“. 
Unii specialiști în sănătate mentală chiar par să 
ataseze in mod obişnuit eticheta de 
„borderline“ practic oricărui client foarte dificil 
de gestionat. Așa cum observa psihiatrul 
George Vaillant de la Universitatea Harvard 
într-un articol din 1992, diagnosticul de TPB 
adesea reflectă reacțiile frustrate ale 
clinicienilor fata de pacienţii dificili. 

În realitate, diagnosticul de TPB este 
aplicabil unui subgrup specific de indivizi, care 
sunt instabili emotional si interpersonal. Pe 
drept cuvânt, Linehan a susținut că o denumire 
mai bună a acestei condiții ar fi aceea de 
„tulburare de dereglare emoțională“. Viața de 
zi cu zi a indivizilor cu TPB este în mare parte 
un carusel emoțional. Stările lor de dispoziție 
deviază deseori sălbatic de la normal la trist 


sau la ostil, la cea mai mica provocare. Asa cum 
a indicat Linehan intr-un interviu din 2009 
pentru revista Time, „indivizii borderline sunt 
echivalentul pacienţilor cu arsuri de gradul 
trei. Pur si simplu nu au, ca să zicem asa, o 
piele emoţională“. Percepția lor despre alti 
oameni este inconstantă și adesea oscilează 
între adoratia fata de partenerii romantici într- 
o zi si detestarea lor în ziua următoare. 
Identitatea lor este la fel de instabilă; acestor 
pacienţi le lipsește un sentiment clar despre 
cine sunt ei. Și controlul impulsurilor este slab; 
sunt înclinați către manifestări explozive de 
furie fata de alţii si fata de ei înșiși. (Pentru mai 
multe informaţii despre simptomele, cauzele și 
tratamentul tulburării de personalitate 
borderline, vedeţi „When Passion Is the 
Enemy, de Molly Knight Raskin, în 
Scientific American Mind, iulie /august 2010.) 
Presupunerea că aproape toţi indivizii care se 
taie sunt borderline (precum cei care își fac 
tăieturi pe încheieturile mâinilor) alimentează 
și mai mult stigmatul ataşat TPB. De fapt, într- 
un studiu din 2006 realizat pe 89 de 
adolescenţi  spitalizaţi, care prezentau 
comportamente de tăiere și forme asociate de 
autovătămare nonsuicidară, psihologul de la 
Harvard, Matthew Nock, si colegii săi au 
constatat că 48% nu îndeplineau criteriile de 
diagnostic pentru TPB. Cea mai mare parte 
dintre acești indivizi manifestau alte tulburări 


de personalitate, cum ar fi tulburarea de 
personalitate evitanta, asociată cu frica 
pronunțată de respingere. 


De borderline nu mai scapi niciodata? 


Două mituri înrudite despre TPB spun că cei 
care suferă de această condiție nu prezintă 
niciun fel de ameliorari in timp și ca, în esență, 
această afecţiune este netratabilă. Totuşi, mai 
multe studii indică faptul că există multi 
pacienţi cu TPB care nu mai prezintă diag- 
nosticul după câţiva ani. Într-o cercetare din 
2006, psihologii C. Emily Durbin și Daniel N. 
Klein, ambii lucrând atunci la Universitatea 
Stony Brook, au constatat ca, desi 16% dintr- 
un număr de 142 de adulți cu tulburări 
psihiatrice indeplineau initial criteriile pentru 
TPB, doar 7% dintre ei le mai indeplineau si 
după un deceniu. Mai mult, nivelurile medii ale 
simptomelor TPB prezente la acest eşantion au 
scăzut semnificativ in timp. Studiile 
psihologului Timothy J. Trull și ale colegilor 
sai de la Universitatea Missouri-Columbia 
sugerează în mod similar că mulți tineri care 
prezintă unele trăsături de TPB nu mai 
prezintă aceste trăsături şi după o perioadă de 
doar doi ani, ceea ce indică faptul că adesea 
semnele timpurii de TPB dispar. 

TPB nu este ușor de tratat. Totuși, Linehan a 
arătat că o intervenţie pe care ea o numește 
„terapie dialectic-comportamentală“ (DBT — 
Dialectic Behavioral Therapy) este de ajutor 


într-o măsură modestă pentru multi dintre cei 
care suferă de această condiţie. DBT îi 
încurajează pe clienţi să-și accepte emoţiile 
dureroase, conștientizând că sunt bolnavi și că 
au nevoie de ajutor. li învaţă pe pacienţi 
abilităţi specifice de adaptare, precum 
mindfulnessul (observarea propriilor gânduri 
și sentimente fără judecată), tolerarea 
suferinței si gestionarea emoțiilor negative. 
Studiile controlate, revizuite de psihologul de 
la Universitatea Duke, Thomas R. Lynch, si de 
colegii săi, în anul 2007, arată că DBT reduce 
întrucâtva comportamentele suicidare şi 
autodistructive ale pacienților. Lynch și 
colaboratorii săi au descoperit, de asemenea, 
ca acest tip de terapie poate diminua 
sentimentele de disperare si alte simptome de 
depresie. Totuși, DBT nu este un panaceu si nu 
există dovezi clare că poate stabiliza identitatea 
sau relațiile interpersonale ale pacienţilor. 
Unele date preliminare, dar promițătoare 
sugerează că anumite medicamente, inclusiv 
stabilizatori de dispoziție precum Valporate, 
pot ameliora instabilitatea interpersonala si 
emoțională ce caracterizează tulburarea de 
personalitate borderline, conform unui studiu 
de sinteză din 2010 realizat de psihiatrul Klaus 
Lieb de la Centrul Medical Universitar din 
Mainz, Germania, și colegii săi. 


O continua provocare 


Nu toti pacientii cu tulburare de personalitate 
borderline (TPB) au o evoluţie buna (nici 
singuri, nici cu tratament), dar chiar și cei care 
o au, de obicei, își continuă lupta cu demonii 
instabilității emoţionale și interpersonale. Cu 
toate acestea, viziunile negative extreme cu 
privire la această afecţiune sunt nemeritate, la 
fel ca și etichetarea eronată a unei largi serii de 
populaţii psihiatrice ca fiind borderline. De 
asemenea, nu poate fi negat faptul ca multi 
clinicieni trebuie să devină mai Judicioși în 
utilizarea etichetei de TPB și să evite lipirea ei 
practic pe orice pacient care 1 se opune sau care 
nu răspunde la tratament. 

Din fericire, există loc pentru un optimism 
precaut. Asa cum observa psihiatrul Len 
Sperry, de la Universitatea Barry, într-o 
cercetare de revizuire din 2003, TPB este cea 
mai studiată dintre toate tulburările de 
personalitate, fapt ce rămâne adevărat şi astăzi. 
Roadele acestor cercetări promit să ne ofere o 
înțelegere mai bună a TPB, ceea ce poate 
reduce stigmatul care înconjoară acest 
diagnostic atât de neînțeles. Dacă așa stau 
lucrurile, poate că va veni curând ziua în care 
oamenii de succes care s-au confruntat cândva 
cu TPB, așa cum a fost și Marsha Linehan, nu 
vor mai fi percepuți doar ca niște excepţii care 
întăresc regula. 


Lecturi recomandate 


Crowell, S.E., Beauchaine, T.P. & Linehan, 
M.M. (2009), A biosocial developmental model 
of borderline personality: Elaborating and 


extending Linehan’s theory, Psychological 
Bulletin, 135(3), 495-510. 


Friedel, R.O. (2004), Borderline personality 
disorder demystified: An essential guide for 
understanding and living with BPD, Boston: Da 
Capo Press. 

Traducerea literală este „linie de graniță“ sau 
„limită“. (N.t.) 

ook e ok ale ake ak ok A A . . A . A a a 

— Când pasiunea este inamicul, în engleză in original. 
(N.t.) 


Ce este un „psihopat“? 


„Psihopat violent“ (89 700); „ucigaş in serie 
psihopat“ (38 700); „criminal psihopat“ 
(34500); „psihopat dezaxat“ (31 300). 

Cu toţii am mai auzit aceste expresii, și 
numărul de afișări de pe Google prezentat între 
paranteze (cu referire la sintagmele în 
engleză — n.red.) arată cât de răspândite sunt 
ele în cultura populară. Totuși, asa cum vom 
descoperi curând, fiecare expresie ascunde o 
concepţie eronată larg răspândită cu privire la 
personalitatea psihopată, adesea denumită și 
psihopatie sau sociopatie. Într-adevăr, puţine 
sunt tulburările care sunt atât de greșit înţelese 
precum este personalitatea psihopată. În acest 
capitol, ne vom strădui să îndreptăm lucrurile 
și să desființăm miturile populare legate de 
această boală. 


Fermecator, dar malefic 


Descrisa pentru prima data sistematic in 
1941 de psihiatrul Hervey M. Cleckley, de la 
Colegiul Medical Georgia, psihopatia consta 
dintr-un set specific de trăsături de 
personalitate $1 de comportamente. La 
suprafaţă, fermecatori, psihopaţii tind să facă o 
bună primă impresie asupra celorlalţi și adesea 
să pară cât se poate de normali pentru cei care 
îi observă. Totuși, ei sunt centrati pe sine, 
lipsiţi de onestitate și nedemni de încredere, 
iar uneori se angajează în comportamente 
iresponsabile, aparent fără niciun motiv, altul 
decât pura distracţie. În mare parte lipsiţi de 
sentimente de vinovăţie, de empatie și iubire, 
ei au relaţii interpersonale și romantice haotice 
și brutale. Psihopatii își găsesc de obicei tot 
felul de scuze pentru acţiunile lor nesăbuite și 
adesea reprobabile, dând vina pe alţii. Rareori 
învaţă din propriile greșeli sau din feedbackul 
negativ şi au dificultăţi în inhibarea 
impulsurilor. 

Deloc surprinzător, psihopatil sunt 
suprareprezentati în închisori; studiile indica 
circa 25% dintre deţinuţi care îndeplinesc 
criteriile de diagnostic pentru psihopatie. Cu 
toate acestea, cercetările mai sugerează și că un 
număr considerabil de psihopati se află printre 
noi în viaţa de zi cu zi. Unii cercetători 
speculează chiar că ,psihopatii de succes“ — 
cel care obţin poziţii proeminente în 


societate — ar putea fl suprareprezentati in 
anumite ocupatii, cum ar fi in politica, afaceri 
si divertisment. Totusi, dovezile stiintifice ale 
acestei ipoteze provocatoare sunt inca 
preliminare. 

Cei mai mulți psihopati sunt bărbaţi, deși 
motivele pentru care apare această diferență 
între sexe sunt necunoscute. Psihopatia pare să 
fie prezentă atât în culturile occidentale, cât si 
în celelalte, inclusiv în cele care au avut 
expuneri minime la portretizările din media 
ale acestei condiții. Într-un studiu din 1976, 
antropologa Jane M. Murphy, care lucra pe 
atunci la Universitatea Harvard, a descoperit că 
un grup izolat de inuiti vorbitori de yupik, de 
lângă Strâmtoarea Bering, aveau un termen 
(kunlangeta) pe care îl foloseau pentru a 
descrie „un bărbat care |...] minte, înșală si 
fură lucruri in mod repetat si |...| care profită 
sexual de multe femei, cineva care nu dă 
atenție mustrărilor şi care este mereu adus în 
fata bătrânilor pentru a fi pedepsit. Cand 
Murphy l-a întrebat pe un inuit ce ar face 
grupul în mod obișnuit cu un kunlangeta, 
acesta a răspuns: „Cineva l-ar împinge de pe 
gheață când nu se uită nimeni“. 

Instrumentul de evaluare cel mai valid 
pentru psihopatie — Chestionarul pentru 
Psihopatie — Revizuit (PCL-R), dezvoltat de 
psihologul Robert D. Hare, de la Universitatea 
din Columbia Britanică — presupune un 
interviu standardizat cu subiecţii și examinarea 
dosarelor lor, respectiv a istoricului 


infractional ȘI educational. Analiza 
Chestionarului PCL-R arata ca acesta cuprinde 
cel putin trei constelatii de trasaturi suprapuse, 
dar decelabile: deficite interpersonale (precum 
grandiozitate, aroganta si inselaciune), deficite 
afective (lipsa vinovatiel și empatiei, de 
exemplu) si comportamente impulsive și 
infractionale (inclusiv promiscuitate sexuală si 
furt). 


Trei mituri 


În ciuda studiilor substanţiale realizate în 
ultimele câteva decenii, persistă concepţiile 
eronate cu privire la psihopatie. Aici vom 
analiza trei dintre ele. 


1. Toţi psihopati sunt violenti. 
Cercetările făcute de psihologi, 
precum Randall T. Salekin, in 
prezent la Universitatea Alabama, 
indica faptul ca psihopatia este un 
factor de risc pentru violenta fizica 
si sexuala viitoare. Mai mult, cel 
putin unii ucigași in serie — de 
exemplu, Ted Bundy, John Wayne 
Gacy si Dennis Rader, infamul 
ucigas BTK — manifestau 
numeroase trăsături psihopate, 
inclusiv sarmul de suprafată și 
absența profundă a empatiei si 
sentimentului de vinovăţie. 

Cu toate acestea, cei mai multi 
psihopati nu sunt violenti si cei mai 
multi dintre oamenii violenti nu 
sunt psihopati. In zilele care au 
urmat oribilelor impuscaturi de la 
Virginia Tech din 16 aprilie 2007, 
multi comentatori citati în ziare l-au 
descris pe ucigaș, Seung-Hui Cho, ca 
fiind „psihopat“. Cu toate acestea, 
Cho prezenta puţine trăsături de 
psihopatie: cei care l-au cunoscut l- 
au descris ca fiind deosebit de timid, 
retras si ciudat. 

În mod regretabil, ediția actuală (a 
V-a, din 2013) a Manualului de 
diagnostic și clasificare statistică a 


tulburărilor mentale (DSM-5) al 
Asociaţiei Americane de Psihiatrie 
Americane nu face decât să 
încurajeze confuzia dinte psihopatie 
și violenţă. DSM-5 descrie o condiție 
denumită tulburare de personalitate 
antisocială (TPAS), care este 
caracterizată de O istorie 
îndelungată de comportamente 
infractionale și de agresiuni fizice, 
referindu-se la TPAS ca fiind 
sinonimă cu psihopatia. Dar 
cercetările demonstrează că 
dimensiunile psihopatiei şi ale 
tulburării de personalitate 
antisocială se suprapun doar parţial. 
. Toţi psihopaţii sunt psihotici. Spre 
deosebire de oamenii cu tulburări 
psihotice, precum  schizofrenicii, 
care adesea pierd contactul cu 
realitatea, psihopaţii sunt aproape 
întotdeauna rationali. Ei sunt foarte 
conștienți că acțiunile lor necugetate 
sau ilegale sunt greșite in ochii 
societăţii, dar ridică din umeri în 
faţa acestor preocupări cu o 
nonsalanta uimitoare. Unii ucigași 
în serie notorii — denumiți de media 
»psihopati', cum ar fi Charles 
Manson si David Berkowitz — 
prezentau trasaturi pronuntate de 


psihoză mai degrabă decât de 
psihopatie. De exemplu, Manson 
susținea că este reîncarnarea lui 
lisus Hristos, iar Berkowitz credea 
că primeşte ordine de la câinele 
vecinului său, Sam Carr (de unde și 
numele pe care şi l-a arogat, „Fiul lui 
Sam“). Pe de altă parte, psihopatii 
sunt rareori psihotici. 

.Psihopatia este netratabila. In 
popularul serial HBO The Sopranos, 
terapeutul (dr. Melfi) a pus capat 
psihoterapiei cu Tony Soprano, 
deoarece prietenul si colegul ei 
psiholog a convins-o că Tony, despre 
care dr. Melfi conchisese că este un 
psihopat clasic, ar fi netratabil. 
Lăsând la o parte faptul că Tony 
prezenta câteva comportamente care 
sunt în mod clar nonpsihopate (cum 
ar fi loialitatea fata de familie și 
atașamentul afectiv fata de un grup 
de rate care își făcuseră casa în 
piscina lui), pesimismul doctorului 
Melfi se poate să fi fost nejustificat. 
Cu toate ca psihopatii adesea nu 
sunt motivati sa caute tratament, 
cercetarile realizate de psihologa 
Jennifer Skeem, de la Universitatea 
California, Berkeley, si colegii ei 
sugereaza ca psihopatii pot 


beneficia, la fel ca si nonpsihopatii, 
de pe urma tratamentului 
psihologic. Chiar dacă trăsăturile 
principale de personalitate ale 
psihopatilor sunt extrem de dificil 
de schimbat, comportamentele lor 
infractionale se pot dovedi mai 
maleabile la tratament. 

Psihopatia ne reamintește ca 
descrierile din media ale bolii 
mentale conţin adesea, în egală 
măsură, și adevăruri, și mituri. Mai 
mult, unele  preconcepţii larg 
răspândite cu privire la aceste 
tulburări pot produce consecinţe 
nefericite, așa cum a descoperit 
Tony Soprano chiar înainte ca 
imaginea să devină neagră la finalul 

Acronim de la Bind, Torture, Kill — leagă, 
torturează, ucide. (N.t.) 

In ultimele secunde din serialul The Sopranos, 
imaginea devine brusc complet neagră si lipsită de 
orice sunet de fundal. Acest final ambiguu pare så 
sugereze moartea subită, prin împușcare, a eroului 
principal, mafiotul Tony Soprano. (N.red.) 


Partea 
a Vll-a 


Sinele fragmentat 


Schizofrenia și tulburarea disociativă de identitate 


Introducere 


Unul dintre autori (Hal Arkowitz) l-a consultat 
mai demult, în cabinetul de psihoterapie, pe un 
bărbat care îndeplinea criteriile de diagnostic 
pentru schizofrenie. Încă nu începuse foarte 
necesarul tratament medicamentos pentru 
controlul simptomelor, astfel că multe dintre 
ele erau evidente. Așa cum se întâmplă adesea 
la persoanele cu schizofrenie, era dificil de 
urmărit discursul acelui pacient, căci sărea de 
la un subiect la altul fără nicio legătură. Părea 
să nu fie deloc interesat de nevoia de conexiuni 
logice în gândire și în vorbire. Emoţiile lui erau 
adesea incongruente cu conţinutul verbalizat. 
De exemplu, uneori devenea trist când discuta 
despre un eveniment fericit din viata sa. 
Mintea lui era clar dezechilibrată. 

Două dintre capitolele din această secţiune 
abordează mituri despre schizofrenie. Primul 
se ocupă de asocierea dintre schizofrenie și 
violenţă. În ultimii 15-20 de ani, media a tot 
raportat crime în masă și alte acte violente. 
Faptele violente care primesc cea mai mare 
atenție în media sunt deseori cele comise de 
oameni grav bolnavi mental. Această focalizare 
a mass-media a contribuit probabil la faptul că 
majoritatea oamenilor din Statele Unite crede 


că cei diagnosticati cu schizofrenie, in 
particular, sunt înclinați să fie violenti. Dar 
oare au și dreptate? 

Al doilea capitol examinează în ce măsură 
pot fi trataţi oamenii cu schizofrenie. Multi 
specialiști în sănătatea mentală, precum și 
membri ai publicului general cred că 
tratamentele îi ajută prea puţin pe cei care au 
această tulburare. Cât de corectă este această 
viziune? 

Al treilea capitol examinează câteva credinţe 
despre tulburarea disociativa de identitate 
(anterior cunoscută sub denumirea de 
tulburare de personalitate multiplă). 

Persoanele diagnosticate cu tulburare 
disociativa de identitate par să aibă mai multe 
personalități diferite și pot trece brusc dintr- 
una într-alta. Un renumit film, intitulat The 
Three Faces of Eve (Cele trei chipuri ale Evei), 
bazat pe evenimente reale, descrie o femeie cu 
trei personalități. Mai târziu au apărut filme cu 
personaje cu si mai multe personalități. In 
această secțiune ne vom pune Întrebări si cu 
privire la tulburarea disociativă de identitate. 


e Persoanele diagnosticate cu 
schizofrenie sunt înclinate către 
comportamente violente? 


e Poate tratamentul sa reducă sau sa 
elimine simptomele de schizofrenie? 


e Oamenii pot avea mai multe 
personalități diferite? 


e Tulburarea disociativa de identitate 
este la fel sau foarte asemănătoare cu 
schizofrenia? 


e Persoanele cu tulburare disociativă de 
identitate se prefac? 


Pot avea oamenii personalitati 
multiple? 

In serialul TV United States of Tara , 
difuzată din 2009 până în 2011, actrița Toni 
Collette joacă rolul Tarei Gregson, o mamă din 
Kansas care suferă de tulburare disociativa de 
identitate (TDI), anterior cunoscută sub 
denumirea de tulburare de personalitate 


multiplă. La fel ca si alti oameni cu TDI, Tara 
oscilează în mod impredictibil între mai multe 
personalități, între diverse alter egouri, asupra 
carora nu are niciun control. Unul dintre 
aceste alter egouri este o adolescentă cocheta si 
flamboaianta, un altul este o casnică 
tradiționalistă din anii 1950, iar o a treia 
„personalitate“ este o veterană impulsiva din 
Războiul din Vietnam. 

Multe alte filme, cum sunt The Three Faces of 
Eve (1957) si Me, Myself, and Irene (2000), 


portretizeaza in mod similar indivizi care 
poseda mai mult de o personalitate. Unele 
chiar confunda TDI cu schizofrenia (vedeti 
capitolul 33 din acest volum). Chiar si a cincea 
ediție a Manualului de diagnostic al Asociației 
Americane de Psihiatrie (din 2013) specifica 
trăsătura principală a tulburării ca fiind 
prezența a „două sau mai multe stări de 
personalitate distincte“. Totuși, în ciuda 
acestor descrieri populare — și profesionale —, 
cercetările pun la îndoială ideea că un om ar 
putea avea mai multe personalități. 

Figura 32.1 Sursa: Exit Myself, de Linoillustration.com 


Diferente dramatice 


Numeroase dovezi sustin ideea ca TDI nu este 
doar o prefacatorie si ca cel mai multi dintre 
oamenii care au aceasta boală sunt convinși ca 
au unul sau mai multe alter egouri. Cu toate că 
unii pacienţi cu TDI au doar un alter ego — aşa- 
numita personalitate clivata —, cei mai multi 
raportează mai multe. Într-un sondaj realizat 
în 1989 de psihiatrul Colin Ross, pe atunci 
activ la Spitalul Charter din Dallas, şi colegii 
săi, numărul mediu de alter egouri identificate 
a fost de șaisprezece. Este interesant faptul că 
același număr de alter egouri pretindea că are 
și Shirley Ardell Mason, femeia care a inspirat 
personajul lui Sybil din bestsellerul omonim 
(1973) şi cele două filme pentru televiziune 
care au popularizat diagnosticul de TDI. 
(Ulterior au apărut dovezi care arătau că 
terapeutul curant al lui Sybil o încuraja să 
manifeste personalități multiple, ceea ce a 
produs un uriaș scandal.) În cazuri rare, 
numărul de alter egouri poate ajunge la sute 
sau chiar mii. 

Diferenţele dintre aceste alter egouri pot fi 
chiar uimitoare. Personalitatile aceluiaşi 
pacient pot fi de diferite vârste, genuri, rase si 
chiar specii, pot fi inclusiv homari, rate si 
gorile. Au fost înregistrate raportări de alter 
ego sub forme surprinzătoare: unicorn, Mr. 
Spock din Star Trek, Dumnezeu, mireasa lui 


Satana si Madonna. Mai mult, unii practicieni 
susțin că aceste alter egouri pot fi identificate 
prin atribute obiective, inclusiv prin scrisul de 
mână distinct, tonalitatile vocale, dioptriile și 
alergiile. Cei care susțin ideea personalităților 
multiple au realizat şi studii controlate 
urmărind diferenţele biologice dintre alter 
egouri, arătând că pot fi diferite inclusiv ca rată 
a respirației, ca tipare ale undelor cerebrale si 
la nivelul conductivității pielii, aceasta din 
urmă fiind o măsură universală a gradului de 
excitație. 

Întrebarea dacă oamenii pot avea mai mult 
decât un caracter are implicaţii importante din 
punct de vedere legal și terapeutic. Dacă există 
personalitate multiplă şi dacă pacienţii sunt 
adesea inconstienti de acţiunile alter egourilor 
lor, poate fi justificată o apărare judiciară de 
„nevinovat pe motiv de tulburare disociată de 
identitate“. Alţi oameni de știință au susținut 
că fiecare alter ego are dreptul la reprezentare 
legală separată. Aşa cum observa profesorul de 
drept Ralph Slovenko, de la Universitatea de 
Stat Wayne, într-un articol din 1999, unii 
judecători au cerut chiar ca alter egoul să 
depună jurământ separat, înainte de mărturie. 

Multi terapeuti încearcă să îi facă pe acești 
pacienţi aflați în tratament să-și integreze 
personalităţile separate într-un întreg coerent. 
Făcând acest lucru, îi pot ajuta pe pacienți sa 
intre în contact cu unele alter egouri încă 
„nedescoperite“ si să deschidă linii de 
comunicare între acestea. De exemplu, Ross a 


pledat pentru acordarea de nume fiecărui alter 
ego şi organizarea de „şedinţe interne“ în care 
acestea să converseze, să împărtășească opinii 
și să ofere informaţii despre acele alter egouri 
care sunt absente. Psihiatrul Frank Putnam, de 
la Spitalul de Copii din Cincinnati, a susţinut 
folosirea unui „avizier“ al TDI, pe care fiecare 
alter ego să poată lăsa mesaje pentru celelalte 
egouri — aici poate fi vorba despre mesaje 
scrise într-un caiet sau pe alte suporturi 
convenabile. 


Punerea pieselor laolaltă 


În ciuda acestor intervenţii terapeutice, lipsesc 
dovezile convingătoare ale coexistentel unor 
personalităţi separate la același individ. 
Distinctiile raportate între alter egourile 
diferite sunt în cea mal mare parte 
nedocumentate, neconfirmate si dificil de 
interpretat. De exemplu, scrisul de mână si 
vocea pot varia pe perioade scurte și la 
persoane fără TDI, mai ales ca rezultat al 
schimbărilor de dispoziție afectivă. Iar 
disparitatile reacţiilor fiziologice, cum ar fi 
undele cerebrale sau conductivitatea pielii, pot 
fi atribuite în mod similar diferenţelor la nivel 
de dispoziţie sau de gânduri, care apar în timp, 
conform psihologilor de la Universitatea 
Arizona, John J.B. Allen și Hallam L. Movius. 
Indivizii cu TDI aproape cu siguranţă 
experimentează schimbări psihice dramatice 


de la o situatie la alta, astfel ca ar fi 
surprinzator daca nu ar aparea si modificari in 
fiziologia lor. 

Dacă aceste alter egouri sunt cu adevărat 
personalități distincte, ele ar trebui să aibă 
amintiri inaccesibile celorlalte egouri. Totuși, 
Allen si psihologul William G. Iacono, de la 
Universitatea Minnesota, au raportat într-un 
studiu de sinteză din 2001 că, deși cele mai 
multe teste directe de memorie — cum ar fi să 
le cerem pacienților aflați într-un anumit alter 
ego să-și reamintească o listă de cuvinte pe care 
anterior au întâlnit-o când se aflau într-un alt 
ego — dezvăluie lipsa transferului de amintiri 
de la un alter ego la altul, există și teste mai 
subtile ce dezvăluie faptul că amintirile 
formate de un ego sunt, de fapt, accesibile și 
celorlalte egouri. În aceste teste, mai puţin 
directe, care tind să fie mai sensibile și mai 
putin suspecte de manipularea intenţionată a 
răspunsurilor, subiecților li se poate cere, de 
exemplu, să completeze un cuvânt precum 
„reg_“, după ce unui alter ego i-a fost prezentat 
un cuvânt asociat, să zicem, „regină“. Cele mai 
multe studii de acest tip susțin această 
concluzie, sugerând că alter egourile nu sunt 
entități distincte. 

Dacă alter egourile nu sunt personalități 
separate, atunci ce sunt? Un indiciu: indivizii 
care dezvoltă TDI adesea îndeplinesc criteriile 
de diagnostic pentru tulburarea de 
personalitate borderline, tulburarea bipolară și 
pentru alte condiții caracterizate prin 


instabilitate. Intr-adevar, un studiu de sinteza 
din 1999, realizat de unul dintre autori (Scott 
Lilienfeld) si de colegii sai, a constatat ca intre 
35% si 71% dintre pacienţii cu TDI au și 
tulburare de personalitate borderline. Este de 
înțeles atunci de ce multi dintre indivizii 
predispusi la TDI sunt dezorientati de 
dispozitia lor instabila, de comportamentul 
autodistructiv, de impulsivitatea și relaţiile lor 
haotice si cauta o explicatie pentru aceste 
tulburari. Atunci cand psihoterapeutii sau alti 
specialiști pun întrebări care pot sugera deja 
un anumit răspuns, precum „Este posibil ca 
acea parte din tine de care nu ești conștient să 
te determine să faci și să simți aceste lucruri? , 
pacienţii pot căpăta convingerea că mintea lor 
găzduiește identități multiple. 

Datele arată că multi terapeuti care tratează 
pacienţi cu TDI folosesc hipnoza, ceea ce poate 
alimenta dificultăţile acestor oameni de a 
distinge fantezia de realitate. Astfel, tulburarea 
disociativă de identitate poate reflecta efortul 
acestor indivizi de a da un sens 
comportamentelor și sentimentelor lor extrem 
de derutante, ipoteză enunțată de regretatul 
psiholog Nicholas Spanos, de la Universitatea 
Carleton. 

Dacă asa stau lucrurile, tehnicile prin care 
diferite alter egouri pot fi făcute să vorbească 
unele cu altele pot avea efecte adverse, 
încurajându-i pe pacienți să creadă, în mod 
fals, că diverse gânduri și sentimente rezidă în 
mod separat în mintea lor, adesea crescând 


dificultatea de a le integra. De exemplu, o 
pacienta poate capata convingerea ca unul 
dintre alter egourile ei este responsabil de furia 
ei intensă fata de soțul ei, ceea ce o va face să-și 
ignore adevaratele ei sentimente. 

O abordare mai buna ar fi ca pacienții sa fle 
ajutati sa inteleaga ca experientele lor psihice 
dureroase nu sunt create de personalităţi 
diferite, ci de aspecte diferite ale unei singure 
personalităţi tulburate. În acest fel, cei care 
suferă de aceste tulburări pot începe să ia 
contact cu aceste experienţe și să recunoască 
faptul că acele gânduri și sentimente sunt în 
mod autentic ale lor. 

Statele (Stdrile) Unite ale Tarei — titlul aseamana 
multitudinea de personalitati ale protagonistei cu 
multitudinea de state care compun Statele Unite al 
Americii. (N...) 

American Psychatric Association (2016), DSM-5. 
Manualul de diagnostic și clasificare statistică a 
tulburărilor mintale, Bucuresti: Callisto, p. 292. (N.t.) 


Cât de violenti sunt oamenii cu 
tulburari mentale? 


Un student repetent, in varsta de douazeci si 
doi de ani, Jared Lee Loughner, a impuscat-o in 
cap pe parlamentara de Arizona, Gabrielle 
Giffords, lângă un supermarket din Tucson, 
producând-i leziuni cerebrale grave. In acelaşi 
atac armat, Loughner a ucis şi/sau a rănit încă 
18 persoane, inclusiv un judecător federal şi o 
fetiță de noua ani. 

Informaţiile despre postarile pe YouTube si 
pe alte platforme ale lui Loughner sugerează că 
acesta este grav bolnav mental. Indivizi cu 
tulburări psihice grave au provocat și alte 
atacuri armate, inclusiv masacrul din 2007 de 
la Virginia Tech, unde un student de colegiu, 
Seung-Hui Cho, a ucis 32 de persoane și a rănit 
17. Aceste evenimente şi relatările lor din 
media au alimentat probabil percepţia 


publicului ca oamenii cei mai profund bolnavi 
mental sunt violenti. Sondajele arata ca 60- 
80% din public crede ca cei diagnosticati cu 
schizofrenie, îndeosebi, sunt înclinați sa 
comită acte violente. 

Cu toate că studiile indică o ușoară creștere a 
riscului de comportament violent printre cei 
afectați de patologii psihiatrice majore, o 
examinare mai atentă a studiilor sugerează că 
aceste tulburări nu sunt predictori puternici ai 
comportamentului agresiv. În realitate, 
oamenii grav bolnavi mental sunt răspunzători 
doar de 3-5% dintre infracțiunile violente la 
nivelul populaţiei generale. Datele indică 
faptul că există alte comportamente care pot fi 
predictori mai buni ai agresivitatii fizice, 
descoperire care ne poate ajuta să împiedicăm 
exploziile de furie în viitor. 


O legătură firavă 


Nu toate tulburările psihice și emoţionale 
prevestesc violenţa, chiar și în ochii societăţii. 
În acest capitol, ne referim doar la boala 
mentală gravă, adică la schizofrenie, tulburare 
bipolară sau depresie psihotică. Simptomele 
schizofreniei includ tulburări marcate ale 
gândirii, emoțiilor si comportamentului; 
deliruri (credinţe false și rigide); halucinații 
(percepţia unor lucruri care nu sunt prezente 
fizic); dezorganizare şi retragere din 
activitățile sociale. Tulburarea bipolară este de 
obicei caracterizată de oscilaţii între depresie si 


manie, aceasta din urmă presupunând euforie 
și grandiozitate, explozii de energie și mai 
puțină nevoie de somn. Depresia psihotică 
include simptome depresive acute, alături de 
deliruri sau halucinaţii (sau ambele). 

Cei mai multi dintre cercetătorii care 
studiază problema agresivitatii la bolnavii 
mental au descoperit o mică, dar grăitoare 
asociere între violență și tulburările 
psihologice severe. Într-o metaanaliză din 
2009 (o revizuire cantitativă) a 204 studii care 
explorau această conexiune, psihologul Kevin 
S. Douglas, de la Universitatea Simon Fraser, și 
asociații săi au descoperit o probabilitate ceva 
mal mare a comportamentelor agresive la cei 
cu boli mentale grave. 

Totuși, această conexiune este mult mai slabă 
decât crede publicul că ar fi și nu înseamnă 
neapărat că aceste tulburări grave determină 
comportamentele violente. Relaţia de 
cauzalitate poate avea o direcţie inversată: 
angajarea în agresivitatea cronică (izvorâtă 
dintr-o altă sursă) poate crea un stres care 
declanșează boala la cei predispuși. Alternativ, 
un al treilea factor poate produce atât condiţia 
psihiatrică, precum și violenţa. 

În loc să-i considere pe oamenii cu boli 
mentale grave ca fiind în general periculoși, 
oamenii de știință se preocupă acum de alti 
factori care pot prezice comportamentul 
violent cu mai mare precizie. Un candidat 
puternic este abuzul de substanţe. Dezvăluind 
rezultatele obținute în 1998 de Studiul 


MacArthur pentru Evaluarea Riscului de 
Violenta, sociologul Henry J. Steadman, de la 
organizatia Policy Research Associates, a 
raportat că aproape o treime dintre pacienții 
grav bolnavi mental, cu probleme legate de 
abuzul de substanţe, s-au angajat în unul sau 
mai multe acte violente în anul următor 
externării lor din spital. Pentru pacienţii 
externati care nu au abuzat de droguri, cifra 
corespunzătoare a fost de doar 18%. (Această 
cifră sugerează că mai putin de o cincime 
dintre indivizii grav bolnavi mental, fără alte 
probleme, sunt agresivi in moduri 
periculoase.) 

În această metaanaliză, echipa lui Douglas a 
semnalat, de asemenea, abuzul de substanţe ca 
fiind unul dintre cei câţiva factori care au 
contribuit la legătura dintre boala mentală și 
violenţă. În plus, a constatat că această legătură 
este chiar mai puternică în cazul pacienţilor 
care suferiseră anterior de deliruri, halucinaţii 
sau gândire dezorganizată. Astfel, o persoană 
cu o boală mentală prezintă un risc mai mare 
de a comite un act de agresiune atunci când 
acel individ consumă abuziv si un drog, și 
prezintă anumite simptome. 

Abuzul de substanţe creşte în mare măsură 
șansele de apariţie a unui comportament 
violent și la subiecții sănătoși, ceea ce 
sugerează că abuzul de droguri poate fi un 
predictor mult mai bun al violenţei decât boala 
mentală. Mai mult, tratamentul adecvat al bolii 
mentale poate elimina în mod eficient micul 


risc de comportament violent pe care il 
comportă o tulburare gravă. În studiul 
MacArthur, echipa lui Steadman nu a găsit 
nicio diferenţă între prevalența violenţei la cei 
cu boli mentale grave care își luau tratamentul 
și la oamenii sănătoși mental, în timp ce 
pacienții fără tratament medicamentos 
prezentau rate semnificativ mai mari de 
manifestări agresive. 

Desigur, indivizii bolnavi care încetează să-și 
mai ia medicamentele reprezintă cazurile mai 
dificile. Oricum, aceste rezultate sugerează că 
un plus de aderenta la tratament poate scădea 
șansele ca oamenii grav bolnavi mental să aibă 
comportamente violente. 


Victime, nu agresori 


Stereotipul conform căruia nebunul omoară 
oameni străini în locuri publice pur și simplu 
nu este susținut de observaţiile empirice. Cu 
toate că unele tragedii remarcabile se potrivesc 
acestei descrieri, aceste cazuri sunt destul de 
rare. De fapt, dat fiind cât de puţini oameni 
bolnavi mental devin violenti, o persoană cu o 
tulburare psihică severă poate fi mai degrabă 
victima decât autorul unui act de violenţă. 
Oamenii bolnavi mental sunt victime în 
adevăratul sens. O condiţie psihiatrică gravă 
este deja o povară cumplită, chiar și fără a fi 
tratat cu suspiciune de către comunitate. 
Credinţa larg răspândită că cei afectați de 
tulburări mentale sunt violenti contribuie la 


stigmatizarea bolii mentale si de aceea poate 
interfera cu incercarile acestor persoane de a 
găsi si de a primi asistenţa adecvată. 
Demitizarea acestei concepţii eronate va duce, 
sperăm, la un progres în asistarea indivizilor 
tulburati, făcând tratamentul mai larg accesibil 
și reducând în mare măsură ameninţarea pe 
care un mic număr dintre acești indivizii o pot 
reprezenta pentru societate. 

Pot fi ajutate persoanele cu 
schizofrenie? 


Cu circa cincisprezece ani in urma, psihologul 
Ronald Levant, care lucra pe atunci la 
Universitatea Nova de Sud-Est, le povestea 
catorva colegi la o conferinta despre pacientii 
cu schizofrenie pe care îi monitorizase și care 
reusisera sa se vindece. Unul dintre colegi a 
intrebat retoric: ,Vindecat de schizofrenie? Ti- 
al pierdut si tu minţile?" 

Până nu demult, practic toţi specialiștii erau 
de acord că schizofrenia este întotdeauna sau 
aproape întotdeauna marcată de o evoluţie 
descendentă. Dar este acest prognostic unul 
absolut sigur? Cu certitudine, schizofrenia este 
o condiţie gravă. Victimele ei, care numără 
circa 1% din populaţie, experimentează 
pierderea contactului cu realitatea, ceea ce face 
ca aceste persoane să prezinte un risc crescut 


de suicid, şomaj, probleme  relationale, 
afecțiuni fizice si chiar moarte timpurie. Cei 
care abuzează de substanţe prezintă și riscul 
comiterii de acte violente împotriva altor 
oameni. Contrar credinței populare, 
persoanele cu schizofrenie nu au personalități 
multiple si nici nu sunt toate în esenţă la fel, 
nu sunt, cu toatele, victime ale unui parentaj 
precar, de exemplu (vezi Caseta 34.1). 

Totuşi, cercetările au arătat ca, dacă sunt 
corect trataţi, multi oameni cu schizofrenie pot 
avea parte de o vindecare semnificativa, desi 
rareori completă, a bolii lor. Mulţi pot, de 
exemplu, să trăiască vieţi relativ normale în 
afara spitalului, să păstreze un serviciu si să 
socializeze periodic cu familia și cu prietenii. 
Asa cum conchidea în 1988 psihiatrul Thomas 
McGlashan, de la Universitatea Yale, într-o 
publicaţie de avangardă, „certitudinea prog- 
nosticului negativ în schizofrenie este un mit”. 

Caseta 34.1 Mituri despre schizofrenie 


Cu toate că cei mai multi oameni au auzit de 
schizofrenie, multi înțeleg greșit aceasta 
tulburare. Vom demitiza mai departe trei 
concepții greșite larg răspândite despre această 


boală mentală tulburătoare. 


Mitul nr. 1: Oamenii cu schizofrenie au 
personalitate multiplă. 


Adevărul: Această credinţă reflectă o confuzie 


între schizofrenie și tulburarea disociată de 


identitate, denumită cândva tulburare de 
personalitate multiplă. Acesta din urmă este un 
diagnostic controversat, care se presupune că 
suferindul este marcat de coexistenta mai 
multor personalități sau a unor stări personale 
complet distincte, care n-au știință una de alta. 
Oamenii cu schizofrenie au o singură 
personalitate, doar că personalitatea lor este 
anihilată, cu deficienţe severe de gândire, 
afectivitate și motivație. 


Mitul nr. 2: Toţi oamenii cu schizofrenie sunt 
în esenţă la fel. 


Adevărul: Oamenii cu schizofrenie trăiesc o 
varietate năucitoare de simptome. Unii suferă 
în principal de simptome „pozitive“, cum ar fi 
ideile delirante, care sunt niște credinţe false și 
rigide, de pildă ideea că sunt urmăriţi de agenți 
guvernamentali; alţii au halucinaţii, cum sunt 
vocile pe care ei le aud. Dimpotrivă, alţii au mai 
ales simptome „negative“, precum retragerea 
socială si exprimarea emoţională și verbală 
diminuată. lar o altă categorie de pacienți 
experimentează deficite cognitive: probleme cu 
concentrarea, cu memoria și planificarea. 
Dizabilitatile multor pacienţi se încadrează în 


toate cele trei categorii. 


Mitul nr. 3: Schizofrenia este cauzată de 


atitudinile și comportamentele familiei. 


Adevărul: In 1948, psihanalista germană 
Frieda Fromm-Reichmann a introdus noţiunea 
de mamă „schizofrenogenă“ (care induce 
schizofrenia copilului), o mamă ostilă și 
hipercritică, idee care a persistat timp de multe 
decenii. Totuși, cercetările au eșuat de fiecare 
dată să arate că există o legătură directă între 
stilul de parentaj și debutul schizofreniei, deși 
numeroase studii sugerează că atitudinea 
extrem de critică și de severă din familie poate 


grăbi recăderea. 


De la deznădejde la speranta 


În jurul anului 1900 marele psihiatru german 
Emil Kraepelin scria că schizofrenia, pe atunci 
denumită dementia praecox (ceea ce înseamnă 
„demenţă precoce“), se caracterizează printr-o 
alunecare inexorabilă pe o pantă descendentă. 
În 1912, un alt medic, A. Warren Stearns, scria 
despre „aparenta lipsă de speranţă a bolii. 
Unele tratamente din acea vreme, care 
includeau vasectomia și inducerea unei febre 
intense folosind sânge infectat, reflectau acest 
sentiment de deznădejde. O atitudine sumbră a 
cuprins domeniul cercetării schizofreniei timp 
de decenii la rând, multi specialiști insistând ca 
ameliorarea este extrem de rară, dacă nu 
inexistentă. 

Totuși, experții au ajuns să înţeleagă în 
ultima perioadă că prognosticul pacienţilor cu 
schizofrenie nu este pentru toţi la fel de 


îngrozitor. Studii atent conduse, care i-au 
urmărit pe pacienți pe durate mai lungi — cei 
mai multi dintre aceștia primind cel putin un 
tratament minimal —, sugerează că circa 20- 
30% dintre bolnavi se recuperează substantial 
pe parcursul anilor sau deceniilor. Cu toate că 
rămân simptome ușoare, precum retragerea 
socială sau gândirea confuză, acești indivizi 
pot sa muncească și să functioneze 
independent, fără a fi internaţi. 

Într-un studiu publicat în 2005, psihologul 
Martin Harrow, de la Facultatea de Medicină a 
Universităţii Illinois, și colegii sai au urmărit 
pacienţi o perioadă de peste cincisprezece ani 
și au constatat că circa 40% experimentau cel 
putin perioade de recuperare considerabilă, 
evaluate prin absenţa simptomelor 
semnificative, precum și prin capacitatea de a 
munci, de a se angaja în activităţi sociale și de a 
trăi în afara spitalului timp de un an sau mai 
mult. Desi cei mai multi dintre pacienți nu 
intră în remisii îndelungate și poate chiar 
înregistrează un declin în timp, circa 20-30% 
din această majoritate trăiește doar simptome 
moderate, care interferează — dar nu în mod 
devastator — cu capacitatea lor de a performa 
la locul de muncă sau de a păstra relaţii de 
prietenie. 


Tratamente îmbunătățite 


La această viziune mai puţin fatalistă cu privire 
la schizofrenie contribuie și tratamentele 


eficiente care au devenit disponibile in ultimele 
doua decenii. Medicamentele antipsihotice 
atipice — precum Clozaril (clozapina), 
Risperdal (risperidona) ȘI Zyprexa 
(olanzapină), dintre care cele mai multe au fost 
introduse în anii 1990 — par să amelioreze 
simptomele de schizofrenie, influențând 
funcționarea neurotransmitatorilor, precum 
dopamina si serotonina, care transmit mesaje 
chimice între neuroni. 

În plus, unele intervenții psihologice 
dezvoltate în ultimele decenii pot adesea să 
atenueze simptome precum ideile delirante si 
halucinatiile. De exemplu, terapia cognitiv- 
comportamentală are ca obiectiv să remedieze 
ideile paranoide sau alte gânduri dezadaptative 
asociate cu această tulburare, ajutandu-i pe 
pacienți să-și confrunte aceste credințe. 
Terapiile de familie se concentrează pe 
educarea membrilor familiei cu privire la 
această tulburare si reducerea criticilor si 
ostilității cu care aceştia îi tratează pe pacienţi. 
Deși nu sunt deloc nişte panacee, aceste 
remedii, alături de altele câteva, i-au ajutat pe 
mulți pacienți cu schizofrenie să întârzie 
recăderile și, în unele cazuri, să funcţioneze 
mail eficace în viata de zi cu z1. 

Ce fel de pacienți este cel mai probabil să 
prezinte ameliorari? Cercetătorii au făcut 
legătura între o serie de factori și rezultatele 
mai bune ale unor pacienţi. Printre acești 
factori se numără funcţionarea cu succes în 
viața de dinainte de apariţia bolii, 


experimentarea brusca de simptome severe, 
toate deodata, si nu gradual, varsta mai 
înaintată la care debutează boala, sexul 
feminin, un coeficient de inteligență mai 
ridicat și lipsa acestei tulburări din istoricul 
familial. Toate aceste trăsături și manifestări 
însă permit prognosticuri cel mult modeste în 
ceea ce privește vindecarea schizofreniei. 

În mod clar, s-au făcut progrese 
considerabile în înţelegerea evoluţiei 
schizofreniei și suntem mai optimişti decât am 
fost vreodată cu privire la viitorul celor afectaţi. 
Cu toate acestea, avem nevoie de remedii mai 
eficiente dacă dorim să le redăm pacienţilor 
viața productivă și fericită de care se bucurau 
înainte de declanșarea schizofreniei și înainte 
de anihilarea percepţiei de sine. 

Partea 
a a VILE a 


ituri popu lare despre creier și 


Introducere 


In 1990, Presedintele George HW. Bush a emis 
o proclamaţie prin care a declarat perioada 
anilor 1990 „Deceniul creierului“. Scopul era 
aducerea la cunoştinţa publicului a beneficiilor 
care pot fi obținute din cercetarea creierului. 
De atunci am continuat să facem progrese 
uimitoare in înțelegerea modului in care 
funcţionează creierul. În ciuda acestui progres 
remarcabil, unele credinţe chestionabile despre 
creier continuă să fie larg acceptate de publicul 
larg — acestea vor fi discutate în secțiunea care 
urmează. Printre ele se numără si următoarele 
mituri: folosim doar 10% din capacitatea 
creierului; la unii oameni predomină 
functionarea emisferei cerebrale drepte 
(intuitivă si creativă), iar la alții, funcționarea 
emisferei stângi (logică si rațională); creşterea 
producţiei de unde alfa cauzează un sentiment 
mai profund de conștientizare $i relaxare. 
Hipnoza a rămas un subiect fascinant pentru 
specialisti $i nespecialisti In egală măsură. Si 
aici creșterea cunoașterii este însoţită de 
credințe îndoielnice. Cea mai larg răspândită 
dintre aceste credinţe este probabil aceea că 
hipnoza este o „transă“ sau o stare de 
conștiință distinctă. Multi oameni cred că 
această stare este asociată, în mod grăitor, cu o 
sugestibilitate crescută, ce face ca 
hipnotizatorul să poată induce angajarea 


persoanei în comportamente care nu îl sunt 
tipice sau ar fi chiar imposibile în „starea de 
trezie“. Există chiar persoane care susţin că 
hipnoza poate genera vindecări psihice și 
medicale. 

Pe măsură ce îmbătrânesc, cei mal multi 
oameni experimentează un declin al memoriei. 
Adesea ei cred că acest declin este inevitabil și 
ireversibil. Această credință a fost pusă sub 
semnul întrebării și s-a ridicat problema 
existenței unor metode validate empiric, 
pentru a ajuta memoria persoanelor în vârstă. 

În această secţiune vom aborda următoarele 
întrebări: 


Folosim doar un procent foarte mic din 
capacitatea creierului nostru? 


Există o predominanta a emisferei 
cerebrale drepte (intuitivă și creativă) 
sau a celei stângi (logică și raţională)? 


Cresterile nivelului de unde cerebrale 
alfa produc un sentiment mai profund 
de conștientizare și relaxare? 


e Așa-numita „stare de transă“ din 
hipnoză este o stare distinctă de 
conștiință? 


¢ Pot fi oamenii determinati sub hipnoză 
să se angajeze în comportamente în 
care nu s-ar implica în starea 
nonhipnotică? 


e Pierderea de memorie care însoțește 
îmbătrânirea ţine oare de un declin 
ireversibil? 


e Nu există nicio cale de îmbunătățire a 
memoriei la vârstnici? 


Divulgarea „escrocheriilor 
cerebrale“ 


Cei mai multi considera funcţionarea creierul 
nostru ca pe ceva de la sine înţeles. Așa cum 
scria poetul Robert Frost: „Creierul este un 
organ minunat. Începe să funcţioneze din clipa 
în care te trezesti dimineaţa și nu se oprește 
până când nu ajungi la serviciu“. Cu o greutate 
de doar 1,36 kg şi o consistenţă ca de jeleu, 
creierul nostru arată surprinzător de 
neimpresionant în realitate. Totuşi, este 
capabil de asocieri intelectuale fulminante. 
Deși creierul susţine, practic, toate aspectele 
gândirii, personalităţii și identităţii noastre, el 
face obiectul unui mare număr de preconceptii 
eronate. Fără îndoială, cel mai mare expert din 
lume în „neuromitologie“ — studiul miturilor 
cu privire la structura și funcționarea 
creierului — a fost profesorul de psihologie de 


la Universitatea Simon Fraser, Barry L. 
Beyerstein, care a murit in 2007 la varsta de 
saizeci de ani. Barry a consacrat termenul de 
“ într-un articol din 1990, 
pentru a atrage atenția asupra eforturilor, la 
modă atunci, de a profita de preconceptiile 


publicului cu privire la creier. 


„escrocherii cerebrale 


Barry a fost prieten cu Scott Lilienfeld, unul 
dintre autorii acestei cărți, și a colaborat atât 
cu publicaţia Scientific American, cat și cu 
Scientific American Mind. Credem că o discuţie 
despre  neuromitologie ar fi în onoarea 
memoriei lui Barry, aşa că vom examina trei 
preconcepții cu privire la creier, trei opinii 
eronate pe care el însuși le-a evidenţiat. 


Ne folosim doar de 10% din capacitatea 
creierului 


Această idee eronată, despre care Barry a scris 
în numeroase ocazii (inclusiv în rubrica Ask the 
Experts din numărul din iunie 2004 al revistei 
Scientific American), este una dintre ideile cel 
mai adânc  înrădăcinate din psihologia 
populară. Atractivitatea ei este de înțeles, căci 
ne place să credem că, de fapt, creierul nostru 
ar deține un rezervor enorm de potential 
neaccesat. Mitul acestui 10% a contribuit la 
apariția unei pletore de cărți de autoajutorare 
si de gadgeturi de autovindecare, inclusiv la 
comercializarea unor aparate care ar trebui să 
ne ajute să ne folosim cele 90% din capacitățile 
încă neaccesate. 


Totusi, dovezile stiintifice care contrazic 
acest mit sunt coplesitoare. Studiile de 
imagistica cerebrala functionala au esuat in 
mod constat sa identifice vreo regiune a 
creierului care sa fie permanent inactivă. Mai 
mult, cercetarile asupra indivizilor cu leziuni 
cerebrale arata ca aparitia unei leziuni in 
aproape orice arie a creierului produce cel 
putin anumite deficite psihice. 

Asa cum observa Barry, mitul lui 10% a 
izvorat probabil, partial, din interpretarea 
eronata a scrierilor lui William James, unul 
dintre fondatorii psihologiei americane. In 
reflectiile lui de la începutul secolului XX, 
James scria ca cei mai multi dintre noi ne 
actualizam doar o mica porţiune din 
potentialul intelectual de care dispunem, o 
afirmatie care ar putea contine un miez de 
adevăr. Dar câţiva autori populari — inclusiv 
Lowell Thomas, care a scris prefața la volumul 
de succes din 1936 al lui Dale Carnegie, 
Secretele succesului. Cum să vă faceți prieteni și să 
deveniți influenți — au interpretat în mod 
exagerat scrierile lui James, sugerând că 
folosim doar 10% din creier. La legitimarea 
acestei concepţii au contribuit apoi primele 
studii care au sugerat că o parte substanţială a 
cortexului cerebral este „tăcută. Totuși, 
datorită progreselor înregistrate în măsurarea 
activității cerebrale, stim acum că aceste arli 
sunt departe de a fi tăcute; ele constituie ceea 
ce neurosavantii denumesc „cortexul asociativ" 
al creierului, care are o funcţie vitală în 


realizarea conexiunilor dintre percepții, 
gânduri si emoţii la nivelul diferitelor arii ale 
creierului. 


La unii oameni predomina emisfera 
stânga, la alții — cea dreapta 


Se presupune că persoanele la care predomină 
funcționarea emisferei stângi sunt analitice, 
logice si verbale, in timp ce oamenii la care 
predomină emisfera stângă sunt creativi, 
holistici si spatiali. Cantități enorme de cărţi de 
popularizare au dat substanţă acestei pretinse 
dihotomii. În cartea sa de succes din 1972, The 
Psychology of Consciousness, psihologul Robert 
Ornstein, de la Universitatea Stanford, 
susținea ca societatea occidentală pune un 
accent prea mare pe gândirea raţională, adică 
pe funcționarea emisferei stângi, și nu pune 
suficient accent pe gândirea intuitivă a 
emisferei drepte. În mod similar, în 1979, 
cartea de succes a artistei și psihologei Betty 
Edwards, Drawing on the Right Side of the 
Brain********, a lăudat beneficiile formelor mai 
creative de exprimare artistică ce se bazează pe 
emisfera dreaptă a creierului. 

Totuși, așa cum au observat Barry și 
psihologul Michael Corballis, de la 
Universitatea Auckland,  dihotomia dintre 
emisfera dreaptă și emisfera stângă este o 
simplificare grosieră. În primul rând, această 
distincție implică faptul că oamenii daruiti cu 
abilităţi verbale nu ar avea talente artistice, 


desi cercetarile sugereaza contrariul. Mai mult, 
studiile din neurostiinte sugereaza ca cele doua 
emisfere ale creierului funcţionează într-o 
manieră înalt coordonată. 

La fel ca alte mituri despre creier, si acesta 
conține un miez de adevăr. Timp de câteva 
decenii, începând din anii 1960, specialistul în 
neurostiinte Roger Sperry, de la Institutul de 
Tehnologie California, psihologul Michael S. 
Gazzaniga, de la Universitatea California, 
Santa Barbara, si colegii lor au studiat pacienti 
care au fost supusi operatiei de sectionare a 
corpului calos (acea banda groasa de fibre 
neurale care conecteaza cele doua emisfere), in 
efortul de a opri epilepsia netratabilă. 
Cercetările au arătat că emisferele stângă și 
dreaptă ale creierului sunt într-adevăr diferite. 
La cei mai muti dintre noi, emisfera stângă este 
specializată în cele mai multe aspecte ale 
limbajului, în timp ce emisfera dreaptă este 
specializată în cele mai multe abilităţi vizual- 
spaţiale. Totuși, chiar și aceste diferenţe sunt 
doar relative; de exemplu, emisfera dreaptă 
tinde să joace un rol mai mare decât cea stângă 
în interpretarea tonului vocii în limbajul 
vorbit. Mai mult, atâta timp cât corpul calos 
este intact, emisferele interacționează între ele 
în mod continuu. 


Putem atinge o stare mai profunda de 
conștientizare și relaxare prin 
intensificarea undelor cerebrale alfa 


ce As 


Propovăduitorii „conștiinței alfa“ îi încurajează 
pe oameni să se supună unor intervenţii de 
biofeedback la nivelul undelor cerebrale — în 
unele cazuri folosind aparate disponibile în 
comerţ —, pentru a-şi crește producţia de unde 
alfa, unde cerebrale care apar la o frecvenţă de 
aproximativ 8-13 cicluri pe secundă. Totuși, 
cercetările arată că emiterea de unde alfa este 
în mare parte sau chiar în întregime necorelată 
cu trăsăturile de personalitate de durată si cu 
stările de satisfacţie de scurtă de durată. 

Așa cum observa Barry, mitul conștiinței alfa 
reflectă o confuzie între „corelaţie“ și „cauză“. 
Este adevărat că oamenii au tendinţa de a 
manifesta o proporţie crescută de unde alfa în 
timpul meditatiei sau în relaxarea profundă. 
Dar acest fapt nu înseamnă că o producție 
crescută de unde alfa cauzează relaxarea 
profundă. Mai mult, cercetările au stabilit 
niveluri ridicate de unde alfa la unii copii cu 
tulburare de deficit de atenţie și hiperactivitate, 
care sunt orice altceva, numai relaxaţi nu. 

Aceste trei mituri abia dacă zgârie suprafața 
domeniului vast al neuromitologiei, dar ne 
oferă o idee despre rolul valoros al lui Barry în 
combaterea preconceptiilor eronate ale 
publicului despre funcţionarea creierului. Din 


fericire, aşa cum au avut ocazia să afle cititorii 
revistei Scientific American Mind, adevărurile 
despre funcționarea creierului sunt adesea 
mult mai interesante și surprinzătoare decât 
miturile. Ajutându-i pe oamenii obișnuiți să 
distingă mai bine între miturile cu privire la 
creier și realitățile privind creierul, Barry 
Beyerstein a fost un pionier în efortul continuu 
de a crește gradul de alfabetizare științifică a 
publicului larg. Îi simţim lipsa. 

i dh aie k e ok aE E 


Să te bazezi pe partea dreaptă a creierului (N.t.) 


Este hipnoza o forma aparte de 
constiinta? 


Hipnotizatorul, legănând un ceas de buzunar 
în fata ochilor subiectului, intonează încet: „Ti 
se face somn... Ti se face somn... Capul 
subiectului se prăbușește brusc în față, într-o 
transă profundă, asemănătoare somnului, 
ignorând toţi stimulii din jur, cu excepţia vocii 
blânde a hipnotizatorului. Lipsit de puterea de 
a rezista influenţei hipnotizatorului, subiectul i 
se supune la fiecare comandă, inclusiv la 
instrucțiunea de a pune în act o scenă 
supărătoare din copilărie. La „trezirea“ din 
transă, după o jumătate de oră, nu are nicio 
amintire a ceea ce s-a întâmplat. 

De fapt, aceasta descriere familiară, 
prezentată în multe filme, cuprinde o mulțime 
de preconceptii eronate. Puțini hipnotizatori 
moderni (sau aproape niciunul) mai folosesc 


celebrul ceas leganat, dispozitiv introdus de 
chirurgul oftalmolog scotian James Braid la 
jumătatea secolului al XIX-lea. Cu toate că cei 
mal mulți dintre hipnotizatori încearcă să-și 
calmeze subiecții în timpul „inducției“, aceasta 
relaxare nu este necesară; oamenii pot fi 
hipnotizati si in timp ce pedaleaza cu forta pe o 
bicicletă staționară. Studiile bazate pe 
electroencefalografie (EEG) confirma faptul ca, 
in timpul hipnozei, subiectii nu sunt intr-o 
stare de somn, ci sunt treji, desi uneori pot fi 
usor somnolenti. Mai mult, ei sunt liberi sa 
reziste la sugestiile hipnotizatorului şi 
nicidecum nu devin niște automate lipsite de 
minte. In sfârșit, cercetările realizate de 
regretatul psiholog Nicholas Spanos, de la 
Universitatea Carleton din Ontario, arată că 
eşecul reamintirii a ceea ce s-a întâmplat în 
timpul ședinței de hipnoză sau așa-numita 
amnezie posthipnotică nu este un element 
intrinsec al hipnozei și în mod tipic apare doar 
atunci când subiecţilor li se spune dinainte să 
se aştepte la această amnezie. 


Problema conștiinței 


Scena reprezentativă pe care am descris-o mai 
sus ridică și o întrebare de mai mare 
profunzime: Este hipnoza o stare distinctă de 
conștiință? Cei mai mulți oameni par să creadă 
acest lucru; într-un sondaj recent, nepublicat, 
psihologul Joseph Green, de la Universitatea 
de Stat din Lima, și colegii săi au constatat că 


77% dintre studenti sunt de acord ca hipnoza 
este o stare modificata de constiinta, distincta 
de constiinta din starea de veghe. Aceasta 
problemă este de o importanţă ce depășește 
domeniul academic. Dacă starea hipnotică este 
diferită de starea obișnuită de conștiință — o 
diferență de natura, si nu de grad —, acest 
lucru poate sugera ca subiectii hipnotizati pot 
face lucruri pe care le este imposibil să le 
realizeze în starea normală. De asemenea, 
ipoteza hipnozei ca stare aparte poate justifica 
ideea că hipnoza ar fi un mijloc special de 
reducere a durerii sau de creștere a efectului 
terapeutic al curelor psihologice si medicale. 

În ciuda descrierii atotprezente în filmele 
hollwyoodiene a hipnozei ca transă, 
cercetătorii au avut extrem de mari dificultăţi 
în identificarea unor indicatori specifici 
hipnozei, care să o distingă de alte stări de 
conștiință. Legendarul psihiatru american 
Milton Erickson a susținut că hipnoza este 
marcată de câteva trăsături unice, inclusiv de 
amnezia posthipnotica si de „literalism': 
tendinţa de a lua lucrurile literal, cum ar fi a 
răspunde cu „da“ la întrebarea „Poţi să-mi spui 
cât este ceasul?“ Am văzut deja că amnezia 
posthipnotică nu însoţeşte în mod inerent 
hipnoza, deci Erickson nu a avut dreptate aici. 
Mai mult, cercetări realizate de Joseph Green, 
de psihologul de la Universitatea Binghamton, 
Steven Jay Lynn, și de colegii acestora au arătat 
că subiecţii cei mai înalt sugestibili nu 
manifestă literalism în timp ce sunt 


hipnotizati; mai mult, participantil carora li s-a 
cerut sa simuleze starea hipnotică 
demonstrează rate chiar mai mari de literalism 
decât subiecţii înalt sugestibili. 

Alţi experți, precum regretatul psihiatru 
Martin Orne de la Universitatea Pennsylvania, 
au susținut ca doar participanții hipnotizati 
pot să funcţioneze după o „logică de transă, 
adică au capacitatea de a gândi două idei 
contradictorii în același timp. De exemplu, un 
hipnotizator îi poate sugera unui subiect că 
este surd și apoi să-l întrebe „Mă auzi acum?“ 
Acesta poate să răspundă „nu“, manifestând 
astfel o „logică de transă“. Cu toate acestea, 
cercetările realizate de regretatul Theodore X. 
Barber, care lucra la acea vreme la Fundaţia 
Medfield, si colegii săi au arătat că participanţii 
cărora li s-a cerut să simuleze hipnoza au 
manifestat „logica de transă“ la fel de frecvent 
ca și cei hipnotizati, ceea ce sugerează că logica 
de transă este o funcţie a aşteptărilor 
oamenilor mai degrabă decât o componentă 
intrinsecă a stării hipnotice propriu-zise. 


Modificari cerebrale 


Totuși, alti cercetători au încercat sa 
evidentieze indicatorii fiziologici specifici 
pentru sugestia hipnotică. Sub hipnoză, 
electroencefalogramele, în special cele ale 
participanţilor foarte sugestionabili, manifestă 
uneori o activitate crescută la nivelul undelor 
theta (patru până la șapte cicluri pe secundă). 


In plus, participantii hipnotizati prezinta in 
mod frecvent o activitate crescuta in cortexul 
cingular anterior. 

Totusi, niciuna dintre aceste descoperiri nu 
este surprinzatoare. Activitatea undelor theta 
este în mod tipic asociată cu stări de 
concentrare tăcută, care însoțesc in mod 
frecvent hipnoza. Cortexul cingular anterior 
este legat de percepţia contradictiilor, ceea ce 
multi participanţi hipnotizati experimentează 
de vreme ce isi imaginează lucruri (cum ar fi 
experienţe ale copilăriei percepute în prezent) 
care par a fi în conflict cu realitatea. De 
asemenea, psihologii au raportat schimbări 
cerebrale similare la subiecţi nehipnotizati. De 
exemplu, cortexul cingular anterior se 
activează în timpul faimoasei sarcini Stroop, în 
care subiecţilor li se cere să spună ce culoare 
are cerneala (cum ar fi „verde“) cu care sunt 
tiparite cuvintele ce desemneaza culorile opuse 
(cum ar fi cuvantul ,,albastru“). Astfel, aceste 
modificari cerebrale nu sunt exclusiv specifice 
hipnozei. 

Presupunerea larg răspândită legată de 
această stare distinctă (de transă) duce la ideea 
că hipnoza crește sugestibilitatea, conducând 
chiar la o complianta totală fata de sugestiile 
terapeutului. Poate cea mai vie reprezentare a 
acestui stereotip de zombi apare în 
spectacolele de hipnoză de iarmaroc, în care 
oamenilor li se induce, aparent, să latre ca un 


câine, sa cânte karaoke si sa se angajeze în alte 
comportamente comice sub privirile publicului 
amuzat. 

Totuși, cercetările arată că hipnoza exercită 
doar un impact minor asupra sugestibilitatii. 
Pe scalele standardizate ale sugestibilitatii 
hipnotice, care le cer participanţilor să se 
conformeze mai multor sugestii (ca un brat li 
se ridică singur, de exemplu), creșterea 
sugestibilitatii ca urmare a inducției hipnotice 
este în mod tipic în jur de 10% sau mai puţin. 
Mai mult, cercetările demonstrează că nu e 
nevoie de o inducţie hipnotică formală pentru 
a produce diversele efectele aparent 
spectaculoase a hipnozei, cum ar fi reducerea 
durerii extreme sau unele acrobaţii specifice 
spectacolelor de hipnoză (de ex., poziţionarea 
unui participant pe orizontală, sprijinit de 
spătarele a două scaune). Cele mai multe dintre 
aceste efecte, daca nu chiar toate, pot fi 
obtinute pur si simplu oferind persoanelor 
inalt sugestibile suficiente stimulente pentru a 
le realiza. Hipnotizatorii de spectacol sunt 
foarte constienti de acest mic secret. Inainte de 
a-şi începe numărul, ei sondeaza mai întâi 
publicul, căutându-i pe cei înalt sugestibili 
printr-o serie de sugestii. Apoi își aleg 
participanţii dintre cel câţiva care se 
conformează usor comenzilor 
hipnotizatorului. 

Suntem de acord cu Lynn și cu psihologul 
Irving Kirsch, de la Universitatea Hull din 
Anglia, care scriau in 1995 ca „eșuând în 


identificarea unor indicatori fiabili ai transei, 
după cincizeci de ani de cercetări minutioase, 
cei mai multi cercetători au ajuns la concluzia 
că această ipoteză [ca hipnoza este o stare 
distinctă de conștiință] nu mai e de niciun 
folos“. Tot mai multe dovezi sugerează că 
efectele hipnozei provin în mare din așteptările 
oamenilor cu privire la ce poate face hipnoza 
mai degrabă decât din starea hipnotică 
propriu-zisă. Totuşi, întotdeauna este posibil 
ca studii viitoare să răstoarne sau cel putin sa 
contrazică partial această concluzie. Îndeosebi 
cercetările cu privire la indicatorii fiziologici ai 
hipnozei pot elucida în ce mod diferă hipnoza 
de alte stări de conștiință. Cu toate că hipnoza 
ne oferă mistere fascinante încă nedescifrate — 
care îi vor tine decenii la rând ocupați pe 
oamenii de știință —, pare clar că ea are mai 
multe în comun cu starea de veghe obișnuită 
decât cu transa indusă de ceasul de buzunar 
din filmele de suspans de la Hollywood. 

Memoria la varsta inaintata 


Nu este o cauza pierduta 


Atunci cand Mick Jagger a cantat pentru prima 


e 


dată „What a drag it is getting ol > avea 
douăzeci si trei de ani. Acum are peste 
șaptezeci și topaie pe scenă cu energia unui 
tinerel. Jagger pare să fi găsit secretul pentru a 
rămâne într-o bună formă fizică pe măsură ce a 
înaintat în vârstă, dar îmbătrânirea poate fi 
dificilă pentru psihic. Mulţi adulți de vârste 
înaintate se tem de pierderea memoriei și se 
îngrijorează că se îndreaptă către demenţă sau 
Alzheimer. De fiecare dată când își uită cheile, 
lasă ușa descuiată sau uită un nume, își 
reamintesc de această îngrijorare supărătoare. 
În cele mai multe cazuri însă asemenea 
incidente supărătoare fac parte din pierderea 
normală a memoriei, asociată cu vârsta, și nu 
sunt semne ale unei demente iminente. 


Cu toate ca multi dintre adulţii de vârste 
inaintate cred ca acest declin este inevitabil, 
avem vesti bune pentru o buna parte dintre ei. 
Cercetătorii au dezvoltat o gama de metode si 
activitati utile pentru exersarea mintii si a 
corpului, care pot ajuta o minte vârstnică să-și 
păstreze o condiţie relativ bună. În acest 
capitol, examinăm cele mai promițătoare 
modalităţi de menţinere a memoriei pentru un 
creier normal ce îmbătrâneşte. 


Tipurile de memorie 


Memoria nu este o entitate unică. Termenul cu- 
prinde câteva modalități de reamintire și nu 
toate prezintă declinuri odată cu vârsta. De 
exemplu, oamenii mai bătrâni își păstrează 
vocabularul, precum și cunoștințele generale 
despre lume (memoria semantică). De 
asemenea, ei pot realiza în continuare anumite 
sarcini rutiniere, cum ar fi să facă o omletă sau 
să scrie la calculator (memorie procedurală), 
cam la fel de bine ca atunci când erau mai 
tineri. Oamenii prezintă însă lacune în ceea ce 
privește amintirea evenimentelor recente din 
viaţa lor (memoria episodică) sau uită de unde 
au aflat pentru prima dată o informatie 
(memoria sursei). De asemenea, pot avea 
probleme cu stocarea temporară, de scurtă 
durată, a informaţiilor (memoria de lucru) și 
cu amintirea lucrurilor pe care le au de făcut în 
viitor (memoria prospectivă). 


Memoria prospectiva, mai ales, este o tinta 
importanta a tehnicilor de optimizare mnezica, 
deoarece uitarea sarcinilor care urmează a fi 
realizate sau a unor programări poate cauza 
frustrări considerabile sau situaţii jenante. În 
2002 psihologul Narinder Kapur, de la Spitalul 
General Southampton din Anglia, și colegii săi 
au revizuit un număr de studii realizate cu 
privire la eficacitatea mai multor tehnici 
obișnuite de stimulare a memoriei prospective. 
Ei au constatat că ajutorul extern, ca scrierea 
unor liste sau setarea de alarme și notificări în 
telefonul mobil, poate fi de mare ajutor în 
reducerea problemelor de memorie, cum ar fi 
uitarea plăţii facturilor sau a promisiunii de a 
merge la diferite întâlniri. 

O alta strategie de succes presupune 
asocierea informaţiei care trebuie reamintită cu 
o imagine, o propoziţie sau un cuvânt. Cu cât 
asocierea este mai relevantă personal, cu atât 
este mai probabil să poată fi reamintită, 
metoda fiind cunoscută sub denumirea de 
procesare autoreferentiala. De exemplu, daca 
trebuie să returnăm o carte la bibliotecă, ne 
putem imagina pe noi înșine că facem acest 
lucru. Acronimele pot, de asemenea, să fie de 
mare ajutor. Prin această metodă, persoana 
formează un cuvânt nou din inițialele expresiei 
pe care vrea să o ţină minte. Pentru a-și aminti 
să cumpere un cadou pentru aniversarea soţiei 
sale, un bărbat a construit acronimul „BIG“ 
(mare) pentru „Birthday Gift" (cadou de ziua 
de naștere). 


In 2008 psihologele Betty L. Glisky, de la 
Universitatea Arizona, si Martha L. Glisky, de 
la Centrul Medical al Spitalului Evergreen, au 
descris si alte metode utile pentru 
îmbunătățirea memoriei, care presupun 
procesări vizuale sau semantice. Într-una 
dintre acestea, persoana evocă imagini legate 
de ceva ce vrea să retina. Pentru a vă reaminti 
numele „Popa“, vă puteţi imagina un preot 
ținând o slujbă in patrafir. Asemenea tactici 
pot fi de ajutor atâta timp cât nu ajungi sa i te 
adresezi acelui om cu „domnule Patrafir™. 

O abordare semantică presupune asocierea 
cuvintelor cu ceea ce dorim să ne reamintim. 
De exemplu, la un curs de educaţie muzicală pe 
care unul dintre autori (Hal Arkowitz) l-a 
urmat în școala elementară, profesorul a cerut 
clasei să asocieze tema muzicală din suita 
clasică Peer Gynt cu următoarea frază destul de 
prostească: „Dimineaţa se lasă și Peer Gynt iar 
cască, și muzica-i scrisă de Grieg”. Legătura cu 
această frază a fost concepută, astfel încât să-i 
ajute pe copii sa tina minte numele 
compozitorului. 

Chiar daca Glisky si Glisky au găsit dovezi 
pentru eficacitatea acestor tehnici vizuale și 
semantice, cele două cercetătoare au avertizat 
că ameliorările memoriei obţinute în laborator 
nu se traduc în mod necesar în ameliorări în 
viata cotidiană, deoarece aceste beneficii 
depind de oamenii care le practică și dacă ei 
folosesc aceste tactici în mod regulat. Această 
diferență de eficacitate poate fi mai mare în 


cazul strategiilor care necesita un timp si un 
efort considerabile pentru a fi invatate. De 
asemenea, ameliorarile din aria memoriei 
adesea nu functioneaza la fel pentru toata 
lumea. 

Studiile au găsit un oarecare temei pentru 
validitatea expresiei „capacităţile neexersate se 
pierd“ (use it or lose it). Cu cât ne folosim mai 
mult memoria — de exemplu, citind, dezlegând 
cuvinte încrucișate si jucând jocuri de 
societate —, cu atât aceasta va fi mai bună, 
probabil pentru că aceste activităţi implică 
utilizarea considerabilă a memoriei. 

Desigur, cei cu o memorie mai bună pot fi, de 
asemenea, mai înclinați, in mod natural, să-și 
exerseze mintea, ceea ce explică unele asocieri 
dintre memoria bună și cantitatea de stimulare 
cognitivă (dar probabil că nu pe toate). 


Minte sănătoasă în corp sănătos 


Dacă Jagger este cel puţin la fel de apt fizic 
precum arată, și mintea lui probabil că 
urmează același tipar. Unele studii au constatat 
că nivelul ridicat de exerciţii aerobice este 
asociat cu o memorie mai bună la adulţii în 
vârstă. Cu toate că multe dintre aceste studii nu 
demonstrează că exerciţiile fizice aerobice 
cauzează ameliorări ale memoriei, există unele 
care sugerează totuşi o conexiune cauzala. În 
studiul de sinteză din 2003, realizat de 
psihologul Stanley Colcombe, de la 
Universitatea Illinois din Urbana-Champaign, 


și de colegii sai, pornind de la optsprezece 
studii controlate care abordau aceasta asociere, 
ei au constatat că gimnastica aerobica într- 
adevăr duce la ameliorări ale memoriei. 

Activitatea aerobică susținută poate sa nu fie 
singurul mod în care să ne păstrăm mintea 
agilă și memoria ascuţită. Într-un studiu 
publicat în 2011, neurologa Ruth Ruscheweyh, 
de la Universitatea Munster din Germania, și 
colegii ei au evaluat activitatea fizică a 62 de 
adulți vârstnici timp de 6 luni. Chestionarul 
aplicat includea atât gimnastica organizată, cât 
și rutinele zilnice, precum mersul pe jos până 
la serviciu, urcatul scărilor și gradinaritul. 
Cercetătorii au corelat creșterile raportate ale 
activității fizice, indiferent de tipul ei, cu 
ameliorării ale memoriei episodice la sfârșitul 
celor 6 luni. Cu cât au crescut mai mult 
nivelurile de activitate, cu atât mai stimulată a 
fost memoria. Astfel, menţinerea activităţii 
fizice prin exerciții regulate, pe lângă treburile 
și sarcinile zilnice, poate fi cea mai bună rețetă 
pentru revigorarea puterii de reamintire. 
(Pentru mai multe informații despre 
conexiunea dintre exercițiile fizice și 
performanţele mentale la vârste înaintate, 
vedeţi art. „Fit Body, Fit Mind?, de 
Christopher Hertzog, Arthur F. Kramer, Robert 
S. Wilson, si Ulman Lindenberger, Scientific 
American Mind, iulie-august 2009.) 

Cercetarile sugereaza ca multe tehnici de 
memorare, precum și stilul de viata activ din 
punct de vedere fizic și mental pot îmbunătăţi 


memoria la adultii varstnici. Avem totusi un 
drum lung de facut inainte de a gasi metode 
foarte eficiente, dar, dat fiind interesul mare 
pentru acest domeniu, ne asteptam la progrese 
mari in viitorul apropiat. 


Lecturi recomandate 


Draaisma, D. (2013), The nostalgia factory: 
Memory, time and ageing, New Haven: Yale 
University Press. 


Glisky, E.L. & Glisky, M.L. (2008), Memory 
rehabilitation in older adults, in D. Tuss, G. 
Winocur & I. Robertson (coord.), Cognitive 
neurorehabilitation: Evidence and applications 
(ed. a 2-a) (pp. 541-562), Cambridge, 
Cambridge University Press. 


Winningham, R. (2009), Train your brain: 
How to maximize memory ability in older adults, 
Amityville: Baywood Publishing Company. 

E nasol sa imbatrdnesti (N.t.) 


Introducere 


Cu mai multe decenii in urma, psihoterapia era 
mai mult o arta decat o stiinta. Multi terapeuti 
se bazau pe intuitiile proprii și pe semnalele 
propriului corp și pur și simplu făceau ceea ce 
credeau ei că ar fi cea mai bună cale de a-i ajuta 
pe clienți să se schimbe. Existau prea puţine 
cercetări sau niciuna care să-i ghideze către 
metodele cele mai eficiente pentru diversele 
probleme. Apoi, cu aproximativ patruzeci de 
ani în urmă, cercetătorii din domeniul 
psihologiei clinice și psihiatriei și-au îndreptat 
atenţia către studiile de cercetare, având ca 
obiectiv stabilirea gradului de eficacitate al 
diferitelor psihoterapii. Ca rezultat, acum avem 
date solide cu privire la terapiile care 
funcţionează rezonabil de bine pentru o largă 
varietate de probleme. Dar tot mai avem cale 
lungă de străbătut. 

Unii terapeuti susţin că metoda lor preferată 
este superioară altora. Alţii cred că cele mai 
multe sau că toate terapiile sunt la fel de 
eficiente datorită elementelor pe care le au în 
comun, cum sunt empatia, susţinerea şi 
feedbackul. Care viziune este cea corectă? 
Contează ce tip de terapie face o persoană? În 
această secţiune a cărții examinam această 
dezbatere și aflăm niște adevăruri cu privire la 
ambele puncte de vedere. 


Psihoterapia este deseori folosita in asociere 
cu alte metode, cel mai adesea cu 
medicamentele psihotrope. Dovezile sugerează 
că în multe cazuri de depresie această 
combinație poate fi mai eficientă decât fiecare 
dintre metode aplicate separat. Un alt 
tratament folosit uneori în asociere cu 
psihoterapia este utilizarea animalelor 
domestice. Unii psihologi susțin că terapia 
asistată de animale (TAA) poate fi mai eficientă 
decât psihoterapia fără asistența animalelor. 
Asa să fie oare? În această secțiune aruncam o 
privire mai în detaliu asupra acestei chestiuni. 

Oamenii cu probleme caută adesea ajutor din 
alte surse decât psihoterapia, așa cum sunt de 
pildă cărțile de autoajutorare. Vânzările 
acestor cărţi ating milioane de dolari în fiecare 
an, câteva mii de cărţi noi fiind publicate anual. 
Unele persoane tulburate găsesc ajutor in 
aceste cărţi, dar multi psihoterapeuti le 
folosesc si ei ca parte a metodei lor de 
tratament. Frecvent, autorii cărților de 
autoajutorare fac aprecieri nerealiste cu privire 
la capacitatea de vindecare a unei persoane 
care va urma întocmai sfaturile pe care le dau 
ei. În această secțiune vom afla dacă aceste 
cărți au vreo valoare în a-i ajuta pe oamenii 
care suferă de afecțiuni psihice. 

Oamenii adesea apelează si la alte surse de 
ajutor pentru problemele personale: la 
psihologii de la TV, cum ar fi Dr. Phil. 
Emisiunile lor atrag audiențe imense, mulți 
oameni crezând fără umbră de îndoială că ei 


folosesc principii terapeutice valide şi metode 
care sunt de ajutor pentru invitaţii lor. De 
obicei, aceste celebrităţi intră în contact cu un 
individ, cu un cuplu sau cu o familie care caută 
ajutor pentru probleme psihologice. Cei mai 
multi folosesc o metodă foarte directivă și le 
spun oamenilor ce trebuie să schimbe si cum să 
procedeze — este ceea ce numim metoda Just 
do it — „fapte, nu vorbe“. Unii oameni din 
public iau în serios această metodă și o folosesc 
pentru ei înșiși, precum și pentru prietenii și 
membrii familiilor lor. Sunt de ajutor acești 
psihologi de pe ecrane? Sunt metodele pe care 
le folosesc ei validate de cercetări? 

Mulţi oameni își formează propria impresie 
cu privire la modul de lucru al terapeutilor din 
media, în special de la televizor și din filme. La 
fel ca în cazul psihologilor de la TV, publicul 
larg și-i reprezintă pe specialiștii din sănătatea 
mentală ca fiind atoatestiutori şi omnipotenti. 
Pe de altă parte, avem și acele descrieri din 
media ale psihoterapiei în care pacientul stă 
întins pe o canapea în timp ce terapeutul 
încearcă să ajungă la „rădăcinile inconștiente 
de demult ale problemei, vorbind foarte puţin 
în acest proces. Cât de eficiente sunt astfel de 
abordări? 

Miturile discutate în această secțiune au un 
impact practic asupra celor care cred în ele. 
Aceste mituri transmit informaţii eronate 
despre psihoterapie, care îi pot determina pe 
oameni să evite psihoterapia de care au nevoie 
sau să solicite psihoterapie pornind de la 


aşteptări nerealiste. In această secțiune, 
examinam câteva întrebări despre psihoterapie 
și metodele asociate cu aceasta. 


e Sunt toate terapiile la fel de eficiente? 


e Eficacitatea diferitelor psihoterapii se 
datorează elementelor pe care le au în 
comun, precum empatia și susținerea, 
sau factorilor specifici diferitelor 
abordări? 


e Este psihoterapia asistată de animale 
mai eficientă decât psihoterapia unu-la- 
unu? 


e Adăugarea medicatiel creste 
eficacitatea psihoterapiei? 


e Cât de mult ajută cărţile de self-help? 


e Cât de mult ajută psihologii de pe 
ecrane? 


e Cât de corecte sunt reprezentările 
psihoterapiei în media? 


e De ce uneori oamenii sunt rezistenți la 
schimbare, desi știu că, dacă o fac, și-ar 
îmbunătăţi calitatea vieții? 


Toate psihoterapiile sunt la fel? 


Multe intrebari pot aparea in mintea unui 
potential client care cauta un psihoterapeut. 
Cat de experimentat este terapeutul? I-a mai 
ajutat oare si pe alti oameni cu probleme ca a 
mea? Este el sau ea o persoană cu care pot 
comunica? Dar s-ar putea ca acelui client sa nu- 
i vină în minte întrebarea: Ce tip de terapie face 
acest specialist? Oamenii adesea presupun ca 
orientarea terapeutica este irelevanta pentru 
eficacitatea tratamentului. Este aceasta o 
presupunere corecta? 

Psihologii nu au căzut de acord cu privire la 
întrebarea dacă „școala“ de terapie poate 
prezice eficacitatea unei terapii. Într-un sondaj 
din 2006, realizat de psihologii Charles 
Boisvert, de la Colegiul Rhode Island, si David 
Faust, de la Universitatea Rhode Island, 
cercetători în psihoterapie au evaluat afirmaţia: 


„În general, terapiile ajung la rezultate 
similare“, cu un scor mediu de 6 pe o scală de 
la 1 la 7 puncte, ceea ce indică un acord 
puternic. Dimpotrivă, psihologii practicati au 
acordat o medie de 4,5 puncte, ceea ce 
înseamnă că sunt doar moderat de acord cu 
această afirmaţie. Așa cum vom descoperi, 
ambele tabere își pot argumenta punctul de 
vedere. 

Cu toate că mai multe psihoterapii folosite în 
mod obișnuit sunt, în mare, comparabile ca 
efect, unele opţiuni sunt mai puţin potrivite 
pentru anumite tulburări, putând fi chiar 
dăunătoare. În plus, diferenţele dintre terapii, 
în ceea ce priveşte eficacitatea lor, pot depinde, 
în parte, de tipul de probleme psihologice care 
îl afectează pe clienți. 


Povestea păsării dodo 


Există cel puţin cinci sute de tipuri diferite de 
psihoterapie, conform unei estimări realizate 
de psihologul John Norcross, de la 
Universitatea Scranton. Dat fiind ca 
cercetătorii nu le pot investiga pe toate, ei s-au 
concentrat în general pe metodele cel mai 
frecvent folosite. Acestea includ terapia 


comportamentală (modificarea 
comportamentelor nesănătoase), terapia 
cognitiv-comportamentala (modificarea 


modurilor de gândire dezadaptative), terapia 
psihodinamică (rezolvarea conflictelor interne 
inconștiente și procesarea experienţelor 


nefericite din copilărie), terapia interpersonala 
(remedierea modurilor  nesănătoase de 
interacțiune cu alții) și terapia centrată pe 
persoană (ajutorul dat clienților pentru a-și 
găsi propriile soluţii pentru problemele din 
viaţa lor). 

Încă din 1936, psihologul Saul Rosenzweig, 
de la Universitatea Washington, a conchis, 
după ce a revizuit cercetările pe această temă, 
că orice terapie funcționează la fel de bine ca 
oricare alta. La acea vreme, multe dintre 
principalele tratamente se încadrau, în mare, 
în categoriile psihodinamică ȘI 
comportamentală, care sunt și astăzi folosite 
pe scară largă. Rosenzweig a introdus metafora 
păsării dodo, după creatura cu pene din 
povestirea Alice în tara minunilor a lui Lewis 
Carroll, care declara, dupa un concurs, că „toţi 
au câștigat și toţi trebuie să fle premiaţi. 
Expresia „verdictul păsării dodo“ a ajuns de 
atunci să se refere la opinia că toate terapiile au 
același efect. 

Acest verdict a dobândit fundamentare în 
1975, atunci când Lester Luborsky, psiholog la 
Universitatea Pennsylvania, si colegii sai au 
publicat o revizuire a cercetărilor relevante, 
care sugera că toate terapiile funcţionează la fel 
de bine. Ideea a căpătat si mai multă forță in 
1997, atunci când psihologul Bruce E. 
Wampold, de la Universitatea Wisconsin- 
Madison, si coautorii au publicat o 
metaanaliză (o revizuire cantitativă) a mai 
mult de 200 de studii ştiinţifice, în care 


terapiile bona fide (genuine) erau comparate cu 
absenta oricarui tratament. Prin terapii bona 
fide, ei înțelegeau tratamente oferite de 
terapeuti calificați, bazate pe principii 
psihologice solide și descrise în publicaţii. 
Echipa lui Wampold a constatat că diferenţele 
de eficacitate dintre tratamente sunt minime 
(și că toate sunt mai bune decât absența 
tratamentului). 

O explicaţie a „efectului păsării dodo“ este 
că, practic, toate tipurile de psihoterapie au în 
comun nişte trăsături importante. Într-o carte 
clasică din 1961, regretatul psihiatru Jerome 
Frank, de la Universitatea Johns Hopkins, 
argumenta că toate terapiile eficace presupun 
roluri clar prescrise pentru vindecător și 
pentru client. Ele le prezintă clienţilor 
rationalizari teoretice plauzibile si le oferă 
ritualuri terapeutice specifice, scria el. De 
asemenea, se desfăşoară într-un cadru, de 
obicei un cabinet confortabil, asociat cu 
ameliorarea suferinţei. Autorii de mai târziu au 
continuat pe linia lui Frank, susținând că 
terapiile eficace necesită empatie din partea 
clinicianului, o relaţie apropiată între specialist 
și client și obiective terapeutice comune. 

Astăzi, multi autori susţin că aceste elemente 
comune și altele sunt chiar mai puternice decât 
caracteristicile care fac diferenţa între o terapie 
și alta. Ca să luăm doar un exemplu, Wampold 
a conchis într-o analiză din 2001 că alianţa 
terapeutică — forţa legăturii dintre terapeut și 
client — explică circa 7% din eficacitatea 


terapeutica, in timp ce scoala terapeutica vine 
cu o influenta de doar 1%. Cea mai mare parte 
din restul de 92% se presupune ca este cauzata 
de alti factori, cum ar fi personalitatea 
terapeutului si cea a clientului. 


A disparut pasarea dodo? 


Cu toate ca cei mai multi cercetători sunt de 
acord ca factorii comuni joaca roluri-cheie in 
psihoterapie, unii se îndoiesc cu privire la 
faptul că toate metodele sunt la fel de eficiente. 
Chiar si Wampold a făcut observaţia că 
rezultatele sale se verifică doar pentru 
tratamentele bona fide si nu se extinde la toate 
cele cinci sute sau peste cinci sute de terapii. 
De exemplu, puţini experţi ar susține că 
terapia prin renaștere (rebirthing therapy), care 
pleacă de la îndoielnica premisă conform 
căreia trebuie să-ţi „retrăieşti trauma nașterii 
pentru a-ţi vindeca nevroza, funcţionează la fel 
de bine ca terapia cognitiv-comportamentala 
pentru majoritatea afecţiunilor psihice. 

Mai mult, cercetările sugerează că, inclusiv 
printre terapiile larg acreditate, tipul de 
tratament contează în anumite circumstanţe. 
Un studiu de sinteză din 2001, realizat de 
psihologii Dianne  Chambless, de la 


Universitatea Pennsylvania, si Thomas 
Ollendick, de la Institutul Politehnic din 
Virginia, a dezvaluit ca terapia 
comportamentală ȘI cea cognitiv- 


comportamentala sunt mai eficiente decat cele 


mai multe tratamente pentru tulburări de 
anxietate si depresie sau pentru problemele de 
comportament la copii si adolescenti. Mai 
mult, intr-o metaanaliza din 2010, psihologul 
David Tolin, de la Institutul pentru Cercetarea 
Stilului de Viata din Hartford, Connecticut, a 
constatat ca aceste doua tipuri de terapie dau 
rezultate mai bune decat terapia 
psihodinamică în cazurile de anxietate și în 
cele de tulburări de dispoziție. 

„Verdictul păsării dodo“ este limitat și de 
dovezile care arată că există câteva terapii 
folosite pe scară largă, dar care nu 
funcționează şi mai mult dăunează. De 
exemplu, într-un studiu de sinteză din 2003, 
psihologul Richard McNally, de la 
Universitatea Harvard, si colegii sai au evaluat 
tehnica debriefingului psihologic in conditii de 
criză. Prin acest tratament de înlăturare a 
simptomelor de stres posttraumatic, terapeutii 
îi îndeamnă pe cei expuşi la evenimente 
supraincarcate emotional, cum ar fi 
împușcături sau cutremure, să încerce să 
retrăiască sentimentele pe care le-au avut în 
timpul evenimentului la puţin timp după 
întâmplare. Echipa lui McNally a conchis că 
acest tratament este ineficace, dacă nu chiar 
dăunător, din cauză că interferează cu 
mecanismele de adaptare (coping) naturale. 

În lumina acestor descoperiri, căutarea unui 
terapeut trebuie, cel puţin uneori, să 
presupună o verificare a tipului de tratament 
pe care acesta îl practică. Este adevărat că unele 


ingrediente, precum empatia, care se regaseste 
in toate terapiile eficiente, sunt de efect si ca 
diferite tehnici acreditate sunt la fel de 
influente pentru o gama larga de dificultăți. 
Totusi, in anumite circumstante, orientarea 
terapeutica specifica poate conta. De exemplu, 
daca specialistul adopta o abordare din afara 
celor larg acceptate si validate empiric — una 
care nu se inscrie in categoriile largi pe care le- 
am enumerat aici —, nu trebuie presupus că 
acest tratament va fi de același ajutor ca altele. 
Dacă suferi de o tulburare de anxietate sau de 
una dintre celelalte afecţiuni pentru care 
intervenţiile comportamentale şi cognitiv- 
comportamentale funcționează bine, atunci a 
alege să lucrezi cu cineva care practică aceste 
două tipuri de psihoterapie este probabil o 
alegere mai bună. 

Desigur, oamenii de știință au evaluat 
sistematic doar un număr mic de psihoterapii 
dintre cele create până acum, pentru a urmări 
eficacitatea lor in tratarea numeroaselor 
tulburări psihice care afectează omenirea. În 
deceniul următor, sperăm ca noi studii de 
cercetare să clarifice dacă tipul de terapie are o 
influenţă anume asupra vindecării unui individ 
de suferința sa psihică. 


Lecturi recomandate 


Hunsley, J. & Di Guilio, G. (2002), Dodo 
bird, phoenix, or urban legend? The question 
of psychotherapy equivalence, Scientific Review 
of Mental Health Practice, 1(1), 11-22. 


Wampold, B.E. & Imel, Z. (2015), The great 
psychotherapy debate: The evidence for what 
makes psychology work, New York: Routledge. 


Cartile de self-help chiar sunt de 
ajutor? 


Aţi cumpărat vreodată o carte de 
autoajutorare? Dacă da, sunteţi la fel ca 
majoritatea americanilor. Numai în anul 2003 
editurile din SUA au scos mai mult de 3 500 de 
titluri noi de autoajutorare, vânzările atingând 
peste 650 de milioane de dolari. Mulţi dintre 
cumpărători nu pot sau nu vor să meargă la 
psihoterapie, deși sondajele realizate de John 
C. Norcross, de la Universitatea Scranton, şi de 
alții indica faptul ca 80% dintre 
psihoterapeuti, deci majoritatea, le recomandă 
pacienţilor lor astfel de cărţi. Cât de bine își 
ating scopul cărțile de autoajutorare? 

Autorii cărţilor de self-help fac adesea 
promisiuni grandioase, care stârnesc 
scepticismul. Să ne gândim la titlul volumului 
de mare succes al lui Anthony Robbins: Trezește 


uriasul din tine. Cum sa preiei imediat controlul 
destinului tau mental, emotional, fizic și 
financiar! (Act si Politon, 2017). Supracoperta 
cărții originale il descrie pe Robbins ca pe un 
„expert recunoscut in psihologia schimbării“. 
Totuși, el nu are niciun fel de pregătire formală 
în sănătatea mentală. Și cu alte ocazii Robbins 
a stârnit ridicări din sprâncene, ca atunci când 
a afirmat că poate vindeca o problemă psihică 
într-o singură şedinţă, că poate face pe cineva 
să se îndrăgostească de tine în cinci minute și 
chiar că poate resuscita persoane aflate în 
moarte cerebrală. (Dacă va face acest lucru cu 
destul de mulţi oameni, s-ar putea să vândă și 
mai multe cărți.) 

Chiar și autori care au calificarea de psiholog 
nu sunt imuni la hiperbole. Wayne Dyer, 
consilier-psiholog, a scris You'll See It When 
You Believe It: The Way to Your Personal 
Transformation******** (Harper Paperbacks, 
2001). Supracoperta promite ca, „prin 
credinţă, poți face visurile imposibile să devină 
realitate, sa transformi obstacolele in 
oportunităţi, să scapi de vinovăţie și de agitația 
interioară și să-ţi petreci fiecare zi făcând ceea 
ce-ţi place să faci“. E o treabă bună daca îţi iese. 
Cu privire la timpul, banii și efortul pe care le 
cheltuie cumpărătorii acestor materiale, fără să 
menţionăm speranțele pe care ele le hrănesc, 
este uimitor cât de puţine lucruri știe o 
persoană obișnuită despre eficacitatea acestor 
cărţi. Mai mult, așa cum observă psihologul 
clinician Gerald M. Rosen, de la Universitatea 


Washington, organizațiile psihologice 
profesionale fac prea putin pentru a educa 
publicul cu privire la punctele tari si slabe ale 
autoajutorării. Totuși, unii cercetători au 
realizat studii edificatoare cu privire la efectele 
cărţilor de self-help, adică ale „biblioterapiei, 
cum o numesc el. 

În mod tipic, cercetătorii recrutează 
participanţi cu o problemă specifică (precum 
depresie, atacuri de panică sau obezitate). 
Măsoară obiectiv problema înainte și după 
biblioterapie și compară datele obţinute cu un 
grup care nu citeşte nicio carte și nu face 
niciun alt tratament (grupul „de „control); 
perioada de intervenţie durează de obicei între 
4 şi 12 săptămâni. Unele studii compară, de 
asemenea, biblioterapia cu psihoterapia 
fata-in-fata. 

Rezultatele demonstrează ca în general 
biblioterapia duce la îmbunătăţiri mai mari ale 
sănătăţii mentale decât absenţa oricărui 
tratament si adesea are beneficii egale cu cele 
obținute din psihoterapie. Înainte de a te 
conecta pe Amazon.com sau de a te grăbi la 
librărie însă, mai stai puţin ca să vedem care 
sunt limitările acestei cercetări. 


Eșantionul mic. A fost evaluat doar un procent 
infim de cărți de autoajutorare; un eșantion 
mai mare ar putea demonstra efecte diferite. 

Probleme mici. Multe studii au folosit subiecți 
cu probleme relativ minore (cum ar fi o frică 


usoara de a vorbi in public), care se pot preta 
mai bine la strategiile de autoajutorare decat 
problemele grave. 

Rezultate neuniforme. Ameliorarile apar la 
unele persoane, dar nu la toate, si multi din 
cel care se fac bine raman in continuare cu 
simptome semnificative. 

Condiţiile studiului generează un succes mai 
mare. Voluntarii participanți la studiu pot fi 
mai motivaţi decât persoanele care doar 
răsfoiesc cărţile la întâmplare în librărie sau 
în aeroport. Subiectii pot fi încurajați în mod 
deosebit să citească acea carte, întrucât 
cercetătorii adesea îi sună pentru a le 
monitoriza evoluţia. (Pe de altă parte, unul 
dintre autori |Hal Arkowitz] are de mai mult 
de treizeci de ani o carte de autoajutorare, 
intitulată How to Get Control of Your Time and 
Your Life********, Încă nu a găsit timp s-o 
citească. Poate că ar trebui să participe și el 
la unul dintre studiile acestea.) 

Tratamente combinate. Un studiu de sinteză 
a constatat că participanţii la studiul privind 
biblioterapia s-au întâlnit si cu terapeuti 
timp de 36 de minute în medie săptămânal, 
ceea ce face dificilă separarea efectelor 
pozitive datorate psihoterapiei de cele 
datorate biblioterapiei. 


Caseta 39.1 Utilizarea inteleapta a cartilor de 


autoajutorare 


e Alegeţi cărti bazate pe cercetări sau pe 


principii psihologice valide în ceea ce 
privește căile de schimbare. Verificaţi 
dacă autorul face referiri la cercetări 
publicate care sa îi susțină 
argumentele. Printre cărțile care au 
fost utilizate cu efecte bune în studiile 
de biblioterapie se numără: Feeling 
Good: The New Mood ‘Therapy********, 
de David D. Burns (Avon, 1999); Mind 
Over Mood: Change How You Feel by 
Changing the Way You Think******** de 
Dennis Greenberger si Christine 
Padesky (Guilford Press, 1995) și 
Coping With Panic: A Drug-Free 
Approach to Coping with Anxiety 
Attacks********, de George Clum (Self 
Change Systems, 1999). 


Verificaţi referintele cu privire la 
autor. Autoproclamarea ca specialist 
(sau aparitia in emisiunea Oprah) nu 


face din nimeni un specialist. 


e Aveţi grija la cărțile care fac 
promisiuni pe care este evident că nu 
le pot îndeplini, cum ar fi vindecarea 
unei fobii în cinci minute sau 
repararea unei casnicii eșuate într-o 
săptămână. În mod tipic, aceste cărți 
se bazează pe prejudecățile şi 
preferintele personale ale autorului 
mai degrabă decât pe principii 
psihologice valide. 


e Aveti grijă la autorii care oferă soluții 
„bune la toate“. De exemplu, o carte 
care vă spune să vă exprimati 
întotdeauna furia fata de partener nu 
tine cont de complexitatea 
persoanelor implicate si de conditiile 


specifice ale casniciei respective. 


e Daca problema este una gravă — cum 
ar fi o depresie clinica, o tulburare 
obsesiv-compulsiva sau 
schizofrenie —, este mal bine sa 
apelati la tratament de specialitate 


decat sa cititi o carte de autoajutorare. 


Sperante false. Unele carti de autoajutorare nu 
reusesc sa ofere lucrurile exagerate pe care le 
promit. In consecinta, cititorii pot percepe 
lipsa schimbării ca pe un eșec personal si se 
pot considera pe ei înșiși niște cazuri fără 
speranță („sindromul sperantelor false“). 
Atunci când nu le sunt îndeplinite așteptările 


nerealiste privind schimbarea de sine, 
oamenii se simt frustrati si descurajati, iar 
unii dintre ei renunţă chiar să mai încerce să 
se schimbe. 


Chiar si atunci cand  autoajutorarea 
funcţionează, poate să nu funcţioneze la fel ca 
psihoterapia. Această posibilitate a fost 
examinată într-un studiu de sinteză realizat în 
2007 de Marisa Menchola, împreună cu 
colegul Arkowitz, de la Universitatea Arizona, 
și cu Brian Burke, de la Colegiul Fort Lewis. 
Spre deosebire de revizuirile anterioare ale 
cercetărilor existente, această sinteză a inclus 
doar studii în care contactul cu un terapeut sau 
cercetător a fost minim și în care subiecții 
sufereau de tulburări grave, cum ar fi depresia 
majoră sau tulburarea de panică. În mare, 
biblioterapia a fost mai bună decât niciun 
tratament, dar psihoterapia a fost totuși 
superioară biblioterapiei. Anumite cărți de 
autoajutorare pot fi resurse valoroase pentru 
schimbarea personală, mai ales dacă cititorii 
urmează cele câteva idei simple menţionate în 
Caseta 39.1. Faimoasa expresie latină rămâne 
totuși valabilă: Caveat emptor! 
(„Cumpărătorule, ai grijă!) 


Lecturi recomandate 


Menchola, M., Arkowitz, H. & Burke, B. 
(coord.) (2007), Efficacy of self-administered 


treatments for depression and anxiety. 
Professional Psychology: Research and Practice, 
38, 421-429. 


Rosen, G.M., Glasgow, R.E., Moore, T.M. & 
Barrera, M. (2015), Self-help therapy: Recent 
developments in the science and business of 
giving psychology away, in S.L. Lilienfeld, S.J. 
Lynn, & J.M. Lohr (coord.), Science and 
pseudoscience in clinical psychology (pp. 245- 
274). New York: Guilford Press. 


Scogin, F.R. (coord.) 2003, The status of self- 
administered treatments [Special section], 
Journal of Clinical Psychology, 59(3), 247-349. 


i oi k e oe a E 


Vet vedea atunci când vei crede. Calea către 
transformarea ta personală (N.t.) 


e oe ale oe oh ok ai ok 


Cum să obţii controlul asupra timpului și vieți tale 
(N.t.) 


oe ok ake k okk 


Să te simţi bine. Noua terapie a stării de dispoziție 
(N.t.) 


e zh k e a ok 


Mintea controlează afectele. Schimbă ce simți, 
schimbând ce gândești (N.t.) 


ae ke ai k Ik 2c k 


Gestionarea panicii. O metodă fără medicamente de 
gestionare a atacurilor de anxietate (N.t.) 


Capcana metodei „just Do It!“ 
(„Fapte, nu vorbe!“) 


Sau de ce Dr. Phil si Dr. Laura nu vă vor rezolva 
problemele 


O femeie căsătorită de paisprezece ani 
telefonează în direct, la radio, și intervine în 
emisiunea Dr. Laura. Ascultătoarea spune că 
recent a realizat că ea nu a fost niciodată iubită 
de soţul ei și îi povestește Dr. Laura că i-a spus 
acest lucru și soțului ei. Cuplul merge la 
consiliere maritală, dar, așa cum rezultă dintr- 
o înregistrare de pe YouTube a episodului 
respectiv, Dr. Laura îi spune femeii care a sunat 
că această consilieră este inutilă, din cauza 
atitudinii femeii. Conversatia continua asa: 


Dr. Laura: Ce întrebare aveți pentru mine? 


Apelanta: Ce fel de sfat puteti sa-mi dati ca sa 


încerc sa...? 


Dr. Laura (intrerupand-o): Prea tarziu, acum 


e prea târziu, v-aţi purtat cu cruzime. 
Apelanta: Atunci... 


Dr. Laura (întrerupând-o din nou): Incercati 
să vă cereti iertare, fiind bună cu el în fiecare zi. 
Poate că aveţi probleme doar la capitolul „a 


simți compasiune pentru cineva“. 


Într-un episod al emisiunii TV a Dr. Phil, 
care a debutat pe 1 aprilie 2009, Dr. Phil vorbea 
cu o invitată care îi cerea un sfat, pentru ca se 
infuria foarte tare pe copii și uneori îi lovea. 
Răspunsul lui: „Știu că puteţi să vă opriți. 
Puteţi să vă abtineti pentru că vă puteţi 
controla fata de alti oameni... Dacă vreţi, o să si 
puteţi...” 

Participanţii la emisiunile Dr. Laura 
(Schlessinger) și Dr. Phil (McGraw) caută 
ajutor pentru o diversitate de probleme 
personale, iar sfaturile oferite de gazde ajung 
la o mulțime de oameni. În 2010 emisiunea 
interactivă realizată de Dr. Laura a atras mai 
mult de 9 milioane de ascultători pe 
săptămână. Cam în aceeași perioadă, Dr. Phil 
atrăgea în mare cam 4 milioane de spectatori 
pe emisiune. Totuși, niciunul dintre ei nu a 
pretins că ceea ce face ar fi psihoterapie. Mai 
mult, opiniile exprimate în mod obișnuit atât 


de Schlessinger, cat si de McGraw cu privire la 
necazurile oamenilor contrazic mare parte din 
literatura psihologica, ceea ce sugereaza ca 
recomandările lor cu greu ar putea funcționa și 
că ar putea fi chiar dăunătoare. 

Cu toate că Schlessinger are o acreditare, în 
California, pentru consiliere maritală şi pentru 
lucrul cu copii și familii, ea a făcut un doctorat 
în fiziologie, nu în psihologie, ceea ce face ca 
utilizarea titlului de „Doctor“ drept calificare 
pentru a le da sfaturi oamenilor să fie, de fapt, 
o inducere în eroare. McGraw are un doctorat 
în psihologie si a avut ca psiholog drept de 
practică în Texas până în anul 2006, după care 
nu și-a mai reînnoit acreditarea. 


Blamarea victimei 


McGraw şi Schlessinger au dreptate când 
subliniază  responsabilitatea personală si 
descurajează blamarea altora pentru 
problemele personale. Totuși, deseori ei duc 
responsabilizarea individuală la extremă, dând 
de înţeles că oamenii sunt vinovaţi pentru toate 
dificultăţile pe care le întâmpină, deși, în 
realitate, la problemele psihologice pot 
contribui semnificativ și factori, precum 
moștenirea genetică, istoria personală și 
circumstanţele actuale. Accentuarea mai presus 
de orice a controlului personal îi poate 
descuraja pe oameni să identifice problemele 
externe sau contextele care pot contribui la 
problemele lor si care ar putea fi schimbate. 


Un alt dezavantaj al stilului lui Schlessinger 
si McGraw este lipsa lor de empatie, lipsa 
dorintei de a intelege gandurile, sentimentele 
și chinul unei alte persoane, din perspectiva 
acelei persoane. Schlessinger petrece de obicei 
doar câteva minute cu o persoană care sună în 
emisiune, întrerupând-o frecvent și uneori 
referindu-se in termeni  derogatori la 
comportamentul persoanei respective, cum ar 
fi utilizarea apelativului „prost/proastă“. Sfatul 
el, în cuvinte dure, este de obicei bazat pe 
vederile ei sociale și religioase conservatoare și 
adesea neglijează multe dintre problemele 
specifice cu care se confruntă apelantul. 
McGraw petrece în mod tipic ceva mai mult 
timp ascultând, dar ajunge relativ repede la 
concluzii despre cauzele și soluţiile pentru 
problemele invitatului, demonstrând, şi el, 
puțină apreciere fata de complexitatea vieţii 
oamenilor. 

Cercetări recente sugerează că lipsa de 
empatie este un handicap atunci când încerci 
să-i ajuţi pe oamenii cu probleme psihologice 
sau sociale. Într-o revizuire cantitativă din 
2002 a mai multor studii, psihologul Arthur 
Bohart, care lucra pe atunci la Universitatea de 
Stat California — Dominguez Hills, împreună 
cu colegii săi a găsit o corelaţie între nivelul 
înalt de empatie al terapeutilor si rezultatele de 
succes ale pacienţilor lor. Într-un studiu din 
1992, psihiatrul David Burns, pe atunci la 
Facultatea de Medicina a Universității 
Pennsylvania, și colegii săi au folosit tehnici 


statistice avansate pentru a distinge Intre cauze 
și efecte si au constatat că abilitatea 
terapeutului de a empatiza nu doar că este 
corelată cu progresul pacientului, dar si 
contribuie efectiv la acel progres. Empatia este 
piatra de hotar în psihoterapie, atât pentru că 
terapeutii au nevoie de ea pentru a oferi 
îndrumări relevante, cât și pentru că pacienţii 
beneficiază de pe urma faptului că se simt cu 
adevărat intelesi. 


Generarea rezistenței 


În loc să încerce să-și înțeleagă invitaţii, 
deseori Schlessinger și McGraw îi confruntă pe 
aceștia, fiind directivi și autoritari, spunându- 
le oamenilor ce să facă sau ce să nu facă, deși 
au relativ puţine informaţii de la cei cărora le 
adresează instrucțiunile lor. De exemplu, Dr. 
Phil i-a spus unui tânăr de nouăsprezece ani 
care se gândea să se căsătorească cu o femeie 
de treizeci de ani, cu doi copii, după o perioadă 
foarte scurtă de când se cunoscuseră: „În mod 
absolut și fără echivoc, nu trebuie să faci asta!” 
Chiar dacă spectatorii vor încuviinţa la aceste 
sfaturi, numeroase studii arată că stilul directiv 
al terapeutului îi poate face pe multi să se 
opintească si chiar să-și agraveze problema 
psihică. În 1985, psihologii Gerald Patterson și 
Marion Forgatch, de la Centrul de Invatare 
Socială, din Oregon, au conchis că directivele 
date de terapeutii care le învățau pe mame cum 
să se comporte cu copiii dificili generau si mai 


multe reacţii de rezistenţă din partea mamelor, 
spre deosebire de o consiliere suportivă, care 
presupunea încurajarea blândă a mamelor și 
credința in capacitatea copilului de a se 
schimba. Într-un studiu din 1993, psihologul 
William R. Miller, de la Universitatea New 
Mexico, şi colegii sai au constatat că terapeutii 
care foloseau mai multe replici directive și 
confruntationale generau o mai mare opoziție 
din partea clienţilor lor cu probleme de 
consum de alcool. În plus, cu cât terapeutii 
erau mai directivi, cu atât clienţii consumau 
mai mult alcool la un an după terapie. 

Cei mai multi psihoterapeuti ştiu că nu e de 
niciun ajutor să le spună franc oamenilor să 
înceteze comportamentul-problema si că, în 
realitate, nu există niciun fel de date care să 
arate că cineva ar fi beneficiat de pe urma 
sfaturilor primite de la Schlessinger sau 
McGraw. După o examinare minuțioasă a 
literaturii de specialitate și a informaţiilor de 
pe internet, nu am găsit niciun studiu de 
urmărire a participanţilor, fie formal, fie 
informal. 

Întrucât practicile lui Schlessinger şi 
McGraw nu au nicio bază, credem că acești 
celebri moderatori de emisiuni radio sau TV 
trebuie să demonstreze că nu cauzează daune 
celor pe care îi sfătuiesc în direct. A numi ceea 
ce fac ei „divertisment“ sau „educaţie“ nu îi 
exonereaza de această cerință. Ambele 
emisiuni oferă reprezentări incorecte ale 
modului în care specialiștii în sănătatea 


mentala ii inteleg si ii ajuta pe oameni. Cele 
mai multe probleme psihice nu vin doar dintr-o 
lipsa de autocontrol si nu pot fi schimbate prin 
simple directive. O asemenea credinţă îi poate 
face pe milioane de oameni să ignore cauze 
biologice sau sociale importante ale 
problemele lor și să nu reuşească să găsească 
tratamentele eficiente de care au nevoie. 


Lecturi recomandate 


Elliot, R., Bohart, A.C., Watson, J.C. & 
Greenberg, L.S. (2011), Empathy, 
Psychotherapy: Theory, Research, and Practice, 
48, 43-49. 


Salerno, S. (2005), SHAM: How the self-help 
movement made America helpless, New York: 


Crown Publishers. 


Terapia cu animale functioneaza? 


In 1857, romancierul britanic George Eliot 
scria: ,Animalele sunt prieteni tare placuti. Nu- 
ti pun nicio întrebare si nu te critică niciodată“. 
Deci nu este o surpriză că, de mult timp, 
oamenii de știință au fost intrigati de 
posibilitatea ca animalele sa posede puteri 
terapeutice inca nedescoperite. Dar pot fi 
animalele benefice pentru sanatatea noastra 
psihica si fizica? Altfel, spus ne pot aduce 
vindecare, ca animale de companie sau ca 
„terapeuţi ? 

Cei mai multi dintre americani sunt iubitori 
de animale; circa 63% dintre gospodăriile din 
Statele Unite includ unul sau mai multe 
animale de companie, conform Asociaţiei 
Producătorilor de Bunuri pentru Animale de 
Companie. Câteva dintre studiile realizate 
sugerează că aceia dintre noi care tin animale 
de companie au tendinţa de a fi ceva mai 


fericiți decât cei care nu au animale de casă. In 
plus, un studiu realizat de Erika Friedmann si 
colegii ei de la Scoala de Asistente Medicale de 
la Universitatea Maryland arata ca detinerea 
unui animal este indicatorul unei rate de 
supravieţuire cu un an mai lungă în rândul 
victimelor atacurilor de inimă. 

Deși este interesant și poate chiar important, 
asemenea studii sunt dificil de interpretat, 
pentru că proprietarii de animale de companie 
pot fi incomensurabil de diferiți faţă de 
oamenii care nu au animale de companie. De 
exemplu, deținătorii de animale pot fi mai bine 
adaptati psihic și pot să prezinte mai puţini 
factori de risc cardiac (pot urma diete mai 
sănătoase și experimenta niveluri mai scăzute 
de ostilitate) decât cei care nu deţin animale de 
companie. 


Ușurează stresul? 


Pentru a descoperi potentialele influenţe ale 
animalelor de companie asupra stării de bine, 
cercetătorii trebuie să realizeze experimente în 
care să convingă persoane alese la întâmplare 
să accepte un animal de companie și să stea 
alături de el — fie acasă, fie în condiţii de 
laborator. Studiile realizate de psihologii 
Karen Allen, de la Universitatea din Buffalo, si 
James  Blascovich, de la Universitatea din 
California, Santa Barbara, și colegii lor 
demonstrează că prezenţa unui animal favorit 
în timpul executării unei sarcini stresante — 


cum ar fi realizarea in minte a unor calcule 
aritmetice dificile — previne de obicei cresterile 
bruște ale presiunii sangvine în rândul 
participanţilor. Dimpotrivă, prezenţa unui 
prieten nu are același efect. În plus, cercetările 
lui Allen arată că agenţii de bursă stresaţi, 
hipertensivi, care au primit, în mod aleatoriu, 
spre adopţie fie un câine, fle o pisică, au ajuns 
la o presiune sangvină mai scăzută decât cel 
care nu aveau animale. Aceste studii sugerează 
că prezența animalelor de companie poate 
scădea presiunea sangvină și nivelurile de 
stres, deşi nu ne spun şi care sunt motivele care 
determină acest efect. De asemenea, ele nu ne 
oferă indicii cu privire la posibilitatea unor 
efecte similare ale altor stimuli placuti, cum ar 
fi o amuletă sau o păpușă favorita. 

Puţini ar putea contesta afirmaţia că 
animalele de companie ne oferă alinare, în 
special în perioadele de tensiune sau 
singurătate. O întrebare mult mai 
controversată privește eficacitatea terapiei 
asistate de animale (TAA), definită ca folosirea 
unui animal, fie ca tratament în sine, fie ca 
adjuvant la un tratament preexistent, precum 
psihoterapia. Animalele folosite în diferite 
forme de TAA alcătuiesc o veritabilă menajerie: 
cal, câini, pisici, iepuri, păsări, pești, porcusori 
de guineea și, poate cei mai cunoscuți, delfinii. 

În schimb, problemele psihice pentru care 
sunt folosite TAA includ schizofrenia, depresia 
clinică, tulburările de anxietate, tulburările de 


alimentatie, tulburarea de deficit de atentie si 
hiperactivitate, autismul si o gama larga de 
dizabilitati de dezvoltare. 

Popularizate in mare măsură de către 
psihologul Boris Levinson, de la Universitatea 
Yeshiva, în anii 1960, TAA par a fi surprinzător 
de răspândite: un sondaj realizat în 1973 de 
psihologa Susan S. Rice, de la Universitatea de 
Stat din Oklahoma, și de colegii ei a aratat ca 
21% dintre terapeutii din divizia de 
psihoterapie a Asociației Americane de 
Psihologie, includ animalele în formele de 
tratament oferite. Dacă acest procent s-a 
schimbat în cele patru decenii care au trecut de 
atunci, nu se ştie. 


Recreere versus terapie 


Funcţionează deci terapia asistată de animale 
(TAA)? Pentru a face o incursiune în această 
problemă, trebuie să facem distincţia între cele 
două utilizări diferite ale animalelor: recreere 
si psihoterapie. 

Uneori animalele sunt utilizate pur 
recreational: scopul este acela de a le permite 
insotitorilor lor umani să se binedispuna. Din 
acest punct de vedere, toată lumea e de acord 
cu faptul ca interacțiunea cu animalele 
prietenoase poate „funcționa“ ca loisir, 
deoarece astfel de activități îi fac adesea pe 
oameni să se simtă temporar mai fericiți. 

Pentru a arăta ca si TAA funcționează, 
cercetătorii trebuie totusi să demonstreze că 


animalele produc efecte de durata asupra 
sănătăţii psihice a oamenilor, nu doar 
schimbări de dispoziţie pe termen scurt, cum 
ar fi plăcere, relaxare sau entuziasm. 

Probabil că forma cel mai larg studiată de 
TAA este terapia asistată de delfini, care este 
cel mai des folosită pentru copiii cu autism sau 
cu alte dizabilități de dezvoltare. Terapia 
asistată de delfini este practicată nu doar în 
Statele Unite — în principal, în Florida și 
Hawaii —, ci și în Mexic, Israel, Rusia, Japonia, 
China și Insulele Bahamas. De obicei, în timpul 
sedintelor de terapie asistate de delfini, copiii 
interacționează cu un delfin captiv, în apă, în 
timp ce îndeplinesc sarcini manuale 
rudimentare, cum ar fi să pună inele pe un bat. 
În multe cazuri, delfinul se presupune că 
servește ca „factor de întărire“ a 
comportamentelor adecvate ale copiilor. Multe 
pagini de internet dedicate terapiei asistate de 
delfini promovează cu convingere eficacitatea 
acestui tratament; un site afirmă că „acest 
domeniu al medicinei a demonstrat rezultate 
extraordinare ale terapiei şi un succes 
revoluționar“, în comparație cu tratamentele 
convenționale, incluzând aici medicatia si 
psihoterapia. Dar datele ştiintifice susține oare 
aceste afirmații? 

Psihologa Lori Marino, activă pe atunci la 
Universitatea Emory, si unul dintre autorii 
acestei cărți, Scott Lilienfeld, au examinat 
descoperirile cercetărilor cu privire la terapia 
asistată de delfini în două studii de sinteză, 


unul publicat în 1998, iar al doilea, in 2007. Cei 
doi au constatat că nu există dovezi pentru 
eficacitatea terapiei asistate de delfini. În multe 
cazuri, cercetătorii au demonstrat doar ca 
există copii care au primit terapie asistată de 
delfini și care au prezentat ameliorări pe unele 
dimensiuni psihologice, în comparaţie cu 
copiii care nu urmasera această terapie. Totuși, 
aceste rezultate nu exclud posibilitatea ca 
schimbările să fi apărut prin simpla trecere a 
timpului. În alte cazuri însă cercetătorii nu au 
exclus posibilitatea ca ameliorările raportate să 
fi fost doar niște modificări de scurtă durată ale 
dispozitiei mai degrabă decât niște modificări 
permanente ale simptomelor. În sfârșit, niciun 
cercetător nu a exclus posibilitatea ca efectele 
benefice observate să fi fost produse de animal 
la fel ca orice alt stimul foarte plăcut. Nici 
studiile de cercetare privind alte forme de TAA 
nu par să fie mai concludente. 


Costuri ascunse 


De ce ne interesează dacă TAA funcționează? 
Până la urmă, dacă le place copiilor, iar părinţii 
sunt dispuși să plătească, de ce să ne facem 
griji? Sunt cel puţin trei motive pentru a 
chestiona eficacitatea TAA. Primul este acela că 
TAA poate produce ceea ce economiștii numesc 
„costuri de oportunitate“ — e vorba despre 
timpul, banii și efortul cheltuite cu 
tratamentele ineficace. Din cauza acestor 
costuri, părinţii şi copiii pot rata șansa de a 


primi tratamente eficace. In cazul terapiei 
asistate de delfini, costurile de oportunitate 
sunt departe de a fi neglijabile, căci 
tratamentele costă adesea între 3 000 și 5 000 
de dolari, fără a include preţul călătoriei și al 
cazării. Al doilea motiv este faptul că cel putin 
unele TAA pot fi fizic periculoase. De exemplu, 
în terapia asistată de delfini nu există lege care 
să spună că delfinii trebuie să fie verificaţi de 
boli infecțioase. Mai mult, au fost numeroase 
cazuri de copii răniți de delfini în timpul 
sedintelor de terapie asistată de delfini. Al 
treilea motiv este că unele TAA produc costuri 
în general neevaluate pentru animalele însele. 
De exemplu, scoaterea delfinilor din mediul lor 
natural sălbatic, pentru a fi transferați în 
facilităţile terapeutice, nu doar că îi separă de 
familiile lor, dar adesea duce la moartea multor 
delfini din fiecare lot. 

Deci, ca să tragem linie: Sunt animalele bune 
pentru sănătatea noastră psihică și fizică? Fără 
îndoială multe animale pot fi companioni 
valoroși și pot oferi suport social, de asemenea, 
pot să ne facă să ne simţim mai bine pe termen 
scurt. Este posibil ca animalele de companie să 
fie de un deosebit ajutor pentru oamenii cu 
depresie sau pentru copiii care au fost grav 
neglijati, pentru care singurătatea și lipsa de 
suport social sunt adesea probleme comune. 
Totuși, vor fi necesare studii suplimentare 
pentru a cerceta această posibilitate. Apoi o cu 
totul altă problemă este cea referitoare la posi- 
bilitatea ca animalele — inclusiv delfinii — să 


producă schimbări pe termen lung ale 
principalelor simptome în cazul altor afecţiuni 
psihice, cum ar fi autismul, dizabilitatile de 
dezvoltare sau tulburările de anxietate. În ceea 
ce priveşte eficacitatea pe termen lung a TAA, 
ne mulțumim cu acel verdict dat în instanţele 

de judecată scoțiene: „Nedovedit' 


Lecturi recomandate 


Allen, K. (2003), Are pets a healthy pleasure? 
The influence of pets on blood pressure, Current 
Directions in Psychological Science, 12(6), 236- 
239. 


Fine, A.H. (coord.), (2006), Handbook on 
animal-assisted therapy: Theoretical foundations 
and guidelines for practice (ed. a 2-a), San Diego, 
CA, Academic Press. 


Marino, L. & Lilienfeld, S.O. (2007), 
Dolphin-assisted therapy: More flawed data 


and more flawed conclusions, Anthrozoos, 
20(3), 239-249. 

In jurisprudența scotiana, există, pe lângă 
„vinovat“ și „nevinovat“, un al treilea verdict posibil: 
„nedovedit“. (N.red.) 


Perceptia publicului despre 
psihoterapie 


Imagineaza-ti că nu te-ai simţit în apele tale în 
ultimul timp. Din motive pe care nu le înţelegi, 
ești un pic deprimat, ai probleme cu somnul și 
ești mai iritabil decât de obicei. Pentru prima 
dată în viata ta, ai decis să cauţi ajutorul unui 
specialist. Când intri în cabinetul terapeutului, 
ce te aștepți să găsești? 

Daca esti la fel ca multi oameni, te vei aștepta 
ca terapeutul sa iti ceară să te intinzi pe o 
canapea si să vorbesti despre trecutul tau, în 
special despre experienţele tale dureroase din 
copilărie. Poate că vei discuta despre visele și 
fanteziile tale, precum și despre relaţiile cu 
părinții. Poate te aștepți să vorbeşti tu mai 
mult, în timp ce terapeutul ascultă cu atenţie și 
iti analizează șirul de gânduri. Terapeutul te va 
ajuta să ajungi la un insight brusc şi dramatic, 


poate declanșat de o amintire îndelung refulata 
sau de o înțelegere complet nouă a unei 
probleme vechi. 

Așa cum vom vedea, aceste viziuni populare 
despre psihoterapie sunt, în mare, demodate și 
incorecte. Însă, deoarece au fost modelate de 
media de divertisment, nu este surprinzător că 
sunt atât de larg răspândite. Perceptiile eronate 
ale publicului despre psihoterapie contează. 
Dacă oamenii își menţin o viziune negativă 
nejustificată despre terapeuti sau dacă vin la 
terapie cu așteptări nerealiste, pot fi ezitanti în 
a căuta ajutor sau pot fi dezamagiti atunci cand 
îl primesc. 


Dezinformari populare 


Datele unor sondaje sugerează ca multi 
americani au viziuni eronate despre 
psihoterapie. De exemplu, într-un studiu din 
2012, realizat pe un grup de studenţi la 
psihologie de către psihologele Annette Taylor 
și Patricia Kowalski, între 63% si 70% dintre 
participanţi (în funcție de formularea 
întrebării) au fost de acord că, pentru ca 
tratamentul psihologic să funcționeze, 
terapeutii trebuie mai întâi sa dezgroape 
cauzele aflate la „rădăcina“ problemelor, adică 
sa analizeze atenți copilăria clienților. Cu toate 
acestea, decenii de cercetări realizate cu privire 
la terapiile cognitiv-comportamentală, 
comportamentală ȘI interpersonală 
demonstrează că, deși urmărirea presupuselor 


cauze timpurii ale dificultatilor oamenilor 
poate oferi uneori o perspectivă utilă în 
abordarea problemelor curente, aceasta este 
rareori un ingredient necesar pentru 
ameliorare. Într-un alt sondaj, publicat în 2013 
de către psihologii Rick Gardner și Dana 
Brown, de la Universitatea Colorado din 
Denver, studenţii au notat cu o medie de 2,6 
itemul „Cele mai multe psihoterapii presupun 
întinderea pe canapea si explorarea trecutului 
timpuriu al persoanei“ — scala era de 6 puncte, 
unde 1 = complet fals și 6 = complet adevărat. 
Aceasta sugerează că multi dintre participanți 
au perceput cel putin un mic adevăr în această 
afirmație. 

Alte date sugerează că publicul general este 
prost informat cu privire la psihoterapeuti, 
adesea făcând confuzie între psihologi, 
psihiatri si alti furnizori de tratamente de 
sănătate mentală. De exemplu, într-un studiu 
din 2007, realizat la nivelul populației pe un 
eşantion de peste 1 000 de americani, 
psihologa Rhea Farberman, de la Asociația 
Americană de Psihologie, a arătat că „cei mai 
mulți dintre americani nu pot diferenția între 
diferitele specialitati dedicate sănătății 
mentale“. Această „confuzie între roluri“, cum 
a fost denumită, poate alimenta percepția 
eronată ca cei mai multi furnizori de 
tratamente lucreaza, in principiu, la fel, de 
unde si ideea ca si diversele psihoterapii sunt 
cam la fel. 


Portretizarile eronate din media 


In media, nu ducem lipsa de portretizari ale 
specialistilor in sanatate mentala. Asa cum 
observau epidemiologa Jane Pirkis, de la 
Universitatea Melbourne, și coautorii ei într- 
un raport din 2005, aproximativ 9% dintre 
emisiunile de televiziune difuzate la ore de 
maximă audiență prezintă cel putin un 
psihoterapeut. Deloc surprinzător, percepţia 
publicului cu privire la psihoterapie ca fiind o 
călătorie în trecut, adesea realizată stând întins 
pe canapea, este oglindită — și probabil 
influențată — de reprezentările modelate de 
micul si marele ecran. 

Așa cum raportau într-o analiză din 2003 
psihologii Danny Wedding, de la Institutul 
pentru Sănătate Mentală din Missouri, și Ryan 
Niemiec, de la Institutul de Medicina 
Comportamentala din Saint Louis, majoritatea 
covarsitoare dintre descrierile psihoterapiei 
din filmele de la Hollywood o prezintă ca pe un 
tratament de natură psihanalitică (freudiană). 
Cercetătorii menționează exemplul filmului din 
2003 al lui Woody Allen, Anything Else (Sfaturi 
în dragoste), în care terapeutul îi cere clientului 
să se întindă pe canapea. În plus, terapeutul 
abia dacă vorbește, nicidecum să ofere vreun 
sfat. Psihoterapia este în mod tipic portretizată 
într-o manieră caricaturizata si în benzile 
desenate. Într-o analiză a descrierii 
terapeutilor din benzile desenate dintre 1941 


pana in 1990, psihiatrul Glenn Walter, de la 
Clinica Northside din Sydney, Australia, a 
constatat ca 86% dintre materiale il prezinta 
pe pacient stand pe canapea, cu schimbari 
minore de-a lungul timpului. Mai mult, asa 
cum indica Wedding si Niemiec, multe filme de 
la Hollywood înfățișează cursul tipic al 
psihoterapiei ca ducând la  „vindecări 
neașteptate“, practic, la transformări psihice 
imediate, declanșate de o iluminare dramatică, 
privitoare adesea la copilărie. 

Aceste portretizări nu se susțin in fata 
realității. Aşa cum au demonstrat psihologii 
John Norcross şi Jessica Rogan într-un sondaj 
din 2013, realizat pe 428 de psihoterapeuti, 
doar 27% dintre ei se descriu ca fiind de 
orientare „psihodinamică“, adică influenţaţi de 
învăţăturile lui Sigmund Freud și ale colegilor 
lui. În plus, celebrul divan ţine de psihanaliza 
de altădată, utilizarea lui fiind destul de rară 
astăzi în terapiile psihodinamice. Mai mult, 
ameliorarea in psihoterapie este aproape 
întotdeauna graduală și neuniformă și rareori 
este urmarea unei singure  iluminări 
remarcabile. 

Cele mai multe filme și emisiuni de 
televiziune care descriu psihoterapii sunt pline 
de greșeli. Așa cum observau Niemiec și 
Wedding, în terapia de tip Hollywood sunt larg 
răspândite încălcările flagrante ale limitelor, 
inclusiv prieteniile apropiate sau relațiile 
sexuale între terapeut și client (ambele lipsite 
de etică, după standardele profesionale). De 


exemplu, in filmele Analyze This (Cu nasu’ la 
psihiatru) si Analyze That (Nașul stresat), care 
au apărut in 1998, respectiv in 2002, cu Billy 
Crystal și Robert De Niro în rolurile principale, 
terapeutul face tratament cu clientul in timp ce 
aceștia iau masa la restaurant, respectiv în timp 
ce se află la o nuntă; în oscarizatul film din 
1997, Good Will Hunting, terapeutul (jucat de 
Robin Williams) încearcă să-l strângă de gât pe 
client (jucat de Matt Damon) în timpul unei 
confruntări. Interesant, o analiză a 250 de 
recenzii ale filmului Good Will Hunting 
realizată de psihologa Mary Banks Gregorson a 
adus la lumină faptul că doar una singură a pus 
sub semnul întrebării comportamentul 
terapeutului. Mai mult, nenumărate filme 
contribuie la confuzia între roluri, pentru că 
nu fac distincţia între psihologi și psihiatri. 
Într-o sinteză din 1999, psihologii Richard 
Bischoff, de la Universitatea Nebraska din 
Lincoln, si Annette Reiter, de la Centrul de 
Consiliere pentru Căsnicie și Familie Pinellas 
din St. Petersburg, Florida, au arătat că doar 
6% dintre psihoterapeuti sunt identificaţi ca 
psihologi, cei mai multi fiind descriși ca 
psihiatri sau vreun alt tip de medic. 


Stereotipuri legate de psihoterapie 


Terapeutii descriși pe ecrane par să se 
încadreze într-un număr mic de categorii 
stereotipice. Într-o sinteză din 1987, psihiatrul 
din Maryland, Irving Schneider, i-a clasificat pe 


specialiștii din filme în trei mari grupuri: Dr. 
Dippy (denumită după primul film care a 
prezentat un terapeut, Dr. Dippy’s Sanitarium, 
peliculă ce a avut premiera în 1906), Dr. 
Wonderful si Dr. Evil. Dr. Dippy (personificat 
si de Mel Brooks în filmul din 1977, High 
Anxiety) este prototipul terapeutului „nebun“. 
Pare mai tulburat decât multi dintre clienții săi 
și adesea este caraghios sau ridicol. Dr. 
Wonderful (reprezentat de Judd Hirsch în 
filmul Ordinary People din 1980) este bun şi 
empatic, si nu poate face niciun rau. Dr. Evil 
(reprezentat de Anders Ahlbom in filmul din 
2008 The Girl Who Kicked the Hornets 
Nest********) este crud, adesea abuziv fata de 
pacienţii săi. Alți autori au extins taxonomia 
tripartită a lui Schneider. De exemplu, asa cum 
observa într-un articol din 1999 reporterul 
Scott Sleek, psihologii din grupul de 
monitorizare media al diviziei 46 din Asociaţia 
Americană de Psihologie au adăugat încă două 
categorii: Dr. Rigid, care este un nesuferit lipsit 
de emoţii, și Dr. Line-Crosser, care, după cum 
îi spune numele, încalcă limitele cruciale ale 
pacienţilor săl. 


Motive de speranta? 


În ciuda  portretizărilor  derutante ale 
psihoterapeutilor pe marile și micile ecrane, 
există și motive de optimism. Cel puţin unele 
reprezentări media ale terapeutilor, precum 


cea realizata de Gabrielle Byrne in rolul lui Dr. 
Paul Weston din serialul TV In Treatment (de pe 
HBO), pot fi ceva mai incurajatoare. 

In Treatment infatiseaza un terapeut 
rezonabil de realist, care se străduiește să-și 
ajute clienții. Nu este lipsit de defecte, in 
niciun caz, dar nici nu este inept, crud sau 
inautentic. În același timp, asa cum unul dintre 
autorii acestei cărţi, Hal Arkowitz, observa 
într-o recenzie din 2008 publicată în Scientific 
American Mind, Weston se angajează în mod 
frecvent în tactici înalt confruntationale cu 
clienții săi; în general, studiile controlate cu 
privire la psihoterapie au constatat ca 
asemenea strategii sunt asociate cu rezultate 
slabe. 

Alte date arată că publicul general de astăzi 
are o viziune mai bună asupra psihoterapiei, în 
comparaţie cu generațiile anterioare. De 
exemplu, într-un sondaj la scară largă asupra 
populației germane publicat în 2005, psihiatrii 
M.C. Angermeyer și H. Matschinger, de la 
Universitatea din Leipzig, au raportat creșteri 
substanţiale în ultimul deceniu ale procentului 
de oameni care sunt dispuși să recomande o 
psihoterapie unei persoane cu depresie sau 
schizofrenie (nu cunoaștem niciun sondaj 
comparabil realizat în Statele Unite). Aceste 
descoperiri, precum și altele cresc posibilitatea 
ca, în anii următori, viziunea publicului asupra 
psihoterapiei să se apropie mai mult de 
realitate. 


Lecturi recomandate 


Gabbard, G. & Gabbard, K. (1999), Psychiatry 
and the cinema, Washington: American 


Psychiatric Publishing. 


Wedding, D., Boyd, M.A. & Niemiec, R.M. 
(2005), Movies and mental illness: Using films to 
understand psychotherapy, Cambridge: Hogrefe 
& Huber Publishers. 

In engleza, dippy inseamna ,,cu capul in nori“, dar 
și „nebun de legat“. (N.red.) 

Versiunea românească a titlului: Castelul din nori s- 
a dărâmat. (N.red.) 


De ce oamenii nu se schimba? 


De cati terapeuti este nevoie ca sa schimbe un 
bec? Nu raspunde Inca. Vom ajunge la raspuns 
in scurt timp in acest capitol, care se ocupa de 
cat de dificil este sa faci o schimbare, in ciuda 
celor mai bune intenţii. Sa ne gândim câţi 
oameni se angajează în comportamente de 
autosabotare, în ciuda consecinţelor negative: 


e Fumatul, obezitatea si problema 
alcoolului pot duce la boală cronică și 
moarte prematură. Cu toate acestea, 
sondajele la scară largă realizate pe 
adulți de către Centrele pentru 
Controlul și Preventia Bolilor au 
constatat ca peste 20% dintre 
americanii adulţi continuă să fumeze, 
peste 30% sunt semnificativ 
supraponderali și aproximativ 15% 
sunt mari consumatori de alcool. 


e Oamenii nu urmează întotdeauna 
tratamentele medicale. Studiile arată că 
între 50% și 05% dintre pacienţi nu 
urmează regimul recomandat si că 10% 
dintre internările în spital ale adulţilor 
cu vârste mai înaintate sunt rezultatul 
nerespectării indicatulor medicilor. 
Pauline Vincent, aflată la Universitatea 
Case Western Reserve la vremea 
respectivă, a făcut un sondaj în rândul 
pacienţilor cu glaucom, studiul fiind 
publicat în 1971. Circa 54% dintre 
pacienţii care ştiau că pot orbi dacă nu 
folosesc picăturile prescrise pentru 
ochi tot nu respectau indicatia 
medicului. 


e Adesea oamenii care vin la 
psihoterapie din cauza unor afecţiuni 
care le cauzează suferințe grave 
îngreunează chiar ei ajutorul pe care îl 
cer, fiind  necooperanţi, lipsind 
frecvent la ședințe sau renunțând cu 
totul la terapie. Un studiu a constatat 
că peste 70% dintre pacienţii care 
primeau terapie într-un centru 
comunitar de sănătate mentală 
renuntau la terapie dupa a treia 
sedinta! 


e Multe încercări de schimbare a 
comportamentului rămân fara succes. 
De exemplu, psihologul John 
Norcross, de la Universitatea Scranton, 
a descoperit că doar 19% dintre cei 
care isi luaseră de Anul Nou 
angajamentul de a schimba un 


comportament-problemă isi 
mentinusera schimbarea ȘI la doi ani 
distanţă. 


e Oamenii continuă sa se angajeze in 


tipare de comportament — gelozie, 
dependenta, cicaleala, furie, violenta si 
izolare, de exemplu — care sunt 


deseori distructive pentru relaţiile lor 
semnificative. 


Unele dintre cele mai comune explicații ale 
acestor fenomene invocă diverse caracteristici 


ale individului, precum  încăpăţânarea, 
rezistența, personalitatea dependentă și 
autodistructivitatea. Acest tip de raționament 
este destul de circular. Mai întâi 
comportamentul este dedus dintr-o anumită 
trasatura (de pildă, „Nu se schimbă, pentru că 
este încăpățânat“), dupa care acea trăsătură 
este explicată pornind de la comportament 
(„Este încăpățânat, pentru că nu se schimbă“). 
Este clar că avem nevoie de o înţelegere mai 
bună a motivului pentru care oamenii nu se 
schimbă. Iar aici intervine cercetarea științifică. 


Confuzia legată de schimbare 


În Ambivalence in Psychotherapy (Guilford Press, 
2006), David E. Engle, un psihoterapeut din 
Tucson, si Hal Arkowitz, unul dintre autorii 
acestei cărți, susțin că gestionarea 
ambivalentei este centrală. În viziunea celor 
doi, oamenii care vor schimbarea, dar nu o pot 
face sunt atrași concomitent în două direcții 
diferite: ei sunt atrași de motivațiile pentru 
schimbare, dar și motivațiile pentru păstrarea 
stării de fapt. Unele studii au demonstrat că 
echilibrul dintre aceste forţe opuse poate 
prezice cine se schimbă și cine nu. Ce anume 
stă în calea schimbării? Caseta 43.1 enumeră 
câțiva dintre factorii critici. 

A-i ajuta pe oameni să se schimbe presupune 
să îi ajuţi să vrea să se schimbe si nu să fi îmbii 
cu sfaturi, persuasiune sau presiune socială. 
Cercetările au demonstrat că aceste abordări 


„inalt directive“ înclină să aibă efecte adverse, 
făcându-i pe pacienţi să fie tot mai rezistenți la 
schimbare. De exemplu, un studiu realizat de 
William R. Miller, R. Gayle Benefield si J. Scott 
Tonigan, care lucrau cu totii la acea vreme la 
Universitatea New Mexico, a demonstrat ca, 
pentru persoanele cu probleme legate de 
consumul de alcool, stilurile de terapie 
directiv-confruntationale au condus la o 
rezistenta semnificativ mai mare si cu rezultate 
mai slabe dupa un an decat abordarile mai 
degrabă suportive. Cu cat terapeutii îi 
confruntau mai mult pe clienţi, cu atât clienţii 
lor beau mai mult, a constatat acest studiu. 
Dimpotrivă, stilurile mai suportive aveau 
tendinţa de a genera mai puține reacţii de acest 
fel și era mai probabil că ele să aibă succes. 

O asemenea abordare este interviul 
motivational dezvoltat de Miller si psihologul 
Stephen Rollnick de la Facultatea de Medicina 
a Universitatii Cardiff din Tara Galilor. In 
această metodă, terapeutul are ca obiectiv să 
întărească motivaţia intrinsecă a clientului 
către schimbare, explorând și rezolvându-i 
ambivalenta. Scopul este să-l ajute pe client să 
devină avocatul schimbării (în locul 
terapeutului). Cu alte cuvinte, rezistența unui 
client la schimbare este văzută de terapeut ca 
ambivalenta ce trebuie înţeleasă și evaluată in 
loc să fie întâmpinată direct cu opoziție. 


Caseta 43.1 Forte care blocheaza schimbarea 


He She she sfe She e He she 


e Diablos conocidos („răul 
cunoscut“): statu-quoul este familiar si 
predictibil, chiar dacă este 
inconfortabil. Dimpotrivă, schimbarea 
este impredictibila şi generează 


anxietate. 


e Oamenii se tem ca, dacă nu reușesc in 
efortul lor de a se schimba, se vor 


simți Și mai rău. 


e Credinte false (de exemplu, „Dacă nu 
am succes 100%, consider că este un 
eșec“) care pot împiedica schimbarea. 
Când alții ne presează să ne 
schimbăm, adesea percepem aceste 
presiuni ca pe nişte amenințări la 
adresa libertăţii personale. lar pentru 
a ne păstra acest sentiment de 
libertate, rezistam la schimbare. 
Psihologii denumesc acest 


comportament ,,reactanta”. 


e Comportamentele indezirabile pot 
avea funcții importante (cum ar fi 
cazul alcoolicului, pe care consumul 
de alcool îl eliberează temporar de 
stres si de depresie). Schimbarea 
(încetarea consumului) îl poate lăsa 
tocmai fără singurele mijloacele pe 
care le cunoaște persoana respectivă 


de a-și gestiona suferința. 


Pentru dizolvarea ambivalentei, terapeutul 
oferă asistență în mai multe moduri. Aceste 
metode includ folosirea unui stil de terapie 
suportiv si punerea în evidenţă a afirmațiilor 
clientului care reflectă conflictul dintre 
comportamentul și valorile sale („Deci, este 
important pentru tine sa fii o mama buna 
pentru fiul tau, dar adictia ta la heroină te 
împiedică“). Asemenea discrepanțe creează un 
disconfort cu privire la starea prezentă a 
lucrurilor şi cresc motivaţia pentru schimbare. 
În plus, terapeutul acordă mai multă atenţie 
discursului clientului despre schimbare versus 
neschimbare, pentru a ajuta la rezolvarea 
ambivalentei si la înclinarea balanței câtre 
schimbare. Odată ce aceste incertitudini sunt 
rezolvate, adesea se vede schimbarea 
comportamentală. 

Un număr important de cercetări arată că 
interviul motivational si metodele asociate sunt 
instrumente de ajutor eficiente pentru 
schimbarea comportamentelor de dependență 


de alcool si droguri, a comportamentelor legate 
de sănătate, dar si a tulburărilor de anxietate, 
depresiei, tulburării de comportament 
alimentar, problemelor cu jocurile de noroc, 
violenţei domestice și chiar a ideilor suicidare. 
O revizuire cantitativă realizată de Hal 
Arkowitz, Brian Burke, la Colegiul Fort Lewis, 
și Marisa Menchola, de la Universitatea 
Arizona, a constatat o rată de ameliorare de 
51% pentru interviul motivational si alte 
tehnici derivate, în comparaţie cu 37%, ca 
urmare a unui tratament obișnuit sau chiar în 
cazul absenței vreunui tratament 

În afară de utilizarea lui ca instrument 
terapeutic, ideile implicite ce rezultă din 
interviul motivational pot fi folosite si pentru a 
ne ajuta să ne schimbăm pe noi înșine sau să 
schimbăm persoane apropiate. Aceste idei pun 
accent pe ascultare și înţelegerea ezitării legate 
de schimbare, pe lipsa opoziţiei faţă de 
persoană și pe încercarea de a întări, prin 
susținere, acea parte din psihicul persoanei 
care vrea să schimbe ceva. 

Deci, de câţi terapeuti este nevoie pentru a 
schimba un bec? De-acum probabil că ţi-ai dat 
seama de răspuns: „De unul singur, dar becul 
trebuie să vrea cu adevărat să se schimbe“. 
Sperăm ca acest capitol sa iti schimbe gândirea 
despre schimbare, să te ajute să nu-ţi mai 
sabotezi eforturile și să iti pună în lumină ceea 
ce poţi să faci. 


Lecturi recomandate 


Arkowitz, H., Miller, W.R. & Rollnick, S. 
(coord.) (2015), Motivational interviewing in the 
treatment of psychological probems (ed. a 2-a), 
New York: Guilford Press. 


Engle, D.E. & Arkowitz, H. (2006), 
Ambivalence in psychotherapy: Facilitating 
readiness to change, New York: Guilford Press. 


Miller, W.R. & Rollnick, S. (2002), Interviul 
motivational. Pregătirea pentru schimbare (ed. a 
2-a), Agentia Nationala Antidrog. 

Diavoli cunoscuti, in spaniola. (N.t.) 


Introducere 


Miturile nu apar doar in anumite arii ale 
psihologiei. Le putem găsi în aproape toată 
psihologia, precum și în alte discipline și în 
viata de zi cu zi. In aceasta sectiune, ne 
concentrăm pe o serie de mituri din psihologie 
care ating diverse arii, dar au implicaţii 
importante pentru sănătatea mentală. 


e Cele mai multe dintre tulburările 
mentale pe care le întâlnim în țările 
occidentale sunt aceleași sau similare 
cu cele din alte parti ale lumii? 


e Este gândirea pozitivă întotdeauna de 
ajutor? 


e Nopțile cu Lună plină conduc 
realmente la comportamente ciudate? 


e Cat de exactă este depozitia unui 
martor? 


e Apărarea pe motive de „alienație 
mentală“ este des invocată în procesele 
penale? 


+ Apărarea pe motiv de alienatie mentală 
oferă o cale de scăpare pentru 
inculpat? 


e Obezitatea este cauza in principal a 
lipsei de voinţă sau a factorilor de 
mediu, precum reclamele la mâncare? 


e Comportamentele autodistructive, 
precum tăierea, reprezintă nişte 
tentative reale de suicid sau oamenii 
fac aceste lucruri din alte motive? 


Tulburarile psihice difera de la o 
cultura la alta? 


Să începem cu un mic chestionar. De câte 
dintre urmatoarele boli mentale ati auzit: 


e tayin Kyofusho, 

e hikikomori, 

* hwa-byung, 

+ reacția psihotică qi-gong? 


Dacă scorul obţinut este O din 4, nu trebuie 
să vă simtiti jenaţi: ar putea fi de vină cultura 
din care proveniți. Primele două condiţii sunt 
boli mentale în mare endemice în Japonia; 
celelalte două sunt la fel de răspândite în 
China. Tulburările psihice sau, cel puţin, 
denumirile lor diferă de la o cultură la alta. Dar 


sunt afectiunile nonoccidentale cu adevarat 
distincte de cele din Statele Unite si Europa? 
Sau bolile mentale, indiferent cat de straine 
sunt ca denumire, variaza doar in mica masura, 
fiind apropiate de problemele familiare pentru 
occidentali, cum ar fi depresia sau 
schizofrenia? 

Dovezile de până acum sugerează, cu putere, 
că exprimarea bolilor mentale poate fi 
influenţată de cultură. Totuși, rămâne o 
problemă puternic dezbătută dacă în culturi 
radical diferite pot apărea tulburări psihiatrice 
cu adevărat noi. 

Această problemă este mai degrabă una de 
importanţă teoretică. Psihoterapeutii adesea se 
asigură că iau în considerare diferenţele 
culturale în tratament, dar în mod tipic 
presupun că depresia, de exemplu, arată destul 
de similar oriunde ar fi, cu unele mici excepţii. 
Dacă așa-numitele sindroame culturale — boli 
mentale specifice unei anumite societăţi — sunt 
pure variații ale tulburărilor occidentale, 
atunci specialiștii în sănătatea mentală din 
țările occidentale pot continua în siguranţă să 
se bazeze pe cunoștințele existente cu privire la 
tulburările cu care sunt familiarizați si sa le 
trateze. Dimpotrivă, dacă unele afecţiuni 
psihiatrice sunt total distincte de cele din ţările 
occidentale, ar putea fi necesar ca psihologii si 
psihiatrii să o 1a de la zero în găsirea celei mai 
bune metode pentru a le trata. 


Sindroame asemanatoare 


In secolul trecut, presupunerile legate de 
influența culturii în ceea ce priveşte bolile 
mentale s-au schimbat de la o extremă la alta. 
Decenii la rând, mulţi antropologi culturali, 
sociologi şi psihologi au presupus că există o 
diversitate atât de uriașă a tulburărilor 
psihiatrice pe tot globul, încât erau sceptici cu 
privire la orice încercări de clasificare. Dar 
acest punct de vedere a fost pus la îndoială în 
1976, când antropologa Jane Murphy, de la 
Universitatea Harvard, a raportat dovezi 
puternice cu privire la faptul că unele 
sindroame par să traverseze culturi foarte 
diverse. 

Murphy a examinat două societăţi foarte 
diferite — un grup de yoruba din Nigeria și un 
grup de eschimosi inuiti de lângă Strâmtoarea 
Bering — care, în esenţă, nu aveau contacte cu 
cultura modernă. Totuși, aceste populaţii aveau 
cuvinte care desemnau tulburări ce păreau 
izbitor de asemănătoare cu schizofrenia, 
alcoolismul şi psihopatia. De exemplu, inuitii 
foloseau termenul kunlangeta pentru a descrie 
pe cineva (de obicei bărbat) care minte, înșală 
și fură, este infidel în relația de cuplu și nu îi 
ascultă pe cei în vârstă — o schiţă foarte 
asemănătoare cu cea a unui psihopat 
occidental. Când Murphy l-a întrebat pe un 
inuit cum se comportă de obicei grupul fata de 
un astfel de individ, acesta a răspuns că „cineva 


ar trebui să-l împingă jos de pe gheaţă cand nu 
se uită nimeni . Aparent, inuitii nu sunt nici ei 
mai încântați de psihopati decât suntem noi. 
Cercetări ulterioare au întărit concluzia lui 
Murphy. Dar ideea că unele boli mintale sunt 
prezente atât în cultura occidentală, cât și în 
culturi nonoccidentale nu elimină posibilitatea 
ca unele tulburări să existe doar în anumite 
societăţi. Într-adevăr, în 1994, Asociaţia 
Americană de Psihiatrie a introdus o anexă de 
25 de sindroame specific culturale în ediţia a 
IV-a a Manualului de diagnostic și clasificare 
statistică a tulburărilor mintale (DSM-IV). 

Dar, odată cu apariţia acestei anexe, multi 
oameni de știință au contestat ideea că 
sindroamele determinate cultural ar fi niște 
boli atât de aparte, argumentând că unele sau 
poate chiar toate ar fi variante ale tulburărilor 
deja cunoscute în cultura occidentală, cu 
denumiri diferite. De exemplu, unii vânători de 
balene de Groenlanda sunt afectaţi de o boală 
denumită „spaima de caiace“, caracterizată 
prin sentimente de panică ce îi cuprind în 
largul oceanului, însoţite de nevoia intensă de 
a reveni în siguranţă înapoi pe uscat. Cu toate 
că spaima de caiace apare pe unele liste de 
sindroame asociate cultural, aceasta seamănă 
puternic cu varianta occidentală de tulburare 
de panică cu agorafobie, care este marcată de o 
frică intensă de situaţii în care persoana simte 
că nu ar mai putea scăpa în cazul unei apariţii 
bruște a unei frici copleșitoare. 


O alta posibila boala occidentala deghizata 
este taiin kyofusho, care apare în lista de la 
inceputul capitolului si care este mentionata in 
noul „Glosar de concepte culturale ale 
suferinței psihice“ din DSM-5. Taiin kyofusho 
este o tulburare de anxietate, comuna in 
Japonia, marcata de frica de a nu jigni alti 
oameni, de obicei prin infatisare sau mirosul 
corpului propriu. Tain kyofusho ar putea fi o 
forma asiatica a fobiei sociale (denumita si 
tulburare de anxietate sociala), in care oamenii 
trăiesc spaima ca se vor comporta într-o 
manieră care este potenţial jenantă: să zicem, 
făcând gafe atunci cand vorbesc sau 
performează în public. Pentru că japonezii tind 
să fle mai preocupaţi de armonia și coeziunea 
grupului decât occidentalii, tain kyofusho ar 
putea fi o formă de fobie socială într-o cultură 
care este deosebit de sensibilă la sentimentele 
altora. 


Tulburări distincte? 


Cu toate acestea, unele sindroame determinate 
cultural pot fi suficient de diferite de 
tulburările occidentale, pentru a merita criterii 
de diagnostic separate (vezi Caseta 44.1). În 
bizara afecțiune koro, întâlnită îndeosebi în 
Asia de Sud-Est și Africa, oamenii se tem că 
organele lor sexuale dispar sau se micșorează. 
Koro se răspândeşte uneori la nivelul maselor 
panicate și este declanșată de o anxietate 
marcată. În boala tropicală amok, care a dat 


naştere expresiei „l-a lovit amocul“, indivizii 

afectaţi, aproape toţi bărbaţi, reacţionează 

adesea la unele perceptii uşoare prin retragere 

și visare, urmate de violență frenetica și 

necontrolată. 


Caseta 44.1 Nebunie cultivată? 


Unele boli mentale, precum cele enumerate 
mai jos, nu au echivalente directe în societatea 
occidentală. Oamenii de știință dezbat dacă 
aceste afecțiuni sunt distincte de problemele 
care îi infestează pe occidentali sau dacă includ 
aspecte mai putin evidente, prin care, in cele 
din urma, se vor lega de bolile pe care le 
cunoastem foarte bine. 


Denumirea Principalele 


condiției regiuni în care 


a fost 


raportată 


Trăsătuni clinice 


ikikomori Japonia 


Dhat India, 
Pakistan 


wa-byung Coreea 


atah Malaysia, 
Asia de Sud- 
Est 


Retragere socială 


extremă 


Anxietate, oboseală, 
îngrijorări legate de 
pierderea spermei 


Insomnie, oboseală, 
indigestie, dureri 
ușoare și dureri 
puternice, alte 
simptome fizice, 
toate atribuite furiei 


suprimate 


Tresariri puternice și 
bruște, urmate de 
pierderea 
controlului, de 
proferarea de 
obscenitati și de 
maimutareli la adresa 


celorlalți 


Windigo Canada Anxietate extrema, 
Centrală side alături de frica de a 
Nord-Est, nu-i canibaliza pe 
populaţiile de alții 
nativi 
americani 


Reacţia China Pierdere bruscă a 

psihotică sentimentului de 

qi-gong realitate ca urmare a 
anumitor practici de 


meditatie 


Ataque de America Tipete, tremurături, 

nervios Latina înjurături, 
sentimente de 
pierdere a controlului 
si frică, uneori 
însoţite de 
comportament 


violent sau suicidar. 


In tulburarea de „iubire 2-D", recent 
raportată în Japonia și în alte ţări, bărbaţii 
dezvoltă ceea ce par sa fie nişte relaţii de iubire 
cu personaje feminine din desene animate sau 
jocuri video; poartă cu ei oriunde merg perne 
cu desenul personajului iubit sau alte 
reprezentări tangibile ale acestuia. Nu se știe 
dacă aceste maladii misterioase au unele 
elemente comune cu bine documentatele boli 
psihiatrice occidentale. Koro, de exemplu, ar 


putea fi un tip de hipocondrie (ipohondrie), 
dar aceasta posibilitate a fost foarte putin 
cercetata in mod sistematic. 

Lasand la o parte diferendurile stiintifice, 
specialistii sunt de acord cu privire la faptul ca 
expresia de suprafata a bolii mentale poate fi 
modelata de cultura in mod semnificativ. Ca o 
consecinta, psihoterapeutii trebuie sa fle mai 
atenţi la influenţele culturale asupra bolii 
mentale și să integreze lucrurile nou-aflate în 
planurile de tratament. Între timp, oamenii de 
știință ar trebui să folosească inventare de 
personalitate si testări de laborator pentru a 
investiga cauzele și manifestările sindroamelor 
determinate cultural, pentru a vedea care 
dintre aceste tulburări sunt distincte de cele 
din cultura occidentală. Dacă unele dintre 
aceste sindroame se dovedesc a fi unice, 
specialiștii în sănătatea mentală vor trebui să 
construiască şi să implementeze intervenţii 
psihologice semnificativ diferite de cele pe care 
le cunoaștem. 


Lecturi recomandate 


Guarnaccia, P.J. & Rogler, L.H. (1999), 
Research on culture-bound syndromes: New 
directions, American Journal of Psychiatry, 
156(9), 1322-1327. 


Simons, R.C. & Hughes, C.C. (coord.) 
(1985), The culture-bound syndromes: Folk 
illnesses of psychiatric and anthropological 
interest, Boston: D. Reidel/Kluwer. 


Gândirea pozitivă poate face rau? 


Se OK oR oR RR oF oe 


Accentuate the positive ne implora cu 
veselie cantecul din 1944 al lui Johnny Mercer 
si Harold Arlen. De la Almanahul bietului 
Richard din 1750 al lui Benjamin Franklin (care 
îi învăţa pe cititori că „regretul nu e bun decât 
pentru păcate“) până la pleiada de vorbitori 
motivationali din zilele noastre, americanii au 
îmbrățișat o atitudine optimistă, de tipul „eu 
pot“. Căutaţi positive thinking pe Amazon.com 
și veţi găsi o oferta nesfârșită de produse 
menite să ne ajute să vedem viaţa prin lentile 
colorate în roz, inclusiv un calendar de perete, 
„Puterea gândirii pozitive“, şi o serie de 
postere pe tema: „Depășirea adversitatilor prin 
încurajare și asertivitate .. 

În realitate însă atitudinea pozitivă nu este 
întotdeauna ceea ce pare a fi. Desi o atitudine 
optimistă are fără îndoială beneficiile ei, rămân 


în general nedemonstrate avantajele acestei 
gândiri „în roz“ pentru sănătate sau pentru 
starea materială. Mai mult, cercetările 
sugerează că optimismul poate fi dăunător în 
anumite circumstanţe. 


Plusuri ale pesimismului 


În ciuda accentului popular pus pe gândirea 
pozitivă, psihologia teoretică s-a centrat 
decenii la rând pe negativ. Chiar și astăzi o 
lectură atentă a manualelor de psihologie 
obișnuite dezvăluie predominanta abordarilor 
care se ocupă de partea întunecată a vieții — 
boala mentală, crima, adictia, prejudecata și 
altele asemenea —, ca reflectare, probabil, a 
dorinței psihologiei de a remedia aceste 
probleme personale și sociale. 

De aceea, în ultima parte a anilor 1990, un 
colectiv de psihologi renumiţi, conduși de 
psihologul Martin E. Seligman, de la 
Universitatea Pennsylvania, a definit un 
domeniu numit „psihologie pozitivă“. Această 
disciplină în ascensiune explorează cauzele și 
consecinţele fericirii, forţei de caracter, 
virtuţilor, rezilientei si ale altor aspecte 
importante ce ţin de adaptare și sănătatea 
psihică. Nu toţi psihologii „pozitivi“ insistă pe 
veselia cu orice preţ — într-o carte din 1990, 
Seligman avertiza că optimismul „poate uneori 
să ne împiedice să vedem suficient de clar 
realitatea“. Dar multi susţin o perspectivă care 
implică faptul că gândirea pozitivă este oricând 


buna pentru toti, observa psihologa de la 
Bowdoin College, Barbara Held, intr-un articol 
din 2004. 

De fapt, multe dintre datele ce susțin 
beneficiile solide ale gândirii pozitive sunt 
discutabile. Conform unui studiu de revizuire 
din 2010, realizat de psihologul de la 
Universitatea Cornell, Anthony Ong, desi cele 
mai multe studii arată că oamenii optimisti au 
tendința de a fi mai sănătoşi psihic și, de 
asemenea, de a trăi mai mult, aceste 
descoperiri provin din studii de corelaţie, care 
examinează asocierile statistice dintre gândirea 
pozitivă și realizările în viaţă, dar nu ne pot 
spune nimic despre relaţia cauză-efect. Astfel, 
a gândi pozitiv poate să ne facă mai sănătoși, 
dar faptul că suntem mai sănătoși ar putea fi 
ceea ce, de fapt, ne face să gândim pozitiv. O 
altă interpretare a acelorași rezultate: 
gândurile pozitive și o bună stare de sănătate 
sunt rezultatul unui al treilea factor — nivelul 
crescut de energie, să zicem — care nu a fost 
măsurat în cele mai multe dintre aceste studii. 
Aceeași ambiguitate infestează cele mai multe 
dintre studiile care pretind că optimismul 
poate schimba dispoziţia depresivă sau poate 
creşte performanţa în muncă. 

Chiar dacă în cele din urmă au apărut și 
rezultate mai optimiste despre optimism, este 
putin probabil ca perspectiva roz să fie 
benefică pentru toată lumea.  Pesimiștii 
defensivi, de exemplu, au tendința de a se 
îngrijora foarte tare in legătură cu situații 


stresante din viitor, cum ar fi interviurile de 
angajare sau examenele importante, și 
supraestimează probabilitatea eșecului. Totuși, 
aceste îngrijorări funcţionează pentru acești 
indivizi, pentru că le permit să fie mai bine 
pregătiţi. Cercetarea psihologei Julie Norem, 
de la Wellesley College, și a colegilor ei arată 
că, dacă sunt deprivati de stilul lor preferat de 
adaptare — de exemplu, fortandu-i să „se 
înveselească“ —, pesimiștii defensivi 
performeaza mai slab în îndeplinirea 
sarcinilor. Mai mult, într-un studiu din 2001, 
cu participanţi dintr-o comunitate de vârstnici, 
Seligman şi psihologul de la Universitatea 
Brandeis, Derek Isaacowitz, au descoperit că, 
după ce trec prin evenimente de viață negative, 
cum ar fi moartea unui prieten, pesimiștii sunt 
mai putin înclinați la depresie decât optimistii. 
Pesimiștii petrec probabil mai mult timp 
antrenându-se mental pentru astfel de 
posibilități neplăcute. 

Un alt studiu pune sub semnul întrebării 
puterea de vindecare a afirmațiilor pozitive — 
este vorba despre acele instrumente 
omniprezente ale psihologiei populare, 
parodiate de comicul Al Franken în rolul 
consilierului Stuart Smalley: „Sunt destul de 
bun, sunt destul de deştept şi, la naiba, 
oamenii mă plac“. Într-un studiu publicat în 
2009, psihologa Joanne Wood, de la 
Universitatea Waterloo, şi colegii ei au 
constatat că, pentru participanții cu stimă de 
sine înaltă, repetarea de mai multe ori a unei 


afirmatii pozitive („Sunt o persoană demnă de 
iubire“) duce, într-adevăr, la stări de dispoziţie 
ceva mai bune. Dar pentru cei cu stimă de sine 
scăzută, afirmaţiile pozitive au efect advers, 
ducând la stări de dispoziţie mai proaste. Wood 
și colegii săi au argumentat că afirmații de tipul 
celor proferate de Smalley sună fals în mintea 
indivizilor cu stimă de sine scăzută, servind 
doar pentru a le reaminti cât de des au eșuat în 
atingerea scopurilor lor în viaţă. 


Ce e prea mult strica? 


O altă potențială breșă In mișcarea gândirii 
pozitive provine de la ideea că o atitudine 
optimistă poate fi nesănătoasă atunci când este 
dusă la extrem, deoarece ne poate îndepărta de 
realitate. Într-un articol din 2000, psihologul 
Christopher Peterson, de la Universitatea 
Michigan, unul dintre fondatorii mișcării 
gândirii pozitive, a distins optimismul realist, 
al persoanei care speră tot ce e mai bun, 
rămânând racordată la potentialele ameninţări, 
de optimismul nerealist, al celor care ignoră 
asemenea pericole. 

Un studiu din 2007 — realizat de psihologul 
Shigehiro Oishi, de la Universitatea Virginia, 
de psihologul de la Universitatea Illinois, Ed 
Diener, si de psihologul Richard Lucas, de la 
Universitatea de Stat din Michigan — întărește 
îngrijorările lui Peterson. Folosind analize 
realizate pe câteva esantioane internationale 
reprezentative, ei au constatat că, desi oamenii 


extrem de fericiti au cel mai mult succes in 
relatiile interpersonale si sunt cei mai 
muncitori, oamenii moderat de fericiti au mai 
mult succes decât cei extrem de fericiți din 
punct de vedere financiar si educational si, de 
asemenea, sunt mai activi politic. Indiscutabil, 
Oishi si colegii sai au evaluat fericirea, nu 
optimismul propriu-zis, desi cele doua tind sa 
fie vazute ca fiind foarte apropiate. Astfel, 
descoperirile lor ridica intrebarea daca, nu 
cumva, desi o atitudine pozitivă realistă fata de 
lume deseori ne ajută să realizăm anumite 
scopuri în viaţă, o atitudine pollyannică 
n-ar putea deveni costisitoare, poate din cauză 
că duce la autosuficienta. 

Gândirea pozitivă cu siguranţă are avantajele 
ei: ne poate încuraja să ne asumăm riscurile 
necesare şi să ne extindem orizontul. Dar are și 
dezavantaje si poate să nu fie pentru oricine, în 
special pentru cei pentru care îngrijorarea și 
văicăreala sunt mecanisme de adaptare 
naturale. Mai mult, gândirea pozitivă poate fi 
contraproductivă dacă ne face să ignorăm, cu 
nepăsare, pericolele vieţii. În sfârșit, așa cum 
avertiza jurnalista Barbara Ehrenreich într-o 
carte publicată în 2009, presupunerea 
atotprezentă că atitudinile pozitive ne permit 
să „ne concepem vindecarea“ în cazul unor boli 
precum cancerul are o latură întunecată 
neluată în considerare: îi poate face pe oameni 
să nu se trateze cum trebuie de astfel de boli și 
să se invinovateasca pentru că nu sunt mai 
veseli. 

i ake e ko ok akc ak 


Pune accent pe pozitiv (N.t.) 

Adjectiv derivat din numele Pollyanna, personajul 
principal din cartea ominima a lui Eleanor H. Porter 
(1913). Pollyanna este o fetita foarte optimista care 
gaseste in fiece lucru ceva de care sa se bucure. (N.t.) 


2H ake he koh ake af 


Luna plina declanseaza 
comportamente ciudate? 


De vind-i numai Luna. Ea se-apropie mat 
mult ca niciodată de Pământ, scoțându-l pe 
om din minți. 


WILLIAM SHAKESPEARE, OTHELLO 


De-a lungul secolelor, multi au rostit fraza 
„Cred că asta vine de la Luna plină“, încercând 
să explice tot felul de întâmplări ciudate care 
au loc noaptea. Într-adevăr, zeița romana a 
Lunii purta numele de Luna, din care deriva 
„lunatic“. Pentru filosoful grec Aristotel si 
pentru istoricul roman Plinius cel Bătrân, 
creierul este organul cel mai „umed“ din corp 
și, ca urmare, cel mai susceptibil la influenţele 
pernicioase ale Lunii, care produce și mareele. 
Credinţa în „efectul lunatic” al Lunii sau 
„efectul Transilvania“, cum este uneori 


denumit, a persistat în Europa pe parcursul 
Evului Mediu, când era larg răspândită ideea că 
oamenii se transformă în vârcolaci sau vampiri 
în timpul nopţilor cu Lună plină. 

Chiar și astăzi multi oameni cred că puterile 
mistice ale Lunii pline induc comportamente 
haotice, internări la psihiatrie, sinucideri, 
omucideri, apeluri la serviciile de urgenţă, 
accidente în trafic, bătăi la meciurile de hockey 
profesionist, câini care mușcă și tot felul de 
evenimente ciudate. Un sondaj a descoperit că 
45% dintre studenţii de colegiu cred că 
oamenii afectați de Luna plină sunt înclinați la 
comportamente neobișnuite, iar alte sondaje 
sugerează că specialiștii în sănătatea mentală 
pot fi chiar si mai înclinați decât oamenii 
obișnuiți să aibă această convingere. În 2007 
câteva secții de poliție din Marea Britanie chiar 
au suplimentat numărul de ofițeri de poliţie în 


nopţile cu Lună plină, pentru a face fata 
presupuselor rate mai mari ale infracţiunilor. 


Figura 46.1 Sursa: Wikimedia/Allen Watkin 


Apa în acțiune? 


Inspirati de Aristotel si de Plinius cel Bătrân, 
unii autori contemporani, cum ar fi psihiatrul 
Arnold Lieber, din Miami, au argumentat că 
efectele presupuse ale Lunii pline asupra 
comportamentului uman apar ca urmare a 
influenței Lunii asupra apei din noi. Corpul 
uman, până la urmă, este circa 80% apă, deci 
poate că Luna acţionează, cu magia ei malefică, 
tulburând cumva alinierea moleculelor de apă 
din sistemul nervos. 

Dar există cel puţin trei motive pentru care 
această explicaţie intră la... apă, dacă-mi 
permiteti să zic așa. Mai întâi, efectele 
gravitaționale ale Lunii sunt mult prea 
minuscule pentru a genera un efect 
semnificativ asupra activităţii creierului, ca să 
nu mai vorbim despre comportament. Așa cum 
observa regretatul astronom George Abell de la 
Universitatea California, Los Angeles, un 
tantar care ni se aşază pe brat exercită asupra 
noastră o forță de atracţie gravitaţională mai 
puternică decât cea exercitată de Lună. Totuși, 
după cunoştinţele noastre, nu există nicio 
raportare cu privire la „efectul lunatic al 
tantarului”. In al doilea rând, forţa 
gravitaţională a Lunii afectează numai apele 
deschise, cum sunt oceanele si lacurile, nu si 
acumulările de apă închise, cum este creierul 
uman. În al treilea rând, efectul gravitational al 
Lunii este la fel de puternic şi în nopţile cu 


Luna noua, atunci cand Luna este invizibila 
pentru noi. Atunci, gravitatia e la fel de intensă 
ca atunci când este Lună plină. 

O problema si mai serioasă pentru 
susținătorii ferventi ai efectului „lunatic al 
Lunii este că nu există nicio dovadă că acesta ar 
exista. Psihologul James Rotton, de la 
Universitatea Internațională Florida, 
astronomul Roger Culver, de la Universitatea 
de Stat Colorado, si psihologul Ivan W. Kelly, 
de la Universitatea Saskatchewan, au căutat în 
lung şi-n lat efecte comportamentale vizibile 
ale Lunii pline. În niciunul dintre cazuri nu au 
găsit nimic. Combinând rezultatele mai multor 
studii și tratandu-le ca și cum ar fi un singur 
studiu uriaș — procedură statistică denumită 
metaanaliză —, ei au constatat că Luna plină nu 
corelează în niciun fel cu o mulțime de 
evenimente, inclusiv cu infracțiunile, 
sinuciderile, problemele psihiatrice si apelurile 
la serviciul de urgență. În revizuirea din 1987 a 
37 de studii, intitulată „Much Ado about the 
Full Moon“ („Mult zgomot în jurul Lunii 
pline“), care a apărut într-una dintre 
principalele reviste de psihologie, Psychological 
Bulletin, Rotton şi Kelly au spus „adio“, cu 
umor, efectului Lunii pline și au conchis că 
cercetări suplimentare pe această temă nu mai 
sunt necesare. 

Critici insistente au dezavuat aceasta 
concluzie, indicând câteva descoperiri pozitive 
care apar in unele studii disparate. Totusi, 
chiar și cele câteva ipoteze de cercetare care 


par să susțină efectele Lunii pline au fost 
contrazise la o investigare mai atentă. Într-un 
studiu publicat în 1982, o echipă de autori a 
raportat că accidentele de trafic sunt mai 
frecvente în nopţile cu Lună plină, decât în alte 
nopţi. Totuși, un defect fatal afectează aceste 
constatări: în perioada luată în considerare, 
Luna plină a apărut mai adesea la sfârșitul 
săptămânii, atunci când mai multi oameni ies 
mai des în trafic. Atunci când autorii au 
reanalizat datele pentru a elimina acest factor 
producător de confuzie, efectul lunar a 
dispărut. 


De unde vine această credință 


Prin urmare, dacă aşadar credințele despre 
efectul înnebunitor al Lunii sunt doar o 
legendă urbană astronomică și psihologică, de 
ce sunt ele atât de răspândite? Sunt câteva 
motive probabile. Aproape sigur un rol îl joacă 
reportajele din mass-media. Apoi avem 
mulțimea de filme de groază de la Hollywood, 
care descrie nopțile cu Lună plină ca perioade 
de vârf ale unor întâmplări inspaimantatoare, 
cum ar fi injunghierl, impuscaturi şi 
comportamente psihotice. 

Poate şi mai important, cercetările 
demonstrează că mulți oameni cad pradă unui 
fenomen pe care psihologii de la Universitatea 
Wisconsin-Madison, Loren și Jean Chapman, l- 
au denumit „corelaţie iluzorie“: percepţia unei 
asociaţii care, în fapt, nu există. De exemplu, 


multi oameni care au dureri de articulaţii 
insistă că durerea lor crește în timpul vremii 
ploioase, deşi cercetările infirmă aceasta 
ipoteză. Asemănător în mare măsură cu 
mirajul apei, pe care credem că o vedem pe 
autostrăzi în zilele fierbinţi de vară, corelatiile 
iluzorii ne pot păcăli că percepem anumite 
fenomene în absenţa acestora. 

Corelatiile iluzorii rezultă în parte din 
înclinația minţii noastre de a da atenţie și de a- 
și reaminti mai bine evenimentele relevante 
pentru noi decât pe cele irelevante. Când este 
Lună plină și se întâmplă ceva ce este cu 
siguranţă ciudat, observăm și Luna plină și 
apoi le spunem si altora si ţinem minte acea 
corelaţie. Facem acest lucru, pentru că astfel de 
coincidente se potrivesc cu preconceptiile pe 
care le avem. Într-adevăr, un studiu a arătat că 
asistenții medicali de psihiatrie care credeau în 
efectul lunatic scriau mai multe observaţii 
despre comportamentele ciudate ale 
pacienţilor decât asistenții care nu credeau in 
acest efect. Dimpotrivă, atunci când este Lună 
plină și nu se întâmplă nimic, acest 
„noneveniment“ se șterge repede din memoria 
noastră. Ca rezultat al reamintirii noastre 
selective, percepem în mod eronat existenţa 
unei asocieri între Luna plină și diversitatea de 
evenimente bizare. 

Totuși, explicaţia corelatiei iluzorii, desi 
probabil că este o piesă crucială în acest 
puzzle, nu arată cum a apărut ideea efectului 
de Lună plină. O explicaţie intrigantă a originii 


acestei credinţe a ajuns la noi prin amabilitatea 
psihiatrului Charles L. Raison, care activează 
acum la Universitate Arizona, si a câtorva 
dintre colegii sai. Conform lui Raison, efectul 
„lunatic“ al Lunii poate avea un miez de adevăr 
prin aceea că se poate să fi fost cândva ceva 
real. Raison argumentează că, înainte de 
apariţia iluminatului exterior din timpurile 
moderne, lumina strălucitoare a Lunii pline îi 
împiedica să doarmă pe oamenii care trăiau în 
natură, inclusiv pe cei cu tulburări mentale 
severe. Întrucât deseori deprivarea de somn 
declanșează comportamente haotice la oamenii 
afectaţi deja de anumite afecţiuni psihice, cum 
ar fi tulburarea bipolară (anterior denumită 
depresie maniacala), apariţia Lunii pline e 
posibil să fi fost corelată, mai demult, cu o rată 
crescută a comportamentelor bizare. Deci, 
efectul înnebunitor al Lunii este, în termenii 
lui Raison si ai colegilor lui, o „fosilă 
culturală“. 

Poate că niciodată nu vom sti dacă aceasta 
explicație ingenioasă este corectă. Dar în 
lumea de astăzi, cel puţin, ipoteza efectului 
„lunatic“ al Lunii pare să aibă temeiuri la fel de 
precare precum ideea că Luna este făcută din 
brânză mucegaita. 


Lecturi recomandate 


Hines, T. (2003), Pseudoscience and the 
paranormal (ed. a 2-a) (2003), Amherst, NY, 
Prometheus Books. 


Raison, C.L., Klein, H.M. & Steckler, M. 
(1999), The moon and madness reconsidered, 
Journal of Affective Disorders, 53(1), 99-106. 


Rotton, J. & Kelly, IW. (1985), Much ado 
about the full moon: A meta-analysis of lunar- 
lunacy research, Psychological Bulletin, 97(2), 
286-306. 


Am vazut bine ce-am vazut? 


Proba martorilor este deseori inexacta 


In 1984, Kirk Bloodsworth a fost condamnat 
pentru violarea si uciderea unei fete de noua 
ani și a primit sentința de moarte prin asfixiere 
în camera de gazare, o condamnare care s-a 
bazat în special pe declaraţiile date de cinci 
martori. După ce Bloodsworth a petrecut nouă 
ani în închisoare, testul ADN a dovedit că era 
nevinovat. Asemenea erori devastatoare făcute 
de martorii oculari nu sunt rare, conform unui 
raport al Innocence Project, o organizație 
afiliată Facultăţii de Drept „Benjamin N. 
Cardozo“ de la Universitatea Yeshiva, care 
folosește testele ADN pentru a-i exonera pe cel 
care au fost greșit condamnaţi pentru crime și 
alte infracțiuni. Începând din anii 1990, când 
au fost introduse pentru prima dată testele 
ADN, cercetătorii de la Innocence Project au 
raportat că 73% dintre cele 239 de condamnări 


anulate pe baza testelor ADN erau bazate pe 
declaraţii ale martorilor oculari. O treime 
dintre aceste cazuri de condamnări anulate se 
bazau pe declaraţiile a doi sau mai multor 
martori oculari care au înţeles greșit ceea ce au 
văzut. Dar cum pot fi atât de mulţi martori 
oculari care greşesc? 

Identificarea de către un martor presupune, 
în mod tipic, selectarea presupusului agresor 
dintr-un șir de suspecți prezentaţi de poliţie, 
dar poate fi bazată si pe schiţe sau pe alte 
metode folosite de poliţie. Curând după 
selectarea unui suspect, martorilor li se cere să 
dea o declaraţie formală care să confirme că 
făptașul este același cu persoana identificată de 
el și să încerce să-și amintească orice alte 
detalii cu privire la evenimentele legate de 
infracţiunea respectivă. La proces, care poate 
să aibă loc după ani de zile, martorii depun 
declaraţii de obicei în faţa instanţei. Întrucât 
indivizii cu anumite tulburări psihice, cum 
sunt tulburarea de personalitate antisocială și 
dependența de substanțe, prezintă un risc 
crescut de comportamente infractionale, ei 
prezintă și un risc mai mare de a fi identificați 
de martorii oculari. 

Sondajele arată că cei mai multi juraţi pun 
mare greutate pe declaraţiile martorilor oculari 
atunci când decid dacă un suspect este vinovat. 
Dar, cu toate că depozitiile martorilor oculari 
sunt uneori exacte, juratii nu trebuie sa le 
accepte fara nicio rezervă, din cauza 
multitudinii de factori care pot distorsiona 


aceste relatari ale martorilor (vedeti Caseta 
47.1). De exemplu, juratii au tendinţa de a da o 
mai mare greutate spuselor acelor martori 
oculari ce susțin că sunt foarte siguri cu privire 
la identificarea suspectului, chiar dacă cele mai 
multe studii arată că martorii cei mai convinși 
de ceea ce spun sunt în general doar ușor (sau 
deloc) mai aproape de adevăr decât cei care 
sunt mai putin siguri pe ei. Pe lângă educarea 
juratilor cu privire la incertitudinile legate de 
declaraţia martorilor oculari, respectarea unor 
reguli specifice pentru procesul de identificare 
a suspectilor poate face ca mărturia să fie mai 
precisă. 


Caseta 47.1 Tendinţa de identificare eronată 


Acuratetea identificărilor făcute de martorii 
oculari poate fi redusă ţinând cont de mai mulți 


factori. lată câțiva dintre ei: 


e stresul extrem suferit de cel ce-a fost 
martor la comiterea unei infracţiuni 
sau in timpul procesului de 


identificare; 


e prezența armelor în timpul comiterii 
acelei infracțiuni (pentru că ele pot 
intensifica stresul și îl pot distrage pe 
martor); 


e folosirea unei deghizari de către 


faptas, precum o mască sau o peruca, 


e disparitatea rasială dintre martor si 


suspect; 


e perioada scurtă in care martorul îi 
poate vedea pe suspecți în timpul 
identificării bazate pe alegerea unei 
persoane dintre mai multi suspecți sau 
în timpul altor proceduri de 
identificare; 


lipsa unor caracteristici distinctive ale 
suspectului, precum tatuaje sau o 


inaltime extrema. 


Sursa: Adaptat dupa „Expert Testimony Regarding 
Eyewitness Identification”, de B.L. Cutler si G.L. 
Wells, in Psychological Science in the Courtroom: 
Consensus and Controversy, vol. coord. de Jennifer L. 
Skeem, Kevin S. Douglas si Scott O. Lilienfeld, 
Guilford Press, 2009. 


Reconstruirea amintirilor 


Acceptarea necritica a declaratiilor martorilor 
oculari poate izvori dintr-o preconceptie 
populara despre cum functioneaza memoria. 
Multi oameni cred ca memoria umana 
funcţionează ca un aparat de înregistrare: 
mintea înregistrează evenimente, apoi, la 
primul semnal, redă o replică exactă a acestora. 
Dimpotrivă, psihologii au constatat că, de 


fiecare data cand ni le reamintim, amintirile 
sunt mai degraba reconstruite decat redate. 
Actul reamintirii, spune eminenta cercetatoare 
a memoriei Elizabeth F. Loftus, de la 
Universitatea California, Irvine, este „mai 
asemanator cu asezarea laolalta a unor piese de 
puzzle decât cu extragerea unei secvențe de pe 
o înregistrare video”. Chiar și interogarea de 
către un avocat poate altera amintirile 
martorului ocular, pentru că fragmente din 
memorie pot fi combinate, fără știință, cu 
informații oferite de cel care pune întrebările, 
ducând la o reamintire inexactă. 

Mulţi cercetători au creat amintiri false la 
indivizi normali; mai mult, acești subiecți erau 
siguri că aceste amintiri sunt reale. Într-un 
studiu bine-cunoscut, Loftus şi colega sa, 
Jacqueline Pickrell, le-au dat subiecţilor 
povestiri scrise ale unei serii de patru 
evenimente, dintre care trei le experimentaseră 
în realitate. A patra povestire era o ficţiune; se 
concentra pe faptul că subiectul fusese pierdut 
într-un mall sau în alt loc public când avea 
între 4 și 6 ani. O rudă oferea detalii realiste ale 
poveștii inventate, precum descrierea mallului 
la care părinţii subiectului făceau cumpărături. 
După lectura fiecărei povestiri, subiecților li s-a 
cerut să scrie ce altceva își aminteau despre 
incident sau să indice dacă nu și-l aminteau 
deloc. În mod remarcabil, circa o treime dintre 
subiecţi au raportat că își aminteau partial sau 
total evenimentul inventat. În două interviuri 


de evaluare ulterioara, 25% Inca mai sustineau 
ca isi aminteau povestea neadevarata, o cifra 
care apare și în alte studii similare. 

Având in vedere pericolul pe care îl 
reprezintă convingerile eronate, bazate pe 
mărturiile false ale martorilor oculari, cum 
putem micșora frecvenţa unor asemenea erori? 
Innocence Project a propus o serie de norme 
care să îmbunătăţească acurateţea 
identificărilor făcute de martorii oculari. 
Aceste propuneri includ: înregistrarea video a 
procedurii de identificare, astfel încât juraţii să 
poată determina dacă a fost realizată 
corespunzător; așezarea în şirul de suspecți a 
unor persoane care seamănă cu descrierea 
făptașului oferită de martor; informarea celui 
care privește șirul de suspecți că faptuitorul 
poate să fie, dar poate şi să nu fie printre ei; în 
fine, verificarea faptului că persoana care 
gestionează procesul de identificare a celui 
vinovat dintr-un sir de suspecți (sau prin alte 
proceduri de identificare) nu știe cine anume 
este suspectul principal. Cu toate că doar 
câteva orașe și state nord-americane au adoptat 
legi pentru îmbunătăţirea acurateței 
identificărilor făcute de martorii oculari, pare 
să existe un interes tot mai mare în acest sens. 


Depozitiile experților 


f 


Un ultim aspect: permisiunea ca specialistii In 
identificarea bazata pe mărturii oculare sa 
poată depună declarații in instanță îi poate 


educa pe jurati şi poate duce la o evaluare mai 
riguroasă a declaraţiilor martorilor. Cele mai 
multe instante din Statele Unite nu permit 
asemenea expertize oferite in fata instantelor, 
pe motivy ca cercetarea de laborator a 
martorilor oculari nu se aplica instantelor si 
ca, in orice caz, concluziile sunt in mare parte 
unele de bun-simt si de aceea nu aduc prea 
multa lumina. Totusi, psihologul Gary Wells, 
de la Universitatea de Stat Iowa, si colega sa, 
Lisa Hasel, au adunat dovezi considerabile care 
arata ca descoperirile experimentale se aplica 
marturiei in instanta si ca adesea sunt 
contraintuitive. 

Stiinta poate și trebuie să contribuie la 
procesul judiciar, pentru a îmbunătăți 
acuratețea si evaluarea declarațiilor martorilor 
oculari. Vedem unii paşi mici in aceasta 
direcție, dar instanțele de judecată au inca un 
drum lung de parcurs pentru a se asigura mai 
bine ca nu sunt pedepsiți oameni nevinovați 
din cauza scăpărilor ce apar in această 
influentă metodă de livrare de dovezi. 

Apărarea în justiţie bazată pe 
invocarea „alienaţiei mentale“ 


Pe 20 iunie 2001, Andrea Yates, o fostă 
asistentă medicală din Houston, cu un istoric 
de depresie postpartum severă, și-a înecat toţi 
cei cinci copii (cu vârste între 6 luni și 7 ani) 
într-o cadă de baie. După condamnarea din 
2002 care a fost anulată în apel, Yates a fost 
achitată în 2006 ca fiind nevinovată din motive 
de „alienaţie mentală. Avocatii lui Yates, 
susținuți de mărturia unui expert, au 
argumentat că ea a crezut că este persecutată 
de Satana și că trebuie să-și protejeze copiii de 
la pedeapsa veşnică, ucigându-i. 

Patruzeci si şase de state americane au în 
legislaţie o versiune a apărării pe motiv de 
alienatie mentală, Utah, Montana, Idaho și 
Kansas fiind singurele care nu o permit. 
Această apărare este menită să-i protejeze pe 


oamenii care sunt incapabili să-și înţeleagă sau 
să-și controleze acțiunile infractionale (deci nu 
au discernământ sau capacitate juridică — 
n.red.), şi care au nevoie să primească un 
tratament adaptat tulburărilor lor. 

Cu toate acestea, ideea că făptașii pot fi 
considerați nevinovaţi din punct de vedere 
legal este greu de înghițit pentru public. În 
cazul lui Yates, gazda unei emisiuni radio, 
Mike Gallagher, a sintetizat foarte bine 
sentimentele publicului: „Deci acum“, a opinat 
Gallagher, „oficial şi formal, Andrea Yates nu 
și-a înecat cei cinci copii, nu-i asa?“ În mod 
similar, după achitarea din 1982 a lui John W. 
Hinckley Jr. pentru tentativa de asasinat 
comisă asupra Președintelui Ronald Reagan, 
un sondaj realizat de ABC News a arătat că 
76% dintre americani credeau ca Hinckley — 
care a scăpat pe motiv ca suferă de idei 
delirante — ar fi trebuit să fie condamnat. 

Cu toate că Justificarea violenţei lui Yates și a 
lui Hinckley poate părea greşită, apărarea pe 
motive de ,alienatie mentală“ este, de fapt, 
concepută tocmai pentru asemenea situaţii. 
Conceptul de „vină“ penală înseamnă mai mult 
decât că un inculpat a comis cutare infracţiune; 
în aproape toate statele din SUA, este necesar 
și ca persoana să fie considerată în deplinătatea 
facultăţilor mentale în momentul în care a 
comis fapta. ȘI, cu toate că mulți cred că 
achitarea persoanelor considerate fără 
discernământ aruncă infractori periculoși 
înapoi în stradă, în realitate se întâmplă 


rareori ca avocaţii sa folosească aceasta 
aparare; in plus, de obicei, apelul la aceasta 
justificare nu reuseste. Chiar si atunci cand 
apărarea are câştig de cauză, cel achitat ajunge 
de obicei să primească sentinţe similare sau 
mai lungi decât condamnările pentru cei cu 
discernământ. Principala diferenţă dintre 
achitare şi condamnare constă în faptul că cei 
achitati pe motiv de „alienaţie mentală“ sunt de 
obicei trimiși în spitale psihiatrice în loc să fie 
trimiși în penitenciare. 


Izvoarele acestei apărări 


În 1843, Daniel McNaughton a mers la casa 
aflată la numărul 10 de pe Downing Street din 
Londra, cu intenţia de a-l ucide pe prim- 
ministrul britanic, Robert Peel. Confundându-l 
pe secretarul acestuia cu Peel, McNaughton l-a 
împușcat pe secretar, care a murit după cinci 
zile. McNaughton a fost achitat pe motivul că 
ar fi crezut că guvernul complota împotriva lui, 
dar verdictul nu avea un precedent clar şi se 
baza pe fundamente legale neclare. 
Reactionand la furia publicului fata de acest 
verdict, un complet de judecători a compus un 
indrumar pentru achitarile pe motive de 
alienatie mentala, acest ghid devenind apoi 
legea McNaughton: pentru a fi declaraţi 
alienati mental (sau lipsiţi de capacitate 
psihică), inculpatii trebuie fie sa nu fi știut ce 
făceau în momentul respectiv, fie sa nu fi 
constientizat că acţiunile lor sunt greşite. 


Legea McNaughton, pe care au adoptat-o 
multe dintre statele nord-americane, se 
bazează pe factori cognitivi, exonerându-i pe 
faptasi de responsabilitatea legală pentru ca le 
lipseste capacitatea de a intelege semnificatia 
infracțiunii lor. Unele state au adoptat in 
prezent indrumarul mai putin strict folosit de 
Institutul Juridic American in 1962, care a 
extins apararea pe motive de incapacitate 
psihică, incluzând si cazurile în care o 
persoană nu își poate controla impulsul de a 
acționa din cauza unei tulburări psihiatrice. 
Cei care susțin această apărare, în oricare 
dintre forme, o privesc ca pe o excepţie 
necesară pentru rarele cazuri în care oamenii 
sunt incapabili să-și inhibe comportamentele 
distructive. Cei mai multi avocaţi cred că este 
inuman sa pedepsesti indivizi care nu isi dau 
seama de ceea ce fac. În schimb, spun ei, ar 
trebui să încercăm să-i reabilităm sau măcar să 
îi tratăm. 

Dar unii critici susţin că achitarea pentru o 
infracțiune comisă în mod evident de o 
persoană identificată este lipsită de sens. 
Pentru ei, apărarea pe motiv de alienatie sau 
incapacitate psihică conduce la confuzia între 
două lucruri diferite: una este a stabili dacă o 
persoană este vinovată de o faptă pe care a 
comis-o si alta este să stabilesti cât de aspră să 
fle pedeapsa pe care trebuie să o primească. Cel 
mai multi sceptici cred că toți inculpatii care 


comit infracțiuni trebuie să fie găsiți vinovaţi, 
dar că uneori cei cu boli mentale severe trebuie 
să primească sentinţe mai blânde. 

În lumina acestui punct de vedere, în jur de 
douăzeci de state din SUA au introdus verdictul 
de „vinovat, dar bolnav mental“, care consideră 
că persoana este responsabilă legal de 
infracţiune, dar ţine cont de boala mintală, ca 
circumstanta atenuantă în stabilirea pedepsei. 
Acest verdict presupune ca individul bolnav să 
primească tratamentul de care are nevoie. În 
realitate, cei considerați vinovaţi, dar bolnavi 
mental uneori nu ajung să primească terapia 
adecvată. Mai mult, verdictul nu a dus la o 
reducere categorică a numărului de achitări pe 
motiv de alienatie sau incapacitate psihică. 


Utilizarea judicioasă a apărării bazate 
pe ,,alienatia mentala“ 


Indiferent dacă achitarea pe motiv de alienatie 
(incapacitate psihică) este sau nu justificată, ea 
este adecvată doar în acele rare cazuri în care o 
tulburare mentală propriu-zisă a șters frânele 
psihice pe care cei mai multi dintre noi le 
folosim pentru a ne opri din a actiona imoral. 
Totusi, multi americani au senzatia ca apararea 
pe motive de incapacitate psihica este invocata 
pe scara larga si de obicei cu succes. Intr-un 
studiu din 2007, psihologa Angela Bloechl, de 
la Universitatea Wisconsin-Oshkosh, și colegii 
Sal au constatat că studenții estimează că 
această apărare este folosită în 30% dintre 


cazurile penale si ca are succes in 30% dintre 
situații. Totuși, datele prezentate de mai multe 
studii arată că doar în 1% dintre cazurile 
penale este invocată această apărare și doar 15- 
25% dintre ele ajung la achitare. 

Cu toate că achitările notorii în urma 
apărărilor care au invocat incapacitatea 
psihică, precum cele ale lui Yates și Hinckley, 
atrag atenţia exagerată a mass-mediei, mii de 
alti inculpati au fost totuși condamnați dupa ce 
au invocat starea de alienatie, si îi includem 
aici pe Jack Ruby (care l-a ucis pe Lee Harvey 
Oswald, asasinul lui John F. Kennedy), David 
Berkowitz („Fiul lui Sam"), Jeffrey Dahmer 
(ucigas in serie) si Lee Boyd Malvo (unul 
dintre cei doi lunetisti care au ucis 17 oameni 
în zona metropolitană Washington in 2002). 

Multi oameni cred, de asemenea, ca cei 
achitati pe baza invocării stării de alienatie 
(incapacitate psihica) sunt eliberati rapid si 
ușor din închisoare. „Câţiva ani de tratament 
într-un spital de boli mintale și apoi, gata, a 
scăpat! E bine-mersi acum, poate să umble 
liberă printre oamenii care habar nu au de ce e 
în stare“, specula Gallagher despre Yates. În 
realitate, doar 1% dintre cei care folosesc cu 
succes apărarea pe motiv de alienatie sunt 
eliberați imediat, iar, în medie, durata 
internărilor în spital ale celor achitati pe 
motive de incapacitate psihică este de circa 3 
ani. Într-adevăr, la momentul scrierii acestor 
rânduri, Yates este inca institutionalizata intr- 
un spital de boli mentale din Kerrville, Texas, 


la mai bine de 15 ani de la achitare. Mai mult, 
datele colectate in 1995 de sociologul Eric 
Silver, care lucra pe atunci la Policy Research 
Associates, in Delmar, New York, sugereaza ca 
cei considerați nevinovati pe motiv de 
incapacitate psihică adesea rămân în închiși în 
spitale psihiatrice la fel de mult timp ca si cei 
condamnați pentru fapte comparabile; în unele 
state, precum New York și California, stau 
chiar mai mult. Astfel, apărarea pe motiv de 
alienatie este departe de a asigura o eliberare 
rapidă. 

Cetăţenii și politicienii trebuie să înțeleagă 
aceasta apărare avocateasca așa cum este ea: ca 
o excepție extrem de rară, care confirma regula 
că aproape toți indivizii trebuie considerați 
responsabili juridic pentru acţiunile lor ilegale. 

Cat de mult contribuie mediul la 
obezitate? 


Conform Organizaţiei Mondiale a Sănătăţii, 
obezitatea este o „epidemie globală“. Două 
treimi dintre adulţii americani și o treime 
dintre copiii de vârstă școlară sunt fie 
supraponderali, fie obezi. 

Ultimele sondaje raportează creşterea 
abruptă a acestor procente. Din 1960 până în 
2002, populația de adulți supraponderali si 
obezi a crescut in general cu 50%, iar creșterea 
corespunzătoare la copii a fost de 300%. 
Problema si mal gravă este că ratele de 
obezitate din alte țări se apropie rapid de cele 
din Statele Unite. 

Care este cauza acestei pandemii si ce putem 
face in legătură cu ea? Cercetatorii au oferit 
unele încercări de răspuns, aflate in completa 
contradicție cu opiniile publicului larg. 


Oamenii de știință sugerează că sporirea 
ratelor obezității poate fi rezultatul 
schimbarilor din mediu, care ne tenteaza sa 
avem obiceiuri nesanatoase și care ne face sa 
consumăm in exces, îngrășându-ne. Intr- 
adevar, conditiile de mediu pot exacerba 
tendinţele înnăscute de a folosi mâncarea ca 
balsam pentru agitația nervoasă sau pentru 
tristeţe. Astfel, multi specialiști în sănătate 


pledează pentru adoptarea unor legi — de 
exemplu, o taxă pe mâncarea de proastă 
calitate — care să promoveze alimentaţia 


sănătoasă. Alţii încearcă să-i ajute pe oameni 
să-și schimbe obiceiul de a avea tot timpul 
mâncare la îndemână, pentru a descuraja 
supraalimentarea. 


Mituri legate de obezitate 


Mulţi, inclusiv specialiști în sănătate, 
consideră că obezitatea poate fi atribuită pur și 
simplu lipsei de autocontrol sau de voinţă. Este 
adevărat că oamenii obezi adesea sunt 
incapabili să-și controleze adecvat alimentaţia. 
Dar lipsa autocontrolului este pur şi simplu o 
descriere, nu o explicaţie. Ceea ce rămâne de 
explicat este de ce nu pot avea suficient 
autocontrol. 

Medicii le spun tot timpul pacienţilor lor 
obezi să reducă portiile de mâncare. De 
asemenea, cărţile de diete, articolele din 
revistele de sănătate şi de pe paginile de 
internet, dar și programele pentru slăbit din 


comerț ll încurajează pe oameni să mănânce 
mai putin si să se miște mai mult. Din 
nefericire, abordarile bazate pe autocontrol nu 
par sa functioneze prea bine. Asa cum au 
crescut vanzarile de carti despre pierderea in 
greutate în ultimii ani (de la 3,6 milioane de 
exemplare în 2005 la 4,8 milioane în 2007, în 
SUA), la fel a crescut și obezitatea. Mai mult, 
două treimi dintre cei care slăbesc prin 
programe de pierdere în greutate redobândesc 
greutatea pierdută într-un an si aproape toţi 
pun la loc kilogramele date jos în termen de 
cinci anl. 

Alte explicaţii pentru creșterea obezității 
sunt bazate pe gene şi pe factorii psihologici. 
Este adevărat că oamenii sunt predispuși să se 
îngrașe din cauza structurii lor genetice. Dar 
factorii genetici nu pot explica de unde vine 
creșterea bruscă a prevalentei obezității în 
societate. Genele relevante pentru menținerea 
greutății nu se schimbă în mod semnificativ 
într-o perioadă de cincizeci de ani la nivelul 
unei populaţii. Unii factori psihologici pot juca 
și ei un rol în obezitate, inclusiv 
impulsivitatea, anxietatea și tendinţa unora de 
a mânca atunci când sunt cuprinși de stări 
emoţionale negative. Dar, chiar si asa, nu 
există niciun motiv să credem ca aceste 
caracteristici au devenit mai accentuate în 
ultimele decenii. Ca urmare, factorii genetici și 
psihologici nu pot să explice creșterea ratei 
obezității. 


Mediul toxic 


Rezultatele unui mare numar de studii sustin 
concluzia ca o influenta puternica asupra 
comportamentului alimentar © exercită 
condițiile de mediu. Spre deosebire de factorii 
biologici, mediul nostru nutrițional s-a 
schimbat în mod radical în ultimii cincizeci de 
ani. În diferite publicaţii, psihologul Kelly D. 
Brownell, de la Universitatea Yale, a folosit 
termenul de „mediu toxic“, referindu-se la 
această nouă atmosferă alimentară de 
expunere permanentă la mâncăruri calorice, 
puternic promovate pe piaţă, ieftine și larg 
accesibile, la care se adaugă şi lipsa de 
activitate fizică. 

Un raport din 1995 al Institutului de 
Medicină a deschis drumul pentru realizarea 
mai multor studii atunci când a ajuns la 
concluzia că rădăcina problemei obezității 
„trebuie să se găsească în forţele sociale și 
culturale puternice care promovează o dietă 
bogată energetic si un stil de viata sedentar”. 
Studiile mai recente au confirmat aceasta 
ipoteza. Aceste forte, sustine Brownell, includ 
explozia pieţei de fast-food, cantitatea tot mai 
mare a portiilor la restaurante, bufetele de tip 
„tot ce poţi mânca“, proliferarea 
minimarketurilor, care vând gustări si băuturi 
cu conţinut înalt caloric, contractele școlilor cu 
companii de fast-food și băuturi răcoritoare, 


prin care acestea isi vând produsele in 
cantinele școlare, și reclamele agresive si 
difuzate pe scară larga la alimente nesanatoase. 

Dată fiind importanţa mediului în evoluţia 
ratelor de obezitate, mulți cercetători, inclusiv 
Brownell, argumentează că ne trebuie legi și 
politici sociale noi pentru a combate această 
maladie. Propunerile controversate ale lui 
Brownell sugerează, de exemplu, controlul 
asupra reclamelor la alimente destinate 
copiilor, interzicerea produselor fast-food și a 
băuturilor răcoritoare în școli și 
subvenţionarea alimentelor sănătoase. 

Taxarea este un alt mijloc ce-ar putea fi 
eficient în reducerea consumului de alimente 
dăunătoare, așa cum a demonstrat taxa pe 
tutun. Brownell si Thomas Frieden, care 
conduce acum Centrele pentru Controlul si 
Preventia Bolilor, susţin ca e nevoie de o taxa 
aplicată la una dintre substanțele care 
contribuie cel mai mult la obezitate: băuturile 
indulcite cu zahăr. Recent, Comisia pentru 
Finanţe a Senatului Statelor Unite a 
recomandat un astfel de impozit pentru a ajuta 
la combaterea obezității. Desi principalele 
corporații producătoare de băuturi răcoritoare 
s-au opus acestei taxe, propunerea se află acum 
pe agenda națională. 

Cercetătorul Brian Wansink, de la 
Universitatea Cornell, și colegii săi au constatat 
că unii stimuli ce vin dinspre mediul alimentar 
personal exercită, de asemenea, presiune 
asupra tendinţelor noastre de a ne 


supraalimenta (vezi Caseta 49.1). Pe baza 
acestor descoperiri, ei au sugerat diferite 
moduri de a ne schimba mediul de viaţă pentru 
a reuși să mâncăm mai putin. Ei recomandă, de 
exemplu, să reducem mărimea portiilor, sa nu 
ținem la vedere alimentele tentante, sa nu 
mâncăm niciodată direct din pachet si să le 
cerem ospătarilor să ia de pe masă chipsurile 
sau pâinea. 

Analiza puterii de influență a mediului 
asupra obezității poate duce la multe sugestii 
practice pentru slăbirea efectelor nocive ale 
mediului alimentar si pentru încurajarea 
alimentației sănătoase pe toată durata vieții. ȘI, 
pentru că obezitatea este o problemă serioasă, 
care a reușit să se extindă în toate colţurile 
lumii, trebuie să explorăm fiecare posibilă cale 
de a-i reduce prevalența. 


Caseta 49.1 Consumul abundent 


Studiile arată că mediul nostru de viaţă 
influenţează în mare măsură cât de mult si ce 
mâncăm. În cartea sa Mindless Eating: Why We 
Eat More Than We Think******** (Bantam Dell, 
2007), Brian Wansink, care predă un curs 
despre Comportamentul Consumatorului si 
Stiinte Nutritionale la Universitatea Cornell, 
descrie stimulii de mediu pe care numeroase 
studii de cercetare i-au legat de 


supraalimentare. lată câțiva dintre aceștia: 


Cu cât e mai mare cantitatea de 
mâncare din farfurie, cu atât mâncăm 


mai mult. 


Cu cât este mai mare ambalajul în care 
se află hrana, cu atât mâncăm mai 


mult. 


Când mâncarea pe care o pregătim 
vine în pachete mari, mâncăm mai 
mult decât dacă alimentele ar fi fost 


ambalate în pachete mai mici. 


Mâncăm mai mult când mâncarea este 


vizibilă și așezată la îndemână. 


Mâncăm mai mult când mâncarea are 
o denumire atractivă (cum ar fi „salată 
italiană de fructe de mare suculente“), 
decât atunci când aceeași mâncare are 
un nume oarecare (cum ar fi „fructe de 


mare“). 


Scolarii care locuiesc aproape de fast- 
fooduri au o rată cu 5% mai mare a 
obezității decât cei care merg la o 
școală situată mai departe de astfel de 


magazine. 


e Oamenii care se muta din tari mai 
putin dezvoltate în unele avansate 
prezintă rate crescute de obezitate fata 
de indivizii care rămân în ţările mai 


putin dezvoltate. 

Mâncatul în nestire: de ce mdncam mai mult decât ne 
dam seama (N.t.) 


Cand mâncatul devine boală 


„De când mă știu, duc o bătălie tăcută în capul 
meu daca sa duc sau nu furculita la gură, iar 
când ma conving să mai iau un dumicat, nu 
gust decât ruşine“, scrie Jena Morrow în 
memoriile sale, Hollow: An  Unpolished 
Tale******** (Moody Publishers, 2010). In 
cartea sa, Morrow isi reaminteste durerea si 
suferinta pe care le-a indurat in lupta ei pentru 
a-și depăşi tulburarea de comportament 
alimentar de care suferea: anorexia nervosa. 

Cu bătălia tăcută a lui Morrow rezonează 
0,6% din populaţia Statelor Unite, care va 
suferi de anorexie la un moment dat pe 
parcursul vieții. Un alt 1% va experimenta 
bulimia nervosa, conform unui sondaj realizat 
în 2007 de psihiatrul James I. Hudson, de la 
Facultatea de Medicină Harvard, și asociaţii 
sai. Desi aceste cifre sunt mai mici decât 
procentele pentru cele mai multe dintre 


afectiunile psihice, tulburarile de 
comportament alimentar pot fi devastatoare la 
nivel emotional si fizic. 

Persoanele care suferă atât de anorexie, cât și 
de bulimie sunt preocupate de greutatea și de 
forma corpului lor, iar stima lor de sine este 
bazată în mare parte pe cât de satisfăcute sunt 
de aceste două caracteristici fizice. 

Persoanele cu anorexie adesea refuză să 
mănânce, pierd semnificativ în greutate și sunt 
consumate de frica de a nu deveni 
supraponderale. Cei care suferă de această 
tulburare au, de asemenea, credința 
distorsionată că sunt grași atunci când, de fapt, 
nu sunt. 

Bulimia este caracterizată prin episoade 
frecvente de mâncat compulsiv, în timpul 
cărora este consumată o cantitate neobișnuit 
de mare de mâncare. Oamenii cu bulimie se 
tem că vor creşte în greutate de la mâncatul 
compulsiv, așa că încearcă să evite kilogramele 
în plus de obicei fortandu-se să vomite sau 
luând cantităţi mari de laxative si diuretice. 

Înțelegerea adecvată a acestor tulburări este 
esenţială pentru a ști cine prezintă riscuri de 
îmbolnăvire și pentru a găsi tratamentul 
adecvat. Totuși, multi oameni au preconceptli 
grave despre anorexie și bulimie. lată aici cinci 
dintre acestea: 


1. Mitul nr. 1: Tulburarile de comportament 
alimentar sunt extrem de rare la barbati si la 
baieti. 


Fapt: Desi tulburarile alimentare sunt mai 
răspândite printre femei decât printre 
bărbaţi, un procent semnificativ de bărbaţi se 
luptă cu ele. Hudson și asociaţii au constatat 
că 0,9% dintre femei si 0,3% dintre bărbați 
au avut ori au în prezent anorexie. Cifrele 
corespunzătoare pentru bulimie au fost de 
1,5%, respectiv 0,5%. 


2. Mitul nr. 2: Anorexia este singura 
tulburare de comportament alimentar care 
poate pune viata în pericol. 


Fapt: Tulburările de comportament 
alimentar au cea mai înaltă rată de 
mortalitate dintre bolile mentale din cauza 
complicatiilor medicale și suicidului. Într-o 
lucrare din 2009, psihiatrul Scott Crow, de la 
Facultatea de Medicina din cadrul 
Universității Minnesota, şi colegii săi au 
analizat documentele de constatare a 
decesului pentru un număr de 1 885 de 
persoane care fuseseră evaluate cu 8-25 de 
ani înainte într-o clinică de tulburări de 
comportament alimentar din Minnesota. 
Ratele de mortalitate pentru anorexie și 
bulimie în acest grup au fost aproximativ 
aceleași: aproximativ 4%. Alţi cercetători au 


constatat o mortalitate ceva mai inalta 
pentru anorexie decat pentru bulimie, dar si 
bulimia poate fi fatala. 


3. Mitul nr. 3: Utilizarea purgativelor este 
un mod eficient de a pierde in greutate. 


Fapt: Foarte probabil, cei mai multi bulimici 
cred in acest mit, altfel nu ar vomita sau nu 
ar folosi purgative in incercarea de a elimina 
calorii. Desi utilizarea purgativelor este unul 
dintre criteriile formale pentru bulimie, 
multi oameni cu anorexie le folosesc si ei. 
Totuși, purgatia nu este eficace pentru 
pierderea În greutate.  Laxativele și 
diureticele cauzează pierderea de apă care 
este repede înlocuită. Laxativele ne scapă 
doar de 10% din caloriile ingerate. Vomitatul 
este, de asemenea, destul de ineficace. În 
momentul în care o persoană își provoacă 
vomitatul, în mod tipic, imediat după finalul 
episodului de mâncat compulsiv, corpul deja 
a absorbit 50-75% din mâncarea ingerată. 
Nu doar ca purgatia si vomitatul sunt 
ineficace pentru pierderea in greutate, dar 
pot cauza deshidratarea grava, dezechilibrul 
electrolitic si alte probleme, toate putand 
duce la boli grave sau la moarte. 


4. Mitul nr. 4: Greutatea corpului este un 
indiciu ca o persoana sufera de bulimie. 


Fapt: In ciuda consumului compulsiv, 
indivizii cu bulimie au o greutate corporală 
care nu poate fi diferențiată de cei care nu au 
această tulburare. Poate că cel mai evident 
semn de bulimie sunt obrajii pufosi, din 
cauza creşterii în mărime a glandelor 
salivare, ca urmare a abuzului de purgative. 
Dar de obicei prietenii și familia nu știu că 
bulimia e însoţită de acest semn fizic. 
Deoarece tulburarea poate fi dificil de 
observat, cei care suferă de ea adesea nu 
reușesc să primească sprijinul de care au 
nevoie, adică nu au parte de un tratament 
adecvat. Pe de altă parte, o înfățișare excesiv 
de slabă poate fi un indiciu că persoana 
suferă de anorexie. În stadiile avansate, când 
individul este cu 20%-30% mai slab decât 
greutatea normală, tulburarea devine chiar și 
mai evidentă. 


5. Mitul nr. 5: Vindecarea tulburărilor de 
comportament alimentar este rară. 


Fapt: Multe studii susțin eficacitatea unui 
anumit tip de teraple cognitiv- 
comportamentală (TCC) pentru bulimie, în 
care terapeutil îi educa pe pacienţi cu privire 
la ce este bulimia — de exemplu, le explică de 
ce purgatia este ineficientă —, le modifica 
gândurile disfunctionale despre greutate si îi 
învaţă strategii pentru a rezista impulsului 
de a mânca în mod compulsiv și de a trece 


apoi la vomismente sau purgatii. Intr-un 
raport publicat in anul 2000, psihiatrul W. 
Stewart Agras, de la Facultatea de Medicina 
din cadrul Universităţii Stanford, și colegii 
săi au condus şedinţe de terapie cognitiv- 
comportamentală (TCC) sau de terapie 
interpersonală (TIP), care se concentrează 
pe contextul interpersonal al problemei și pe 
rezolvarea conflictelor care pot contribui la 
această tulburare. Ei au lucrat cu un număr 
de 220 de indivizi diagnosticati cu bulimie, 
care au beneficiat de 19 ședințe de TCC sau 
de TIP. Când tratamentul a luat sfârșit, 29% 
dintre cei care făcuseră terapie cognitiv- 
comportamentală se  recuperaseră, in 
comparaţie cu doar 6% dintre cei care 
fuseseră trataţi cu terapie interpersonală. 
Însă, după un an întreg de ședințe 
săptămânale, ratele de succes erau mai 
apropiate: 40% dintre cei care beneficiasera 
de TCC si 27% dintre cei care primiseră TIP 
nu mai aveau tulburarea. Deși este loc 
considerabil pentru îmbunătăţiri, aceste 
descoperiri sugerează că anumite tipuri de 
terapie pot fi foarte utile în cazurile de 
bulimie. 


Tabloul este mai putin încurajator pentru 
anorexie. Primul obiectiv este readucerea 
greutății corpului la normal sau aproape de 
normal, ceea ce adesea se face în spital. 
Surprinzător, 85% dintre pacienții spitalizati 


câştigă destul în greutate, încât să poată merge 
acasă, unde provocarea este să se menţină la o 
greutate sănătoasă. Unele date sugerează că un 
tip de terapie cognitiv-comportamentala 
similar cu cel folosit pentru bulimie poate fi de 
ajutor pentru a preveni recaderea in cazul 
anorexiei. In anul 2003, psihologa Kathleen M. 
Pike, de la Universitatea Columbia, și colegii ei 
au prescris unui numar de 33 de pacienti cu 
anorexie, care fusesera externati din spital, sa 
facă timp de un an TCC sau consiliere 
nutritionala. La sfarsitul tratamentului, doar 
22% din grupul cu TCC recazuse in boala sau 
renuntase la terapie, in comparatie cu 73% din 
grupul care primise consiliere nutritionala. 
Mai mult, 44% dintre pacienţii cu TCC 
prezentau ameliorari semnificative si 17%, o 
recuperare completa, in comparatie cu 7% si, 
respectiv, 0% din grupul cu consiliere 
nutritionala. Cu toate că rezultatele terapiei 
cognitiv-comportamentale sunt promițătoare, 
suntem încă departe de vindecarea anorexiei, 
luând în considerare ca alti cercetători, care și- 
au urmărit pacienţii mai mult timp, au 
constatat rate de recădere considerabil mai 
mari. 

Totuși, unele persoane cu anorexie se 
vindecă. Și cu cât mai multi oameni află care e 
realitatea despre tulburările de comportament 
alimentar, precum anorexia si bulimia, cu atât 
mai repede aceste boli grave vor fi mai lesne 
recunoscute ȘI tratate. 

Goală pe dinăuntru. O poveste nepoleită (N.t.) 


Autovatamarea 


Pe muchie de cutit 


„Nu simiti că te ranesti atunci când începi să te 
tai. Simti însă că este singurul mod în care poţi 
să ai grijă de tine“, îi spunea o tânără (pe care o 
vom numi Alice) jurnalistei Marilee Strong, 
care o intervieva pentru cartea ei din 1998, A 
Bright Red Scream: Self-Mutilation and the 
Language of Pain********. La fel ca multi alti 
adolescenti si tineri, Alice se autovatama cu 
regularitate, taindu-se pe brațe si la 
încheieturi. 

Acest comportament îi nedumereste de multă 
vreme pe oamenii obișnuiți și pe oamenii de 
știință deopotrivă. Multi presupun că este la fel 
ca o tentativă de sinucidere, iar alţii cred că e 
doar un truc, pentru a-i manipula pe alţii. În 
realitate, o persoană care se angajează în mod 
deliberat într-un gest de autorănire poate risca 
sinuciderea, dar actul, prin definiție, nu este o 


tentativa de vatamare mortala. In plus, pot fi 
numeroase motive pentru acest comportament, 
cautarea atentiei celorlalti fiind unul dintre 
cele rare motive. Intr-adevar, aşa cum 
sugerează comentariul lui Alice, persoanele 
atrase de aceste comportamente adesea spun că 
acţiunile lor aduc efecte psihice pozitive. 


Lucrări recente sugerează că autovămătarea 
poate oferi în unele cazuri o formă de eliberare 
de durere, descoperire care poate conduce la 
noi tratamente pentru această afecţiune. 


Figura 51.1 Sursă: Anna Goodson Management/ 
DANIEL STOLLE 


Distrugere deliberată 


Într-o carte din 2009, psihologul Matthew K. 
Nock, de la Universitatea Harvard, definea 


autovatamarea nonsuicidara ca fiind 
„distrugerea directa si deliberată a propriului 
țesut corporal în absenţa intenţiei suicidare. 
De departe, cele mai comune metode de 
autovatamare sunt tăierea și zgarierea pielii. 
Alte mijloace de a autorănire includ lovitul 
capului de un obiect, lovirea altor părți ale 
corpului, arderea și ruperea rănilor, oprindu-le 
vindecarea. În cazuri rare, oamenii ajung la 
extreme grotești, precum autocastrarea sau 
scoaterea propriilor ochi. 

Autovătămarea nu este nici ceva neobişnuit, 
nici ceva nou. În ultima parte a secolului al 
XIX-lea, femeile europene erau renumite 
pentru ca se intepau singure cu acul. Mai 
recent, lista figurilor publice care se autorănesc 
îi include pe următorii: Prinţesa Diana, actorii 
Johnny Depp si Angelina Jolie, cântărețele 
Amy Winehouse, Courtney Love și Marilyn 
Manson, dar și pe unul dintre pionierii 
cercetării sexualității, Alfred Kinsey. 

În anul 2011, psihologul E. David Klonsky, de 
la Universitatea British Columbia, a făcut un 
sondaj telefonic cu 439 de adulţi selectaţi la 
întâmplare, cu vârste între 19 și 92 de ani, 
întrebându-i dacă se autorănesc în prezent sau 
dacă au făcut-o vreodată și, dacă da, când a 
apărut acest comportament si ce tipuri de rani 
și-au provocat. Datele obţinute au scos la iveală 
un zguduitor 6% dintre participanţii la sondaj 
care prezentau un tip de comportament de 
autovătămare la un moment dat pe parcursul 
vieții. Klonsky a constatat că autovatamarea 


începe de obicei între vârsta de 13 și 15 ani și 
este mai frecventă la adolescenţi. Doar 35% 
dintre subiecți au început să se rănească 
singuri la vârsta de 18 ani sau după aceea. 
Rezultatele studiilor asupra diferenţelor de gen 
sunt mixte, dar cele mai multe constată că 
obiceiul este mai răspândit printre femei. 

Mai grav decât rănile propriu-zise — cu toate 
că acestea necesită uneori tratament medical — 
este riscul crescut de tentativă de suicid sau 
chiar de suicid la cei care suferă cronic de 
această tulburare. Numeroşi cercetători au 
constatat © asociere puternică Între 
autovatamare și comportamentele suicidare, 
cum ar fi gândurile, planurile si tentativele de 
suicid, precum si suicidul reușit. Într-un articol 
de sinteză din 2002 psihiatrul David, de la 
Universitatea Leeds din Anglia, raporta ca mai 
mult de 5% dintre pacienții spitalizati pentru 
autovătămare mor prin suicid în cel mult 9 ani 
de la externare. 

Cândva se credea ca autovatamarea este 
limitată la tulburarea de personalitate 
borderline, o boală gravă, marcată prin 
instabilitatea dispozitiei afective, identităţii, 
controlului impulsului si relațiilor. Stim acum 
ca oamenii care se abuzeaza fizic sunt foarte 
probabil afectaţi de o boală mentală, precum 
depresie majoră, tulburare bipolară, tulburări 
de anxietate, tulburări alimentare, schizofrenie 
și unele tulburări de personalitate, inclusiv 
tipul borderline (vezi capitolul 30 din acest 
volum). 


Pentru a pune in lumină semnificaţia ei 
patologică, autovatamarea fără intenție 
suicidară a fost pentru prima dată clasificată 
drept o boală distinctă în ediția din 2013 a 
Manualului de Diagnostic al Asociației Americane 
de Psihiatrie, DSM-5. În loc să fie un diagnostic 
propriu-zis însă, această afecţiune apare într-o 
secțiune intitulată ,Afectiuni care necesita 
studii suplimentare“, care enumeră 
comportamente sau probleme ce merită 
cercetări de aprofundare. Noua definiție 
subliniază că autovătămarea nu este asociată cu 
o anumită boală mentală si poate constitui o 
problemă de sine stătătoare. De exemplu, unii 
oameni pot fi diagnosticati cu tulburare de 
depresie majoră și autovătămare fără intenție 
suicidară, pentru a distinge acea persoană de o 
alta care este depresivă, dar nu isi produce rani 
de una singură. 


Adaptare și schimbare 


În ciuda numeroaselor încercări de a determina 
de ce oamenii se rănesc în mod deliberat, 
nimeni nu este sigur de răspuns. Când sunt 
întrebaţi de ce o fac, cel mai adesea oamenii 
spun că acţiunile lor îi ajută să-și reprime (sau 
să se elibereze de) emoțiile negative, precum 
anxietate, furie sau depresie. Psihiatrul Leo 
Sher, care lucra pe atunci la Universitatea 
Columbia, si psihologa de la aceeasi 
universitate, Barbara Stanley, au conchis într-o 
revizuire din 2009 a cercetărilor din domeniul 


biologiei că autovătămarea eliberează în creier 
mesageri chimici asemănători  opioidelor, 
cunoscuți sub numele de endorfine. Eliberarea 
acestora duce la o stare euforică ce reduce 
durerea și aduce o amânare a suferinței 
emoţionale, confirmând motivul pe care îl 
menționează cel mai multi dintre cei care se 
autorănesc. Această stare poate explica, de 
asemenea, de ce oamenii precum Alice spun că 
el simt că sunt buni cu ei înșiși. Un procent 
mai mic de indivizi afectaţi raportează că 
durerea îi ajută să iasă dintr-o amorteala 
afectivă, că vor să se pedepsească pentru 
faptele rele sau că își folosesc rănile pentru a 
atrage atenţia celorlalți. 

Pe baza ipotezei secreției de endorfine, unii 
cercetători au examinat dacă naltrexona — un 
medicament folosit în tratamentul dependenței 
de alcool care blochează eliberarea acestor 
hormoni în creier — poate limita acest 
comportament autodistructiv, prin reducerea 
efectelor paliative ale autovatamarii. Până 
acum însă rezultatele studiilor cu privire la 
eficacitatea acestui medicament și a altora 


pentru această afecțiune au fost 
neconvingătoare. 

Deocamdată, o tehnică denumită terapie 
dialectic-comportamentală, dezvoltată de 


psihologa Marsha M. Linehan, de la 
Universitatea din Washington, ofera cea mal 
buna speranta pentru acesti pacienti. In 
aceasta terapie — initial conceputa pentru 
persoanele cu tulburare de personalitate 


borderline, 80% dintre acestea prezentand 
comportamente de autoranire —, clienţii 
învaţă, printre alte strategii de adaptare 
(coping), cum să tolereze mai bine stresul și 
cum să reducă sentimentele negative. Metoda 
combină tehnicile de reglare emoţională 
folosite în terapia cognitiv-comportamentală 
cu exercițiile de mindfulness care întăresc 
acceptarea și trăirea momentului prezent. Cel 
puțin cinci studii controlate arată că terapia 
dialectic-comportamentală reduce ratele de 
autovătămare și scade numărul tentativelor de 
sinucidere și al episoadelor de abuz de 
substanțe la persoanele cu tulburări de 
personalitate. 

Deși eficacitatea acestei terapii la persoanele 
cu alte probleme psihologice rămâne 
nedovedită, acest tratament este un punct de 
plecare excelent pentru tinerele și tinerii din 
toată lumea care au nevoie de mai puține 
modalități vatamatoare de a se îngriji de ele 
însele. 

durerii (N.t.) 


Post-scriptum 


Ghidul cititorului pentru detectarea balivernelor 


Asa cum se Zice, orice lucru bun se termina la 
un moment dat. Timp de peste opt ani am fost 
autorii unei rubrici din Scientific American 
Mind, despre adevăruri și mituri în sanatatea 
mentală, oportunitate pentru care suntem 
profund recunoscători acestei reviste. Acele 
articole au stat la baza capitolelor din această 
carte. 

Am scris aceste articole pentru un motiv 
simplu: trăim într-o lume în care educația 
privind sănătatea mentală este mai importantă 
decât oricând. Conform datelor unui sondaj 
publicat în 2010 de psihiatrul Mark Olfson, de 
la Universitatea Columbia, şi de psihologul 
Steven Marcus, de la Universitatea 
Pennsylvania, circa 3% dintre americani fac 
psihoterapie, aproape cei mai multi dintre ei 
luând si medicamente. Mai mult, asa cum 
observa psihiatrul Thomas Insel, fost director 
al Institutului Naţional de Sănătate Mentală, 
într-un plan strategic din 2014, incidenţa 
numărului de afecţiuni ale sănătății mentale, 
incluzând aici tulburarea de spectru autist şi 
depresia majoră, s-a exacerbat în ultimii ani, cu 
toate că semnificaţia creșterii acestor rate 
rămâne o chestiune controversată. 

În ciuda atotprezentei bolilor mentale, multi 
oameni sunt îngrozitor de dezinformati cu 


privire la acestea. Este un fapt îngrijorător, 
deoarece concepţiile eronate despre bolile 
mentale pot fi dăunătoare. De exemplu, 
credința greşită că oamenii cu schizofrenie 
sunt înclinați către violență poate duce la o 
stigmatizare nejustificată (vezi capitolul 33 din 
acest volum). lar ipoteza nedovedita că 
antidepresivele sunt mai eficiente decât terapia 
cognitiv-comportamentală pentru tratamentul 
pe termen lung al depresiei poate să îi 
descurajeze pe oameni să caute cele mai 
benefice intervenții pentru bolile lor (v. 
capitolul 12). În acest capitol de încheiere vom 
extrage câteva dintre cele mai importante lecţii 
pe care le putem învăța din această carte. 


O minte predispusă la neînțelegeri 


Câteva erori comune de gândire ne fac pe toţi 
susceptibili la anumite concepții eronate cu 
privire la sănătatea psihică. De pildă, „euristica 
disponibilitati” este o scurtătură mentală prin 
care ghicim frecvența unui eveniment in 
funcție de cât de proaspăt este acesta în 
memoria noastră. De exemplu, credinţa greșită 
că cel mai multi dintre copiii ai căror părinţi 
divorţează au o capacitate slabă de adaptare 
probabil că izvorăşte din faptul că se vorbește 
mai des despre copiii care au parte de 
probleme grave după divorțul părinţilor. 
Invers, atunci când un copil se adaptează bine 
după un divorţ — asa cum o fac cel mai 
mulți —, nu se vorbeşte aproape niciodată 


despre rezilienta copilului. În consecinţă, 
plecând de la informaţiile la care suntem 
expuși, vom deduce că divorțul este mai strâns 
legat de probleme psihice decât este în realitate 
(vezi capitolul 20 din acest volum). 

O altă eroare de logică răspândită este post 
hoc, ergo propter hoc, ceea ce înseamnă „dacă 
urmează după asta, înseamnă că este din 
această cauză“. Mintea noastră caută în mod 
continuu conexiuni între evenimente, ceea ce 
ne poate face să conchidem că un eveniment 
care precede apariția unei boli psihice a și 
cauzat acea condiție. De pildă, multi oameni 
continuă să creadă că vaccinurile pentru copii 
(în special cele care contin conservantul 
thimerosal) cauzează autism, deoarece vârsta 
obișnuită a vaccinării copiilor — imediat dupa 
ce împlinesc un an — este chiar înainte de 
vârsta la care în mod tipic devin evidente 
primele semne de autism. Această legătură 
cronologică este aparent mai convingătoare 
pentru. multi decât numeroasele studii 
epidemiologice, realizate la scară largă, care au 
contrazis existența vreunei legături cauzale 
între vaccin şi autism (vezi capitolul 12 din 
acest volum). 

De asemenea, multe concepţii eronate despre 
boala mentală conţin un miez de adevăr, care 
ne poate conduce la concluzii false. De 
exemplu, doar pentru că bunăoară câinii, cali 
și alte animale domestice ne oferă căldură 
emoţională, care ne poate linişti temporar o 
stare de îngrijorare, nu înseamnă că terapia 


asistata de animale poate ameliora principalele 
simptome ale unor tulburari mentale majore, 
precum autismul, schizofrenia si anorexia 
nervoasa (vezi capitolul 41 din acest volum). 


Indusi în eroare de către mesager 


Pe măsură ce informaţiile devin tot mai 
abundente și mai accesibile, abilitatea noastră 
de a evalua articole, cărți și pagini de internet 
creşte crucial. Circa 3 500 de cărţi de 
autoajutorare apar în fiecare an, dar puţine 
sunt bazate pe cercetări sau sunt supuse unei 
analize științifice (vezi capitolul 39 din acest 
volum). De asemenea, multe pagini de 
psihologie de pe internet sunt pline de 
informaţii eronate. Într-un sondaj din 2012, 
realizat pe un număr de opt site-uri ale unor 
asociaţii nationale de autism din SUA, 
profesoara de educaţie specială Jennifer 
Stephenson si coautorii, de la Universitatea 
Macquarie din Australia, au constatat ca cele 
mai multe site-uri oferă informatii derutante 
despre eficacitatea intervențiilor. De exemplu, 
dintre cele 33 de tratamente pentru autism 
amintite de aceste pagini de internet, există 
dovezi empirice solide doar pentru trei. (Cele 
trei sunt bazate pe principiile modificării 
comportamentului, tehnică ce întărește 
activitățile adaptative.) 

Principalele canalele media pot, si ele, să 
răspândească distorsiuni, fie din cauza 
greselilor ce apar din grabă (în care sunt 


realizate materialele media), fie din pricina 
neintelegerii tematicii sau a dorinței exagerate 
de a avea priză la public. Așa cum psihologul 
observa Thomas Gilovich, de la Universitatea 
Cornell, în cartea sa din 1991, How We Know 
What Isnt So********, aproape întotdeauna 
reporterii întăresc ideea centrală a unui articol 
și lasă pe dinafară detaliile marginale. De 
asemenea, în mod obișnuit ei exagerează de 
dragul unei povesti bune. Pe 7 octombrie 2013, 
prima pagină a ziarului The Sun, un tabloid 
britanic, trambita: „1 200 de oameni ucişi de 
pacienți cu boli mentale“. Titlul dădea de 
înţeles că pacienţii psihiatrici omorâseră 1 200 
de oameni în Marea Britanie. Dar această cifră 
nu includea doar pacienţi din sistemul de 
sănătate mentală, ci și indivizi care au fost 
evaluati retrospectiv, de către cercetători, ca 
prezentând simptome ale unor boli mintale, tip 
de judecată care este extrem de subiectivă. 

Chiar si atunci când o poveste este mai 
nuanţată, titlul tot poate înșela mintea 
oamenilor. În 2014, psihologul Ullrich Ecker, 
de la Universitatea Australia de Vest, și colegii 
sai au colectat date care arată că titlurile 
înșelătoare, precum „lemeri legate de fluorul 
din apa potabilă“ (care deschidea un articol ce 
se ocupa de cât de sigură este prezența 
fluorului în apă), pot genera inferente 
distorsionate cu privire la povestea spusă, 
ducând la concepţii eronate. Astfel, cititorii 
trebuie nu doar să continue să citească dincolo 
de titlu, dar e bine şi să descifreze cu atenţie 


orice detalii dintr-o poveste, care contrazic sau 
adaugă nuante titlului. Trebuie să fim atenţi, de 
asemenea, la încercările derutante de a crea 
echilibru într-o poveste. Uneori jurnaliștii se 
simt obligaţi să prezinte ambele fațete ale unei 
chestiuni, chiar si atunci când consensul 
științific este clar de o singură parte. 

Sperăm ca această carte să-i educe pe cititori 
cu privire la sănătatea psihică, așa încât și 
indivizii, dar și societatea să aibă de câștigat. 
Ideile și analizele pe care le-am oferit de-a 
lungul anilor sunt departe de a lămuri toate 
aspectele, dar pot servi ca ghid prin labirintul 
tot mai complicat al opiniilor despre sănătatea 
mentală. 

